
Icon-iconologie-iconografie  

 – mozaic din fragmente de glosă: efigia Stăniloae – 

 

 

I. De la teologia icoanei la mistica icoanei –  

inserţii mistagogice  

 – noi spaţii de explorare: persoana – 

 – direcţii noi de cercetare: personalismul iconic – 

  

 I.1.  Teologia  icoanei  în  spaţiul  românesc:  inevitabila  marcă 

 Stăniloae 

 – înrădăcinare: actualizare şi continuitate patristică  

 – deschideri mistagogice –  

În  1989,  în   Mitropolia  Ardealului,  se  publică  –   Contribuţii  ale teologilor ortodocşi români la definirea unei teologii a icoanei – de către ierom.  drd.  Vichentie  Punguţă  (1953-2020),  cel  care  s-a  închi-noviat,  în  1975,  la  Mânăstirea  Frăsinei  (Vâlcea),  acolo  unde, începând  cu  anul  1973,  a  vieţuit  şi  după  1990  a  scris  opera  sa complexă,  extrem  de  consistentă  –  care  cuprinde  şi  o  inedită 

mistagogie  a  icoanei  –  vrednicul  de  pomenire  isihast,  ieromonahul Ghelasie Gheorghe. 

Lucrarea  Arhimandritului  Vichentie  semnalează  reviri-mentul  teologiei  icoanei,  în  Ortodoxie  în  general1,  aminteşte câteva lucrări de iconografie care prezintă elemente de teologie a  icoanei2,  reflectă  ceea  ce  consideră  a  fi  o  primă  etapă  în elaborarea  unei  teologii  a  icoanei  în  teologia  românească3,  dar dedică cele mai multe pagini Pr. Prof. Dumitru Stăniloae, fără a omite  şi  alţi  autori  români,  cu  contribuţii  în  acest  sens,  printre care, în primul rând, îl menţionează pe Pr. Prof. Ilie Moldovan4. 

Se  poate  adăuga  că,  după  1989,  începând  cu  1991,  un  suflu cu  totul  remarcabil  prin  profunzime  şi  inedit  prin  abordare, limbaj  şi  formulare,  vine,  în  chip  complinit,  în  spaţiul  teologic românesc, prin Avva Ghelasie, isihastul de la Frăsinei. 

5 

M.D. LINTE 

În  finalul  prezentării  sale,  Arhim.  Vichentie  –  cel  pentru care  „cercetările  în  domeniul  iconografiei  se  constituie  ca  o treaptă absolut necesară în efortul de elaborare a unei teologii a icoanei”  –  conchide  că  prin  numărul  mare  de  lucrări  dedicate icoanei, publicate în spaţiul românesc, şi, de bună seamă, şi prin conţinutul intrinsec al acestora, putem recunoaşte un argument pertinent în favoarea unor certe contribuţii teologice româneşti cu privire la icoană. Crede şi ne încredinţează, de altfel, că toate aceste  lucrări  situează  gândirea  teologică  românească  într-un loc  de  frunte  în  ceea  ce  înseamnă  actualizarea  şi  aprofundarea tainei teologiei icoanei. 

Însă,  din  toate  aceste  lucrări,  remarcă  în  chip  deosebit studiile Pr. Prof. Dumitru Stăniloae ca fiind nu doar o nouă etapă 

în  conturarea  unei  teologii  a  icoanei  în  spaţiul  românesc,  ci  şi  o contribuţie, de înaltă valoare, decisivă, din care s-ar putea alcătui cu uşurinţă un tratat privind sfintele icoane, ce ar putea fi în prim-planul elaborărilor teologice ortodoxe contemporane, din a doua jumătate a secolului XX, cel puţin. 

Arhim.  Vichentie  prezintă  în  ordine  cronologică  studiile de  teologie  a  icoanei,  pe  care  le  consideră  mai  importante, publicate în intervalul 1957-1982. Face şi o trecere în revistă în funcţie  de  problematica  avansată,  în  chip  specific,  în  fiecare studiu,  încercând  chiar  o  sistematizare  pe  care  o  apreciază  ca fiind  necesară,  dat  fiind  faptul  că  diferite  aspecte  revin  în  mai multe din studiile Marelui Teolog, dar nu în chip repetitiv, ci cu proaspete  incizii  şi  noi  detalieri,  cu  priviri  din  alte  unghiuri  şi cu  adânciri,  de  fiecare  dată.  Urmând  cronologia,  se  poate observa că în fiecare deceniu, începând cu al şaselea al secolului trecut, apare cel puţin un studiu, fapt ce relevă preocuparea sa constantă, recurentă, vizavi de icoană, iconologie şi iconografie. 

Arhim.  Vichentie  nu  aminteşte  –   O  pictură  bisericească 

 contemporană, un comentar îmbogăţit al dogmelor ortodoxe 5 (1983) –, lucrare  ce  are  în  vedere  iconografia.  Părintele  Stăniloae  abordează aici, ca un comentariu descriptiv, preponderent expozitiv şi  asociativ,  programul  iconografic  al  picturii  realizate  la biserica  Sf.  Ioan  Botezătorul  (din  Ferentari  –  Bucureşti),  între 1980-1983,  de  către  pictorul  monah  Gheorghe  Ciobanu.  Acest 6 

din  urmă  studiu,  apărut  după  cele  care  abordează  distincţia dintre  idol  şi  icoană,  dintre  simbol  şi  icoană,  şi  cele  care  apro-fundează  efectiv  teologia  icoanei,  hristologia  şi  iconologia,  ne arată  –  tratând  iconografia  –  că  nu  e  o  necesară  dezvoltare  în trepte  şi  nici  o  cale  evolutivă,  de  la  iconografie  la  teologia icoanei, aşa cum lasă să se înţeleagă Arhim. Vichentie, care nu introduce  în  structura  sa  cronologică  nici  articolul  din  1935, Sensul  icoanei6,   apărut  în   Telegraful  Român,  şi  nici  studiul Consideraţii  în  legătură  cu  sfintele  icoane 7,  publicat  în   Gândirea,  în 1942.  Încă  alte  două  studii,  Icoanele  în  cultul  ortodox 8  (1978)  şi Icoanele din Biserică, reprezentare vizibilă a dreptei credinţe şi mijloace de întâlnire a credincioşilor cu Hristos, cu sfinţii care s-au săvârşit în El 9  (1981),  nu  sunt  printre  cele  evocate.  Acestea  sunt  publicate integral în  Spiritualitate şi comuniune în liturghia ortodoxă (1986), volum la care arhimandritul face referire. 

În  evaluarea  sa,  acestea  din  urmă  ar  conţine    o  reluare  a temelor şi a ideilor principale din studiile anterioare, dar într-o formă  mai  concentrată  şi  totodată  mai  sistematică.  Totuşi,  se poate spune că, în raport cu studiile anterioare, în articolele din 1978 şi 1981 republicate în  Spiritualitate şi comuniune în liturghia ortodoxă,  cel  puţin  un  aspect  apare  mult  evident  şi  mai  con-cretizat, anume cel legat de  prezenţă,  prin care ni se relevă mult mai  pregnant  caracterul  personalist  şi  comunicarea  interpersonală, prin intermediul icoanei. Se poate semnala astfel venirea în prim-plan a  icoanei ca prezenţă, aspect ce reflectă într-un mod mult  mai  aplicat,  din  perspectivă  inversă,  orizontul  mistic  al icoanei  şi  caracterul  său  eminamente  personalist  –  în  sensul tare, apofatic, al persoanei. 

Arhim.  Vichentie  semnalează   înrădăcinarea  patristică  a părintelui  Stăniloae  invocând  faptul  că,  în  abordările  sale, porneşte  de  la  modul  tratării  problematicii  de  către  marii părinţi  din  secolul  VIII-IX;  se  referă  în  special  la  Sf.  Nichifor Mărturisitorul şi Sf. Teodor Studitul care, ţine să precizeze, sunt valorificaţi  pentru  prima  dată  în  limba  română  şi  în  teologia românească.  Pe  de  altă  parte,  remarcă  faptul  că  părintele operează,  implicit,  cu  un  criteriu  indispensabil  unei  cercetări serioase cu privire la icoană, şi anume  actualizarea patristică. 

În acest sens, constată că pornind de la dezbaterea asupra icoanei  din  sec.  VIII-IX,  nu  doar  a  reiterat,  ci  a  actualizat argumentele  iconodule,  oferind  „sinteze  cu  un  nou  orizont” 

care constituie „o contribuţie inegalabilă la dezvoltarea acestui important  capitol  al  Dogmaticii  ortodoxe”.  De  fapt,  observând că  obiecţiile  împotriva  icoanelor  sunt  reluate  de  adversarii icoanelor din toate timpurile, şi că, similar, şi temeiurile evidenţiate de Biserică în acea polemică au valoare în toate timpurile, chiar  părintele  Stăniloae  mărturiseşte  că  va  „relua  şi  explica temeiurile  de  atunci”10.  Însă,  explicaţiile  temeiurilor  de  odinioară,  prin  chipul  personal  de  realizare  a  actualizării,  sunt  mai mult decât o simplă actualizare patristică. Sunt o reală prelungire,  cu  perspectivă  de  ansamblu,  sintetizată  şi  modulată  contextual,  ramificată  tematic,  ce  constituie  o  contribuţie  creativă, efectivă, la deplină măsură patristică. 

Pe  lângă  această  dublă  acţiune  de  înrădăcinare  şi  actualizare  patristică,  care,  de  altfel,  este  un  firesc   chip  de   a  fi  în  viul Tradiţiei  – aflată în contact inevitabil cu diverse etape ale devenirii istorice – părintele Stăniloae nu a lăsat de înţeles că tematica care priveşte icoana ar fi cumva saturată, epuizată. Dimpotrivă, a sugerat  inclusiv  direcţii  noi  de  cercetare  care  au  nevoie  de aprofundare şi clarificare. De pildă, indică nevoia de a stărui în viitor asupra înţelegerii capacităţii omului de a fi un chip transparent  al  Chipului  lui  Dumnezeu;  nevoie  care  ar  fi generată  de conştiinţa  de  sine  mai  adâncită  a  omului  contemporan,  impusă 

de un nou context – diferit de cel din perioada iconoclastă11 –, aşa cum scrie în încheierea studiului, din 1979, ce priveşte hristologia şi iconologia, în disputele din secolele VIII-IX. 

Este cert că transparenţa chipului, ca temă de aprofundat, capătă anumite amprente, trăsături şi caracteristici, atunci când chipul  este  legat  de  persoană,  când  defineşte  deosebirea  şi implică/ identifică distincţia: „Fără îndoială, întrucât natura nu există  real  decât  în  persoană,  chipul  e  propriu  şi  persoanei. 

Persoana  dă  consistenţă  concretă  chipului  naturii  şi-l  arată 

astfel ca manifestând şi o relaţie a unei persoane cu celelalte şi o deosebire  între  ele,  în  cadrul  aceleiaşi  naturi”12.  Chipul  lui Dumnezeu,  Treime  de  Persoane,  implică  o  anumită  precizare, 8 

întrucât,  după  cum  spune  părintele  Stăniloae,  nu  este  şi  nu poate fi un chip total indefinit: „Fiul e chip al Tatălui atât prin faptul că are natura Lui, cât şi prin faptul că e Fiu al Tatălui şi nu Tată. Chiar în Dumnezeu  chipul înseamnă o anumită distincţie (subl. n.) a unei persoane de alta, deci şi  o anumită precizare. Nici Dumnezeu  nu  e  total  indefinit  (subl.  n.).  Există  o  infinitate  în realitatea Lui care nu e total indefinită”13. 

În aceste considerente, transparenţa unui chip prin altul şi capacitatea  unui  chip  de  a  fi  transparent  trebuie  să  facă 

identificabile  şi  aceste  precizări  şi  distincţii  supradefinite  –  nu indefinite!  –  care  deosebesc  un  chip  de  altul,  chiar  în  taina  lor apofatică.  Trebuie  înţeles  însă  chipul  prin  distincţia  sa, distincţie  pe  care  transparenţa  nu  o  poate  anula.  Dimpotrivă, tocmai asta face: o lasă să transpară! 

Studierea  capacităţii  chipului  omului  de  a  fi  transparent pentru Chipul lui Dumnezeu poate surveni şi ca o aprofundare, dar şi ca o clarificare, dacă se urmează o abordare din perspectivă  iconică.  Aceasta  presupune  descoperirea  tainei  chipului omului, ca iconologie, şi o devoalare a înrudirii dintre chipuri, prin  asemănare, ca iconicitate – privind cu atenţie şi analogia de formă  şi  corespondenţa  structurală  dintre  chipuri,  dar  şi raportul  dintre  fiinţă  şi  energii,  aşa  cum  de  altfel  configurează 

antropologia iconică isihastul de la Frăsinei. 

De  fapt,  nevoia  de  a  stărui  în  adâncirea  tainei  transparenţei  omenescului  pentru  dumnezeiesc,  aşa  cum  sugerează 

părintele Stăniloae, nu poate să nu ia în considerare firea umană 

şi,  în  fond,  antropologia,  în  caracterul  său  iconic,  ca  formă  şi structură,  creată,  configurată  după  un  model  dumnezeiesc. 

Astfel,  se  pot  trasa  coordonatele  capacităţii/  capacitării  acestei transparenţe  a  chipului  omului,  din  perspectiva  originii  şi  a sensului de care este marcată, în chip ipostatic-personalist. Nu e orice  fel  de  transparentizare,  aşadar.  E  o  transparentizare  care face vizibil un  chip- faţă, cu care există însă o prealabilă înrudire, de asemănare de chip. Asta întrucât chipul omului este creat ca atare,  prin  iconare,  adică  întru  asemănare  de  chip.  Altfel  spus, capacitatea  de  transparentizare  se  înscrie  şi  devoalează  într-o viziune  iconică,  personalistă.  Reflectă  o  funciară  înrudire,  o 9 

legătură de asemănare ce are o bază  una identitară! , aflată în prototip-model. 

Nu vorbim, aşadar, de o transparentizare a nedefinitului/ 

nedeterminatului impersonal, ci de o transparentizare a supra-definitului/ supradeterminatului  persoanei-feţei 14 care survine la arătare,  integral,  ca   prezenţă  iconică 15.  Este  o   faţă  a   ipostasului-persoanei  umane,  ca  suport  al  transparenţei,  care  în  dialogul tainic  faţă-către-faţă face să trans- apară şi pe  faţa trupului omului, chipul divin transcendent. O   faţă a trupului ce devine transparentă  prin  iconizare,  adică  prin  prefacerea  întru  asemănare după  chipul-faţa  sufletului,  care  este  ipostas-persoană  creată 

după  chipul  dumnezeiesc,  care  este  tot  Ipostas-Persoană.  Mai precis,  este  Treime  de  Ipostasuri-Persoane.  Evident,  una  este faţa trupului, alta este  faţa sufletului, şi cu totul alta este  Faţa lui Dumnezeu  –  Cel  în  Trei  Feţe.  Dacă  se  operează  cu  distincţia palamită  dintre   Fiinţa  Necreată  şi   Energiile  Necreate  şi  cu  cea ghelasiană dintre  fiinţa de creaţie şi  energiile de creaţie pot apărea noi  detalii  de  profunzime  care  să  explice  capacitatea  de transparentizare, pornind de la personalismul fiinţial, începând dintr-o ordine, deci, a distincţiilor apofatice. 

Prezentând  chipul  triadic  al  persoanei,  chip  apofatic, Avva  Ghelasie  s-a  folosit  de  o  reprezentare-iconare  a  triadei persoanei     chip-faţă-asemănare    care  sunt  supra-distincţii  în taina  persoanei.  Sunt  distincţii  în  ordinea  fiinţială  a  persoanei. 

Astfel, în acest caz, şi  chipul  şi  faţa, şi  asemănarea sunt distincţii intra-fiinţiale.  Avem  de-a  face  în  acest  sens  cu  un  demers ghelasian,  mistagogic,  care  explorează  apofatismul  personalist, prin  identificarea  unor  distincţii   intra-fiinţiale  care  pun  în evidenţă  chipul triadic al  persoanei-ipostas.   

Din această perspectivă,  chipul,  faţa pot trimite la  ipostas ca întreg  chip  fiinţial,  dar  pot  fi  referite  şi  la  distincţii   intra-fiinţiale ale  acestui  întreg,  caz  în  care,  dat  fiind  vorba  de  o  structură 

triadică, la  chip şi la  faţă se adaugă şi un terţ, anume  asemănarea. 

Această  mistagogie  ghelasiană  relevă  coordonatele  şi  dimensiunile antropologiei iconice, personaliste, apofatice, pornind de la temeiul arhechipal al persoanei. Este o mistagogie a  persoanei 

  chip iconic.    Antropologic,  chipul triadic al  persoanei-ipostas este 10 

echivalat  cu   chipul  triadic  al   sufletului  în  sine  ca  fiinţialitate creată. 

Evident  nu  se  confundă  creatul  cu  necreatul,  chipul omului  cu  chipul  lui  Dumnezeu,  omul  ca  persoana-ipostas,  cu Dumnezeu ca Persoană-Ipostas. De fapt, inclusiv distincţia netă 

dintre  Dumnezeu  şi  om,  relevată  ghelasian  în  ordinea  distincţiilor ontologice – cea dintre  Fiinţa Necreată şi  Energiile Necreate în raport cu cea dintre  fiinţa creată şi  energiile create –, întăreşte şi accentuează hotarul de netrecut, subliniind, ca argument în plus, această imposibilitate de confundare, oricât de mare ar fi unirea şi  transparenţa  dintre  chipul  omului  şi  chipul  lui  Dumnezeu. 

Paradoxal, cu cât este mai deplină unirea, cu atât mai clară este transparenţa care face ca distincţiile să fie şi mai evidente. 

Părintele  Stăniloae  mai  face  însă  o  remarcă  interesantă 

vizavi  de  omenescul  devenit  transparent  pentru  dumnezeiesc, în  Hristos,  din  perspectiva  lucrării  iconarilor  şi  a  practicii  de închinare. Ne relevă o deosebire între teologii doctrinari, apărători ai icoanelor, care au stăruit mai puţin asupra acestui aspect, respectiv „iconarii bizantini şi închinătorii ortodocşi care au dat o expresie mai vie acestui fapt”16. 

Prin urmare, iconografia/zugrăvirea de icoane şi practica/ 

experienţa  închinării  la  icoane  au  putut  să  devanseze  teologia icoanei,  din  perspectiva  reflectării  în  chip  personal  a  acestei transparenţe.  Altfel  zis,  inciziile  şi  tuşele  teologiei  icoanei, iconologia ca apologetică şi mărturie doctrinară, deci, a putut să 

survină  subsecvent  mărturiei/reprezentării  iconografice,  deja asumată şi asimilată în practica închinării/iconării. 

Trebuie  spus  aici,  în  acest  orizont  al  practicii, că  la  Avva Ghelasie  se  poate  remarca  o  practică  mistică  iconică  care  se configurează,  precizează  şi  orientează  din  perspectiva  unei mistagogii  a  icoanei  în  trena  căreia  aflăm  şi  antropologia iconică,  care,  după  cum  ne  previne  chiar  isihastul,  este  cheia înţelegerii practicii iconice carpatine, cea desfăşurată pe fondul redescoperirii  personalismului  apofatic,  ca  act,  ca  adresare,  ca întâlnire. Şi trebuie subliniat acest personalism apofatic, pentru că  apofatismul  poate  fi  şi  impersonal,  în  viziunea  misticilor metafizice şi ezoterice. 

 I.2. Iconografia – în spectru iconologic  

 –  lărgiri  teologice  şi  adânciri  mistice:  premise  ale  înnoirii creative – 

Per ansamblu, se poate spune că icoana intră în atenţia şi preocuparea  părintelui  Stăniloae  pe  parcursul  a  peste  cinci decenii,  dacă  luăm  în  considerare   Sensul  icoanei  (1935)  şi Spiritualitate  şi  comuniune  în  liturghia  ortodoxă  (1986),  volum  în care,  la  secţiunea   Preliminarii,  găsim  un capitol  –   Sfintele  icoane în  cultul  ortodox  –  în  care  sunt  tratate  mai  multe  aspecte: 

„îndreptăţirea  sfintelor  icoane ” ,  „rostul  sfintelor  icoane  în Biserica  Ortodoxă”     respectiv  „aşezarea  sfintelor  icoane  în locaşul  bisericesc”.     Avem  astfel  lămurite  şi  îndreptăţirea,  şi rostul, şi aşezarea în rânduiala unui plan iconografic structurat în  orizont  iconologic,  adică  în  temeiul  unui  discurs  calibrat teologic  care  conferă  conţinut  şi  coerenţă  transpunerii  şi articulării plastice. 

În registru iconografic, face trimitere, în context, la pictura bisericii Nea, a Sfintei Sofia din Kiev (1037) şi din Ohrida (1050), a  Mânăstirii  Noi  din  Hios  (mijlocul  sec.  XI)  şi  a  bisericii  din Dafni  (sec.  XI),  relevând,  prin  aceste  exemple,  şi  o  detaliere  a modului în care s-a conturat, a crescut şi s-a îmbogăţit programul  picturii  parietale  bisericeşti17,  în  raport,  desigur,  cu componentele  formei  şi  structurii  arhitecturale  care  solicită  un răspuns aplicat, adecvat compoziţional şi morfologic. De pildă, forma şi structura bisericii Mânăstirii Noi ( Néa Moni) din Hios a fost şi ea ofertantă, prin numărul mare de conci, facilitând compunerea  a  opt  scene  cu  semnificaţie  în  istoria  actelor  mântuitoare:  Bunavestirea,  Naşterea,  Prezentarea  la  templu,  Botezul, Schimbarea  la  Faţă,  Răstignirea,  Pogorârea  de  pe  cruce  şi Învierea. 

În  perspectiva  părintelui  Stăniloae  sensul  icoanelor  care împodobesc  pereţii  bisericilor  a  ajuns,  în  prezentarea  temelor din  viaţa  lui  Hristos,  a  îngerilor  şi  a  sfinţilor,  la  expresia completă, în secolul XIV, odată cu „apariţia unor bogate reflexii teologice  şi  a  unor  interpretări  duhovniceşti  în  prezentarea acestor teme”18, fertilizate, în mod cert, de isihasm şi palamism. 

Acest fenomen palamit, cu dimensiuni deopotrivă experienţiale 12 

şi doctrinare, străbate „similar şi concomitent în Liturghie şi în iconografia locaşului bisericesc”19.  Cu  alte  cuvinte,  pătrunde  şi în  iconografie  această  lucrare  mistico-teologică  palamită  ce scoate în evidenţă posibilitatea de unire a omului cu Dumnezeu, în  Hristos,  prin  intermediul  luminii  necreate.  Pentru  iconarul bizantin, teologia-mistică palamită se traduce în lucrarea sa de icono-grafiere  prin  faptul  că  aceasta  poate  fi  sau  chiar  este 

„animată  de  o  trăire  duhovnicească  a  prezenţei  lui  Dumnezeu reflectată din prototipurile reprezentate în icoanele sale”20. 

Dincolo  de  acest  reviriment  isihast  din  secolul  XIV,  cu reverberaţii  şi  în iconografie,  părintele  Stăniloae  deplânge  însă 

faptul  că  „în  timpurile  mai  noi  astfel  de  iconari  au  apărut  tot mai  rar”21.  S-a  ajuns  până  într-acolo  încât  „cei  mai  mulţi  din executanţii  iconografiei  bizantine  au  posedat  doar  tehnica desenului  şi  un  oarecare  meşteşug  al  pregătirii  culorilor”22. 

Astfel,  s-a  produs,  putem  spune,  o  mutaţie:   iconarii  s-au transformat în  executanţi iconografici. Fapt pentru care, „icoanele pictate  de  ei  au  reprodus  doar  formal  şi  exterior  chipurile moştenite din trecut, fără viaţă şi fără interpretări creatoare ale infinitului vieţii dumnezeieşti aflat în Hristos şi în sfinţii pictaţi, infinit  manifestat  prin  viaţa  lor,  descris  în  Scriptură  şi  Vieţile Sfinţilor”23. 

Părintele  Stăniloae  semnalează,  în  contrast  cu   executanţii iconografici,  „o  remarcabilă  excepţie  recentă  de  la  această 

monotonă  şi  rece  repetiţie”  în  pictura  monahului  Gheorghe Ciobanu, care aduce „o anumită înnoire în pictura bisericească, deşi o menţine pe de altă parte pe linia tradiţiei”. În fond, chiar prin  titlul  acestui  studiu  al  Marelui  Teolog ni  se  atrage  atenţia asupra  imaginii  picturale,  icono-grafice,  care  este  văzută  ca  un comentariu,  altfel  zis,  ca  un  discurs  plastic-imagistic  –  mărturisitor  al  dogmelor  ortodoxe  –  care  poate  fi,  chiar  în  acest  fel, unul  care  îmbogăţeşte,  aducând  un  aport  propriu,  creativ,  în chip specific. Reprezentările iconografice ale pictorului Gheorghe Ciobanu, în detaliile lor teologice şi duhovniceşti – ca mărturie că  „se  poate  face  teologie  creatoare,  nu  numai  scriind,  ci  şi pictând”24  –,  le  vede  „întemeindu-se  pe  o  lectură  mai  atentă  a Sfintei  Scripturi”.  Cu  alte  cuvinte,  (şi)  textul  evanghelic  este 13 

considerat  temei,  suport  al  imaginii  sau,  altfel  zis,  iconografia este alcătuită, lecturată, decriptată, în virtutea iconologiei, adică 

a unui discurs/ text / cuvânt premergător, întemeietor. 

În cazul icoanelor parietale ale bisericii Sf. Ioan Botezătorul din  Ferentari  –  comentată  şi  de  Wilhelm  Nyssen,  în  volumul Flacăra mântuirii – părintele Stăniloae face şi o analiză de factură 

iconologică în care încearcă să scoată la iveală detalii teologice şi duhovniceşti reliefate compoziţional şi plastic/ pictural, atât în  conceperea  structurii  de  ansamblu  a  planului,  cât  şi  în morfologia  unor  icoane,  aşa  cum  e  cu  reprezentarea  Sfintei Treimi,  concepută  ca  fiind  „deosebită  de  cea  a  lui  Rubliov”25, sau  în  cazul  unor  scene  precum   Bogatului  nemilostiv  şi  săracul Lazăr,  zugrăvită  în  pronaos  pe  peretele  de  apus  –  ca  formă  de înfăţişare  a Judecăţii de Apoi 26 – sub scena  Pogorârea Mântuitorului pe norii cerului în vederea judecăţii. 

Este  o  reprezentare  în  care  dedesubtul  „sânului”  lui Avraam şi al raiului se află iadul care „nu poate fi decât în cel mai depărtat dedesubt, departe de lumina lui Hristos”. Un iad zugrăvit  şi  ca  absenţa  luminii  lui  Hristos,  ca  nevedere  a  chipurilor,  ca  disoluţie  a  feţelor,  ca  depersonalizare  şi  împieliţare demonică;  un  iad  care  e  „atât  de  acoperit  de  întuneric”  că 

aproape  „nu  se  văd  chipuri  omeneşti,  ci  numai  capetele  ca  de fiare  ale  unor  trupuri  lungi  de  şerpi,  pierdute  în  întuneric,  cu dinţii descoperiţi într-un rânjet fioros, cu ochii injectaţi, cu părul zburlit,  reprezentând  pe  diavoli”27;  o  imagine  care,  conform părintelui  Stăniloae,  se  poate  asocia,  ca  pandant  iconologic, textului din I Petru (4, 2-5). 

Un  alt  exemplu  poate  fi  zugrăvirea   Schimbării  la  Faţă  a Mântuitorului  pe  fondul  crucii,  imagine  care  leagă  slava  lui Hristos de crucea Lui, cu referire, tot la un text, cel din Matei (17). 

„Crucea  şi  lumina  sau  crucea  luminoasă”,  „paradox  propriu teologiei şi spiritualităţii patristice”, o întrevede însă şi în scena Naşterii Domnului care e plasată „la intersecţia a patru râuri de lumină,  reprezentând  cele  patru  braţe  ale  crucii  prin  care  se revarsă  lumina  peste  lume”28.  Lumina  Necreată  vine  prin Naştere-Întrupare,  vine  prin  Cruce-Jertfă,  vine  prin  Hristos, prin  Trupul  Său  Înviat, prin  umanitatea  Sa  înălţată  la  ceruri  şi aşezată de-a dreapta Tatălui. 

Pe lângă această prezenţă a temei  Crucii şi a  Luminii, o altă 

temă  recurentă  în  această  pictură  care  ne  arată  „concentrarea Liturghiei  în  jurul  Euharistiei  sau  a  comuniunii  cu  Hristos”29, este   Potirul.  Acesta se  află  şi  între  scena biciuirii  şi a  închinării batjocoritoare a lui Hristos, şi în scena aflată sub cea a  Învierii, cea  a   Pogorârii  la  iad 30,     în  care  Hristos  e  cu  potirul  în  mâna dreaptă, adunând în jurul său drepţii. Dar îl regăsim şi pe  Masa etimasiei 31  şi,  de  bună  seamă,  în  scena   Împărtăşirii  Apostolilor: 

„Oriunde e Hristos e şi crucea şi potirul”32. 

Potirul stă însă aşezat şi pe masa în formă de triunghi din reprezentarea Sfintei Treimi, „indicând că potirul prin care Fiul cel Întrupat se va împărtăşi oamenilor se află într-o legătură cu întreaga  Sfântă  Treime  şi  că  Întruparea  lui  Hristos  şi  toată 

lucrarea  Lui  mântuitoare,  până  la  împărtăşirea  sa  oamenilor, nu-i  o  lucrare  separată  a  lui Hristos,  ci la  ea  participă  în  feluri deosebite  fiecare  Persoană”.  Această  întreită  lucrare  şi  participare a Sfintei Treimi, care arată distincţia Ipostasurilor-Persoanelor, este specificată şi în reprezentarea iconografică a pictorului Gh. Ciobanu care identifică participarea deosebită la iconomia mântuirii: „Fiul are la capul Lui crucea, ca cel ce va primi ca om  răstignire;  Tatăl,  triunghiul,  ca  cel  care  în  Treime  are  locul de  izvor;  şi  Duhul  Sfânt,  pătratul,  ca  Cel  prin  care  se  revarsă 

harul  mântuitor  în  toate  cele  patru  părţi  ale  universului”33. 

Elementele  imagistice,  grafice,  ale  identificării  Ipostasurilor-Persoanelor, în raport de lucrarea iconomică, unitară şi distinctă 

a Sfintei Treimi, sunt astfel crucea, triunghiul şi pătratul. 

Euharistia este o liturgică şi ritualică cuminecare-întâlnire, în  Hristos,  cu  Sfânta  Treime.  Icoana  reprezintă  acelaşi  tip  sau aceeaşi  cale  de  comuniune,  în  Hristos,  cu  întreaga  Sfântă 

Treime,  în  distincţia  participativă  a  fiecărei  Persoane.  Prezenţa Potirului  în  reprezentarea  iconografică  semnalează  acest  chip euharistic  al  comuniunii  integrale  în  Hristos  în  care  este prezentă, implicată în chip distinct, fiecare Persoană. Nu este o prezenţă  difuză,  nespecifică  a  luminii  Sfintei  Treimi,  fără  o resimţire a lucrării distincte a Persoanelor. 

Mântuitor,  mângâietor,  îmbucurător,  sfinţitor,  luminător, îndumnezeitor – Harul/Lumina Necreată se revarsă incandescent 15 

prin Duhul Sfânt, care vine prin Hristos, Fiu al Tatălui. De aici o imagine  picturală  în  care  lumina  harului  se  revarsă  abundent asemenea unor râuri, asemenea unui foc al Duhului Sfânt care trezeşte, aprinzând, dragostea în inimi, în chipul unei perpetue Cincizecimi: „În general din toată pictura iradiază o lumină ce dă spre roşu. E ca un foc al Duhului Sfânt, ca o expresie a vieţii şi a entuziasmului dragostei de Dumnezeu, care ne vine din cer. 

Peste  tot curg  râuri  de  lumină şi  de foc  din  cer. Din  chipul lui Iisus  ţâşnesc,  oriunde  e  prezent,  raze  de  lumină.  Peste  tot  e prezent  Duhul  Sfânt  în  chip  de  porumbel”34.  Aceeaşi  Lumină 

Necreată  este  cea  care  se  revarsă  de  pe  chipul  lui  Hristos.  Nu survine  decât  prin  Hristos,  altfel  zis,  numai  străbătând  prin prototipul iconic, prin icoana hristică. 

În  acest  orizont  mistic  al  luminii  necreate,  părintele Stăniloae  ţine  să  indice  –  vizavi  de  cei  care,  în  siaj  iconomah, vor  să  vireze  icoana  într-un  soi  de  simbolism  care  estompează 

trupul  până  la  anulare,  disipându-l  sau/şi  substituindu-l  prin lumină  –,  doi  vectori  apologetici,  incidenţi  în  iconografie,  şi anume:  i)  iconografia  bizantină  „rămâne  fidelă  istoriei,  deci principiului  că  icoana  a  devenit  posibilă  datorită  Întrupării Fiului lui Dumnezeu”, şi ii) „nu goleşte pe Hristos cel istoric şi pe sfinţi ca persoane istorice de prezenţa spirituală în oarecare măsură  sesizabilă  şi  trăită  a  lui  Dumnezeu  sau  a  puterilor dumnezeieşti  în  ei”35.  Trasează  astfel  un  hotar  iconic  în  raport cu cei care, în legătură cu icoana, separă istoricul de eshatologic, neluând în considerare întruparea şi trupul istoric prin care pot pătrunde  energiile  dumnezeieşti  şi  poate  fi  simţită  şi  trăită  o prezenţă  a  lui  Dumnezeu.  De  fapt,  această  teză a  unui  Hristos al  cărui  trup  este  disipat  în  lumină  era  îmbrăţişată  şi  de iconoclaşti36, şi de cei care încă rămân în acest siaj, în sec. XXI. 

Se poate întrevedea, prin aceste exemple, o acumulare şi o dezvoltare în trena Tradiţiei, în ceea ce priveşte configurarea în timp a planului iconografic parietal, care tinde spre o acoperire cât  mai  complexă,  ca  tematică  şi  scene,  din  perspectiva  reprezentării  actelor  care  au  incizat  momentele  fundamentale  din istoria  mântuirii,  prin  Hristos,  Domnul  şi  Mântuitorul.  Dar, totodată,  se  poate  observa  şi  o  posibilitate  de  actualizare 16 

creativă, din perspectiva alcătuirii unui plan iconografic parietal, în  care  se  încearcă  traducerea  în  imagini,  prin  compunerea  şi articularea  unor  reprezentări,  a  conţinutului  asociativ  al  unui discurs teologic, scripturistic şi duhovnicesc. 

Impactul  palamit,  mistic  isihast,  ce  distinge  ontologic,  în Dumnezeu,  Fiinţa  Sa  de  Energiile  Sale  Necreate  –  sau,  altfel spus,  deosebeşte  ontologic  Fiinţa  lui  Dumnezeu  de  Lumina  Sa Necreată – are efect fertil şi asupra iconografiei, mai cu seamă că 

priveşte teologia Luminii Necreate pe care părintele Stăniloae o leagă, în sens maximian, de prototipuri-modele şi de o trăire a prezenţei  lui  Dumnezeu  prin  ele.  Prin  urmare,  Lumina Necreată,  care  nu  e  numai  o  calitate  fără  suport37,  trece  prin filtrul  iconic  al  prototipurilor-modelelor,  descoperite  în  şi  prin Hristos.  În  acest  sens,  din  perspectiva  reprezentării  plastice, iconografice, intervine şi nevoia găsirii unor soluţii picturale ce privesc  nu  doar  cromatica,  raportul  cromatic  şi  efectul  de lumină, ci şi morfologia luminii. 



 I.3. Hristologie şi iconologie – Iconologie şi hristologie 

 – asemănări-înrudiri: de chip, de ipostas, de firi – 

Atunci  când  avem  de-a  face  cu  imagini  care  întrupează, traduc, transpun un discurs/text, suntem în spaţiul unei posibile analize  iconologice,  aşa  cum  este  ea  definită,  în  special  de E. Panofsky, în prima parte a secolului XX. Vorbim de o analiză 

a imaginii-reprezentării în raport de discursul, scris sau nu, pe care  aceasta  îl  traduce,  îl  configurează,  îl  întrupează.  Se  poate lectura-vedea  astfel,  prin  imagine,  discursul  întemeietor  care transgresează  registrul  abstract  pentru  a  se  închipui  în  cel pictural.  Intră  în  joc  o  relaţie  între  abstract  şi  concret,  intra-mundană, care poate fi aniconică. 

Însă, în studiul  Hristologie şi iconologie în disputa din secolele VIII-IX,  iconologia  se  referă,  dacă  o  privim  în  raport  cu  sensul său din istoria artei, nu atât la un text concret, precizat, care este tradus  într-o  imagine  precisă,  una  anume,  cât  la  discursul teologic  în  sens  elaborat,  centrat hristologic,  ce  se  constituie  în argument  în  favoarea  posibilităţii  existenţei  icoanei  ca  fiind chip-imagine,  reprezentare  a  Fiului  lui  Dumnezeu,  întrupat. 

E vorba de un discurs teologic, apologetic, care dă temei şi sens, formă şi conţinut, icoanei-imagine/reprezentare, descoperind-o în  valoarea  ortodoxiei  sale  mărturisitoare.  Este un  discurs  care se  revendică  de  la  Însuşi  Cuvântul  care  se  Întrupează,  revelându-Se  drept   Cine  Este!   Cuvântul  cuvântându-Se,  exprimându-Se pe Sine, în Hristos, este un discurs-exprimare chiar al Cuvântului  în  Sine  care,  după  întrupare,  se  întruchipează  în icoană: cuvânt plasticizat38. 

Tot un discurs al Cuvântului este şi cel exprimat-rostit de Cuvântul-Dumnezeu  prin  cuvintele-loghii  paradigmatici39, divini, care sunt modelele creaţiei. Iconologia poate fi gândită şi în  raport  de  acest  meta-limbaj  paradigmatic  întemeietor,  care reclamă  lectura  acestuia  prin  intermediul  creaţiei,  în  care  se întruchipează.  Un  alt  discurs,  scris  de  data  aceasta,  este  cel  al Cuvântului  din  cuvântul  Sfintei  Scripturi,  care  poate  fi întruchipat  iconografic.  Din  această  perspectivă  a  Cuvântului întrupat,  iconologic,  nu  mai  suntem  într-un  simplu  raport: abstract-concret, ci într-unul de fond şi suport tare, personalist. 

Ultraconcret!  Coborând  în  ordinea  creată  antropologică,  în scenă  intră  subiectul  concret,  supra-cartezian,  anume  chipul-persoana  ca  limbaj-cuvântare  fundamentală  care  se  în-trup-chipează. 

Tot  la  fel  de  bine,  iconologia  se  poate  referi  la  o cunoaştere-ştiinţă  a  chipului,  atât  al  lui  Dumnezeu,  cât  şi  al omului,  descoperite,  adeverite  prin  hristologie,  cea  care  ne relevă  prototipul  ca  temei  al  icoanei-imagine/reprezentare. 

Altfel spus,  icono-logia poate fi văzută ca ştiinţă/(con-)-ştiinţă a iconului,  adică  o  conştiinţă-ştiinţă  a   chipului,  corespondent  sau echivalent românesc al  iconului.   

Subliniind  faptul  că  Sfânta  Scriptură  „afirmă  deosebirea categorică  sau  contradicţia  dintre  idol  şi  icoană  prin  înşişi termenii  deosebiţi  ce-i  foloseşte  pentru  ele”40  şi  că  cei  care resping  icoanele,  socotind  că  sunt  una  cu  idolii,  „săvârşesc  o gravă  confuzie  şi  se  află  în  opoziţie  cu  Sfânta  Scriptură”, părintele  Stăniloae  arată  că  limba  română  –  care  „a  reţinut  şi numirea de  icoană, rezervată pentru chipul zugrăvit al lui Hristos şi  pentru  cele  ale  sfinţilor”  –  „cunoaşte  trei,  respectiv  patru 18 

sensuri:  a)   Idol,  pentru  chipurile  zeilor  păgâni;  b)   Chip,  pentru un  om  ca  fiinţă  asemănătoare  cu  Dumnezeu  (Fac.  I,  26,  27); I  Cor.  XI,  7;  Col.  III,  10);  c)  Tot   chip  pentru  Fiul  lui  Dumnezeu (Filip. II, 6; II Cor. IV; Col. I, 15; Evr. I, 3), omul fiind propriu-zis 

„după  chipul”  Tatălui  care  este  Fiul,  având  să  se  reînnoiască 

după  el  (Rom.  VIII,  29;  Col.  III,  9;  II  Cor.  III,  18);  d)   Icoană, pentru chipul zugrăvit al lui Hristos şi al sfinţilor”41. 

În aceste considerente,  icoana ca zugrăvire-reprezentare se poate  spune  că  presupune  şi  implică   chipul,  ce  are  conotaţii specifice, atât cu privire la om, la care se referă, cât şi cu privire la  Dumnezeu,  la  care  se  referă  –  mai  precis  cu  privire  la  Fiul lui  Dumnezeu,  Cel  care  fiind  „după  chipul”  Tatălui,  este asemănarea-icoana  Tatălui.  Ca  atare,  icoana,  exprimând  aceste chipuri, raporturi de înrudire de chip şi legături de asemănare de  chip,  este  o  cale  revelată,  descoperită  hristic,  ce  nu  poate  fi niciodată  confundată  cu  idolul:  „Credinţa  creştină  pune realitatea icoanei ca chip zugrăvit al lui Hristos şi al sfinţilor în dependenţa de calitatea Fiului de chip (de icoană) al Tatălui şi de  calitatea  omului  de  fiinţă  creată  „după  chipul  Fiului”  sau reînnoită în Hristos şi după modelul Fiului cel întrupat”42. 

În  această  frază  putem  observa  o  structură  dogmatică 

concentrată  a  icoanei  care-i  conferă  conotaţia  specifică,  descoperind-o drept cale a adevărului revelat. Vedem că înţelegerea căii  ortodoxe  a  icoanei  angajează  încredinţarea  noastră  de existenţa  de facto a realităţii: 

i)   –  unui  raport  teologic  intra-trinitar  specific,  calitatea Fiului de chip (de icoană) al Tatălui; 

ii)   – unei antropologii specifice dată de a)  calitatea omului de  făptură  creată  după  chipul  Fiului  respectiv  de b)  reînnoirea în Hristos şi după modelul Fiului întrupat; iii)   –  unei  hristologii  autentice,  fără  de  care  nu  putem înţelege  i)  şi  ii):  adică  nici  calitatea  Fiului  de  chip (icoană)  al  Tatălui,  nici  calitatea  omului  de  fiinţă 

creată  după  chipul  Fiului,  nici  reînnoirea  şi  modelarea  după  modelul  (icoana)  Fiului  întrupat.  Altfel zis, nu înţelegem nici icoana şi nu înţelegem nici calea iconică  –  cea  de  a  fi  chip  (om)   după  chip  (Fiul)   după 

chip  (Tatăl)  întru  asemănare  (om)   după  asemănare (Fiul)   după  asemănare  (Tatăl)  –,  care  este  o  cale  a asemănării după chip. 

În  fond,  trebuie  să  remarcăm  aici  că  există  o  legătură 

specifică  între  triadologie,  hristologie  şi  antropologie  care  priveşte icoana, iar aceasta poate fi tratată iconologic, din perspectiva  cercetării  chipului  ca  temei,  care  este   persoana-ipostasul. 

Ceea  ce  a  şi  făcut  isihastul  de  la  Frăsinei,  în  explorarea mistagogică  a  personalismului  prin  care a  devoalat  taina  arhechipului   persoanei  –  chip  triadic,  care,  într-una  din  triadele ghelasiene,  este  trifiinţialitatea:   icon-iconare-iconic;  o  trifiinţialitate    care  indică  nu  trei  fiinţe,  ci  substanţa  fiinţială  care  este structural întreită, în conţinutul persoanei; iar acestă fiinţialitate trebuie  decelată  în  raport  de  distincţia  ontologică  palamită,  de neconfundat, dintre fiinţă şi energii. 

Există însă şi o cale de cercetare a  iconicităţii  care caută să 

identifice caracterul iconic, cel al asemănării ca legătură, al recunoaşterii deci a ceea ce este dacă este  după (chip).  În  Iisus Hristos ca  prototip  al  icoanei  Sale,  de  exemplu,  se  poate  spune  că  avem tratată mai mult o chestiune de  iconicitate 43, anume cea care priveşte  asemănarea sau relaţia-legătura de asemănare ce identifică/ 

recunoaşte o bază a asemănării din icoană, recte prototipul. 

Ca o paranteză, zăbovind puţin asupra familiei de cuvinte ce  sunt  arondate   iconului,  se  poate  spune  că   iconarea   priveşte cumva  ca  act,  făptuirea,  realizarea,  transpunerea  în  realitate  a ceva/  a  cuiva  ce  întruchipează/  întrupează  o  asemănare.  Sau poate reprezenta o aşezare într-un raport cu temeiul asemănării, cu  prototipul;  ca  o  primire  în  sine  şi  asimilare,  întru  prefacerea asemănării, a prototipului-modelului, tot aşa cum chipul primirii iubirii este distinct de chipul dăruirii iubirii, deosebire pe care o făcea părintele Stăniloae. În schimb,  iconizarea ar putea fi actul de pecetluire/  amprentare  a  cuiva/  a  ceva,  act  care  lasă  o  urmă-memorie  identitară.  Însă,  iconizarea  poate  privi  şi  procesul, parcursul,  dinamica  asemănării,  prin  modelare-imprimare, într-un anumit gradient. 

După  cum  se  ştie,  polemica  în  jurul  icoanei  a  adus  în discuţie şi o problematică hristologică şi a „desfăşurat dintr-un 20 

unghi  nou  toată  disputa  hristologică”44.  De  fapt,  hristologia calcedoniană a fost adâncită în cadrul dezbaterii privind icoana, 

„pentru  că  apărătorii  icoanelor  au  adus  o  nouă  clarificare  a definiţiei  hristologice  de  la  Calcedon”45.  Ceea ce  arată  că hotarele  hristologiei  calcedoniene  au  putut  fi  extinse,  apologetic, primind,  la  un  moment  dat,  o  nouă  tuşă,  de  împrospătare,  de transparenţă  şi  profunzime,  de  claritate  sporită,  de  înaltă 

definire.  Altfel  zis,  Tradiţia  Bisericii,  inclusiv  în  cazul  hristologiei, în nici un caz nu se confundă cu o sumă de sintagme care pot fi repetate, pur şi simplu, în dezbaterile teologice. Nu poate fi  redusă  Tradiţia  la  translatarea  istorică   tale  quale  a  unor termeni şi formule, pentru că un nou context, cu o problematică 

specifică,  poate  provoca  explicări  şi  noi  clarificări  care,  fără 

îndoială, trebuie certificate de duhul adevărului. 

În acest sens, iconologia, personalismul pot să contureze-evidenţieze  hristologia  într-o  întruchipare  iconică,  aducând  în atenţie  chipurile,  divin  şi  uman,  în  Hristos.  Se  poate  observa această  preocupare  într-un  comentariu  al  părintelui  Stăniloae, ce-l vizează pe Bulgakov, despre care spune: „(Bulgakov) ajunge să vorbească, deşi cu oarecare şovăială, de un singur chip al lui Hristos, referit la ipostasul cel unul al Lui, în care firile deveneau oarecum una, nu de două, ca apărătorii icoanelor, care refereau chipurile  la  naturi.  Desigur,  e   o  înrudire  între  firi,  deci   şi  între chipuri  (subl.  n.).  Poate  apărătorii  icoanelor  n-au  pus  aceasta suficient în relief. Dar modelul şi chipul sunt totuşi deosebite”46. 

Se  poate  reţine  de  aici  că  apărătorii  icoanelor  nu  au  pus suficient în relief, în contextul iconoclast, chiar aceste  înrudiri  de firi  şi  de   chipuri.  Altfel  zis,  această   distincţie,  dar,  totodată, înrudire  de   firi   şi   chipuri,  a  rămas  ca  ceva  care  trebuie  pus  în relief.  A  rămas  ca  o  temă  care  trebuie  explorată  şi  evidenţiată, undeva,  cândva.  Chestiunea  presupune  şi  o  exprimare,  o transpunere  a  hristologiei  într-un  limbaj  şi  o  terminologie  care să  angajeze,  cumva,  şi  să  evidenţieze  şi  chipurile,  nu  doar firile/naturile.  Sens  în  care,  înrudirea  trebuie  urmărită  în direcţia  iconicităţii  şi  a  relaţiei iconice  care  este  mult  mai  clară 

ca raport-legătură de asemănare între chipuri decât între firi. 

Însă,  limbajul  „oarecum  ambiguu,  contradictoriu  al  lui Bulgakov”, din care „nu lipseşte o oarecare tendinţă panteizantă, 21 

de  care  se  resimte  şi  teoria  lui  sofiologică”47,  îl  conduce  la concluzia că cele două naturi, la fel şi cele două chipuri, nu sunt două  într-un  sens  cu  totul  propriu.  Părintele  Stăniloae  separă 

apele: „Ideea de penetrare a chipului omenesc prin cel dumnezeiesc  şi  ideea  că  chipul  omenesc  este  reflexul  creat  al modelului  dumnezeiesc  pot  fi  reţinute,  pentru  că  sunt  proprii Sfinţilor Părinţi. Dar aceste idei nu implică unitatea chipului, ca la Bulgakov, ci  dualitatea chipurilor, deşi ele  sunt înrudite. Ele  se deosebesc  şi   se  înrudesc,  cum   se  deosebesc  şi   se  înrudesc  chipul  şi prototipul (subl. n)”48. 

La Bulgakov, aşadar, există o unificare deplină a chipurilor lui  Hristos,  prin  identificarea  celor  două  firi,  care  începe  să  se realizeze  abia  pe  Tabor.  Avem  astfel  de-a  face  cu  un  soi  de unificare  care  merge  până  la  identificarea  firilor,  fapt  ce  anulează dualitatea şi distincţia firilor. Este o unire de tip fuzionist. 

Un viraj monofizit. 

Spunând  că  cele  două  chipuri  se  înrudesc  şi  deosebesc, după  sau  aşa cum se înrudesc şi se deosebesc  chipul şi  prototipul, Marele  Teolog  trimite  de  fapt  la  un  tip  de  raport  iconic.  Altfel zis,  înrudirea  dintre  chipuri  ţine  de  o  relaţie  iconică.  Este  o relaţie  de  asemănare.  Înrudirea,  ca  unire  neamestecată,  neconfundată, ţine de legătura prin asemănare. Unirea dintre chipuri este una de neconfundat, şi se realizează în acest chip iconic al înrudirii,  care  este  un  chip  al  asemănării,  fiind  un  chip  al distincţiei.  Iar   unirea  iconică  este  un  tip  de  unire  şi  de  unitate care  păstrează  atât  deosebirea  dintre  chipuri,  cât  şi  deosebirea dintre  firi/naturi.  Prin  urmare,  unirea  iconică  nu  conduce  nici la dizolvarea chipurilor, nici la identificarea firilor, ca la Bulgakov. 

„Desigur, într-un fel,  chipul nu se referă numai la natură, ci  şi  la   ipostas.  Din  acest  punct  de  vedere,  se  poate  vorbi  de  o anumită   unitate  a  celor  două  chipuri  în  Hristos,  dar  aceasta  e  o unitate  compusă,  cum  şi  ipostasul  e  o  unitate  compusă.  Sau omul  e  înălţat,  transfigurat  de  dumnezeire,  fără  ca  să  fie desfiinţat”49.  De  remarcat  faptul  că  avem  chipul  referit  (şi)  la ipostas,  nu  doar  la   fire sau   natură.  Sau, altfel  zis,  chipul  poate fi referit  la   natură,  la   fire   sau  la   ipostas.  Detaliul  este  important, tocmai  din  perspectiva  situării  hristologiei  în  orizontul 22 

iconologiei şi al iconicităţii, sau al personalismului iconic, ca să 

folosim o sintagmă, cu sens mai aplicat, specific. Referirea chipului la ipostas este un pas în profunzime, din această perspectivă iconică. Asta pentru că  ipostasul, după cum şi  chipul, au conotaţii concrete de distincţie, de singularizare, de determinare. 

În  atare  situaţie,  înrudirea  are  un  conţinut  mult  mai concret  identificabil  în  cazul  ipostasului  –  ca  singularitate,  ca supradeterminare  –,  decât  în  cazul  firii/naturii,  care  nu  are neapărat asociat sensul determinării, al individualului. Ipostasul, precum  şi  chipul,  are  acest  caracter  individual,  pentru  că 

„individualul  nu  se  reduce  numai  la  sensibil”.  În  fond, 

„individual  e  şi  ceea  ce  are  o  esenţă  spirituală”50.  Iar  părintele Stăniloae  chiar  remarcă  faptul  că  „Sf.  Teodor  Studitul  n-a întreprins să arate aceasta”51. Altfel zis, acest caracter individual care  reprezintă  un  hotar  distinctiv  ce  se  regăseşte  şi  în  sfera esenţelor  spirituale,  a  rămas  ca  o  (altă)  direcţie de  aprofundat, de cercetat. 

Recunoaşterea  caracterului  individual  al  ipostasului  ca stare de sine a esenţei spirituale – a fiinţialităţii! –, ţine de această 

întreprindere aprofundată. Se leagă de acest caracter individual al  chipului  care  se  distinge,  se  precizează,  şi  care,  în  mod evident,  nu  se  reduce  la  a  fi  o  formă-structură  corporal-materială.  Acest  caracter  individual  al  ipostasului,  ca   stare  de sine,  în  hotarul  său  identitar,  explică  înrudirea  dintre  chipuri într-un sens iconic, oferind baza asemănării de chip, cea dintre chipul dumnezeiesc şi chipul omenesc, în Hristos. 

Prin  reverberarea  concreteţii,  starea  de  sine  dă  conotaţia individualizării  care  este  necesară  în  înţelegerea  înrudirii  ca asemănare, pentru că baza asemănării trebuie să fie iremediabil identificabilă.  Şi  este  identificabilă  când  are  conotaţiile  individualizării, când se precizează, când se distinge. Şi în înţelegerea ipostasului  ca  fire  în  stare de sine concretă, respectiv a faptului că, în  Hristos,  „ starea  de  sine  a  firii  sale  umane  e   starea  de  sine împreună  cu   starea  de  sine  sau  în   starea  de  sine  a  firii  dumnezeieşti formând împreună –  stare de sine”52, mistagogia iconică 

poate  fi  o  viziune  lămuritoare,  prin  descoperirea   arhechipului persoanei  –  chip  iconic,  prin  personalismul  fiinţial,  apofatic. 

Ea poate aşeza într-o perspectivă autentic ortodoxă  starea de sine prin raportare la  fire şi la  ipostas, la  chip şi la  persoană, distingând în  continuare,  în  actualitate  şi  în  actualizare,  hristologia calcedoniană, atât de monofizitism, cât şi de nestorianism. 

Problema de fond care rămâne în atenţie astăzi, este cea a autenticului  personalism  care,  inclusiv  în  ordinea  antropologică,  este  pus  clar  în  evidenţă  de  către  Avva  Ghelasie  prin intermediul  antropologiei  iconice.  De  altfel,  nestorianismul  cu al său dioprosopism nu exprimă doar o hristologie heterodoxă, ci şi o înţelegere eronată a persoanei, atât în sens necreat, cât şi în sens creat, şi, în consecinţă, exprimă o înţelegere deficitară a omului, a chipului său. De fapt antropologia autentică nu poate fi descoperită decât ca antropologie hristologică care nu poate fi adeverită  şi  autentificată  decât  de  o  hristologie  ortodoxă. 

Paradoxal,  hristologia  ortodoxă  trebuie  să  transpară  într-o antropologie ortodoxă, autentică. De aceea o miză sau o probă 

apologetică  contemporană  este  legată  de  provocarea  de  a descoperi  deplin  chipul  omului,  descoperire  care  nu  poate  fi realizată  efectiv  decât  în  temeiul  unei  hristologii  ortodoxe.  În realitate,  ceva  este   persoana  în  sensul  hristologiei  calcedoniene, şi  altceva  este   prosopon  (-persoana),  în  sensul  hristologiei nestoriene.  Iar  problema  nu  este  de  nume,  de  termeni  sau  de semnificaţie,  ci  de  identificarea  realităţii.  Din  această  perspectivă, personalismul iconic poate trasa un hotar ortodox ferm  şi vizavi de  prosopon-ul nestorian. 

Prin intermediul antropologiei iconice – care este o antropologie hristologică! – se deschide şi un orizont de aprofundare şi  devoalare  a  tainei  chipului  uman  şi  a  chipului  divin,  în Hristos,  în  raport  cu  nevoia,  semnalată  de  părintele  Stăniloae, de precizare a  chipului prin referire la  fire, la  natură, la  ipostas. Şi comunicarea  idiomică  între  firi,  umană  şi  divină,  în  Hristos, poate  fi  aprofundată,  transparentizată,  din  perspectiva  chipurilor  şi  a  iconicităţii.  Avva  Ghelasie  de  la  Frăsinei  a  reliefat vectorii  unei  hristologii  al  cărei  fond  este  iconologic,  sens  în care  în  prim-plan  apar  chipurile  ipostatice  ale  firilor.  Prin limbajul folosit, care, în spiritul tradiţiei româneşti, dă prioritate chipului, se evidenţiază fondul iconic/iconologic al hristologiei. 

Este  un  fond  personalist-ipostatic,  nu  impersonal.  În  Hristos-Icoana  Prototip,  temeiul  iconicităţii  este  Ipostasul-Persoana Chipul  lui  Dumnezeu-Fiul.  Acesta  este  bază  a  asemănării chipului  uman,  enipostaziat,  prin  zămislirea  şi  naşterea  din Născătoarea de Dumnezeu. 

În  această  perspectivă,  icoana  lui  Hristos  ca  imagine-reprezentare nu are şi nu poate avea ca fond, ca suport, ca temei o  realitate impersonală, un  principiu.  Această  idee  este  acredi-tată  însă  şi  de  „iconoduli”  contemporani.  Aceştia  „asumă” 

icoana  ca  imagine,  dar  o  fac  din  perspectiva  unui  ezoterism metafizic care determină nu doar o altă direcţie de interpretare, ci şi o altă cale experienţial-mistică, evident ne-ecleziologică. 

Există  în  acest  sens  exemple  de  asumare  a  unor  forme ortodoxe,  doar  în  mod  aparent,  pentru  că  în  fond,  prin  interpretare,  li  se  inculcă  un  conţinut  heterodox.  Este  o  „mişcare” 

heterodoxă, disimulată ortodox, deci. Şi aici, fiind desfăşuraţi în spaţiul  iconologiei,  se  poate  exemplifica  prin  interpretarea guénonistă  dată  icoanei  lui  Hristos  de  către  Anca  Manolescu, cea care se lansează astfel într-un paradoxal aniconism iconodul: 

„cinsteşte”  icoana-reprezentare,  dar  o  depersonalizează  şi impersonalizează,  ca  viziune  hermeneutică53.  Pe  fond,  e  vorba tot  de  o  atitudine  iconomahă,  dar  camuflată  ortodox.  Iar atitudinea  iconomahă  a  acestor  creştini  ezoterici  guénonişti  se vădeşte,  de  pildă,  şi  în  neînţelegerea  trupului  Întrupării  şi  a trupului Învierii, dar şi a firii umane ca întreg îndumnezeit etc., ceea  ce-i  arată  păşind  pe  altă  cale,  nu  pe  cea  descoperită  de Hristos – Calea, Adevărul şi Viaţa. 



  I.4. Icoana: vedere, privire-contemplare, prezenţă liturgică 

 – de la mesaj catehetic, la chip al întâlnirii – 

 Icoana – panoramare sintetică 

 – cale de comunicare, cale de asemănare – 

Icoana „este dovada iubirii lui Dumnezeu cel mântuitor şi de oameni iubitor faţă de noi”54. E „dovada faptului că Cel fără 

de  început,  Cel mai  presus  de  existenţă,  care  s-a arătat  în  chip omenesc,  a  luat  un  mod  de  existenţă  omenească,  deşi  în  acest mod  de  existenţă  omenească  se  străvede  toată  taina  Celui  mai 25 

presus de existenţă”55. Icoana este „o laudă adusă lui Dumnezeu” 

care „din iubire faţă de noi S-a făcut om, ca să îndumnezeiască 

pe om”56. Icoana, pe de o parte, concretizează în sine „mărirea lui Dumnezeu şi mărirea de care i-a făcut parte omului”, iar pe de  altă  parte  „concentrează  în  sine  întruparea  Fiului  lui Dumnezeu şi învierea umanităţii asumate din puterea Lui, care s-a arătat cu adevărat eficientă şi în acelaşi timp iubitoare”57. 

„Icoana nu e deci produsul unei imaginaţii, ci are o bază 

reală58”.  „Prin  icoană,  facem  necontenit  mărturisirea  apriată  şi directă  că  Dumnezeu  S-a  întrupat”59.  Icoana,  „redând  omenescul lui Hristos, ne face cunoscut, dar nu vizibil, prin el şi dum-nezeiescul Lui”60. „Icoana nu e prototip, pentru că nu e una cu ipostasul ca stare de sine a fiinţei, ci  numai redă ipostasul,  ca stare de sine a fiinţei”61. „Icoana nu e nici lipsită de cel înfăţişat pe ea”, de aceea „cinstea icoanei trece la prototip”62. Icoana „are o relaţie cu arhetipul”, „participă într-un sens oarecare la arhetip”63. 

„Icoana este  asemănarea ipostasului. Dar nu o asemănare a firilor”64.  Icoana  „reprezintă  ipostasul,  dar  nu-l  reproduce  în firea  lui,  pentru  că  nu  se  poate  pipăi  firea  ipostasului  prin icoană”65. „Icoana redă ipostasul lui Hristos, nu firile în abstract. 

(...) Icoana redă pe Logosul Care S-a arătat concret (...) ca un  om individualizat,  dar  individualizat  nu  numai  ca  toţi  ceilalţi,  ci  şi într- un  mod  care-L  deosebeşte  de  toţi”66.  „Icoana  redă  deci  pe Logosul  care  a  devenit  un   om  istoric  şi  deosebit  de  oricare altul”67. „Icoana e „ecoul” istoric văzut al prototipului Hristos, al  întrupării  Cuvântului”68.  „Icoana  Lui   redă  unicitatea  Lui, aflându-se potenţial înainte de a fi confecţionată, numai în El”. 

Prin  icoană  intrăm  în  „contact  cu  prezenţa  prototipului nevăzut,  spiritual”.  „Icoana  tocmai  prin  aceasta  se  deosebeşte de  prototip,  care,  deşi  istoric,  e  în  acelaşi  timp  şi  supraistoric, divin.  În  calitate  de  prototip  istoric,  omul  trebuie  să-L  reflecte pe  Hristos,  cum  tinde  să  reflecte  orice  prototip  istoric.  Dar  în calitate  de  prototip  supraistoric  în  istorie,  omul  caută  să 

străbată prin icoana Lui la sensul Lui supraistoric”69. „Cine nu se  închină  icoanei  nu  se  închină  prototipului  însuşi,  adică  lui Hristos”70.  Dar  „precum  credinciosul  în  prototip  cinsteşte implicit icoana Lui, aşa în icoană cinsteşte implicit ipostasul”71. 

„Prototipul  nu  e  numai  transcendental  în  raport  cu  materia  în 26 

care e reprezentat, ci transcendent”72. „Dacă se face un transcens de la icoană ca materie, nu se face un transcens de la ea ca chip”73. 

„Chipul  face  puntea  între  existenţa  reală  prototipică  în esenţa  ce-i  este  proprie,  a  celui  reprezentat,  şi  între  reprezentarea  prototipului  într-o  materie  străină”74.  „De  aceea  de  la icoană (şi de la orice reprezentare) la prototip nu se face numai un transcens ca de la fenomenalitatea materială la transcenden-talitatea  chipului,  ci  ca  de  la  un  chip  reprezentat  la  un  chip esenţial, existent real dincolo de chipul reprezentat”75. 

„Atitudinea în faţa icoanei este o misterioasă dualitate în unitate”76. „Prin icoană ne închinăm lui Hristos tot aşa cum ne închinăm când nu privim la icoană; fie că ne gândim la Hristos în  Sine,  fie  că-L  vedem  în  icoană,  închinarea  ce  I-o  dăm  este una”77.  Prin  icoană,  ca  reprezentare  a  lui  Dumnezeu  Cel întrupat,  se  dă  mărturie  „despre  asumarea  firii  omeneşti  în ipostasul  Cuvântului  lui  Dumnezeu  şi  deci  despre  mântuirea firii  noastre”78.  Icoana  „izvorăşte,  astfel,  din  învăţătura  despre mântuire”.  Icoana  păstrează  însă  distincţia  dintre  creatură  şi Creator79, făcând posibilă întâlnirea şi unirea lor, neamestecată. 

Icoana uneşte „trecutul cu prezentul şi cu viitorul eshatologic  etern”80,  fiind  un  „chip  al  eternităţii  vii”,  un  „chip  prin care transpare infinitatea lui Dumnezeu”81. Icoana redă „ odihna mobilă sau  mişcarea stabilă a vieţii duhovniceşti, a vieţii în acelaşi Dumnezeu infinit şi neschimbat. (...) Totul e paradoxal în lumea ce ne-o înfăţişează icoana. E o unire a contrariilor, deci o unire a tuturor aspectelor realităţii, într-o mare pace”82. 

Icoana  are  „mai  întâi  o  funcţie  de  călăuzire  şi  întărire  în dreapta credinţă”, de „întipărire în mintea şi amintirea credincioşilor  a  învăţăturii  despre  Dumnezeu”83.  Are  un  rol  învăţă-toresc, dar şi un mod emoţional de sădire a acestor învăţături84; un alt mod de transmitere, deci, decât cel cognitiv sau discursiv. 

Însă,  icoana  nu  implică  numai  privire-vedere,  gândire-cugetare,  emoţie-simţire.  Nu  este  numai  mod  de  amintire  şi prilej  de  reamintire  de  Hristos,  în  solitudine.  Nu  este  numai  o legătură univocă a omului sau o legătură subiectivă, întrucât ea are o bază ontologică, dincolo de subiectivitatea noastră. Icoana este  un  „canal  al  harului”  care  „dă  mărturie  despre  prezenţa 27 

sfântului”85.  Prin  ea  regăsim  un  chip  prin  care  Dumnezeu 

„revarsă  un  plus  de  daruri  peste  credincioşi”86.  Astfel,  prin icoană „e dat un plus de prezenţă şi de lucrare mântuitoare”. 

Cu  alte  cuvinte,  alături  de  caracterul  catehetic,  există  un chip obiectiv al lucrării harice, o cale a întâlnirii şi a participării directe,  reale,  aici  şi  acum.  Prin  icoană  suntem  conduşi  de  la privirea cu credinţă şi vederea simţuală, la contemplarea spirituală  şi  întâlnirea  tainică  cu  persoanele87.  Astfel,  ca   participare, avem, prin icoană ca imagine, şi implicarea privirii şi a vederii, dar,  totodată,  avem  şi  contemplarea  spirituală  şi  întâlnirea personală.  Icoana  ca  imagine-reprezentare  aduce  de  fapt  în atenţie  şi  o  problematică  legată  de  comunicare  care  implică 

raportul dintre imagine şi cuvânt, dintre vedere şi auzire. „Căci unii  Îl  împodobesc  prin  cuvinte,  iar  alţii  îl  zugrăvesc  prin icoane,  dar  amândouă  duc  la  acelaşi  adevăr.  Pentru  că  cele  ce cuvântul  le  înfăţişează  prin  auz,  acelea  pictura  tăcând  le  arată 

prin imitare”88. 

Cu referire la comunicarea reală care se înfăptuieşte între credincioşi şi Hristos, prin icoană, Marele Teolog consemnează: 

„Credincioşii  ştiu  că  icoana  nu  le  vorbeşte  numai  despre Hristos şi nu le arată numai pe ce linie de înduhovnicire au să-şi conducă  viaţa  lor,  pentru  a   se  face  tot  mai  asemenea  cu  Hristos. 

Ei  sunt  convinşi  în  primul  rând  că  prin  icoană  ei  intră  într-o comunicare  reală  cu  Hristos”89.  Icoana  nu  este  în  acest  sens numai  un  indicator,  un  semn.  Nu  este  numai  un  reper  îndru-mător, un fir conducător, ci este o cale reală de comunicare cu Hristos.  Este  o  întâlnire  efectivă  cu  Hristos,  şi,  ca  atare,  este  o cale  de  asemănare  prin  contact  direct  cu  modelul-prototip.  Nu este  imitatio christi! Este  asemănare,  dobândită  in actu! 

În  această  formă  de  comunicare  prin  icoană,  comunicare reală care ţinteşte formarea/modelarea închinătorului  prin şi  de către  Forma/Model  –  pe  fondul  exprimării   persoanei-cuvânt,  ca taină supra-discursivă transpusă în actul comunicării – se poate identifica practica închinării isihaste formulată de Avva Ghelasie ca  a sta în a sta (în isihie-iconare). Se referă la un chip de  a sta în a sta (în închinare) care se poate corela, spre o bună înţelegere, şi cu actul ipostasului definit ca „sta- re de sine”, adică cu a fi în starea  reală  de  sine  sau  în  realul  sine,  în  ordinea  fiinţialităţii, 28 

deci. Astfel, a sta în iconare înseamnă  a sta în  starea de sine ca act fiinţial, ca închinare ipostatică de sine înaintea icoanei. 

Prin  icoană  nu  se  întipăreşte,  aşadar,  doar  o  învăţătură 

 despre, ci se pecetluieşte-întipăreşte chiar  prezenţa Învăţătorului. 

Aici  şi  acum!  Icoana  este   persoana-prezenţă!  Este  mărturia  prezenţei  personale,  cuminecabile.  Această  căutare  a  întâlnirii  şi regăsire  a  comuniunii  inter-personale  în  taina  prezenţei,  prin intermediul  icoanei,  este  calea  misticii  iconice,  de  modalitate ritualică şi expresie gestică, în esenţă, în isihasmul carpatin. 

Însă, ca practică personală specific personalistă,  gestul iconic şi  ritualul iconic, la care s-a referit isihastul, sunt de desluşit prin chipul   prezenţei  persoanei  –  deci,  în  realitatea  cea  dincolo  de minte –, ca fiind acte care pun în mişcare dimensiunea sa apofatică, ca deschidere-participare fiinţială directă ce, de bună seamă, implică în dăruire omul întreg, inclusiv energetic şi corporal. 



 Aplecarea-Gestul Prototipului – icoana: chip de biserică-altar 

 – liturghisirea icoanei: ritual şi doxologie – 

Părintele  Stăniloae  surprinde  în  spaţiul  iconic,  personalizat, şi vectorizarea biunivocă, atât în sensul orientării cinsti-torului/închinătorului  spre  Prototip,  cât  şi,  mai  ales,  în  sensul 

„ aplecării  prototipului  spre  cinstitorul  icoanei,  care  are  loc  în orice clipă în care un credincios intră în Biserică şi se închină la o  icoană”90,  dar  „şi  în  cazul  închinării  la  icoanele  din  casă  sau din alte locuri”91. Un răspuns al Prototipului, s-ar putea spune, la  o  chemare  prin  închinare- aplecare  a  creştinului,  care  arată 

icoana ca un chip de altar-biserică al liturghisirii întrupării-prezenţei hristice: unde este icoana, acolo este Biserica.  Un gest de închinare- aplecare  ce  poate  fi  „generalizat”  şi  „extins”:  un  gest iconic „de toată vremea şi tot locul” ce are conştiinţa Prezenţei, pretutindeni  şi  permanentă,  a  lui  Hristos  ca  Icoană-Persoană. 

Aşa  cum  este  de  fapt  practica  isihastă  în  specificul  carpatin, centrată pe gest, pe ritual, pe închinare- aplecare. 

Acest aspect al participării- aplecării din ambele sensuri, şi dinspre  prototip,  şi  dinspre  închinător,  denotă  caracterul ritualic,  gestic  al  întâlnirii  în/prin  icoană,  asupra  căruia  a insistat  şi  Avva  Ghelasie,  din  perspectiva  dialogului  iconic,  în temei  personalist.  Însă,  deopotrivă  a  insistat  pe  evidenţierea 29 

distincţiei  dintre   fiinţă  şi   energii,  pentru  a  indica  şi  sublinia  un chip dublu participativ, exprimat dialogal, în taina  prezenţei iconice a  persoanei.  În  această  perspectivă,  participarea  nu  poate  fi doar  energetică,  atunci  când  avem  în  atenţie  personalismul  – 

 persoana care este  stare de sine fiinţială, atât în ceea ce-L priveşte pe  Dumnezeu,  în  fiinţialitatea  sa  necreată,  cât  şi  în  ceea  ce-l priveşte pe om, în fiinţialitatea sa creată. 

Acest detaliu este unul clarificator (şi) ca tuşă apologetică, în  cheie  personalistă,  privitor  la  o  posibilă  turnură  hermeneutică  de  extremă  „energetistă”  –  cel  puţin  inadecvată  şi ambiguă, în contextul de azi –, precum cea legată de „valoarea teofanică din  participarea la „Cel cu totul altul”, prin mijlocirea asemănării”, şi de faptul că „icoana traduce o  prezenţă energetică 

(subl.  n.)  care  nu  e  localizată,  nici  închisă,  ci  iradiază  în  jurul punctului de condensare” (P. Evdokimov)92. 

În  pandant,  după  cum  am  precizat,  în  viziunea  isihastă 

ghelasiană,  prezenţa  iconică  nu  este  numai  o   prezenţă  energetică, pentru  că  icoana  aduce  prezenţa  ipostasului,  iar  ipostasul  nu este  structură  energetică,  ci fiinţială!  Pe  această bază  fiinţială  – 

adică,  duhovnicească!  –  a  ipostasului  există  şi  se  manifestă  şi strălucirea/ lumina-energie. Prin urmare, iradierea, mai bine zis strălucirea energetică are ca suport şi sursă  persoana-ipostasul, ca stare  de  sine   fiinţială.  Ca  atare,    persoana-ipostasul  nu  poate  fi considerată  „un  punct  de  condensare”,  pentru  că   ipostasul  este în  sine  un  chip  al  prezenţei  fiinţiale  ca  întreg-totalitate.  Este  o prezenţă  distinctă  şi  de  neconfundat  cu  strălucirea  energiilor sale, şi de neredus la un punct, fie el şi condensat. 

Aceste  amănunte  ţin  de  realitatea  experiată.  Nu  sunt speculaţii.  Sunt  indicii  ale  căii  prin  care  se  poate  pătrunde acurat  în  experienţa  isihastă  deplină:   Dialogul  în  Absolut.  Cu ajutorul  lor  putem  experia,  înţelegând  în  profunzime,  ca viziune, în ce constă, clar şi în detaliu, întâlnirea interpersonală 

şi  comuniunea  perihoretică  în  chip  euharistic,  întru  Biserică  – 

Trupul Mistic al lui Hristos. Sunt ca o scanare, ca o radiografie a chipului liturghisitor al vieţii veşnice la care suntem părtaşi, la diverse  măsuri,  încă  de  aici,  în  şi  prin  trupul  înveşnicit  al  lui Hristos,  acelaşi  cu  care  ne  întâlnim  şi  prin  icoană,  pentru  că 

lumina, slava învierii, trece prin Trupul Său. 

Cât  priveşte   gestul-aplecarea  Prototipului  spre  cinstitorul icoanei,  în  Biserică,  părintele  Stăniloae  precizează  că  „mai accentuată  este  această   aplecare  (subl. n.)  a  lui  Dumnezeu  celui în Treime, a Domnului Iisus Hristos, a Preasfintei Născătoarei de Dumnezeu, a sfinţilor şi a îngerilor în timpul sfintei liturghii”93. 

Ceea ce ne arată că există o deschidere şi o potenţare ritualică a prezenţei  iconice  şi  în  raport  de  înscrierea  credinciosului  ca prezenţă  gestică  în  supratimpul  şi  supraspaţiul  liturgic,  prin aşezarea sa în ordinea doxologică, cea a sărbătorii comuniunii-unirii cerului cu pământul – a Sfintei Treimi cu întreita creaţie: îngeri, natură, om – în Hristos. 

Ni se relevă astfel şi o modalitate de înţelegere şi asumare a  icoanei  ca  prezenţă  participativă,  după  un  model  doxologic, ritualic, liturgic. În acest sens, lectura ghelasiană a icoanei, tradusă  şi  ca  practică  iconică,  are  de  fapt  chiar  aceste  conotaţii ritualice,  gestice,  euharistice,  conferite  de  modelul  liturgic,  dar cu un accentuat caracter personalist, în sens tare, apofatic, care, trebuie reiterat, ia în considerare, în chip integrativ, şi  fiinţialitatea şi  energiile. „Icoana însăşi este apofatică”94, cum „apofatică este toată  liturghia”95,  adevereşte  Sf.  Dumitru  Mărturisitorul.  Însă, acest apofatism al liturghiei şi al icoanei nu poate fi decât unul personal, adică marcat de singularitatea persoanei care este un chip identificabil, care se distinge, care se precizează pe sine. 

Întâlnirea cu persoanele reprezentate în icoane, în cadrul Sfintei Liturghii, ne este relevată şi „ca un fel de pregătire spre întâlnirea  mai deplină cu Hristos în Taina Euharistiei”96. Aşadar, există  şi  un  gradient  al  intensităţii   prezenţei  iconice  şi  o  măsură  

a  conştientizării  acestei  prezenţe  depline  şi  a  participării perihoretice,  şi   mai  depline,  în  chip  euharistic.  Vorbim  şi  de  un parcurs  mistagogic,  ca  adâncire  în  taina  întâlnirii/părtăşiei  cu Hristos în chipul ritualic al Sfintei Liturghii: „Hristos e într-un anumit grad încă de acum totul în toţi cei ce cred şi tind spre El şi unitatea aceasta a lor prin prezenţa Lui în ei înaintează spre împărtăşirea  euharistică  de  El  şi  apoi  spre  viaţa  eshatologică, fără  sfârşit,  când  unitatea  tuturor  în  El  se  va  desăvârşi (I. Corinteni 15, 28)”97. 

Acest parcurs mistagogic îşi relevă coordonatele personaliste,  apofatice,  (şi)  în  mistagogia  iconică  ghelasiană  care  evidenţiază şi caracterul iconic euharistic al isihasmului, pe care-l prezintă ca mistică iconică, dialogală, personalistă. Tocmai prin această  amprentă  iconic-euharistică  isihasmul  carpatin  nu  se circumscrie,  nu  se  reduce  la  un  aspect  mistic  contemplativ; nu  ţinteşte  un  astfel  de  obiectiv  mistic  în  chip  unilateral,  ci urmăreşte legătura-întâlnirea integrală în deplinătatea chipului euharistic al comuniunii inter-personale. Însă, pe fond, ca practică 

şi experienţă, aceasta viziune iconic-euharistică isihastă înseamnă 

(şi) recuperarea chipului persoanei în sine, pentru a trăi comuniunea  interpersonală,  în  primul  rând,  ca   prezenţă  directă,  fiinţială,   

 in  actu.  Această  recuperare  este  o  componentă  a  procesului  de restaurare-refacere  a  chipului  omului  ca  întreg.  Este  una  din cele două dimensiuni mistice ale isihasmului, evocate de isihast, care  trebuie  atinsă  pentru  a  putea  vorbi,  la  modul  real,  de trăirea tainei isihiei ca întâlnire în duh/fiinţială, faţă-către-faţă. 

În  acest  sens,  restaurarea  de  sine  implică  o  abordare  de natură  mistică,  nu  psihologică,  nu  mentalistă,  nu  emoţională. 

Omul însă nu se mai poate restaura singur pentru că nu mai are planul-modelul, pe care-l aduce doar Hristos, singurul prin care omul  se  poate  restaura  ca  persoană.  Însă,  de  restaurare  ţine  şi recuperarea  persoanei  ca  taină.  O  atare  recuperare  a  tainei persoanei  umane  –  ca  chip  al  exprimării  directe  în  ordinea apofatică  –  presupune,  reclamă  ca  nevoie  de  recunoaştere  şi identificare  a  chipului-suport  al  integralităţii  participative,  şi  o transcendere   infra-antropologică,  ca  trecere  dincolo  de  mintea-energie  cu  care  de  obicei  ne  identificăm,  ca  fiind  noi.  Această 

transcendere  a  minţii-energie  nu  e  o  negare  sau  o  părăsire  a minţii, a energiei, a simţirii, a corpului, ci este tocmai calea de a le  personaliza  şi  suprapersonaliza,  de  a  le  iconiza,  deci,  întru Hristos,  pentru  ca  omul-prescure  să  fie  părtaş  unei  prefaceri euharistice  ce-l  descoperă  a  fi  o  icoană  liturgică,  integrativă, deplin participativă în trupul mistic ecleziologic. 

 I.5. Icoana apofatică şi apofatismul icoanei 

 – apofatic şi catafatic – în viziune iconică –  

 Apofatism iconomah/impersonal vs. apofatism iconodul/personal Cu  privire  la  apofatism  în  legătură  cu  icoana,  în   Rostul sfintelor  icoane  în  Biserica  Ortodoxă 98,  părintele  Stăniloae  scrie: 

„Trăirea aceasta a lui Dumnezeu, a Născătoarei de Dumnezeu, legătura  cu  sfinţii,  prin  privirea  icoanelor  lor,  prin  chemarea numelui  lor,  e  mai  presus  de  ce  se  poate  defini  raţional. 

E   apofatică.  De  aceea   icoana  însăşi  e  apofatică,  pentru  că  prilejuieşte  legătura  celui  ce  o  priveşte,  prin  contemplare  cu realitatea vie, tainică, dincolo de simţuri a lui Dumnezeu sau a sfinţilor reprezentaţi, plini şi ei de Dumnezeu, cel cu neputinţă 

de definit. E  apofatică cum e toată liturghia”99. 

Aşadar, şi trăirea prin icoană are o dimensiune apofatică, dar  şi  icoana  este  apofatică,  în  taina  ei,  întrucât  prilejuieşte  o legătură şi o participare (şi) dincolo de raţiune, dincolo de simţuri, pe care le integrează, le personalizează/iconizează. Fondul acestei trăiri apofatice este dincolo de simţuri, dincolo de raţiunea care nu  o  poate  defini.  Se  situează  în  ordinea   ipostasului-persoanei, care  este  o  ordine  fiinţială.  Este  o  ordine  a  duhului,  altfel  zis. 

Suntem  în  spaţiul  personalismului  apofatic,  într-o  ordine  a permanenţei. Avva Ghelasie pune în evidenţă caracterul iconic al  apofatismului  mistic  isihast  atunci  când  precizează  marea diferenţă  dintre  „apofatismul  mistic  filosofic”  şi  „apofatismul mistic-mistic”,  arătată  prin  faptul  că  cel  filosofic  exclude  orice înrudire,  iar  cel  mistic-mistic  „înrudeşte  Chipul  de  Dumnezeu cu  chipurile  de  creaţie  fără  amestecare  şi  fără  despărţire100. 

Această înrudire de chip este de fapt legătura de asemănare ce dă caracterul iconic al apofatismului specific personalist pe care apofatismul filosofic, precum cel iconomah, nu-l cunoaşte. 

De fapt între viziunea apofatismului iconodul  şi cea care marchează  apofatismul  iconomah  există  un  hotar  de  netrecut. 

Cu  alte  cuvinte,  există  două  tipuri  de  apofatism.  Apofatismul iconic,  autentic  personalist,  este  indubitabil  altul  decât  cel iconoclast.  Trebuie  subliniat,  aşadar,  că  apofatismul  poate  fi  şi impersonal,  aniconic,  iconoclast.  O  anume  atitudine  apofatică, 33 

asociată cu o „cunoaştere hristică interiorizată”, cu o „curăţie a inimii”, promovau şi iconoclaştii. Aceasta îi aşeza pe calea unei experienţe  spirituale  de  factură  panteistă,  impersonală,  desfăşurată  pe  fondul  părăsirii  trupului  şi  al  estompării,  până  la anulare, a firii umane, în concreteţea sa istorică, întrucât, în cele din  urmă,  firea  umană  se  amesteca  până  la  disoluţie  în  slava dumnezeirii101. 

„Iconomahii susţineau că omenitatea lui Hristos s-a prefăcut ( metable) după înviere în slava lui Dumnezeu”102. „... Afirmau că  Hristos  n-a  mai  avut  după  înviere  carnea  şi  oasele  ca  noi103 

(…) şi că numai din condescendenţă Hristos s-a arătat Apostolilor după  înviere”104.  De  reţinut  această  viziune  iconomahă  care exaltă slava dumnezeirii, pe de o parte, dar pe de altă parte, o vede  ca  pe  un  hău  absorbant  al  firii  umane  concrete,  ca  pe  un vitriol dizolvant al trupului, ca pe un straniu concasor al cărnii, al oaselor. 

Pentru iconoduli însă, „trupul lui Hristos rămâne şi după 

înviere ca unul ce e în veci mântuit şi îndumnezeit şi prin el şi trupurile  noastre”105.  În  plus,  în  cazul  cinstitorilor  icoanei,  pe lângă dimensiunea apofatismului iconic, este precizată legătura dintre apofatic şi catafatic, nu pasageră, de început şi ca treaptă 

de depăşit, ci ca neîntreruptă însoţire: „Catafaticul trebuie să fie însoţit neîntrerupt de apofatic. Dar apofaticul e prilejuit şi făcut posibil  prin  catafatic.  Numai  auzind  cuvântul  lui  Hristos  şi văzând icoana Lui, simţim dumnezeirea Lui”106. 

Legătura  neîntreruptă  dintre  apofatic  şi  catafatic  ţine strâns,  aşadar,  de  viziunea  iconodulă.  Reflectă  o  cale  mistică, iconică, personalistă. Conform acesteia „nu putem avea simţirea legăturii cu dumnezeirea, ocolind cuvintele şi faţa lui Hristos”, pentru că „odată ce Cuvântul a binevoit să se întrupeze, să intre în situaţii istorice concrete, să păstreze pentru veci faţa omenească, mintea  noastră  nu  mai  are  putinţa  şi  nici  îndreptăţirea  unei atitudini  apofatice,  univoce  faţă  de  Hristos”107.  Este  vorba  de atitudinea apofatică  univocă!  care ( nota bene! ) nu mai este, în urma întrupării, nici cu putinţă (!) şi nici îndreptăţită (!). 

Trebuie  subliniat  deci  că  atare  atitudine  univocă  nu  mai este   nici  cu  putinţă  şi   nici  îndreptăţită. Astfel  de  atitudine  unila-34 

Icon-iconologie-iconografie 

terală  situează  experienţa  mistică  în  afara  trupului  mistic hristic, adică în afara Bisericii. Univocitatea atitudinii apofatice este  un  semn  că,  în  viziunea  iconomahă,  se  neagă  înveşnicirea feţei, a trupului şi a cuvintelor hristice. Nu mai este o întâlnire şi  o  comuniune  interpersonală  în  trupul  mistic  hristic,  ci  o trecere într-un principiu hristic de tip metafizic. 

Însoţirea  neîntreruptă  dintre  catafatic  şi  apofatic  reflectă 

un  chip  integrativ  al  cunoaşterii,  deplin  participative,  care angajează şi firea umană în întregul său. Implică, deci, (şi) faţa, (şi)  trupul  şi  simţurile  transfigurate,  îndumnezeite.  În  schimb, univocitatea atitudinii apofatice exprimă o caracteristică a abordării  spiritualiste  de  tip  iconomah  care,  după  cum  se  poate intui, nu este una de factură raţionalistă, ci una de tip mistico-metafizic. Ca atare, e limpede că prin apofatismul, de un fel sau altul, ne aflăm în spaţiul unor experienţe spirituale, şi nu într-un demers de tip scolastic. 

În  fapt,  desprinderea  apofaticului  de  catafatic  relevă  nu doar o negare de către iconomahi a trupului şi a sufletului şi o nesocotire  a  firii  umane,  a  vieţii  umane  concrete,  istorice,  în fond, ci şi a înveşnicirii la care, în fond, pot fi părtaşe în Hristos. 

Pe de altă parte, apofatismul iconomah este unul esenţialmente impersonal.  Iconomahii  vădesc  astfel  nu  doar  o  neînţelegere  a tainei  icoanei,  pe  fondul  unei  hristologii  heterodoxe,  ci  vădesc inclusiv  o  neînţelegere  a  chipului  omului  ca  întreg  respectiv  a sensului său de realizare, în chip iconic, ca om îndumnezeit în Trupul Mistic. 



 Infinitatea  şi  eternitatea:  dimensiuni  apofatice  –  conţinut  al persoanei  

Adăugând la afirmaţia lui P. Florensky – „Icoana este un chip al eternităţii” –, faptul că este un chip al „eternităţii vii”, un chip  prin  care  „transpare  infinitatea  lui  Dumnezeu”,  părintele Stăniloae  ţine  să  precizeze  caracterul  ipostatic  personalist  al acestui „viu” al eternităţii şi al infinităţii – care vorbeşte cu noi şi cu care putem să vorbim, să dialogăm, deci – care se deosebeşte, cum  şi  subliniază,  de  o  esenţă  eternă  şi  infinită,  impersonală. 

Icoana, în orizont apofatic, aduce în atenţie dialogul între ipos-35 

tasuri.  Acest  dialog  are  un  caracter  perihoretic,  inter-personal, şi  exprimă  o  conlocuire  reciprocă.  Nu  e  o  simplă  convorbire. 

E  o  întâlnire  în  taina  celuilalt,  chip  de  cuvânt   după  Chipul Cuvântului.   

Însă,  prin  chipul  ipostasului  divin  întrupat,  arătat  prin icoană,  regăsim  în  această  întâlnire,  con-locuitoare,  Sfânta Treime:  „Dar  eternitatea  şi  infinitatea  vieţii  spre  care  deschide icoana poarta sunt ale ipostasului divin făcut om  şi ale ipostasurilor  umane  în  care  locuieşte  ipostasul  dumnezeiesc  Cel întrupat  şi  odată  cu  aceasta  însăşi  Sfânta  Treime.  De  aceea icoanele au nume de persoane. Prin ele  nu licăreşte o esenţă eternă 

 şi  infinită  (subl.  n.),  ci   o  persoană  dumnezeiască  (subl.  n),  care implică  o  comuniune  cu  altele  prin  feţele  omeneşti  care  au  un caracter personal”108. 

În  faptul  că  eternitatea  şi  infinitatea  se  revarsă  ca  eternitate şi infinitate ajutătoare, iubitoare, călăuzitoare, sfinţitoare109 

se poate observa evidenţierea aceluiaşi caracter personalist care, paradoxal, circumscrie infinitatea şi eternitatea, şi amprentează, întruchipează  şi  transparenţa.  Infinitatea  şi  eternitatea  sunt conţinut în persoana ca formă. Altfel zis, transparenţa iconică în niciun caz nu are în vedere un indefinit impersonal. Mai mult, trupul  devine  transparent  pentru  eternitatea  cuprinsă  şi exprimată  de  persoană,  la  fel  cum  transpare  prin  icoane: 

„Eternitatea  aceasta  ce  transpare  prin  icoane,  revărsată  în  trup ridică şi trupul la viaţă eternă prin învierea trupului asumat de Fiul  lui  Dumnezeu.  Atât  prin  faptul  că  ne  arată   eternitatea personală,  cât  şi  prin  faptul  că  ne  arată   eternizarea  trupului, 

„iconografia  este  metafizica  existenţei  concrete”,  cum  zicea P. Florensky, care e totodată metafizica concretă a vieţii”110. 

De  remarcat  atât  eternitatea  personală,  cât  şi  eternizarea trupului,  care  arată  asumarea,  integrarea  şi  personalizarea trupului,  îndumnezeirea  lui,  nu  dizolvarea  sau  depunerea  lui, ca în origenism. Totodată trebuie observat cum icoana/ iconografia  nu  e  legată  de  o  metafizică  abstractă,  cea  a  nevăzutului impersonal,  apofatic  –  a  unui  Dumnezeu  separat  şi  ascuns, nedeterminat, de tip Principiu ezoteric –, ci survine în existenţa concretă, pătrunde în concreteţea vieţii, fiind legată de întrupa-36 

rea şi de învierea cu trupul a unei Persoane, Fiul lui Dumnezeu: 

„Icoana  concretizează  astfel  în  sine  mărirea  lui  Dumnezeu  şi mărirea de care i-a făcut parte omului. Ea concentrează în sine întruparea Fiului lui Dumnezeu şi învierea umanităţii asumate din puterea Lui care s-a arătat cu adevărat eficientă şi în acelaşi timp  iubitoare”111.  Aşadar,  icoana  concentrează  în  sine  şi întruparea  şi  învierea.  Concretizează  în  sine  şi  mărirea  lui Dumnezeu şi mărirea omului. 







II. Viziunea iconică – vectori apologetici  

 – distincţii şi hotare – 

 

 II.1.   Apus vs. Răsărit 

 – hotarul iconic – 

În  studiile  Sf.  Pr.  Mărturisitor  Dumitru  Stăniloae  care privesc  icoana  există  un  evident  filon  apologetic,  de  reverberaţie  patristică,  vectorizat  iconic,  care  nu  poate  fi  trecut  cu vederea.  Este  (şi)  o  mărturisire  a  viziunii  ortodoxe  în  context contemporan,  însă  precizată  (şi)  vizavi  de  catolicism  şi  protestantism,  de  exemplu,  care  au  intrat  în  istorie  după  disputa iconoclastă. Hotarul faţă de catolicism şi protestantism poate fi re-trasat de ortodoxie, aşadar, şi în chip iconic, şi poate fi desfăşurat  în  actualitate  prin  mărturie  iconică,  iconologică,  iconografică.  Hotarul  iconic,  în  personalismul  său,  poate  fi  extins  şi folosit astăzi şi pentru o delimitare faţă de mistica iudaică şi de mistica islamică, ori faţă de misticile metafizice, de pildă. 

În  aceste  studii  dedicate  icoanei,  este  recurentă  şi  o poziţionare  distinctă  a  Răsăritului  faţă  de  Apus,  relevată  şi  de perspectiva  diferită  despre  om  şi  lume,  care  străbate  din viziunea  iconică,  prin  icoană.  Hotarul  dintre  Răsărit  şi  Apus, care priveşte (şi) o concepţie diferită despre om şi cosmos, este trasat  chiar  începând  cu  articolul  din  1935,  apoi  şi  în  cele  din 1942112 şi din 1979113, dar se regăseşte şi în cel din 1983114, care priveşte  reflecţia  iconografică.  Din  etalarea  acestei  cronologii 37 

M.D. LINTE 

transpare  continuitatea  atitudinală,  care  se  manifestă  necon-junctural,  în  vremuri  cu  orânduiri  diferite.  Aşadar,  reflectă 

constanţa  viziunii  teologice  a  Sfântului  Mărturisitor,  indiferent de contextul istoric care, după caz, are constrângeri specifice, în diverse registre, strâmtorând ideologic discursul. 

Încă  din  1935,  din   Sensul  icoanei,  criticând  timpul  recent, 

„superficial  şi  raţionalist”    incapabil  de  a  înţelege  „legătura strânsă,  misterioasă  dintre  cele  văzute  şi  nevăzute,  întrepă-trunderea  lor”,  incapabil  de  a  înţelege  „simbolul  în  sensul  său mistic  de  conţinător  sensibil  al  forţelor  nesensibile”    scria:  

„Un vânt rece, de la Apus, seacă înţelegerea adâncă, mistică şi bogată  a  spiritului  răsăritean”115.  Observăm  această  orientare răsăriteană  pe  direcţia  mistică,  care  caută  să  lege  văzutul  de nevăzut,  înţelegând  simbolul  în  orizontul  său  mistic,  unitiv  şi integrativ,  pe  de  o  parte.  Pe  de  altă  parte,  remarcăm  configurarea  apuseană  pe  direcţia  raţionalistă,  care  se  limitează  la văzut, ca orizont al cunoaşterii, uitând de nevăzut ca taină, de transparenţa nevăzutului prin văzut şi de transfigurarea văzutului prin nevăzut. 

Adversităţile  ulterioare,  apusene,  s-au  nutrit  din  argumentul  iconoclast  survenit  în  secolele  VIII-IX116.  Altfel  zis, Apusul  a  reverberat  o  teză  iconoclastă  care  l-a  afectat  ca viziune. S-a mişcat în acest siaj iconoclast care, trebuie precizat, nu  înseamnă,  în  fond,  refuzul  imaginii  ca  atare,  ci  o  negare  a legăturii iconice –  relaţia de asemănare dintre imagine şi Prototip – 

şi o contestare a mărturiei întrupării Lui, a prezenţei şi lucrării-transfigurării  creaţiei  prin  imaginea  Sa,  prin  icoană,  deci. 

O prezenţă hristică prin icoană, trebuie subliniat, nu doar prin cuvânt. 

În  acest  prim  articol,  interbelic,  putem  să  identificăm, prin  urmare,  un  sens  mistic  al  icoanei  şi  un  hotar  apologetic retrasat,  în  context  contemporan.  Aşadar,  nu  e  vorba  de  un hotar  teritorial,  de  separarea  şi  contrapunerea  unor  areale geografice – Răsărit vs. Apus – decât în chip secundar şi relativ, ci  este  în  vedere,  în  primul  rând,  un  hotar  identitar,  mistic  şi spiritual, cultural şi civilizaţional, reflectat şi în mentalitate şi în modul de a fi; un hotar căscat şi adâncit de Marea Schismă şi de 38 

Reformă, care au determinat mutaţiile majore europene, apusene, ce au decurs din aceste rupturi succesive de Trupul Adevărului. 

În  articolul  din  1942,  surprinde  preocuparea  excesivă  a catolicismului  şi  protestantismului  apusean  faţă  de  problematica  omului  care  a  germinat  soluţii  eronate  privind  chipul său117,  deplin  şi  autentic.  Virajul  accelerat  în  orizontul  antro-pocentrist  a  condus  evident  la  consecinţe:  la  scoaterea  omului de  sub  incidenţa  luminii  divine  şi  la  naturalizarea  lui,  la de-subiectivizarea  şi  obiectivarea  lui,  la  extragerea  sa  din orizontul  tainei,  prin  dezrădăcinarea  din  „lumea  divină  a dogmei”,  fapt  care  nu  l-a  maximizat,  ci  l-a  minimalizat, restrângându-l  la  a  fi  considerat,  în  cele  din  urmă,  doar  „un conglomerat al materiei”118. 

Antropocentrismul apusean în mod paradoxal, accentuând autonomia  faţă  de  Dumnezeu,  a  înclinat  spre  apropierea  de natură  până  la  confundarea  cu  ea.  A  determinat,  aşadar,  o 

„naturalizare”  a  omului  care,  paradoxal,  este  o  de-naturare  a omului, care-şi pierde astfel menirea de a fi preot şi împărat al întregii creaţii, şi, în consecinţă, iese din rânduiala divină. Prin contrast,  personalismul  răsăritean,  deosebind  persoana  de natură,  recunoaşte  valoarea  persoanei  umane  şi  o  valorizează, nu autonom, ci participativ, iconic, în sensul legăturii-relaţiei – 

 după chip şi  după asemănare – cu persoana/persoanele divine119. 

„Popoarele  ortodoxe  cred  în  persoană  deoarece  cred  în Dumnezeu,  care  e  persoană  şi  nu  natură”  (...)  În  concepţia ortodoxă,  persoana  apare  pe  primul  plan,  iar  natura  întreagă 

este  o  trenă  asupra  căreia  se  revarsă  strălucirea  şi  sensul persoanei”120 – precizează părintele Stăniloae. Detaliul este unul de  hotar  fundamental.  Aşadar,  fondul,  atât  divin  cât  şi  uman, este   persoana  şi,  subsecvent,  legătura   inter-personală,  cea  care pune  în  act  dinamica  chipului  întru  asemănare,  ce  reprezintă, de fapt, caracterul iconic al relaţionării ca personalizare. Marele Teolog ţine să sublinieze însă că personalismul răsăritean nu e contrar  naturii  şi  nu  vrea  dizolvarea  ei,  ci,  dimpotrivă,  vrea  şi transfigurarea  naturii.  Însă,  transfigurarea  are  drept  temei persoana-ipostasul care în „ultimă analiză este Persoana Fiului lui Dumnezeu”121. 

Astfel,  evidenţiază  faptul  că,  deşi  foloseşte  elemente  ale naturii,  icoana  descoperă  un  sens  dincolo  de  acestea  şi,  în lumina ei, atât estetica, cât şi etica, năzuiesc spre transfigurarea naturii, spre personalizarea ei prin cuprinderea – ca  dar,  din Dar 

– în comuniunea inter-personală. 

Hotarul dintre Apus şi Răsărit se trasează şi cu privire la starea/evaluarea naturii ca atare, dar şi cu privire la destinul ei în raport cu omul, şi a menirii omului în raport Dumnezeu şi cu întreaga  creaţie.  Diferenţiază  astfel  între  Apus,  unde  natura  e luată  aşa  cum  e  –  stăpânită  de  ne-schimbabilitatea  legilor  şi supusă  unui  activism  al  omului  care  vizează  imanenţa  ei  –,  şi Răsărit, unde natura aflată „sub umbra păcatului şi a puterilor rele  de  dincolo  de  ea”  trebuie  „dezrobită  şi  scoasă  de  sub domnia  răului”.  O  acţiune  care  se  realizează  „prin  puritatea morală  şi  prin  rugăciunea  omului  care  atinge  forţele  răului  ce domnesc în nevăzutul ei”122. 

Părintele Stăniloae critică această rezervă a Apusului faţă 

de „dogma icoanei”, pe care o vede manifestată încă din timpul disputei iconoclaste, şi arată că această rezervă a avut ca efect o concepţie  asupra  artei  ce  nu  poate  avea  funcţia  transfigurării naturii spre depăşirea ei. Cu alte cuvinte, funcţia ei rămâne pe o axă  naturalistă.  În  sensul  unui  naturalism  iremediabil  secular, supus legilor imanente, aniconic, deci. Astfel, în Apus, inclusiv tratarea prin artă a temelor religioase este şi rămâne înscrisă, ca reprezentare,  în  sfera  naturalistă123.  Neluarea  în  considerare  a caracterului naturii de fereastră transparentă a prezenţei divine, ignorarea capacităţii tainei de a se încorpora, de a se exterioriza, prin vizibil, impermeabilitatea vizibilului faţă de taină, şi nepu-tinţa  vizibilului  de  a  sugera  şi  cuprinde  cele  dincolo  de  vizibil sunt indicate drept efecte simptomatice ale perspectivei alterate a Apusului124. 

În articolul din 1958, consemnând faptul că lumea creştină 

din  Occident  „a  trecut  de  la  scepticismul  ei  faţă  de  icoană  la ştergerea  graniţei  între  icoană  şi  portretul  oamenilor  naturali”, precizează  că  „arta  bizantină  e  singura  care  a  realizat  icoana deosebită  de  portret”125.  Tot  în  context,  aminteşte  de  remarca patriarhului  Nichifor  –  „întrucât  zugrăvirea  face  cuvintele  mai 40 

clare şi mai lămurite, pictura contribuie la menţinerea unităţii în credinţă,  cu  ajutorul  ei  evitându-se  varietatea  în  înţelegerea învăţăturii  creştine”  –,  în  raport  de  care  conchide  că  această 

observaţie  „ne  poate  explica  fărâmiţarea  Occidentului  creştin, care a neglijat icoana în propovăduirea creştinismului”126. 

Depărtarea până la lepădarea de icoană a condus la frag-mentarea şi pulverizarea celor ce au ieşit din unitatea credinţei ortodoxe.  Sau,  privită  din  alt  unghi,  icoana  este atât  modul  de propovăduire  a  unităţii  adevăratei  credinţei,  cât  şi  chipul  de asumare,  asimilare  şi  trăire  a  acestei  unităţi  în  chip  iconic. 

Aceasta  înseamnă  rămânerea  în  duhul  icoanei,  rămânerea  în Tradiţie. Şi, în definirea părintelui Stăniloae, aceasta e Tradiţia: 

„Păstrarea integrală de către credincioşi a lui Hristos cel istoric pentru a fi în legătură de închinare şi rugăciune cu Hristos cel din cer. De aceea a venit Hristos în istorie ca  să ne ţină în legătură 

 cu  Sine  în  toate  timpurile  prin  icoană  (subl.  n.),  prin  nume,  prin cuvintele Sale din istorie”127. 

Se  poate  semnala  aici  legătura  lui  Hristos  cu  noi,  prin icoană,  prin nume,  prin cuvintele Sale istorice, pe de o parte, şi, pe de  altă  parte,  legătura  noastră  cu  Hristos,  ca   legătură  prin închinare  şi  rugăciune. Pe această  legătură prin icoană  respectiv pe această   legătură  prin  închinare,  ca  personalizare  directă,  a  apus accentul, în specificul carpatin, Avva Ghelasie isihastul, evidenţiind astfel continuitatea prezenţei iconice hristice, într-un chip mistic  isihast  de  a  fi,  neîncetat,  în  viul  Tradiţiei,  prin  permanenta  închinare,  nevăzută  şi  văzută,  văzută  şi  nevăzută. 

Practica  iconică  a  închinării  şi  mistica  dialogului  iconic  au  ca suport,  în  viziunea  isihastului  de  la  Frăsinei,  personalismul  în coordonatele sale tari, apofatice, aşa cum au fost reliefate în a sa mistagogie iconică. 

În raport cu nevoia de legătură prin icoană şi de închinare, părintele Stăniloae ne previne: „Unde nu e icoană slăbeşte închinarea  şi  rugăciunea,  dar  intervine  şi  varietatea  răstălmăcirilor. 

Lumea  protestantă  a  pierdut  tradiţia  atât  ca  duh  al  rugăciunii, cât  şi  ca  prelungire  integrală  şi  mereu  nealterată  a  revelaţiei. 

Refuzând chipul lui Iisus, protestanţii au ieşit din tradiţie, adică 

au  alterat  Revelaţia.  Căci  între  păstrarea  cuvântului  şi  refuzul icoanei e o inconsecvenţă care nu poate dura foarte mult”128. 

Aşadar,  icoana  nu  este  un  simplu  obiect  cultic,  cu  rol estetic  doar,  facultativ  şi  arbitrar,  ci  este  un  chip  al  prelungirii depline  şi  neştirbite  a  Revelaţiei  într-o  mărturie  necontenită  a întrupării  Cuvântului.  Este  un  chip  esenţialmente  doctrinar  a cărui  absenţă  şi  desconsiderare  are  consecinţe  (şi)  asupra închinării  şi  rugăciunii,  asupra  trăirii  tainei  credinţei,  deci  a experierii reale a întâlnirii  cu,  în şi  prin Hristos. A refuza icoana înseamnă  a  refuza  Tradiţia,  iar  a  refuza  Tradiţia  înseamnă  nu doar a nu primi deplin Revelaţia, ci şi a o altera, ceea ce reprezintă o ieşire din duhul ei şi o intrare pe căile răstălmăcirii ei. 

Icoana este o „necesitate inevitabilă”. Icoana „e produsul credinţei  pe  care  o  susţine  în  oameni  Cel  ce  S-a  întrupat,  prin puterea  Lui  care  nu  părăseşte  istoria.  Astfel,  icoana  lui  Iisus trebuie  să  se  deosebească  de  un  portret,  chiar  dacă  el  ar  reda realitatea istorică, cât de adevărat. Ea trebuie să sugereze că prototipul ei e nu numai un om care a trăit în istorie, ci Dumnezeu care  S-a  făcut  om  şi  rămâne  Mântuitor  până  la  sfârşitul lumii”129. Ca atare, „icoana mărturiseşte nu numai despre faptul că a fost în istorie un om pe care l-a chemat Iisus, ci şi că acest om a fost întruparea lui Dumnezeu Cuvântul. Pe lângă aceasta, icoana  mărturiseşte  că  acest  prototip   sui  generis  n-a  existat numai într-un moment istoric, ci viază pururea într-o existenţă 

supra  istorică.  Numai  de  aceea  icoanei  i  se  aduce  cinstire  sau prin icoană se aduce închinare Celui reprezentat”130. 

În  studiul  din  1979,  părintele  Stăniloae indică  direcţia  pe care  a  apucat-o  Apusul  ca  fiind  una  nestoriană,  întrucât desparte  umanul  de  Dumnezeu,  inclusiv  în  tablouri.  Remarcă 

totodată faptul că, deşi a insistat pe redarea omului, Apusul nu a  reuşit  totuşi  să-i  redea  taina  sa  indefinită.  Denunţă  această 

îngustare a perspectivei Apusene şi în ceea ce priveşte umanul picturii occidentale care, rămânând închis în limitele naturii, nu mai reuşeşte să descopere deplin nici umanul131. Vedem, aşadar, o  diferenţă  între  Răsărit  şi  Apus  axată  pe  diferenţa  dintre persoană şi natură, dar şi pe un personalism situat şi activat în orizontul tainei, al inefabilului, care reuşeşte să valorifice omul integral  în  dinamica  asemănării   după  chip-persoană,  adică 

desfăşurat  într-un  sens  iconic,  personalist,  al  comuniunii-participării şi al comunicării-cuminecării. 

Din  această  perspectivă,  antropocentrismul  Apusului, deşi  încearcă  să  valorifice  omul,  punându-l  în  centrul  atenţiei, paradoxal  pierde  chiar  centrul  omului  –  pierde  taina  omului icoană-persoană  şi  chipul  personalizării  iconice,  întrucât  îl desprinde  de   arhe-chipuri.  În  absenţa  persoanei  şi  a  dinamicii personalizării,  sensul  transfigurării  naturii  nu  mai  poate  fi urmat  şi  nici  realizat,  întrucât,  în  esenţă,  transfigurarea  este personalizare,  fiind,  fundamental,  act  al  persoanei.  Iar  persoana este  o  taină  fiinţială  care  se  distinge  de  manifestările  sale energetice, transfigurative. 

  

 II.2. Calea iconică, alta decât cea simbolică şi idolatră 

 – omul: icoană/ simbol / idol – 

În fapt, lupta dintre iconomahi şi iconoduli exprima două 

poziţii tranşante. Pe de o parte,  pro sau  contra „acelei revelaţii a lui  Dumnezeu,  care  s-a  săvârşit  prin  alte  mijloace  decât  prin Cuvânt”.  Şi,  pe  de  altă  parte,  pro  sau   contra  „întrupării  lui Dumnezeu în Hristos, adică o luptă pentru hristologie”132. 

Interesant  că  iconomahii  care  nu  recunoşteau  nici  o revelaţie a lui Dumnezeu prin creatură, deci nici o revelaţie prin Hristos,  reducând  simbolul  şi  icoana  la  idol,  au  ajuns  să  se restrângă  „doar  la  revelaţia  prin  cuvânt,  asemănându-se  cu protestanţii  de  mai  târziu”133.  Această  remarcă  reflectă,  într-un arc peste timp, o înrudire în privinţa viziunii între protestanţii de acum şi iconomahii primului mileniu, şi chiar o înrudire cu iudaismul. O viziune înrudită care ne arată că au în comun nu doar  respingerea  imaginii  şi  icoanei,  ca  obiect,  ci  refuzul revelaţiei depline, precizată prin întrupare. 

Într-un  fel,  idolul,  simbolul,  icoana   marchează  lipsa  unui raport  sau  exprimă  un  anumit  raport  cu  Dumnezeu,  şi  corespund păgânismului, Vechiului Testament şi Noului Testament134. 

Fiecare ne relevă, totodată, şi o viziune diferită nu doar despre om şi despre lume, ci şi despre felul în care omul se leagă sau nu  de  lume/natură,  sau  se  leagă  –  şi  pe  sine,  şi  pe  lume  –  de Dumnezeu. 

De  pildă,  dacă  simbolul  în  sens  creştin  exprimă  acea viziune care „distinge lumea de Dumnezeu şi, în acelaşi timp o 43 

leagă  de  El,  ca  pe  o  creatură  şi  instrument  al  Lui”,  idolul  este 

„expresia  unei viziuni care  consideră  lumea văzută  ca  fiind  ea însăşi divinitatea”135. Indubitabil,  omul-idol este altul decât  omul-simbol  şi  decât   omul-icoană,  cel  care  într-adevăr  înţelege  că 

„ideea  de  chip  al  lui  Dumnezeu  este  premisa  fundamentală 

pentru înţelegerea omului”(B. Vyscheslavzev)136. La fel şi lumea este  diferită,  după  cum  este  trecută,  văzută  printr-un  filtru idolatru,  simbolic  sau  iconic.  Despre  idol,  care  simbolizează 

„forţele  imanente,  exagerate  demonic”,  afirmă  că  este  „rodul unei  religiozităţi  care  divinizează  forţe  sau  părţi  ale  naturii imanente, îmbrăcându-le într-un nimb religios absolut”. În acest caz,  idolul – ca simbol al unei „forţe naturale, care e învestită cu atributele  divinităţii”  –  are  un  caracter  religios,  ca  şi  simbolul mozaic şi creştin, şi întreţine o simţire religioasă şi un cult, fără 

a indica nici o transcendenţă137. Există deci şi un simbol idolatru sau  o  idolatrie  marcată  de  simbolism,  tot  aşa  cum  există  şi  un chip  religios  idolatru  şi  un  cult  idolatru  care  nu  străbate  şi  nu pune în legătură cu o autentică transcendenţă. În fond, „idolul fixează  spiritul  închinătorului  la  lumea  creată”,  iar  simbolul, neidolatru  desigur,  „serveşte  la  înălţarea  minţii  omeneşti dincolo de el, la o contemplare şi închinare a lui Dumnezeu”138. 

Simbolul  în  general  e  în  mod  cert  definit  în  funcţie  de  o altă realitate. Este „un indicator spre ceea ce este dincolo de el”. 

Este „un chip ( ektypoma,  morphoma) al unei realităţi deosebite de el, nu ceva de sine stătător”139. Din acest punct de vedere, privit prin  „sfera  generală  a  conceptului  de  simbol”,  aşadar,  poate  fi considerat  simbol  şi  idolul140.  Prin  urmare,  şi  idolul  poate  fi văzut  în  funcţie  de  altă  realitate  decât  cea  simbolizantă,  şi  ca indicând  spre  ceva  ce  e  dincolo  de  el.  În  acest  sens,  nici  în cadrul  simbolului  idolatru  nu  se  confundă  simbolizantul  cu simbolizatul.  Orice  idolatru  însă,  se  închină  creaţiunii  în  locul lui  Dumnezeu;  chiar  dacă  „idolatrul  simplu”  socoteşte  chipul însuşi  al  idolului  ca  divinitate,  iar  „idolatrul  cultivat”  îl consideră „un „simbol” al unei forţe naturale care e învestită cu atributele divinului”141. 

Prin  prisma  acestei  distincţii,  neoprotestanţii,  care  nu înţeleg  noima  interdicţiei  veterotestamentare,  îşi  reduc  înţele-44 

gerea  cu  privire  la  icoană,  pe  care  o  contestă,  la nivelul  înţelegerii  idolatrului  simplu.  Confundă  simbolizantul  cu  simbolizatul. Nu înţeleg gândirea simbolică. În răspărul tuturor expli-caţiilor, suspectează că închinătorii la icoană confundă obiectul icoanei  cu  subiectul  ei.  Icoana  şi  închinarea  la  icoană  sunt  cu totul  altceva  decât  idolul  şi  idolatria.  Inclusiv  antropologia iconică, care ne descoperă chipul închinătorului, în taina lui, se diferenţiază de antropologia idolatră. 

Părintele  Stăniloae  observă  că  în  „raportul  omului  cu idolul e implicat un element afectiv”, dar „afectivitatea aceasta nu e supraţională, cum e raportul existenţial dintre om şi simbol, ci e subraţională, sau extraraţională”142. Din perspectivă antropologică,  se  poate  observa,  aşadar,  distincţia  dintre  o  afectivitate definită  ca   subraţională  sau  ca   extraraţională,  în  cazul  atitudinii idolatre, şi o afectivitate  supraţională, în cazul atitudinii închinătorului  la  icoană.  S-ar  putea  distinge  astfel,  în  structura  antropologică,  între   subraţional,  extraraţional   şi   supraraţional.  Aceste dimensiuni  antropologice   sub-,  extra-,  supra-  sunt  definite  în raport  de  componenta  raţională.  Ceea  ce  este  supra-raţional  se înscrie de fapt într-o dimensiune antropologică apofatică, existenţială.  Avem  astfel  alte  modalităţi  de  angajare,  de  implicare şi  alt  tip  de  raport  –   existenţial,  în  cazul  închinării  la  icoană. 

Aceasta  înseamnă  că  icoana  trebuie  să  se  bucure  de  o  altă 

atitudine. Nu doar că nu este idol, icoana, dar nu trebuie şi nu poate fi tratată în chip idolatru. 

În  acest  sens,  Avva  Ghelasie  atrăgea  atenţia  asupra faptului că practica iconică şi mistica iconică au nevoie, pentru o  înţelegere  autentică,  de  viziunea  personalistă,  apofatică,  a antropologiei iconice. În isihasmul carpatin, gestul iconic este o atitudine existenţială, supraraţională, care exprimă taina apofatică 

a persoanei transpusă în act de închinare. Însă, trebuie spus că 

apofatismul  antropologic,  referindu-se  la  un  chip  în  sine  – 

chipul  în  sine  de   persoană!  –,  nu  este  de  desemnat,  de  definit, pozitiv  sau  negativ,  numai  prin  raportare  la  raţiune/raţional. 

De  aici  încercarea  ghelasiană  de  a  evidenţia  direct  categoriile chipului de persoană, chip apofatic, aşa cum se poate observa în triadele  persoanei.  De  exemplu,  în  triada   chip-faţă-asemănare, 45 

chipul,  faţa,  asemănarea  sunt  supranumiri-iconări.  Reprezintă 

capacităţi ale viului persoanei, dincolo de raţiune. 

Închinarea idolatră trece dincolo de simbolul idolatru spre 

„forţele  imanente,  exagerate  demonic”,  în  legătură  cu  care  

„se  asociază  miturile  care  personifică  acele  forţe  şi  justifică  şi apoteozează  tendinţele  pătimaşe”.  Simbolul  idolatru  trece  în ordinea subtilă a forţelor imanente. Este un  transcens în imanent şi o legătură  infra-imanentă. Personificările reprezintă împieliţări demonice.  Nu  sunt  personalizări  propriu-zise,  toate  aceste personificări  idolatre.  Idolatria  se  închină  creaţiei,  lumii  însăşi, pe care o divinizează şi căreia îi explorează, în vederea instru-mentalizării şi manipulării, misterele oculte. 

Există un simţ religios şi un cult legat de idol care face ca simbolismul religios să se distingă de simbolismul laic. Există o religiozitate  idolatră,  deci.  Totodată,  simbolul  religios  idolatru şi simbolul religios creştin de care se distinge implică o anumită 

viziune  despre  lume:   simbolul  creştin  este  „expresia  acestei viziuni care distinge lumea de Dumnezeu şi, în acelaşi timp, o leagă  de  El, ca  pe  o  creatură  şi  instrument  al  Lui”,  iar  simbolul idolatru este „expresia unei viziuni care consideră lumea văzută 

ca fiind însăşi divinitatea”143. Aşadar, „lumea poate fi şi simbol pentru  transcendenţa  divină  şi  bază  pentru  simbolul  restrâns, de  caracter  religios,  dar  şi  realitate  divinizată  şi  bază  pentru idoli”144. 

Depinde, deci, cum e privită lumea. Cauza idolatriei lumii/ 

creaţiei e dată de „o cădere a spiritului de la viaţa proprie lui”, 

„stare  în  care  se  află  orice  om  căzut  de  la  credinţa  într-un Dumnezeu  transcendent”145.  Aceasta  înseamnă  că  depăşirea idolatriei  presupune  o  necesară  ridicare  a  omului  din  căderea sa,  care  implică  o  necesară  restaurare  a  chipului  omului. 

Înseamnă o renaştere hristică, pentru că doar Hristos, transcen-dentul  care  se  coboară,  ne  descoperă  chipul  omului  necăzut, arătându-ne în Sine şi prin Sine, Icoana. Protestanţii şi neoprotestanţii care refuză icoana, considerând-o idol, relevă faptul că 

sunt încă sub incidenţa căderii şi, ca atare, au o abordare, spiritual vorbind, de factură idolatră, aniconică, şi în ceea ce priveşte cuvântul evanghelic, pe care îl depersonalizează. 

Conform  părintelui  Stăniloae,  „lumea  ştiinţei  moderne poate primi şi un aspect idolatru”, „un aspect idolatru deosebit de cel păgân” care îmbracă o formă de „idolatrie nereligioasă”. 

Lumea  ştiinţei  moderne  „coincide  cu  lumea  creştină  numai când este văzută de un credincios”. Aşadar, lumea depinde de privitor,  de  perspectiva  în  care  este  văzută,  inclusiv  de  către omul  de  ştiinţă,  care,  fie  că  e  conştient,  fie  că  nu  e,  e  tributar unei  viziuni.  Pe  de  altă  parte,  în  raport  de  această  „vedere”  a omului  de  ştiinţă,  lipsit  de  credinţă,  se  poate  ivi  în  raport  cu lumea şi o „idolatrie ştiinţifică”. 

Prin   idol  se  vede,  se  simte,  „se  adoră  prezenţa  uneia  sau mai  multor  forţe  naturale  ale  lumii”,  pe  când  în   simbol  „se trăieşte prezenţa altei sau altor forţe decât cele naturale, pe care le  poate  avea  şi  mediul  simbolizator  privit  prin  el  însuşi”146. 

De pildă, în  idol  se poate adora forţa iubirii naturale dintre sexe, pe  când  „prin  legătura  dintre  mire  şi  mireasă,  ca  simbol  al raportării transcendenţei la făptură, omul vrea să exprime viaţa mai  presus  de  fire  a  lui  Dumnezeu”147.  Dar  faptul  că  idolul exprimă forţe imanente ale naturii, iar  simbolul forţele transcendenţei  spirituale148,  presupune  o  cunoaştere  care  ridică  şi problema ontologiei forţelor naturii respectiv ontologia forţelor transcendente.  Aceasta  reclamă  identificarea  fundamentului ontologic al simbolului, în sens creştin, inclusiv în cazul în care lumea creată este considerată simbol şi ansamblu de simboluri, pentru că lumea întreagă poate deveni simbol, în fiinţa ei, dacă 

devine  pentru  om  „mediul  prin  care  acesta  străvede  transcendenţa”149.  Corolarul  este  dat  de  faptul  că  „omul  trebuie  să 

descopere  acest  caracter  de  simbol  al  ei”,  adică  cel  de  a  fi 

„mediu  străveziu  al  transcendenţei  divine”,  exprimat  în 

„învăţătura  patristică  despre  „raţiunile  divine”  ce  iradiază  din toate lucrurile lumii”150. 

Astfel,  patristic,  s-a  creat  o  „viziune  simbolică  specială 

despre lume”, printr-o teologie „creatoare şi îndrăzneaţă”, care 

„n-a văzut doar suprafaţa fenomenelor, ci şi rădăcina lor, principiul  dumnezeiesc”,  şi  nici  nu  s-a  restrâns  sau  circumscris  la 

„obiectivaţie” şi „abstracţie”151. Adică, nu a rămas captivă unei abordări de tip ştiinţific şi filosofic, întreţinută de o cunoaştere senzorială şi raţională, fenomenală şi conceptuală, ci a încercat 47 

„dibuirea  lui  Dumnezeu  în  lumea  văzută”,  pentru  a  arăta 

„urmele  prezenţei  lui  Dumnezeu,  a  lucrării  Lui  în  ea”. 

S-a  poziţionat  şi  mişcat  astfel  într-un   realism  simbolic,  specific ortodoxiei,  care  experiază  şi  explică  natura/forma  acestor 

„urme ale lui Dumnezeu în lume” prin intermediul învăţăturii despre  Energiile  Necreate,  care  „şi-a  aflat  deplina  clarificare  la Sf.  Grigorie  Palama”,  cel  care  „urmează,  în  concepţia  despre raportul  lumii  cu  Dumnezeu,  linia  scriitorilor  bisericeşti  anteriori”152; în acest sens, precizează că „înainte de dezvoltarea temei despre deosebirea între fiinţa şi energiile divine prin Sf. Grigorie Palama, teologia răsăriteană era conştientă de ea”153. 

Altfel  spus,  una  este  conştiinţa  realităţii  şi  a  experienţei acestor  Energii  Necreate,  şi  alta  este  tratarea  detaliată,  structurată  a  învăţăturii  despre  Energiile  Necreate  şi  deosebirea  lor ontologică faţă de Fiinţa Necreată, în Dumnezeu. Un Dumnezeu, cum  spunea  isihastul,  în  dublă  deschidere:  Fiinţă  şi  Energii Necreate.  În  raportul  dintre  Dumnezeu  şi  lume,  aşadar,  palamismul a adus o adâncire şi o clarificare doctrinară cu impact şi asupra  înţelegerii  lumii  ca  simbol,  dar  şi  asupra  înţelegerii icoanei  şi  a  legăturii  iconice  cu  Dumnezeu  şi  cu  sfinţii  prin intermediul  ei,  prin  Chipul-Icoana  păşirii  Lui  în  istorie,  aici  şi acum. O păşire astăzi, o păşire în actualitate. O Prezenţă Iconică 

 in  actu,  deci,  nu  numai  o  urmă  a  păşirii,  doar  amintire  a  unei treceri, odinioară. 



  II.3.  Schimbarea  de  perspectivă  sau  perspectiva  inversă: viziunea iconică 

 –  simbolul  privit  prin  icoană:  iconizarea  simbolului/simbolul iconic – 

Într-o privire diacronică, „nu simbolul în general e punte spre  icoană,  ci  numai  simbolul  profetic,  prin  care  se  întreţinea aşteptarea mesianică din Vechiul Testament”. Acesta „constituie calea  ce  duce  spre  icoană,  care  va  fi  reprezentarea  adevărului însuşi”154.  Atât   simbolul  general,  cât  şi   simbolul  profetic  şi   icoana pot  fi  abordate  din  perspectiva  legăturii  cu  Dumnezeu.  Astfel, dacă simbolurile în general nu pot spune decât că Dumnezeu a creat  lumea  şi  că  o  susţine,  iar  simbolul  profetic  sau  mesianic 48 

Îl prezintă pe Dumnezeu mai aproape – dar prin intenţie, fiind încă  un  zid  prea  puţin  transparent  între  om  şi  Dumnezeu  –, icoana va fi cea care „va dovedi că despărţirea între Dumnezeu şi  lume  a  încetat”,  Dumnezeu  „venind  mai  aproape  de  ea întreagă”155. Se remarcă astfel şi un gradient al transparenţei şi prezenţei  lui  Dumnezeu,  prin  intermediul   simbolului  general, simbolului profetic respectiv prin  icoană, dar şi un raport nuanţat cu  Dumnezeu  recunoscut  drept  creator  ( simbolul  general),  cu intenţie  de  mântuire  ( simbolul  profetic)  respectiv  ca  mântuitor ( icoană). 

Faţă  de  simbolul  general,  întemeiat  pe  deosebirea  dintre Dumnezeu şi lume, pe de o parte, şi pe legătura dintre lume şi Dumnezeu ca creator al ei, pe de altă parte, icoana deschide un alt orizont cunoaşterii, oferind noi dimensiuni experienţei prin personalismul apofatic. Icoana pune în alt tip de raport pe om şi pe  Dumnezeu,  în  urma  întrupării  lui  Dumnezeu  Cuvântul. 

Dacă  simbolul  în  sens  general  „poate  fi  orice  lucru  şi  fiinţă  

din  lume,  în  orice  timp,  prin  urmare  şi  azi”,  icoana,  prin Dumnezeu-Omul, se  leagă, iconic, în chip special de om care, în creaţie, este un chip anume: chip după asemănare cu Dumnezeu. 

Evident, icoana păstrează deosebirea dintre Dumnezeu şi lume, dar  legătura  dintre  lume  şi  Dumnezeu  este  şi  cu  Dumnezeu mântuitor şi îndumnezeitor al ei, în Hristos. 

Este o legătură filiativă cu un Dumnezeu Tată, nu doar o raportare  la  un  Dumnezeu  creator  şi  susţinător,  sau/şi proniator  şi  judecător.  Deci  icoana  ne  descoperă  şi  o  înrudire specială  dintre  om  şi  Dumnezeu,  prin  chipul  hristic,  şi  o legătură între creaţie şi Dumnezeu, prin chipul iconic al omului. 

Icoana ne re-descoperă, în Hristos, şi chipul autentic al omului: un chip de fiu, un chip de cuvânt. Ne arată o legătură filiativă, o legătură după chip şi întru asemănare a omului, ca fiu de creaţie, cu  Fiul  lui  Dumnezeu  care  se  face  şi  Fiu  al  omului.  Este  o asemănare  filiativă  care  nu  poate  fi  cunoscută,  şi  care  nu  este, decât în Hristos, în chip actual posibilă. Omul nu poate fi icoană 

filiativă în afara Fiului, icoană a filiaţiei. 

Nici simbolurile profetice, deşi sunt anticipări ale icoanei, nici  simbolurile  generale,  deşi  sunt  temeiuri  ale  posibilităţii 49 

icoanei, nu pot fi socotite prototipuri ale icoanei. Numai Hristos poate  fi  socotit  prototip al  icoanei,  pentru  că  „icoana  redă  faţa omenească reală a lui Dumnezeu care a luat în mod real această 

faţă”156: „Pe cât exprimă faţa omenească ipostasul Lui însuşi, pe atât redă icoana ipostasul divin însuşi”157. Icoana ne descoperă 

şi  chipul  omului  ca   persoană-ipostas  şi  tot  prin  icoană  ne realizăm întru asemănare chipul, ca icoane, prin întâlnire interpersonală. Din acest punct de vedere, icoana, fiind un arhechip veşnic, rămâne până la sfârşitul timpului în actualitate, arătând calea  ortodoxă  –  calea  hristică,  personalistă!  În  raport  cu resuscitatea idolatriei, inclusiv a celei de factură  ştiinţifică, şi a simbolismului, în diversele sale forme, dar în special în formele sale  spirituale,  impersonale,  ezoterice  şi  oculte,  icoana  este  un hotar  ce  exprimă  şi  astăzi  calea  ortodoxă  a  misticii  isihaste, indubitabil personalistă, inevitabil iconică. 

Se  poate  considera,  desigur,  că  în  genere  desfăşurarea istoriei  ca  întreg  s-a  putut  mişca,  în  linii  majore,  fie  în  direcţia înstrăinării  de  Dumnezeu,  idolul,  fie  a  pregătirii  mântuirii, simbolul  (vechi-testamentar),  fie  a  realizării  mântuirii  şi,  mai mult,  a  sfinţirii-îndumnezeirii,  icoana  (nou-testamentară).  Însă, pe teren, situaţia e uneori mai complexă, dar poate şi mai confuză, din pricina viziunilor ce pot marca, hermeneutic, icoana. Există 

o  viziune  asupra  icoanei,  precum  cea  a  lui  Bulgakov,  care  o situează pe coordonatele specifice unui idol, tot aşa cum există 

şi o „asumare” a icoanei, dar ca simbol de tip metafizic, centrat pe principiul impersonal, aşa cum „practică” Anca Manolescu, pe  care  am  evocat-o  ca  exemplu  explicit  de  viziune  aniconică, aflată  în  siaj  scrimanian.  Atât   icoana-idol,  cât  şi   icoana-simbol, reliefate de aceste două cazuri, nu sunt din spaţiul ecleziologic, unde avem  icoana-persoană. 

De  menţionat  că  după  revelaţia  lui  Dumnezeu,  prin întrupare,  deşi  simbolurile  profetice  ies  din  uz,  totuşi,  icoana 

„coexistă  cu  simboluri  în  sens  general  şi  cu  anumite  simboluri speciale”158.  Asta  pentru  că,  în  urma  întrupării  lui  Dumnezeu Cuvântul,  „elementele  materiale,  luate  ca  mijloace  şi  vase  ale harului  lui  Hristos,  capătă  faţă  de  simbolurile  Vechiului Testament  un  grad  de  prezenţă  dumnezeiască  infinit  mai 50 

sporită”159.  „Icoana  coexistă  cu  aceste  simboluri  subţiate, umplute de prezenţa deplină a lui Dumnezeu Cuvântul venit în trup (subl.  n.)”160.  Prin  urmare,  sunt  simboluri  hristificate, transfigurate. În acest sens, putem să vorbim şi de o prezenţă a lui Dumnezeu, în Hristos, într-un grad mai sporit, inclusiv prin simboluri.  Cert  însă  este  faptul  că,  în  Hristos,  s-a  arătat  deja Icoana-Prototipul,  prin  întruparea  Cuvântului.  Subsecvent,   

 in  extenso,   se  desfăşoară  întruparea  hristică  şi  în  creaţie. 

Urmează întipărirea modelelor-paradigmelor dumnezeieşti,  din şi  prin Hristos, în făpturi care devin astfel mădulare vii,  trupuri întru Trupul Hristic care este Biserica. 

Relaţia lui Dumnezeu cu lumea este altfel după întrupare, decât înainte de întrupare. Icoana ne aşează de fapt faţă-în-faţă 

(şi)  cu  Dumnezeu  Mântuitorul  şi  Îndumnezeitorul,  adică  cu Hristos,  Cel  prin  care  descoperim   Cine  Este  şi  Dumnezeu Creatorul,  pentru  că  în  Vechiul  Testament  exista  credinţa într-un Dumnezeu Creator şi se trăia în aşteptarea că va veni şi un  Mântuitor,  Cel  făgăduit.  În  acest  sens,  icoana  ne  aşează  în perspectivă  inversă:  ne  face  să  privim  totul  dinspre  Icoana-Hristos.  De  aceea,  simbolul,  oricare  ar  fi  el,  trebuie  privit  tot prin  ochii  icoanei,  pentru  că  în  Hristos-Icoană  –  Fiul  lui Dumnezeu  şi  Fiul  Omului  –  veacurile  au  ajuns  la  sfârşit. 

Simbolul  capătă  astfel  o  inevitabilă  amprentă  şi  încărcătură 

iconică, hristică, pentru că el nu mai poate să trimită la un divin creator,  principiu  transcendent,  întrucât,  în  Hristos,  suntem deja  părtaşi  Cuvântului  „prin  care  toate  s-au  făcut”.  Hristos-Icoana  este  Alfa  şi  Omega.  Icoana  este  arătarea  lui  Dumnezeu în  Persoană  prin  faţă  umană.  Este  o  legătură  de  asemănare  cu temei personal. 

Apologetica  icoanei  este  astfel  una  care  apără  calea personalistă a acestei înrudiri filiative, arătată, revelaţional, prin întruparea  şi  înomenirea  Fiului  lui  Dumnezeu.  Apologetica icoanei implică în mod inevitabil şi o apărare a viziunii revelate cu  privire  la  Dumnezeu,  la  om  şi  la  natură,  viziune  care  se descoperă  prin  întruparea  Cuvântului,  în  Hristos.  Apărarea icoanei  nu  implică,  aşadar,  doar  icoana  ca  atare,  ca  imagine-reprezentare  propriu-zisă  cu  valoare  în  sine,  estetică  sau 51 

comunicaţională, ci angajează în întregimea ei autentica  viziune iconică,    ce o subîntinde, evident deosebită de  viziunea simbolică şi de   viziunea  idolatră.  Prin  privire  hristică,  viziunea  iconică 

străbate şi  iconografia, şi  iconologia, şi  iconismul, purtând o pecete teologică,  hristologică,  pnevmatologică,  antropologică,  cosmo-logică. 



  II.4. Sofianismul aniconic bulgakovian 

 – icoana-idol – 

Vizavi  de  raportul  lui  Dumnezeu  cu  lumea,  este  de consemnat  faptul  că  părintele  Stăniloae  critică  interpretarea bulgakoviană a acestui raport, analog cu „Absolutul în devenire” 

al lui Soloviov, întrucât relevă un Dumnezeu Creator şi Proniator care  intră  El  însuşi  în  devenire  împreună  cu  lumea161.  Această 

concepţie  conduce  la  concluzia  că  lumea  este  „Sofia  creată, adică  dumnezeirea  în  afară  de  Dumnezeu”,  şi  are  drept consecinţă  faptul  că  „creaţia  nu  înseamnă  scoaterea  lumii  din nimic,  ci  tocmai această aşezare  a fiinţei  divine  sau  a  Sofiei,  în formă de devenire”162. Aşadar, perspectiva bulgakoviană, ruptă 

de  viziunea  maximiană  şi  palamită,  afectează  şi  înţelegerea revelaţională  a  cosmogoniei  şi  antropogoniei,  cea  a  creării ex  nihilo.  Afectează  deci  raportul  lui  Dumnezeu  cu  lumea  din perspectiva actului creator şi al conceperii paradigmelor divine, întemeietoare. 

De fapt, confundând creatul cu necreatul, respinge caracterul  iconic  al  creaţiei  care  presupune  prezervarea  distincţiei ontologice a formelor create faţă de modelele lor paradigmatice, necreate.  Indiscutabil  însă,  distincţia  ontologică  dintre  formele create şi paradigmele divine nu înseamnă imposibilitatea comunicării şi a participării creatului la necreat, fără amestecare, fără 

confundare.  Dar,  alături  de  posibilitatea  existenţei  unui   simbol idolatru,  prin  viziunea  sa  aniconică,  Bulgakov  face  posibilă  şi existenţa unei  icoane-idol. 

Bulgakov susţine că la baza icoanei – care, pentru el, este 

„vizibilitatea invizibilului, imaginarea inimaginabilului” – se află 

o  antinomie:  „pe  de  o  parte,  icoana  reprezintă  dumnezeirea, 52 

care s-a făcut ea însăşi lume văzută, pe de alta, n-o reprezintă, întrucât dumnezeirea e inaccesibilă şi fără imagine”163. Această 

unire antinomică a contrariilor, Bulgakov socoteşte că nu se află 

în învăţătura Bisericii despre icoană care susţine două afirmaţii străine,  nelegate  între  ele:  „pe  de  o  parte,  că  Dumnezeu  nu poate fi imaginat, pe de alta că este imaginat în icoană”. Astfel, conchide  Bulgakov,  este  subminată  existenţa  icoanei,  chiar  de către iconoduli, chiar de către Biserică, deci. Eroarea apărătorilor icoanelor  este  legată,  conform  lui  Bulgakov,  de  faptul  că  au admis  ca  bună  „premisa  iconoclaştilor  despre  un  Dumnezeu înţeles  pur  apofatic,  fără  o  relaţie  cu  lumea”.  Această  premisă 

crede că ar fi dus la înlăturarea oricărei baze a icoanei. 

Problema  lui  Bulgakov  este  însă  aceea  a  postulării  unui apofatism  fundamental,  incapabil  de  relaţie.  De  fapt  nu  ia  în considerare caracterul personalist al acestui apofatism. Nu vede conţinutul  apofatic  al  persoanei  care  face  posibilă  relaţia personală  a  lui  Dumnezeu  cu  lumea.  Temeiul  icoanei  este persoana, care nu poate fi cugetată în afara capacităţii de relaţie. 

Prototipul  icoanei  este  Hristos,  iar  în  Hristos,  Persoana  Fiului este temeiul, şi nu apofatismul impersonal. Persoana este reprezentată  în  icoană,  nu  dumnezeirea  ca  atare,  căreia  Bulgakov  îi conferă o conotaţie transcendentă, dar impersonală. 

Pe  de  altă  parte,  după  cum  remarcă  părintele  Stăniloae, concepţia  lui  Bulgakov,  cu  tot  caracterul  său  antinomic, 

„nu  cunoaşte  o  deosebire  reală  între  transcendent  şi  imanent, între  Dumnezeu  şi  lume”,  şi,  ca  atare,  nu  poate  susţine  în  om 

„tensiunea transcenderii reale a lumii”. Ceea ce-l determină pe Marele Teolog să conchidă: „Icoana lui Bulgakov, prin urmare, e mai degrabă un idol decât un simbol, întrucât mediul însuşi – 

luat din lume – e divin, se înţelege treapta imanentă a divinului, divinul aşezat sau coborât în stare de devenire. Lumea întreagă 

nu  mai  e,  în  concepţia  lui,  simbol  al  divinităţii,  ci  divinitatea însăşi”164. 

Metamorfoza lumii în pol al lui Dumnezeu – ce anulează 

identitatea  lumii,  neagă dualitatea  reală:  Dumnezeu-lume165,  şi face ca relaţia cu lumea să fie tot aşa de necesară pentru El ca şi viaţa  Lui  intra-treimică  –  ar  avea  la  bază  o  altă  antinomie 53 

bulgakoviană:  Dumnezeu  „ar  fi  unul  şi  întreit  tot  după  fiinţă, nu  unul  după  fiinţă  şi  întreit  după  persoane”166.  Părintele Stăniloae precizează că o asemenea antinomie, contrară doctrinei patristice,  de  negăsit  în Dumnezeu,  este  o „absurditate  logică” 

şi  o  „imposibilitate  ontologică”167.  De  fapt,  această  concepţie bulgakoviană  devoalează  un  divin  impersonal,  legat  prin necesitate de lume, ce apare, se structurează, ca o faţă imanentă a devenirii lui. Devenirea acestui divin este una cu crearea/creaţia, în care şi prin care îşi configurează un chip, un chip creat. 

Ortodoxia  nu  se  regăseşte  pe  aceste  coordonate  impersonale,  sub  imperiul  necesităţii  şi  în  structura  unei  pseudo-dualităţi care subzistă în două faţete, ca aspecte ale unui dublu nivel,  transcendent  şi  imanent,  al  unei  realităţi  unice.  Nici icoana nu se poate întemeia pe aceste considerente, precum cele ale  lui  Bulgakov,  care  ajunge  să  conceapă  şi  să  promoveze  o icoană-idol,  care  este  cu  totul  altceva  decât  icoana  ortodoxă,  şi decât  mărturia  ortodoxiei  icoanei.  Problema  nu  este  nici  cea  a unui apofatism care nu-L arată pe Dumnezeu şi într-o relaţie cu lumea,  cum  susţine  Bulgakov  –  premisa  greşită  de  care  îi învinuieşte  pe  iconoduli,  şi  care  i-ar  suprapune  pe  aceştia  cu iconoclaştii  –,  ci  de  caracterul  personal  sau  impersonal  al acestui apofatism. 

În cazul personalismului apofatic se iese de sub incidenţa necesităţii relaţiei cu lumea, afirmându-se dimensiunea libertăţii autentice  ce  conferă  posibilitatea  unei  conceperi  reale,  voite  şi libere, a creaţiei, prin intermediul paradigmelor divine care stau la  baza  facerii  lumii,  ca  temeiuri  efective,  real  transcendente. 

Din această perspectivă, temeiul iconicităţii creaţiei şi al icoanei rămâne   persoana.  Atât  apofatismul,  cât  şi  infinitatea  şi  eternitatea sunt conţinut al persoanei. Sau, altfel şi mai propriu zis, persoana  este  forma  care  le  conţine.  Apofatismul,  aşadar,  este conţinut al persoanei, care îl precizează şi îl distinge. 

În  acest  orizont  apofatic,  personalist,  isihastul  de  la Frăsinei  foloseşte  termenul   iconizare,  cu  conotaţia  de  act  de personalizare,  ca  fond  al  transfigurării,  ce  are  şi  un  sens  de pecetluire/amprentare identitară. De aici, chemarea isihastului carpatin la  iconizarea lumii, nu la mentalizarea ei, chemare care 54 

indică,  în  subsidiar,  fondul  supra-mental/  supra-energetic  al persoanei   ca  taină  apofatică,  fiinţială.  Acest  personalism  ce subîntinde actul de iconizare, în viziune ghelasiană, se diferenţiază  de  viziunea  bulgakoviană  cu  privire  la  raportul  dintre iconizare  şi   logizare,  arondate  chipurilor  respectiv  raţiunilor, viziune care rămâne tributară sofiologiei sale. 

Vizavi de exprimarea raporturilor chipurilor şi raţiunilor cu  prototipurile  şi  de  rolul  deosebit  al  omului  în  actualizarea chipurilor, părintele Stăniloae îl evocă pe Bulgakov care descrie acest rol. În această descriere bulgakoviană se regăseşte formula 

 „iconizare  a  existenţei”   pusă  în  asemănare  cu   „modul  cum realizează  activ  şi  creator  cunoaşterea  ei,  logizarea” .  Aşadar,  avem de-a face, la Bulgakov, cu o  iconizare respectiv o  logizare, ce sunt înţelese în siajul sofiologiei, ca două tipuri de atitudine, ca două 

moduri  de  participare/implicare,  ca  două  modalităţi  de cunoaştere  ce  privesc  chipurile  şi  raţiunile.  Trebuie  identificat desigur  ce  înţelege  în  context  Bulgakov  prin  raţiuni  respectiv chipuri,  dar  şi  care  este  suportul  de  articulare  în  structura antropologică, pentru a decela şi natura proceselor de  iconizare şi   logizare.  Din  perspectiva  sa,    iconizarea   are  o  semnificaţie particulară,  fără  o  conotaţie  legată  necesarmente  de  iconicitatea ca asemănare, şi de sensul tare al subiectului ca actant apofatic. 

Mai degrabă, omul ca  vseicona, în sens bulgakovian, este o imagine  de  microcosm,  imagine  totală,  hologramă  a  macro-cosmosului.  Dar,  totuşi,  conform  revelaţiei  biblice,  fiind  creat după  chipul  şi  asemănarea  lui  Dumnezeu,  omul  este  icoană  a lui  Dumnezeu.  De  aceea  caracterul  iconic  al  omului  se desluşeşte  ca  asemănare  în  raport  cu  descoperirea  chipului  lui Dumnezeu.  Percepţia  alterată  a  Chipului  lui  Dumnezeu,  aşa cum  se  întâmplă  cu  teoria  sofiologică,  alterează  şi  percepţia asupra chipului omului. 

De  aceea,  problema,  la  Bulgakov,  este  cea  a  sofiologiei sale care marchează, ca viziune de fond, şi antropogonia şi cosmogonia,  având  efect  heterodox  atât  în  înţelegerea  raţiunilor, chipurilor şi prototipurilor, cât şi în înţelegerea omului ca  zoon eikonikon  respectiv   zoon  poietikon,  sau  ca   vseicona  –  ca  „icoană 

totală” care află „în sine şi prin sine chipurile lucrurilor”168. 

55 

M.D. LINTE 

Altfel zis, sofiologia sa străbate  şi viziunea despre om ca icoană  sau  ca  oglindă  care  reflectă  chipurile  creaţiei,  într-un mod  activ,  deturnând  viziunea  despre  om  ca  fiind  creat  după 

chip şi asemănare cu Dumnezeu. Astfel, deşi avem de a face cu o proclamare a omului ca icoană, ca  vseicona, totuşi, nu avem de a  face  la  Bulgakov  cu  o  antropologie  iconică,  precum  cea detaliată, în sens personalist, apofatic, de Avva Ghelasie. 







III. Prezenţa prin imagine – Prezenţa prin text 

  

 III.1. De la imagini trecătoare (VT), la imaginea definitivă (NT) 

 – icoană/formă şi cuvânt/sens: două chipuri de prezenţă – 

În  Revelaţia prin acte, cuvinte  şi imagini părintele Stăniloae subliniază  faptul  că  „Revelaţia  nu  s-a  făcut  numai  prin  acte  şi cuvinte,  prin  care  continuă  să  lucreze  în  suflete,  ci  şi  prin imagini”,  care  „sunt  modul  inevitabil  de  descoperire  al  lui Dumnezeu  către  spiritul  uman”169.  În  viziunea  sa,  cuvântul  şi imaginea  sunt  reciproc  interioare,  cu  menţiunea:  „în  cuvânt predomină sensul, iar în imagine forma”. Este de reţinut faptul că  „nici  sensul  nu  exclude  forma,  nici  forma  nu  exclude sensul”170, dar mai ales că (şi)  forma are  un rost în descoperirea lui Dumnezeu.  Aşadar,  nu  trebuie  să  opunem  nici  noţiunile imaginilor,  nici  imaginile  noţiunilor,  tot  la  fel  cum,  în  privinţa imaginilor  revelate  „nu  trebuie  să  îmbrăţişăm  unilateral  nici atitudinea catafatică, pentru că ea poate degenera în mentalitate mitică,  nici  cea  apofatică,  pentru  că  ea  are  ca  urmare  o neîncredere  totală  în  posibilitatea  unei  legături  a  omului  cu Dumnezeu”171. În consecinţă, „trebuie să unim totdeauna catafaticul cu apofaticul”172. Vorbim de o unire care nu se reduce la o  simplă  alipire,  întrucât  implică  şi  o  întipărire  şi  o  întrepătrundere, o îmbibare a catafaticului de apofatic. 

Imaginile despre Dumnezeu care intră în relaţie cu omul sunt  (şi)  produsul  „unei  asemănări  între  om,  ca  spirit,  şi Dumnezeu”173, ceea ce face ca imaginile acestea să poarte în ele 

„un adevăr etern valabil”, care le face de nedepăşit şi de necon-56 

fundat  cu  mitul:  „Dumnezeu  va  fi  etern  cunoscut  ca  persoană, deşi  sensul  persoanei  Lui  –  ca  de  altfel  şi  sensul  persoanei noastre  –  se  va  adânci  pentru  noi  în  veci”174.  Ca  spirit  întrupat, omul este „o imagine substanţială şi toată viaţa lui spirituală este legată de imagini”, care „sunt forma necesară a manifestării spiritului uman, iar spiritul uman este după chipul lui Dumnezeu”175. 

Vedem  astfel  o   legătură  prin  imagini,  dată  atât  de  caracterul omului de spirit întrupat, cât şi de asemănarea spirituală, intrinsecă, dintre chipul uman şi chipul lui Dumnezeu, adică de caracterul şi structura iconică a omului. Ni se atrage însă atenţia că    în  ciuda  acestei  legături  prin  imagini,  care  face  ca  „omul să  nu  poată  evita  imaginile  în  gândirea  sa  referitoare  la Dumnezeu”    omul  „nu  trebuie  să  confunde  imaginile  sale  şi nici chiar trupul său cu însăşi realitatea spirituală”. Nu trebuie să transpună asupra spiritului său sau, cu atât mai mult, asupra spiritului  divin,  latura  de  obiect  a  imaginilor176,  pentru  că  aşa apare idolul. Se naşte idolatria, mitologia. Părăsind „menţinerea acestei  imagini  în  lucrarea  eficientă  prin  icoane”  şi  păstrând 

„numai  un  cuvânt  dezlegat  de  această  practicare  a  imaginii”, protestantismul  a  ajuns,  prin  unii  teologi,  „la  ideea  înlocuirii imaginii  fundamentale  însăşi,  socotind  întruparea  Fiului  lui Dumnezeu drept mit”177. 

Însă,  între  problemele  puse  de  imagine  ca  mijloc  al Revelaţiei,  ne  sunt  semnalate  prioritar  două:  i)  felurimea imaginilor  şi  ii)  modul  în  care,  sub  înrâurirea  divină,  se  nasc imaginile  în  mintea  organului  Revelaţiei.  Imaginea  „reală  şi definitivă”  a  Revelaţiei  divine    care  „s-a  constituit  în  afara subiectivităţii  umane,  prin lucrarea  obiectivă  a lui  Dumnezeu” 

 este dată în Persoana şi actele lui Hristos178. Pe lângă  imaginea definitivă,  există  şi   imagini  trecătoare,  aşa  cum  sunt  cele  veterotestamentare care sunt produse prin manifestarea lui Dumnezeu prin  anumite  forme  exterioare  şi  vizibile.  Aceste   imagini trecătoare se constituie în afara subiectivităţii umane care – „prin lucrarea  divină  în  ea”  –  poate  sesiza  „prezenţa  divină  în  acele imagini  externe,  obiective”179.  Rolul  subiectivităţii  umane  este de  recunoaştere  a  obiectivităţii  acestor  imagini.  Se  subliniază 

şi, corelativ, nevoia de a decela ce este  subiectiv respectiv  obiectiv în  aceste  feluri  de  imagini  care  se  produc  în  întregime  în interiorul subiectivităţii umane180. 

Părintele Stăniloae precizează că spiritul omenesc trebuie să  încerce  şi  în  raport  cu  aceste  imagini,  dar  şi  dinspre  partea lor,  o   modelare,  pentru  a  le  sesiza  ca  imagini  ale  realităţii divine181:  „Căci,  în  general  inima,  adică  omul  dinăuntru  al fiecăruia  din  noi,  e  modelată  de  Dumnezeu,  după  cum  spune proorocul  David”182.  Ca  atare,  „cel  dintâi  care  este  nu  numai modelat după modelul văzut, ci se şi sileşte să se modeleze, este organul  Revelaţiei”183.  Nu  trebui  insistat,  evident,  asupra faptului  că  organul  Revelaţiei,  anume  subiectul  uman,  nu  e pradă unei halucinaţii, unei manifestări patologice. Dimpotrivă, este caracterizat „printr-o luciditate, printr-o acută conştiinţă de sine şi printr-o coerenţă etică în toată comportarea lui”184. 

Însă, fie că este vorba de o prevestire de viitor, fie de ceva ce  trebuie  împlinit  de  către  oameni,  avem  de  a  face  atât  cu  o modelare   după  şi   de  către  model,  cât  şi  cu  o  modelare  a  mode-latului însuşi, care „se sileşte” pe sine în această lucrare de modelare.  Părintele  Stăniloae  a  explicat  faptul  că  termenul   typous folosit  de  Sfinţii  Părinţi  cu  privire  la   formele  arătate  organului revelaţiei  „e  luat  din  Noul  Testament185,  acolo  unde  e  folosit tocmai  în  sensul  de   model   după  care  credincioşii  trebuie  să  se modeleze”186.  Altfel  spus,  typous-ul  preia,  pe  calea  nou-testamentară,  sensul  iconic  de  model-modelare,  adică  de  iconare-iconizare.  Un  sens  revelat  prin  întrupare,  deci  ca  urmare  a arătării  imaginii definitive, care este Hristos. 

Fondul obiectiv, adică real al Revelaţiei, este pus în legătură 

cu „experienţa unei stări de receptivitate” în care văzătorul „îşi dă  seama  că  nu  el  a  inventat  acel  fond,  ci  că  îi  este  dat  spre contemplare, spre sesizare şi exprimare, chiar dacă în exprimare se  cere  şi  efortul  lui”187.  Ca  atare,  avem  un   fond  obiectiv  dat  ca model  sau  tipar  spiritual  spre  contemplare,  spre  sesizare  şi exprimare, care nu se amestecă şi nu se confundă cu  conţinutul subiectiv: „Omul se experiază pe sine, în acele momente, gol de toate  conţinuturile  sale  de  idei,  de  amintiri,  de  eforturi  de cugetare,  de  sentimente.  Prin  aceasta  îşi  dă  seama  că  ceea  ce 58 

vede  nu  răsare  din  întretăierea  conţinuturilor  sale  sufleteşti  şi mintale, prin eforturi proprii de a le adânci şi combina. În felul acesta „modelul sau tiparul spiritual” îi apare deodată ca ceva deosebit de tot ce este el. Starea aceasta se trăieşte şi ca  un fel de (subl.  n.)  stare  de  pasivitate.  Văzătorul  „vede”,  dar  nu  face efortul  să  descopere  ceea  ce  „vede”,  ba  nici  măcar  ca  să  vadă 

„modelul”,  „tiparul”;  el  este  un  dar,  ba  chiar  i  se  impune;  el exercită o presiune asupra spiritului văzătorului”188. 

Prin urmare, golul de conţinut dinamic de cugete şi sentimente  denotă  faptul  că  nu  avem  de-a  face  cu  producţii subiective,  cu  geneze  proiective,  cu  configurări  imaginale. 

Acesta  este  un  contraargument  ce  se  aduce  în  sprijinul  obiectivităţii  vedeniei,  a  caracterului  său  de  dar,  necondiţionat  de efortul uman. De aici şi corolarul că este o stare trăită de către subiect  ca   un  fel  de  „stare  de  pasivitate”.  Este  o  stare  similară 

deci cu pasivitatea, ca   un fel de, dar nu identică. Contează însă 

unde  ne  poziţionăm  ca  viziune  în  vederea-interpretarea imaginilor  trecătoare?  În  Vechiul  sau  în  Noul  Testament? 

Inevitabil,  trebuie  să  ne  situăm  în  Noul  Testament.  Trebuie  să 

fim  şi  să  rămânem  în  trena   imaginii  definitive.  Contează  şi  cum vederea  mistică  noutestamentară  o  raportăm  la  vedenia profetică vechitestamentară  a  acestor   imagini  trecătoare. În  fapt, imaginile  trecătoare  nu  putem  să  le  vedem,  explicăm  şi  inter-pretăm, decât prin  imaginea definitivă, adică prin Hristos. 

După întruparea Cuvântului, în Noul Testament, subiectul văzător este restaurat hristic, este repersonalizat. Este mai mult decât  ceea  ce  era  ca  „organ  al  Revelaţiei”,  înainte  de  Revelaţia deplină şi definitivă în Hristos. Starea de pasivitate, în acest caz al  restaurării  ca  subiect-persoană,  nu  poate  fi  decât  una paradoxală.  Ea  nu  e  desprinsă  de  fapt  decât  de  un  activ  infra-psihic,  dar  nu  şi  de  un  activ  participativ  de  modelare  după 

model,  deci  de  formare  a  formei  văzătorului  după  forma  ce  o vede. Există un activ iconic al primirii darului. Este un chip al deschiderii  şi  al  participării  care  transpare  mai  limpede  dacă 

subiectul primirii este scanat, devoalat şi precizat ca structură în cadrul  unei  antropologii  apofatice.  Adică,  dacă  este  identificat prin chipul persoanei-subiect care, ca ipostas apofatic, transcende cugetările,  sentimentele,  voirile  psihologice.  Ceea  ce  implică  şi 59 

identificarea  naturii  şi  a  structurii  subiectului  văzător  ca receptor  al  Revelaţiei,  cu  tot  cu  Trupul  arătării  Sale.  Însă, corelativ presupune şi a decela „această modelare a subiectului prin conţinutul pe care-l umple, fără ca subiectul să înceteze, pe de  altă  parte,  de  a  se  şti  ca  deosebit  de  conţinutul  care  l-a umplut  şi  l-a  modelat  şi  pe  care-l  exprimă,  exprimându-se  în acelaşi  timp  pe  sine  însuşi”189.  Există  şi  o  asimilare-imprimare subiectivă  şi  o  exprimare-pecetluire  subiectivă  în  raport  de această imagine obiectivă, modelatoare. 

Părintele  Stăniloae  subliniază  de  altfel  faptul  că  obiectivitatea  imaginii  sau  a  suitei  de  imagini  exprimă  autonomia acesteia  faţă  de  spiritul  văzătorului,  întrucât  ea  trece  şi  în spiritul văzătorului. Ceea ce trimite la o obiectivitate în subiectivitate,  la  ceva  care  „depăşeşte  graniţa  între  subiectivitate  şi obiectivitate”190.  Cu  alte  cuvinte,  acest  raport  are  o  limită  a tratării  sale  simplificate,  în  forma  raportului  dintre  subiect  şi obiect. Intervine astfel paradoxala subiectivitate în obiectivitate respectiv  obiectivitate  în  subiectivitate,  care  ne  conduce  şi  la  o obiectivă  interioritate  inter-subiectivă,  prin  depăşirea  oricărei exteriorităţi în genul raportului oamenilor cu realităţi materiale încorporate. 

„Ţinând seama de această pasivitate a organelor Revelaţiei, Sfinţii  Părinţi  vorbesc  mai  mult  de   acţiunea  de  modelare,  de imprimare (subl. n.) ce se exercită asupra lor, de acele „vederi”, şi mai puţin de efortul organelor revelaţionale de a se modela”191. 

Este  nevoie,  aşadar,  ca  în  pandant  să  se  evidenţieze  şi  implicarea organelor revelaţionale în modelare, ceea ce presupune o situare  în  perspectiva  unei  vederi  depline  asupra  revelaţiei hristice. Fapt care implică (şi) recunoaşterea unui alt orizont în care  se  lecturează  şi  structurează  organul  revelaţiei.  În  acesta intră  dimensiunea  subiectivă  şi  inter-subiectivă,  dar  şi  caracterul  iconic  pentru  că  modelarea  în  raport  de  o  bază,  anume imaginea  definitivă  –  care  este  şi  rămâne  cu  noi,  până  la sfârşitul  veacurilor,  prin  icoană  –,  implică  un  raport  iconic. 

Aceasta  înseamnă  o  aprofundare  a  subiectului  într-un  registru personalist, dinamic, perihoretic, dar şi o aşezare într-o viziune iconică  a  modelării  care,  prin  vederea  faţă  către faţă,  în  sensul intersubiectivităţii, spune mai mult decât vederea ca atare. 

 III.2. Icoana – chip singular al mărturiei credinţei  

 – propovăduire prin imagine: personalizarea mărturisirii –  

Propovăduirea    dar  şi  creşterea,  trăirea  şi  împlinirea credinţei   prin intermediul  icoanei,  ca  modalitate  distinctă  de cea prin cuvânt, este abordată de părintele Stăniloae în articolul din  1942192,  în  studiile  din  1958193  şi  din  1968194,  dar  şi  în volumul  din  1986.  Este  şi  o   cale  iconică   directă,  în  fond,  de prezenţă şi modelare. Pe aceasta a evidenţiat-o cu precădere şi Avva  Ghelasie,  în  isihasmul  carpatin,  asociat  cu  o  practică/ 

mistică  iconică:   gest  iconic,  ritual  iconic,  prezenţă  iconică.  Este  o practică  şi  o  experienţă  mistică  eminamente  personalistă  care are  nevoie  pentru  a  fi  receptată  şi  însuşită  în  autenticitatea  ei, după  cum  a  precizat  chiar  isihastul,  de  perspectiva  antropologiei  iconice  şi  de  viziunea  mistagogiei  iconice  care  relevă 

personalismul în forma sa revelată, arhechipală. 

În articolul din 1942, părintele Stăniloae precizează că de 

„elementul  material  nu  scăpăm  nici  în  cele  mai  spirituale preocupări”.  În  acest  sens,  argumentează  că  atâta  timp  cât  nu avem nimic împotriva cuvântului ca „mijloc intelectual-material prin  care  se  produce  în  noi  cunoaşterea  lui  Dumnezeu  şi credinţa în El, nu putem avea nici împotriva icoanei, care, ca şi cuvântul,  e  un  mijloc  spiritual-material  de  comunicare  a  unor realităţi  intelectuale”195.  Dimpotrivă,  „numai  o  propovăduire care  ni  se  face  prin  icoană  este  completă”196.  De  reţinut  acest aspect al  propovăduirii complete prin icoană, pe care îl regăsim ca pecete  rotundă  a  practicii  şi  a  misticii,  în  viziune  iconică,  şi  la isihastul  de  la  Frăsinei.  De  remarcat  şi  cuvântul  ca  „mijloc intelectual-material” prin care sfinţim auzul, respectiv imaginea/ 

icoana ca „mijloc spiritual-material” prin care sfinţim văzul, dar care, în plus, „ţine trează conştiinţa istoricităţii Sale, a întrupării ca om a Fiului lui Dumnezeu”. 

În  acelaşi  context,  marchează  şi  caracterul  apologetic  al icoanei, vizavi de protestantism respectiv catolicism. În primul caz, datorită faptului că Ortodoxia „n-a renunţat la închipuirea în plan văzut a realităţii divine”, precum a făcut protestantismul care s-a circumscris la propovăduirea numai prin cuvânt. În al doilea  caz,  din  pricina  faptului  că  Ortodoxia  „n-a  confundat 61 

chipul  lui  Hristos  şi  al  Maicii  Domnului  cu  feţele  oamenilor naturali”, cum a făcut catolicismul. Observăm o pledoarie pentru comunicare-propovăduire (şi) prin imagine, ca vehicul, nu doar prin  cuvânt,  pe  de  o  parte,  şi  pentru  o  comunicare-propovăduire a supranaturalului dumnezeiesc (nevăzut) prin natural (văzut) în care se imprimă197, în chip iconic, pe de altă parte. 

În  studiul  din  1958,  în  a  doua  sa  parte,  tratează  raportul dintre  icoană  şi  prototip  făcând  o  paralelă  cu  raportul  dintre propovăduire  şi  subiectul  propovăduit.  Aici  afirmă  că  icoana este  „o  paralelă  la  propovăduirea  orală  sau  scrisă”198,  dar semnalează şi că „această paralelă între icoană şi propovăduire o fac neîncredinţat Părinţii Sinodului VII Ecumenic şi apărătorii icoanelor”199.  Însă  paralela  aceasta  „nu  face  una  din  cele  două 

redări  ale  vieţii  lui  Iisus  de  prisos,  căci  una  face  mai  clară  pe alta”200.  Îl  evocă  pe  patriarhul  Nichifor  care  considera  icoana 

„tot aşa de veche ca şi propovăduirea Evangheliei şi ca un ajutor al ei”, şi care argumenta prin faptul că „Mântuitorul fericea pe cei ce nu numai auzeau cuvintele Lui, ci Îl şi vedeau (Matei 13, 16)”201. 

De  aceea,  şi  în  ceea  ce-L  priveşte  pe  Mântuitorul,  spune: 

„precum  prin  predică se redau cuvintele Lui”, aşa „prin icoană 

se  redă  vederea  Lui”.  Reţine  în  mod  special  din  argumentarea patriarhului Nichifor ideea că şi „cuvântul e icoana lucrului, dar o icoană indirectă, potenţială”. Ca atare, „icoana implică cuvântul, iar cuvântul implică icoana”. Amândouă sunt deosebite însă de prototip.  Nu  sunt  realitatea  înseşi,  dar  pun  în  legătură  cu  ea. 

Icoana însă, e „o imagine mai clară a lucrului”. 

Cu referire la raportul dintre cuvânt şi imagine, părintele Stăniloae  reţine  remarca  patriarhul  Nichifor  care,  întemeiat  pe faptul că „zugrăvirea face cuvintele mai clare şi mai lămurite”, conchide  că  „pictura  contribuie  la  menţinerea  unităţii  în credinţă,  cu  ajutorul  ei  evitându-se  varietatea  în  înţelegerea învăţăturii  creştine”202.  „Învăţăm  din  icoană  ce  învăţăm  şi  din Evanghelie.  (…)  În  icoană  vedem  chiar  mai  direct  legătura faptelor Mântuitorului cu persoana Lui”203. 

Pe  de  altă  parte,  pornind  de  la  conţinutul  comun  al textului  scris  şi  al   imaginii  zugrăvite,  patriarhul  Nichifor  echivalează  pictura  imaginilor  cu  scrisul  evanghelic,  fiecare  aducând 62 

prin sine credinţa, sens în care zugrăvirea de imagini este şi ea Evanghelie204.  Ca  atare,  cine  respinge  icoana,  respinge Evanghelia,  ceea  ce  se  întâmplă  în  cazul  iconomahilor  care, conform patriarhului Nichifor, nu resping doar imaginea sacră, ci  şi  cuvântul  sacru  evanghelic  care  aduce  credinţa  cea adevărată.  Altfel  spus,  nu  poţi  fi  părtaş  duhului  Evangheliei, dacă nu eşti părtaş duhului icoanei. 

Mai  mult,  „icoanele  prevalează  asupra  cuvintelor  scrise” 

şi  „ne  oferă  repede  cunoaşterea  celor  în  cauză”,  dat  fiind  că 

„privirea e mai rapidă şi mai convingătoare decât auzul”, şi că 

„ceea ce se aude e sub nivelul a ceea ce se vede”205. Se observă, aşadar,  o  cale  mai  rapidă  a  comunicării  prin  intermediul văzului,  prin  icoană,  raportat  la  auz,  şi  la  comunicarea  prin cuvânt,  dar  şi  o  ierarhizare  între  văz  şi  auz  respectiv  între icoană  şi  cuvânt.  Totodată,  patriarhul  Nichifor  consideră  că 

icoana  e  superioară  cuvântului  prin  faptul  că  „învaţă  şi  pe  cei înţelepţi şi pe cei simpli”206. Şi, cu privire la icoană ca imagine vizuală,  trimite  şi  la  modul  de  „întipărire  mai  durabilă  în suflet”,  şi  la  depozitarea  prin  „percepţiile  celor  sensibile  în părţile afective”207; fapt care ţine de un traseu şi de o formă de memorare, dar şi de o „locaţie” a stocării, care relevă o memorie specifică, alta decât în cazul cuvântului, mai vulnerabilă uitării. 

Mai este de remarcat un aspect: „Cuvintele duc mintea pe o  cale  ocolită la cunoaşterea  lucrurilor,  pe  când icoanele  o  duc pe  o  cale  directă”.  De  reţinut  această  cale  paralelă,  sau  dublă 

cale de propovăduire, prin cuvânt şi imagine, respectiv legătura dintre  icoană  şi  cuvânt,  extrasă  din  învăţătura  patriarhului Nichifor   –  icoanele  sunt  cuvinte  potenţiale  şi  cuvintele  icoane potenţiale 208 –, dar şi faptul că icoana are atributul clarităţii şi al directeţii,  în  raport cu  cuvântul.  Vizavi  de  aceste  considerente, se  poate  înţelege  mai  bine  caracterul  iconic  al  misticii  isihaste, evidenţiat  de  Moş-Avva  Ghelasie  în  specificul  carpatin.  Este vorba  de  accentul  pus  ca  practică  pe  închinarea  la  icoană,  pe fondul unui personalism fundamental, desigur. Este o păşire şi o  adâncire  pe  calea  isihastă  printr-o  relaţionare  mult  mai directă, interpersonală, prin icoană. De fapt, icoana ca prezenţă 

deschide mai uşor calea întâlnirii faţă către faţă. 

Din  cele  reliefate  de  părintele  Stăniloae  transpare prezenţa-întâlnirea  Subiectului-Persoanei  prin  chip-faţă  şi/sau prin cuvânt-discurs, respectiv prin imagine-reprezentare şi/sau prin text-înscris. Chestiunea priveşte pe fond legătura ontologică 

„între  ceea  ce  se  spune  despre  cineva  sau  de  către  cineva,  sau între  chipul  Lui  şi  persoana  Lui  însăşi”209.  O  legătură  care permite, subsecvent, legătura între cel ce aude cuvântul şi/sau vede chipul cuiva şi subiectul acelui cuvânt şi chip: „Dacă prin cuvântul  lui  Hristos  sau  despre  Hristos,  rostit  acum  două  mii de ani, dar repetat acum la urechile mele se stabileşte o legătură 

între mine şi Hristos, cum nu s-ar stabili  o legătură între mine şi Hristos  şi   prin  icoana  Lui,  care  este   un  cuvânt  plasticizat  ce cuprinde întreaga lui Persoană (subl. n.)?”210. 

Astfel,  „precum  un  cuvânt  specificat  despre  Hristos  care provoacă cu necesitate în cel ce aude gândirea la Hristos şi un răspuns  la  cuvântul  Lui,  la  fel  cuvântul  acesta  plasticizat  şi concentrat  despre  Hristos,  sau  al  lui  Hristos,  care  este  icoana Lui, provoacă în cel ce o priveşte (care e şi ea un fel de auzire), necesitatea  de  a  gândi  la  Hristos  şi  de  a-i  răspunde  prin rugăciune şi prostenare”211. 

De reţinut, pe de o parte, faptul că icoana este un  cuvânt plasticizat care relevă şi cuprinde  întreaga  Persoană, şi, pe de altă 

parte, că acest  cuvânt plasticizat, şi anume icoana, este un cuvânt concentrat care ne agrăieşte. Aşadar, ni se adresează, ne cheamă, solicitând  un  răspuns  la  acest  apel  prin  rugăciune  sau  prin prosternare-închinare. Cu alte cuvinte, prin icoană se provoacă 

deschiderea  spre  comunicare,  spre  întâlnire  şi  comuniune. 

Se  revendică  intrarea  şi  aşezarea  într-un  dialog  inter-personal, exact  cum  se  remarcă  în  dialogul  iconic  din  specificul  isihast carpatin. 

Însă,  icoana –  cuvânt plasticizat are o anumită preeminenţă 

faţă  de   cuvântul-text.   Este  o  întâietate  legată  de  modul  cum icoana  cuprinde  şi  exprimă  Persoana  ca  întreg,  în  chip  dens, concentrat,  instant,  dintr-odată  surprins.  Altfel  decât  în  mod liniar,  secvenţial,  aşa  cum  se  desfăşoară  discursul  în  transpunerea  sa  textuală.  Icoana  ne  agrăieşte,  cuvânt  plasticizat  fiind, altfel  decât  cuvântul  scris  şi  prin  faptul  de  a  ne  comunica 64 

 întregul   persoanei/  persoana  întreagă,  asemeni  plinătăţii  oferite  în chipul unei îmbrăţişări, dincolo de cuvinte. Icoana-reprezentare ne prezervă şansa unei întâlniri reale, autentice, cu Hristos, prin legătura Sa cu Icoana Sa ca Subiect-Persoană. 

Mai  este  abordată  şi  o  altă  dimensiune,  anume  cea  care priveşte  caracterul  pnevmatologic  şi  haric  al  icoanei,  prin  care se semnalează totodată lucrarea sa călăuzitoare, formativă specifică, alăturată scrierilor patristice. O mărturisire prin imagine distinctă  de  cea  literară,  deci,  şi  o  precizare  a  dimensiunii pnevmatologice şi harice a icoanei, pe lângă cea hristologică. 

În  acest  sens,  părintele  Stăniloae  consemnează:  „Astfel, icoana lui Hristos, păstrată până azi cu înfăţişarea Lui pnevma-tizată  din  primele  secole,  a  constituit,  alături  de  literatura duhovnicească  a  Sfinţilor  Părinţi,  o  călăuză  importantă  pentru formarea duhovnicească a credincioşilor ortodocşi după chipul autentic al lui Hristos. Icoana lui Hristos din Ortodoxie a fost o icoană  nu  numai  hristologică,  ci  şi  pnevmatologică,  ţinând seama  de  faptul  că  Hristos  a  fost  plin  de  Duhul  Sfânt,  şi  acest Duh li L-a dăruit şi L-au văzut ca putere formatoare în direcţia sfinţeniei.  Cel  mai mult s-au  format  în  acest  sens  Sfinţii,  în  ale căror icoane se reflectă această viaţă pnevmatică a lui Hristos şi în a căror faţă străluceşte curăţia şi prezenţa Duhului sfinţitor al lui Hristos”212. 

Duhul  Sfânt  este, aşadar,  iconarul  chipului  hristic  în  noi. 

Duhul  Sfânt  lucrează  la  prefacerea  închinătorului  întru asemănare hristică  şi  la întruparea  sa  ca  mădular  îndumnezeit în Trupul Mistic al lui Hristos. Astfel icoana lui Hristos nu este doar  o   icoană  hristologică,  ci  este  şi  o   icoană  pnevmatologică  care face prezentă şi Persoana Duhului, ca Duh al Adevărului, şi, de fapt,  a  întregii  Sfinte  Treimi,  aşa  după  cum  se  încheie  rugăciunea  de  sfinţire  a  icoanei,  pe  care  Marele  Teolog,  de  altfel, o  şi  citează:  „Ca  închinându-ne  cu  credinţă  înaintea  ei,  Ţie Atotputernicule  şi  Fiului  Tău  Unul-Născut  şi  Preasfântului Duh,  şi  chemându-Te  pe  Tine  cu  stăruinţă  prin  rugăciune,  să 

fim auziţi şi să aflăm mila iubirii Tale către noi şi să dobândim darul Tău”213. 

Trebuie  remarcat  însă  faptul  că  icoana  (ca   imagine mediatoare)  este  alăturată  literaturii  duhovniceşti  patristice 65 

(ca   text  mediator),  ca  fiind  o  călăuză  importantă,  distinctă  în formarea  duhovnicească,  nu  oricare,  ci  aceea  „după  chipul autentic  al  lui  Hristos”.  E  vorba  de  o  formare  în  asemănare autentică, prin contact, prin imprimare-cuminecare, dincolo de cea  discursivă.  Evident,  atunci  când  ne  referim  la  caracterul pnevmatic  şi  haric  al  icoanei  nu  ne  putem  referi  la  o  formare solitară, ca imitaţie, ca auto-formare, ca auto-modelare. 

Aşadar,  icoana  are  rol  formativ  efectiv,  fiind  un  chip  de iconizare-formare  directă  a  închinătorului  prin  pecetluire  de către  şi  prin  forma-modelul  Hristos-Persoană,  întru  lucrarea-modelarea Persoanei-Duhului. Formarea prin icoană, mijlocind o   prezenţă  iconică  directă,  este  prezentată  ca  fiind  distinctă  –  

în  modalitatea  sa  formativă  –  de  cea  discursivă,  mediată  prin cuvânt.  Această  orientare  formativă,  în  chip  iconic,  este  cea care,  ca  iconizare-personalizare,  apare  ca  fond  al  specificului isihast  carpatin,  în  precizarea  sa  ghelasiană  atât  de  complex detaliată.  Este  o  detaliere  care  adânceşte  taina  ipostasului-persoanei  şi  chipul  prezenţei,  putând  facilita  astfel  înţelegerea mai  amănunţită  a  modurilor  exprimării  sale  ca  subiect  care  se lasă înscris în cuvânt respectiv întruchipat în imagine. 

Antropologic, de exemplu, dacă luăm în atenţie structura triadică  a  persoanei,  selectând  câteva  din  triadele  ghelasiene  

–   icon-iconare-iconic,  nous-pneuma-logos,  chip-faţă-asemănare  –  şi încercăm  să  urmărim  corespondenţele,  putem  să  vedem asocierea  lui  pneuma,  adică  a  duhului,  cu  iconarea  şi  cu  faţa. 

Astfel,  iconarea  este  o  mişcare-acţiune  a  duhului  persoanei  de înfăţişare, de arătare la faţă a tainei sale. Este o ieşire-intrare din sine în celălalt, mişcare desfăşurată în ordinea fiinţială, duhovnicească  deci,  care  lasă  prin  atingere  o  amprentă  identitară  a persoanei, prin duhul-faţa sa fiinţială. Această amprentă este o iconare, întrucât este o pecetluire întru asemănare. 

În  fapt,  duhul  persoanei  este  o  faţă  întru  asemănare  de chip întru taina persoanei prin care persoana se poate mişca şi în sine şi în afară de sine. Duhul este pecetluitor identitar care poate  să  iasă  întru  arătare,  pentru  a  intra  în  comuniune,  şi  se poate  imprima  într-o  altă  persoană  ca  faţă-pecete  distinctă. 

Ne  aflăm  evident  într-un  spaţiu  mistagogic,  într-o  dimensiune 66 

antropologică  apofatică.  Suntem  într-o  ordine  fiinţială  creată, dincolo de energiile create, în taina personalismului iconic. 

Prin  mistagogia  iconică  şi  antropologia  iconică,  operând cu  distincţia  dintre   fiinţă  şi   energii,  Avva  Ghelasie  devoalează 

taina  legăturii  ontologice  dintre  cuvânt,  respectiv  imagine,  şi persoana-subiect,  în  orizontul  personalismului  şi  al  legăturii inter-personale. În atare perspectivă, trebuie lecturată distincţia dintre   ontologia  energetică  şi   ontologia  fiinţială,  pentru  a  decela natura  subiectului  din  perspectiva  identificării  actului  său  de adresare/închinare. Icoana şi cuvântul mijlocesc legătura nemijlocită dintre persoane care sunt, în fapt, suportul  in actu al adresării, al comunicării şi comuniunii intersubiective. Legătura ontologică  amintită  apare  astfel  detaliată,  evidenţiată,  actualizată,  în chipul său iconic, personalist,  fiinţial şi  energetic, deopotrivă. 



 III.4.   Icoana – Faţa lui Hristos în istorie: imprimare şi iradiere 

 – prezenţa iconică a Subiectului: fiinţială şi energetică  

Părintele  Stăniloae  remarcă  faptul  că  definiţia  Sinodului VII  ecumenic  –  „închinarea  acordată  icoanei  ”trece”,  ”urcă”  la persoana  reprezentată,  sau  la  prototip,  la  modelul  viu  al  ei”  – 

este „interpretată de obicei ca o ”trecere” de bunăvoie a gândirii de  la  icoană  la  prototip,  ca  de  la  un  chip  la  realitatea  vie  a  lui Hristos, pe baza unei asocieri făcute de mine”214. Argumentează 

indirect  nevoia  de  a  vedea  sensul  biunivoc  al  relaţiei  iconice, pentru că este şi o lucrare a lui Hristos asupra celui ce priveşte icoana:  „Cel  ce  crede  în  Hristos  nu  poate  să  nu  facă  această 

trecere de la icoana Lui la realitatea Lui vie. În această trebuinţă 

a  gândului  de  a  trece  de  la  icoana  lui  Hristos  la  realitatea  Lui vie este implicată o lucrare a lui Hristos însuşi asupra eului ce priveşte icoana”215. 

E vorba, prin urmare, de „comunicarea ce se înfăptuieşte între  credincioşi  şi  Hristos,  prin  icoană”216,  de  o  prezenţă  şi  o lucrare a lui Hristos, aici şi acum, nu doar de o simplă reamintire sau  de  o  transcendere  unilaterală  a  gândului  închinătorului: 

„Credincioşii  ştiu  că  icoana  nu  le  vorbeşte  numai  despre Hristos şi nu le arată numai pe ce linie de înduhovnicire au să-şi conducă viaţa lor, pentru a se face tot mai asemenea lui Hristos. 

Ei  sunt  convinşi  în  primul  rând  că   prin  icoană  ei  intră  în comunicare reală (subl. n.) cu Hristos”217. 

Această  comunicare  reală  prin  intermediul  icoanei  este vizată  şi  în  practica  iconică  carpatină,  care  ia  în  considerare faptul că cel reprezentat nu este doar „legat” de reprezentarea sa,  ci  vine  la  rându-i  în întâmpinarea  închinătorului.  Nu-l  lasă 

singur,  nu  stă  departe,  ci  îl  atrage  în  comuniune  prezentă. 

Icoana nu este astfel doar un indicator, un vector. Nu este doar o uşă/ferestră de „trecere”  dincolo, ci este şi, sau mai ales este o venire   dincoace.  Este  o  reală  cale  de  personalizare.  Şi  cuvântul şi  imaginea  aduc  persoana,  fără  îndoială,  şi  ne-o  cuminecă-comunică.  Taina  icoanei,  cuvânt  plasticizat,  reclamă  însă 

recunoaşterea  dimensiunii  apofatice  a  persoanei  ca  suport  de adresare  prin  închinare-gest,  ca  exprimare  dincolo  de  cuvinte. 

O  exprimare  la  care  făcea  trimitere  isihastul  de  la  Frăsinei. 

Asemănarea  cu  Hristos  realizată  prin  această  întâlnire,  în  chip iconic, este mai dens conturată, mai concentrată, mai integrată, pentru că se pecetluieşte direct ca  prezenţă. 

De  altfel,  Sf.  Pr.  Mărturisitor  Dumitru  Stăniloae  tratează 

problema  cheie  a  explicării  teologice  a  însemnătăţii  icoanei  în ortodoxie,  în  siajul  unor  interogări:  „Ce  legătură  reală,  vie  şi prezentă  există  între  Persoana  vie  a  lui  Hristos  şi  icoana  Lui, mai  bine-zis  între  Hristos  şi  credinciosul  care  se  roagă  în  faţa icoanei Lui? Şi în ce mod se stabileşte ea?”218  

Atrage  aici  atenţia  referirea  la  o  legătură   vie  şi  la  o Persoană vie, care trimite la un  viu al icoanei, la „duhul icoanei” 

pe  care  îl  invoca  şi  Avva  Ghelasie,  care  este  un  „viu”  al persoanei, ca taină fiinţială. Pe fond, e vorba de întâlnirea   prin icoană şi de decriptarea modului cum se stabileşte legătura, dar şi în ce constă, efectiv, această legătură. Înţelegerea principiului iconicităţii  ca  legătură  de  asemănare  este  calea de  decriptare  a acestei  întâlniri,  prin  icoană,  şi  a  prefacerii  iconice,  adică  a modelării  întru  asemănare  după  chip.  Un  principiu  al  iconicităţii care are nevoie de identificarea şi cunoaşterea bazei asemănării,  adică  a  chipului.  Iar  cunoaşterea  chipului  are  nevoie  de iconologie, adică de o ştiinţă-mistagogie a chipului. 

Pentru a explica legătura dintre prototip şi icoană, părintele Stăniloae  evocă  rugăciunea  pentru  sfinţirea  icoanei  lui  Hristos 68 

din  Evhologiul  Bisericii  Ortodoxe.  Menţionează  ştergarul  lui Avgar  din  Edesa care,  aplicat  pe faţa lui  Hristos,  s-a  imprimat de chipul Său şi  de puterea Sa. Ceea ce confirmă faptul că „chipul şi  cuvântul  cuiva  sunt  legate  de  subiectul  aceluia  printr-o iradiere  de  putere  din  el”219.  Această  explicare  a  legăturii   prin imprimare  de  chip  şi   prin  iradiere  –  ţine  să  sublinieze  Marele Teolog – „e vie şi în evlavia poporului”220. Prin urmare, evlavia iconică a poporului, ceea ce evidenţia Avva Ghelasie în tradiţia carpatină,  priveşte  această  modalitate  de  întâlnire  prin  icoană 

cu  Subiectul   întru-chipat  în  icoană.  Acest  Subiect  se  imprimă 

prin  intermediul  icoanei,  iradiind  putere,  pe  chipul  închinătorului. Este o modalitate specifică de întâlnire:  prin imprimare şi prin iradiere.221 

Pornind de la faptul că în rugăciunea de sfinţire a icoanei se  cere  ca  icoana  sfinţită  să  se  împărtăşească  de  puterea  dată 

icoanei  nefăcută  de  mână  prin  alipirea  ştergarului  de  Faţa  lui Hristos, şi, prin urmare, de a se prelungi puterea acelei icoane şi în  icoana  care  se  sfinţeşte,  părintele  Stăniloae  conchide:  „Iată 

cum  faţa  vie  a  lui  Hristos,  păstrată  de  El  în  veci,  lucrează  cu puterea ei în icoanele feţei Lui, rămânând prezentă nevăzut, dar prin puterea ei, în icoanele Lui. Avem astfel pururea cu noi faţa lui  Hristos,  mai  bine-zis  puterea  ei  dumnezeiască,  prin  trăsăturile  feţelor  zugrăvite  după  asemănarea  ei.  În  felul  acesta,   

 prin icoana lui Hristos ne priveşte şi lucrează asupra noastră faţa Lui reală  plină de dragoste;  aceasta  însăşi rămâne în comunicare cu noi (subl. n.)”222. 

Altfel  zis,  Faţa  lui  Hristos  ne  priveşte  pe  noi  şi  întreaga istorie prin icoana Sa. Faţa Sa rămâne în legătură cu fiecare din noi  prin  Icoana  Sa,  care  ni-L  face  Prezent.  Iar  Prezenţa  Sa  se imprimă, pecetluindu-se cu puterea ei sfinţitoare în fiecare din noi, ca într-o năframă, configurându-ne întru asemănare hristică. 

Icoana  este  în  acest  sens   un   chip  al  întâlnirii   faţă-către-faţă  cu Hristos.  Acest  chip  al  întâlnirii  inter-subiective  prin  icoană  

ne  indică  orizontul  dialogului  iconic  isihast,  realizat  între persoane-chipuri  de  Cuvânt,  aşezate  în  gest  de  închinare,  în specificul mistic carpatin. Această taină apofatică a persoanei ca adresare-exprimare  gestică  în  actul  de  închinare  ne-o  relevă 

lămurit antropologia iconică în formularea sa ghelasiană. 

În  dinamica  Tradiţiei,  prin  teologia  energiilor  necreate  şi în  raport  cu  modelul  palamit  din  sec.  XIV,  s-a  deschis  o  nouă 

dimensiune mistagogică şi în explorarea icoanei. Fapt afirmat în studiul  din  1978  –   Icoanele  în  cultul  ortodox,  inserat  integral  în Spiritualitate  şi  comuniune  în  liturghia  Ortodoxă  sub  titlul Îndreptăţirea sfintelor icoane –: „Apărătorii icoanelor n-aveau încă 

prea  explicită  conştiinţa  despre  energiile  necreate223  aduse  în creaţiune de Duhul Sfânt. Aceasta le-ar fi dat posibilitatea de a explica legătura între Hristos şi icoana Lui, legătură pe care ei o afirmă, fără să o explice suficient”224. 

Se poate observa distincţia dintre  afirmare şi  explicitare cu privire  la  legătura  dintre  Hristos  şi  icoana  Sa.  Este  un  timp  al explicitării şi un context în raport de care explicitarea îşi găseşte rostul  apologetic  şi  mărturisitor.  Explicitarea,  subsecventă 

afirmării,  adică  încredinţării  de  realitatea  acestei  legături,  este facilitată de achiziţiile Tradiţiei, în dinamică actualizării ei. Mai precis şi în context, este doctrina palamită a energiilor necreate care  sunt  aduse  în  creaţie  de  Duhul  Sfânt,  în  Persoană! 

Instrumentarul  doctrinar  palamit  care  arată  chipul  deosebirii reale dintre Energiile Necreate şi Fiinţa Tri-Personală, respectiv rolul Persoanei Duhului Sfânt în mişcarea energiilor necreate în raport  cu  creaţia,  a  oferit  posibilitatea  explicitării  mai  apro-fundate, dar şi mai detaliate, a acestei legături dintre Hristos şi icoana  Sa.  S-a  deschis  astfel  calea  unei  explicitări  şi  în  ceea  ce priveşte legătura  prin imprimare şi  prin iradiere. 

Adâncirea doctrinară a Tradiţiei a deschis o uşă de explorare  şi  mistagogiei  iconice,  suscitând  un  răspuns  mai  precis privitor  la  modul  cum  se  realizează  această  legătură  dintre Hristos şi icoana Sa. Teologia icoanei a receptat astfel un orizont clarificator,  mai  aplicat,  şi  a  primit  un  nou  impuls  explicativ prin  teologia  energiilor  necreate,  cu  suport  în  mistica  isihastă. 

Altfel spus, teologia icoanei nu s-a epuizat prin şi în lupta apărătorilor icoanei din sec. VIII-IX, încununată de biruinţă, şi nu s-a oprit la soluţia reiterării argumentelor doctrinare expuse atunci. 

Legătura  dintre  Hristos  şi  icoana  Sa  se  extinde  şi  se reflectă  şi  în  legătura  dintre  Hristos  şi  credincioşi  ca  o  lucrare vie.  În  acest  sens,  părintele  Stăniloae  ţine  să  sublinieze  rolul 70 

icoanei nu doar în prezervarea sensului adevărat al învăţăturii şi  identităţii  hristice,  ci  şi  în  vivificarea  credinţei  şi  în  menţinerea  trează,  în  credincioşi,  a  conştiinţei  prezenţei  lui  Hristos, ca  Subiect:  „Astfel,  icoana  lui  Hristos  n-a  ajutat  numai  la păstrarea  înţelesului  exact  al  învăţăturii  lui  Hristos  şi  despre Hristos,  prezentându-ni-L  în  tot  cursul  istoriei  Bisericii  ca  pe acelaşi  Hristos,  autor  al  faptelor  Sale  mântuitoare,  ci  a  avut  şi un  important  rol  de  vivificare  a  credinţei,  menţinând  în  credincioşi conştiinţa prezenţei lui Hristos, ca Subiect al cuvintelor ce se grăiesc de către El sau despre El”225. 

Aşadar,  leagă  icoana  mai  mult  de  Hristos  –  Persoana, Subiectul,  Prezenţa:  Origine  a  cuvintelor  şi  faptelor,  Sursă  a învăţăturii Sale mântuitoare. Icoana are în acest sens un caracter mai  puternic  de  prezenţă,  decât  are  discursul.  Personalismul icoanei – cuvânt plasticizat e mai evident. De remarcat faptul că 

icoana apare ca cea care păstrează adevărul/învăţătura de credinţă, menţinându-L pe Hristos ca prezenţă continuă, întrupată, în chip viu,  în cursul istoriei Bisericii, dar  şi a lumii. Totodată, icoana  păzeşte,  grijeşte  discursul  despre  Hristos  pentru  ca acesta  să  nu  se  rupă  şi  desprindă  de  El.  Deci,  să  nu  se  deper-sonalizeze  şi,  pe  cale  de  consecinţă,  să  răstălmăcească  şi  pe Hristos, şi cuvintele Sale, sau despre El. 

Ca atare, icoana ca reprezentare a lui Hristos e mai mult decât  complementară  cu  discursul  despre  Hristos.  Icoana  se arată  astfel  ca  un  hotar-însemn  personalist,  chip  al  prezenţei hristice  directe,  Personale!  Acest  chip  al   Prezenţei  Iconice  a  lui Hristos-Persoană este cu prioritate vizat şi în practica iconică a închinării  isihaste,  cea  prezentată  de  Avva  Ghelasie  în  chipul dialogului  iconic  inter-personal,  inter-subiectiv,  ca  taină  a vederii-întâlnirii faţă-către-faţă. 

Părintele  Stăniloae  reliefează  extensia  comuniunii  interpersonale, din perspectiva feţei omeneşti asumată de Dumnezeu-Cuvântul,  ce  se  oferă  ca  o  cale  deschisă,  luminoasă,  către deplina intimitate şi relaţie „la vedere” cu fraţii Săi întru umanitate: „Acum oamenii nu se mai simt înfricoşaţi să privească la faţa  omenească  plină  de  slava  dumnezeiască  deplină  a  lui Dumnezeu Cel întrupat, ci dimpotrivă se simt atraşi de ea, sunt dornici  să  o  privească  neîncetat  şi  să  o  vadă  ca  model  de 71 

desăvârşire a feţei  lor  proprii”226.  Faţa  omenească  a lui Hristos este  prezentată  astfel  drept  model  iconic  de  desăvârşire  a feţei proprii  închinătorului  ce  cinsteşte  icoana.  Privind  acest  model ne facem asemenea Lui. Urmăm o cale de a ne umple de slavă 

asemenea lui Hristos. Însă, ţine să distingă, folosind referirea la faţa  umană,  calea  nou-testamentară  reprezentată  de  icoană, vizavi de cea vechi-testamentară reprezentată de simbolul sacru. 

Deosebeşte  slava lui Hristos, a cărui faţă poate fi privită şi ne face asemenea ei, de  slava lui Moise, căruia evreii nu-i puteau privi faţa descoperită; slava vechi-testamentară manifesta, de la o  anumită  distanţă,  mai  mult  puterea  decât  iubirea  lui Dumnezeu, Cel care se descoperă în deplina sa apropiere doar prin  întrupare,  prin  slava  hristică.  La  această  slavă  hristică  e chemat  să  fie  părtaş  creştinul,  pentru  a  fi  în  asemănare  de  şi întru slavă hristică. 

Caracterul apologetic al icoanei îl reliefează încă o dată în context,  prin  intermediul  feţei,  delimitând   icoana,  efigie  noutestamentară, atât de  simbolul sacru vechi-testamentar, prin care omul se închina lui Dumnezeu ca deosebit atât de natură, cât şi de   idol:  de  obicei  un  chip  monstruos  care  redă  forţele  dezor-donate  ale naturii,  care  îl  înstăpâneşte  şi  subjugă  pe  cel ce  i  se închină, scoţându-l din rânduiala de a stăpâni natura, aşa cum i-a  cerut  Dumnezeu.  Asociază  însă  faţa  (şi)  cu  persoana, oferindu-i  feţei dimensiunea apofatică, personalistă. 

În  aceste  considerente,  apologetica  ortodoxă  privind icoana şi icoana ortodoxă nu se arată a fi un act istoric depăşit sau  un  drum  închis,  un  fapt  încheiat,  ci  îşi  devoalează  poten-ţialul  mărturisirii  şi  astăzi,  nu  prin  simplă  translatare,  prin reiterare  mimetică,  ci  prin  actualizare  în  dinamica  Tradiţiei, oferind noi oportunităţi de devoalare a mistagogiei iconice. 

De altfel ştim deja că şi la vremea ei „lupta pentru icoane a  adus  în  discuţie  o  serie  întreagă  de  subtile  probleme hristologice”227. Aşadar, apologetica în raport cu icoana a adus şi  noi  provocări  care  au  condus  la  o  revedere,  şi  din  altă 

perspectivă,  a  chestiunii  hristologice,  de  pildă.  Acest  suflu înnoitor  în  legătură  cu  icoana  s-a  putut  manifesta  în  interiorul Tradiţiei şi atunci, în focul tensiunilor iconomahe, dar se poate manifesta  încă  şi  astăzi.  Fapt  relevat,  de  altfel,  de  scrierile 72 

isihastului  de la  Frăsinei  care  aduce  în  prim-plan   personalismul iconic –  Persoana-Icoană,  Icoana-Persoană –, lecturat şi prin prisma distincţiei  dintre   fiinţă  şi   energii,  cea  care  conferă  preeminenţă 

personalismului  fiinţial.  Un  personalism  caracterizat  drept fiinţial  pentru  că  pune  în  evidenţă  actul  în  sine  fiinţial  care, subsidiar,  se  îmbracă  în  strălucire-lucrare  energetică.  Această 

distincţie  face  să  fie  în  atenţie  şi  o  pecete-imprimare  fiinţială 

distinctă  de  amprenta  energetică.  Astfel  de  distincţii  sunt necesare şi prioritare din perspectiva înţelegerii  prezenţei iconice în  sensul    perceperii  acoperitoare  şi  totodată  clare  a   participării-comunicării  interpersonale. 

La  isihastul  de  la  Frăsinei,  mistagogia  icoanei  se  orientează  pe  urmele  trasate  de  palamism,  dar  într-un  sens  actualizat,  vectorizat  printr-o  mutare  de  accent  care  operează  cu  o permutare paradigmatică: de la  fiinţa prin har, la  har prin fiinţă. 

Mistagogia  iconică  ghelasiană  este  astfel  una  a  iconicului personalismului  fiinţial,  adus  în  „prim-plan”  ca  act  fiinţial  care trece  în  „plan  secund”,  în  paradoxală  umbră,  strălucirea  harică, ca lucrare. Distincţia e relevantă pentru înţelegerea perspectivei isihaste  ghelasiane  asupra   prezenţei  iconice,  în  dubla  sa  deschidere:  fiinţă şi  energii. Se supra-afirmă astfel caracterul fiinţial al actului personal ca activ propriu-zis, distinct de activul haric al luminii necreate. Iar aceste detalii sunt de urmărit şi în ceea ce  priveşte  înţelegerea  relaţiei  lui  Dumnezeu  cu  lumea,  în Hristos, prin intermediul icoanei Sale. 

 

 

 

IV. Iconologie, iconicitate, iconism 



  IV.1. Topologii paradigmatice în spaţiul necreat – conţinut al Persoanei 

 –  temeiul  iconic  al  creaţiei:  imperativul  supradeterminării chipurilor paradigmatice –  

Conform  părintelui  Stăniloae,  iconoclaştii  –  care  „anulau orice demnitate a lumii văzute”, „negând orice sens spiritual al ei  în  călăuzirea  noastră  spre  Dumnezeu”,  şi  care  „au  respins 73 

orice simbol” – se întâlnesc atât cu necredincioşii care „nu consideră  că  lumea  ar  reflecta  existenţa  lui  Dumnezeu”,  cât  şi  cu agnosticii  care  „declară  orice  cunoaştere  a  lui  Dumnezeu imposibilă”228.  S-ar  putea  spune,  în  acest  sens,  şi  că,  în  iconoclasm, există (şi) o măsură de necredinţă şi de agnosticism. 

În  pandant,  „fixând  dogma  despre  icoane”,  Biserica  

„a  afirmat  sfinţenia  virtuală  a  creaţiunii,  a  luat  atitudine pozitivă faţă de lumea văzută în ansamblu”229. Această sfinţenie virtuală  a  creaţiunii,  ce  revendică  o  atitudine  pozitivă  faţă  de lumea  creată,  se  află  în  paradigmele  divine  ale  creaţiei,  care sunt  forme  necreate  şi,  ca  atare,  sunt  indestructibile,  nepieri-toare.  Acestea  constituie  potenţiale  şi  reale  modele  ale  creaţiei ce  conferă  formelor  create  un  caracter  iconic,  de  înrudire  prin asemănare  –  care  prezervă,  în  deplină  unire,  distincţia  fundamentală,  ontologică,  dintre  creat  şi  necreat.  Existenţa  acestor paradigme  divine,  caracterul  lor  iconic,  ne  descoperă  şi  o viziune  specifică  cu  privire  la  sensul,  modul  şi  dinamica legăturii, în Hristos, dintre Dumnezeu şi creaţia Sa. 

De  altfel,  nu  întâmplător,  în  problematica  distincţiei învăţăturii  ortodoxe  faţă  de  cea  a  lui  Bulgakov  –  deosebirea substanţială  a  lumii  faţă  de  Dumnezeu,  respectiv  raportul dintre  Dumnezeu  şi  lume  întemeiat  pe  libertate,  nu  pe  necesitate  –,  părintele  Stăniloae  se  opreşte  asupra  a  două  aspecte: i) „la temelia lucrurilor şi a fiinţelor create stă nu fiinţa divină, ci formele,  tipurile,  paradigmele,  predeterminările,  cugetate  din  veci  de Dumnezeu”;  ii)  „aceste   paradigme  nu  sunt  nici  identice  cu formele văzute ale lucrurilor, dar nici total despărţie”230. 

Prin urmare, avem un temei paradigmatic al creaţiei care scoate  cosmogonia  şi  antropogonia  creştină  din  orice  fel  de panteism şi emanaţionism, din orice devenire şi evoluţie divină, şi  face  ca  şi  raportul  lui  Dumnezeu  cu  creaţia  –  atât  în  actul creator şi susţinător, cât şi în cel mântuitor şi desăvârşitor – să 

treacă prin aceste paradigme ca prin nişte uşi-ferestre. Acestea sunt  o  mărturie  a  unui  Dumnezeu  Persoană,  care  rămâne  în continuare nu doar subiectul lor cugetător şi suportul lor, ci şi Cel  care  în  continuare  lucrează  şi  se  întipăreşte  prin  ele  în creaţie. Aceste paradigme, realizate prin voinţa divină, nu au un 74 

caracter  generic  şi  abstract,  ci  unul  concret  şi  individualizat, definit  sau  predeterminat,  în  care  se  manifestă  înţelepciunea, puterea şi infinitatea divină. În fapt, „fiecare lucru, fiecare fiinţă 

îşi are  forma,  chipul  lui definit sau  predeterminat în Dumnezeu”231. 

Aceste paradigme, prin urmare, sunt numite şi  forme şi  chipuri, termeni  care  spun  mai mult  decât  termenul   raţiune  ( logoi),  mai cu  seamă  din  perspectiva  definirii  şi  a  predeterminării, respectiv a afirmării iconicităţii creaţiei, care ne indică faptul că 

determinările  creaţiei  au  ca  temei  –  şi  sunt   asemănări  cu  – 

modelele transcendente, definite şi predeterminate. 

Altfel  zis,  determinările  formelor  create  nu  au  un  temei incert,  indefinit,  nedeterminat,  ci  îşi  au  originea  în  modelele/ 

chipurile/formele  paradigmatice,  care  sunt  prototipuri  determinate,  specifice:   pre-determinări  necreate  ale  determinărilor  formelor  create.  Sf.  Ioan  Damaschin  „numeşte  prototipurile   icoane ale fiinţei divine, iar lucrurile văzute  icoane  ale prototipurilor”232. 

Avem  astfel  numirea  de  icoane  atribuită  atât  paradigmelor/prototipurilor,  cât  şi  lucrurilor  văzute.  Avva  Ghelasie  foloseşte  pentru  desemnarea  acestor  paradigme/prototipuri  şi  alţi termeni,  precum   chip  iconic,  pre-hristic  sau   arhechip.  Atributul iconic  asociat  paradigmei  divine  în  sintagma   chip  iconic  relevă 

faptul că aceasta constituie baza şi sensul de  asemănare.   

Paradigma    este  un  chip  predefinit,     pre-orientat   spre asemănare,  la  care  este  chemată  creaţia.  Atunci  când  isihastul desemnează paradigma divină prin sintagma  chip prehristic, arată 

destinul-menirea  creaţiei  de  a  se  împlini  prin  chipul  întrupării hristice  care  transpare  chiar  din  actul  creator,  din  concepere.  În acest sens, paradigmele divine se descoperă şi ca fiind hărăzite a fi   spre  întrupare,  prin  chipul  hristic.  Sau,  cum  spune  părintele Stăniloae,  sunt  menite  unei  întipăriri,  unei  îmbibări  în  formele create.  Ceea  ce  înseamnă  că  paradigmele  nu  rămân  implicate numai în actul creator, ci sunt implicate activ şi în îndumnezeirea creaţiei,  în  Hristos.  Cât  priveşte   arche   asociat  lui  chip ,   acesta trimite la chipul începător, deci la temei, care este formă/chip. 

Ideea  că  „prototipurile  sunt  mijlocitoarele  între  indeter-minabilitatea  divină  şi  lucrurile  văzute  ca  chipuri  ale  lor”,  pe care  o  exprimă  Sf.  Ioan  Damaschin,  operează  discursiv  prin 75 

postularea unui fond al „fiinţei divine” ca suport al icoanelor/ 

paradigmelor, formulă care nu reliefează caracterul ipostatic ca stare de sine a fiinţei divine. Altfel zis, nu operează explicit din perspectiva personalismului divin, ce relevă o ultra-determinare a  ipostasului-persoanei,  care  explică  supra-determinările paradigmatice şi implicarea specifică chiar în actul conceperii şi asumării creaţiei de către Fiul Dumnezeu – Cuvântul-Persoana 

„prin  care  toate  S-au  făcut”.  Fiul  este  Cuvânt-Persoană  – 

fiinţială! – nu cuvânt-vibraţie! Asupra acestei ultra-determinări fiinţiale a  Ipostasului-Persoanei a insistat isihastul de la Frăsinei. 

A  trasat  astfel  un  hotar  apologetic  ferm  vizavi  de  nedeterminarea  specifică  principiului,  esenţei.  Temeiul  ultim  nu  poate  fi nedeterminat! Persoana nu poate fi gândită ca substanţă nepre-cizată, ca o esenţă nedeterminată, ci numai ca singularitate! 

În  acest  sens,  prin  ultra-determinarea  fiinţială  a Ipostasului-Persoanei  se  explică  predeterminările  chipurilor paradigmatice  şi,  subsecvent,  determinările  chipurilor  efective ale  creaţiei.  Cu  alte  cuvinte,  prin  Icoana  Fiului  –  Asemănarea Tatălui se explică  icoanele paradigmatice, prototipice, şi  icoanele creaţiei,  ca  atare.  Altfel  spus,  Ipostasul-Persoana  este  temeiul, distinct  şi  identificabil,  supradeterminat  în  sine,  care  face posibilă  predeterminarea  paradigmatică,  conform  căreia  se întemeiază  determinările  formelor  create.  Persoana-Ipostasul, după cum recurent subliniază isihastul, este Formă, este Chip – 

de  natură  fiinţială!  Din  această  perspectivă  –  cea  a  viziunii iconice personaliste! – paradigmele divine sunt şi rămân forme predeterminate,  mijlocitoare,  dar  nu  între  nedeterminarea  lui Dumnezeu  şi  determinările  chipurilor  create,  pentru  că 

Dumnezeu  fiind  Persoană  –  Treime  de  Persoane  –  este  ultra-determinat!  Este  absolută  singularitate!  Fără  această  singularitate,  identificabilă,  specifică  personalismului,  icoana  nu-şi poate afla  baza de asemănare. 

Problema, într-adevăr, este (şi) una a modului cum pot fi înţelese  determinările  formei/  chipului  în  ordinea  fiinţială, respectiv  în  ordinea  energetică,  sau  materială.  De  aceea  nu trebuie extrapolată înţelegerea determinării formelor materiale, pe  care  noi  le  identificăm  preponderent  vizual  (prin  determi-76 

nanţi vizuali), asupra înţelegerii modului determinării formelor energetice  sau  a  formelor  fiinţiale.  Nu  trebuie  să  ne  închipuim că aşa cum vedem în lumea materială, tot aşa vedem în ordinea energetică,  respectiv  în  ordinea  fiinţială.  Altceva  este,  desigur, vederea  fiinţială  respectiv   vederea  energetică.  Vederea  faţă  către faţă  a  două  suflete  ţine  de  o  altă  formă  de  vedere,  de  un  alt organ al vederii, de un alt ochi. Este o vedere fiinţială. 

Există  şi  trebuie  asumat,  aşadar,  şi  un  alt  tip  de  determinare, în ordinea fiinţială, de pildă, pentru că avem de-a face cu  individualizări,  cu  singularităţi,  identificabile  concret,  prin contact,  prin  participare,  prin  vedere  fiinţială.  Într-un  limbaj areopagitic,  via  negativa,  prin  raportare  la  determinările  din creaţie, vizuale de exemplu, se poate spune că Dumnezeu este nedeterminat  sau  supradeterminat,  sau  că  este  nevăzut.  Dar  o vedere  faţă  către  faţă este posibilă ca întâlnire inter-personală, cu persoana  ca   faţă  fiinţială.  Chestiunea  icoanei  se  leagă  astfel fundamental  de   ipostas-persoană  şi  de   asemănarea   ce  are  ca fundament ipostasul-persoana, şi nu de „vizibilitatea invizibilului” 

şi de „imaginarea inimaginabilului”, ca la Bulgakov, care mută 

icoana în registrul impersonal, pentru a o angaja într-o abordare de tip idolatru, de bună seamă în genul cult, elevat. 

Icoana  nu  e  însă  o  formulă  oarecare  de  trecere  de  la invizibil la vizibil şi de la inimaginabil la imaginabil, pentru că 

nu poate fi concepută doar în termeni de imagine, de vizibil sau de raport-trecere de la invizibil la vizibil şi viceversa – aşa cum defineşte Marie-José Mondzain iconicitatea doar ca relaţie233, fără 

asemănare  –,  întrucât invizibilul, chiar supraraţional şi apofatic, poate  fi  şi  impersonal.  Aşadar,  articularea  dintre  vizibil  şi invizibil poate fi şi aniconică. M-J. Mondzain susţine, în schimb, că însăşi articularea-relaţia dintre vizibil şi invizibil ar fi dovada iconicităţii, chiar dacă invizibilul este impersonal. Însă, temeiul icoanei,  conform  revelaţiei  hristice,  este  şi  rămâne  ipostasul-persoana,  iar  trecerea-legătura  dintre  vizibil  şi  invizibil  este prin iconare-asemănare, printr-o prealabilă legătură-înrudire de formă.  Paradigmele  divine  sunt  astfel  de  modele  iconice  de înrudire care fac ca antropogonia şi cosmogonia creştină să aibă 

o  conotaţie  iconică.  În  sensul  revelaţiei  hristice,  invizibilul accesat de creaţie nu poate fi lipsit de formă. 

Întrucât  fiecare  lucru  sau  fiinţă  creată  are  la  baza  sa  

„o astfel de  formă divină, transcendenţa divină imediată, pe care o  putem  contempla  în  orice  creatură  ca  simbol,  este  această 

formă  care,  deşi  divină,  e  oricum  definită  (predeterminată) chiar prin Dumnezeu”234. Această formă divină paradigmatică o 

„contemplăm îmbibată de infinitatea divină”. Prin ea îl trăim pe Dumnezeu  ca  subiect235.  De  subliniat  că  avem  de-a  face  cu  o transcendere ce ne pune în contact cu aceste paradigme divine, şi  nu  cu  o  transcendere  într-o  esenţă  nedeterminată  sau  fiinţă 

impersonală. Pe de o parte. Pe de altă parte, avem de-a face cu o întâlnire inter-subiectivă prin intermediul acestor paradigme. 

Se  păstrează  astfel  şi  fondul  inter-subiectiv  sau  interpersonal  al  întâlnirii  şi  distincţia  fundamentală  dintre  creat  şi necreat.  Întâlnirea  prin  intermediul  acestor  paradigme  este  în esenţă  una  inter-subiectivă,  inter-personală.  Paradigma  divină 

este ca o uşă-formă prin care Dumnezeu intră în forma creată. 

Dumnezeu  nu  e  hoţ  şi  tâlhar  să  intre  pe-aiurea.  Intră  pe  uşă! 

El  fiind   Uşa-în -uşă   paradigmatică!  O  tuşă  apăsată  pe  care  o trasează  isihastul  de  la  Frăsinei,  relevantă  în  înţelegerea  iconicităţii, în context, este aceea că subiectul sau ipostasul-persoana este  formă. Deci, nu doar paradigmele divine sunt  forme. Sau, şi ele  sunt   forme   întrucât   Cine  le  concepe,  Persoana-Ipostasul,  este tot  Formă! 

Paradigmele  sunt,  în  acelaşi  timp,  „nişte  forţe  care lucrează,  constituind  şi  susţinând  formele  văzute,  corespunzătoare lor”. Sunt „structuri determinate şi unitare ale unor forţe divine  şi,  în  baza  lor,  lucrurile  şi  fiinţele  se  constituie  şi  ele  ca nişte   structuri  determinate  şi  unitare  (subl.  n.)  de  forţe  fizice, chimice, biologice şi spirituale create”236. De remarcat faptul că 

lucrarea lor „trebuie să fie prezentă chiar în lucrurile văzute, şi întrucât  lucrarea  lor  organizează  şi  susţine  chipul  văzut corespunzător celui nevăzut, însuşi chipul nevăzut trebuie să se manifeste prin ele”237. 

Se poate spune, prin urmare, că „forma văzută, fără să fie una cu forma nevăzută, e nedespărţită de aceea, e îmbibată de aceea”238. Avem astfel un  raport între forme, văzute şi nevăzute, cu   structuri  determinate  şi  unitare.  Acestea  nu  rămân  într-o simplă articulare sau juxtapunere, întrucât există şi o îmbibare, 78 

care, trebuie subliniat, are un suport personalist, fiind o acţiune a subiectului care le întipăreşte, paradigmatic, în formele văzute. 

Îmbibarea paradigmatică, indicând „o lucrare a lui Dumnezeu, activă în fiecare moment în ele”239, are un caracter dinamic şi se desfăşoară vectorizat, într-un anume gradient de saturaţie. 

Aşadar,  nu  este  doar  o  lucrare  de  constituire,  organizare şi susţinere a formelor văzute prin intermediul paradigmelor, ci este şi una de îmbibare-umplere, şi de transfigurare-înveşmân-tare a lor, prin intermediul lui Hristos, Dumnezeu şi om. Adică, este  o  lucrare  şi  prin  chipul  omului,  nu  doar  prin  Chipul  lui Dumnezeu. În acest sens, vedem o lucrare de extensie cosmică, paradigmatică,  a  trupului  hristic,  care  conduce  la  îndumnezeirea  creaţiei.  Este  un  chip  de  liturghisire  cosmică,  hristică, care  pecetluieşte  şi  transfigurează  formele  create,  prin  formele necreate, paradigmatice, prefăcându-le în trup mistic, hristic. 

Apropo de iconicitatea care nu se reduce la imagine, dar şi de forma care nu se restrânge la reprezentare, sunt de semnalat nota infra-textuală, concluzia subsecventă şi comentariul explicativ, în conotaţie apologetică, pe care la face părintele Stăniloae, în raport cu un text ce aparţine lui Evdokimov: „Contrar sărăciei unui  spiritualism  excesiv  trebuie  afirmat  că  în  Dumnezeu absenţa imaginii ( a arhetipului chipurilor, în special al celui uman, n. D. Stăniloae, subl. n.) ar fi o lipsă de plenitudine. Dumnezeu este forma tuturor formelor, Icoana tuturor icoanelor, Arhetipul atotcuprinzător. Apofaza nu e pură negaţie, ea vrea să spună că 

Dumnezeu este o Meta-Icoană, după terminologia lui Dionisie, o  Hyper-Icoană.  Iconoclaştii  manifestă  o  ciudată  insensibilitate faţă  de  realismul  sacru  al  existenţei,  o  ruptură  totală  între spiritual (şi dumnezeiesc) şi întrupat”240. 

Faţă  de  cele  susţinute  de  Evdokimov  în  acest  fragment, părintele  Stăniloae  conchide:  „Dumnezeu  nu  poate  fi  socotit condamnat la o veşnică stare informă, sau haotică”. Altfel zis, în contrast cu haoticul asociat cu informul, ordinea este formă, iar Dumnezeu este Formă şi nu poate fi decât Formă, adică Ordine. 

În  acest  sens,  antropogonia  şi  cosmogonia  creştină  au  o amprentă  specifică,  întrucât  au  o  anume  Origine,  care  nu  este haosul inform, nedeterminat, mitic şi metafizic, ci este Ordinea, 79 

este  Forma-Structura  Supremei  Iubiri,  după  cum  numeşte Sf.  Treime,  Marele  Teolog.  În  acest  sens,  arhetipurile  necreate ale  chipurilor  create  sunt,  la  rândul  lor,  forme.  Sunt  predeterminări, sunt  voiri, nu nedeterminări. Isihastul de la Frăsinei, desemnând  aceste   arhe-tipuri  prin  termenul   arhe-chipuri, conferă o încărcătură iconică mai pregnantă relaţiei dintre  arhe-

 chip şi  chip;  chipul are indiscutabil o conotaţie a concretului şi o consistenţă  a  specificităţii  mai  tare  decât   tipul,  care,  la  noi  cel puţin, are o reverberaţie mai cu seamă abstractă, generică. 

Mai  mult,  isihastul  vede  arhe-chipurile  şi  ca   forme,  mai precis  le  numeşte   supra-forme  ale  creaţiei.  Altfel  zis,  formele (create) au ca temei-model tot forme, dar necreate:  supra-forme, transcendente.  Ceea  ce,  încă  o  dată  trebuie  subliniat,  exprimă 

raportul iconic, deci legătura de asemănare dintre forme:  forma necreată  (modelul)  şi   forma  creată  (reproducere  după  model). 

În viziunea revelaţiei hristice nu e o devenire la forma creaţiei. 

Nu  e  o  emergenţă  a  formei  dintr-un  substrat  inform,  ubicuu. 

Formele  create  nu  se  ivesc  dintr-un  nimic,  nu  ies  dintr-o  supă 

cosmică amorfă, nu se configurează din ceva nedefinit, ci au un temei transcendent: modelele arhetipale, care sunt supra-forme, supradefiniri. Dumnezeul revelaţiei hristice nu e un demiurg ce modelează o materie amorfă, ci este un Dumnezeu cu adevărat creator care creează din nimic, dar în temeiul unor modele. 

Acest detaliu ne situează în altă perspectivă. Ne aşează în ordinea iconică, pentru că avem, în chip fundamental, un raport de asemănare dintre supra-forma arhetipală necreată  care este tot   formă,  dar  necreată!    şi  forma  creată.  Nu  avem  un  raport aniconic, precum cel dintre un substrat inform şi forma, rezultat al devenirii informului. 

În  plus,  în  mistagogia  sa  iconică,  nu  transpune  doar modelul  distincţiei  palamite  dintre  fiinţă  şi  energii  în  modelul antropologic.  Pe  fondul  personalismului  fiinţial,  adus  în  prim-plan, şi al iconării/modelării conform acestei logici a unei duble ontologii,  Avva  Ghelasie  deschide  orizontul  unei  astfel  de lecturi, chiar şi în ceea ce priveşte ontologia structurală a arhe-chipurilor.  În  atare  perspectivă,  ca  modele,  arhechipurile  nu mai sunt citite doar ca raţiuni divine, doar ca energii necreate, harice,  în  natura  lor.  Paradigmele  divine  gândite  „în  logică 

palamită” nu sunt lipsite, altfel zis, şi de un chip/substrat fiinţial. 

Arhechipurile  sunt  devoalate  astfel  ca  fiind  chipuri/  forme:  şi fiinţiale, şi harice. De fapt, în viziunea mistagogică a isihastului de la Frăsinei, Persoana lui Dumnezeu Cuvântul întruchipează-concepe  în  Sine,  fiinţial,  modelele-formele  arhechipale,  paradigmatice,  ale  creaţiei.  Fiul-Cuvântul   rosteşte-cuvântă  în  Sine cuvintele-loghii  arhechipali.  Este  o  rostire  fiinţială  în  taina Persoanei, în primul rând. Din perspectiva mistagogiei isihaste, care evidenţiază personalismul fiinţial, paradigmele divine (sau planul creaţiei) nu sunt configurate doar în şi prin energiile harice, ca lucrări „în afara” fiinţialităţii Cuvântului-Persoană, deci. 

Conceperea  sau,  în  altă  formulare    de  reverberaţie noiciană , chiparea/  întruchiparea  paradigmelor  divine nu  se petrece  doar  în  ordinea  harică,  ci  preeminent  este  realizată  în ordinea  fiinţială  a  Ipostasului-Persoanei  Cuvântului.  Din  acest punct de vedere, apologetic, isihastul trasează un hotar definitiv, de  pildă,  faţă  de  sofianismul  bulgakovian,  dar  şi  faţă  de  orice energetism  panteist  sau  panenteist.  Trasează  însă  şi  un  hotar vizavi  de  înţelegerea  iconicităţii,  inclusiv  a  icoanei,  în  cheie funciar  personalistă,  ca  fond  şi  participare,  care  nu  poate  fi redusă  la  o  dimensiune  participativă  strict  harică.  De  ce? 

Tocmai  pentru  că  modelul  şi,  subsecvent,  modelarea-iconarea, exprimă  o  unică  ordine,  dar  în  dublă  deschidere  ontologică: fiinţială şi harică. 

Prin  urmare,  avem  o  dublă  dar  unică  modelare  şi participare, în raport de o  ontologie fiinţială respectiv o  ontologie harică.  Avem   asemănare   după/în  har,  dar  avem  şi   asemănare după/în  fiinţă.  Cu  precizarea  că  atât  fiinţa,  cât  şi  harul,  nu există ca atare, ci numai într-un chip personal-ipostatic de a fi. 

Ceea ce înseamnă că nici fiinţa şi nici harul nu sunt accesibile ca atare,  ci  numai  în  chipul  precizat,  singular,  în  care  subzistă 

concret ca  ipostas-persoană în  strălucire harică. Aşa cum ipostasul are  conotaţii  singulare,  concretizând  fiinţialitatea,  tot  aşa  şi harul  –  fiind  al  ipostasului,  asemănare  a  ipostasului  –,  concretizând  energiile  necreate,  are  conotaţii  particulare,  specifice ipostasului a cărui strălucire este. 

Faptul că  paradigmele divine – arhechipurile – sunt evidenţiate  de  isihast  tot  conform  acestui  macro-model  palamit,  ca 81 

dublă  structură,  fiinţă  şi  har,  oferă  un  alt  orizont  înţelegerii iconării-modelării,  care  nu  mai  este  doar  cel  de  transfigurare harică, doar de îmbrăcare în lumină. Asta pentru că arhechipul, în structura sa dublă, fiinţială şi harică, face ca şi îmbrăcarea şi pătrunderea  întru arhechip să fie în acest „chip dublu”. Dar participarea omului are nevoie, ca detaliu, de descoperirea structurii chipului  omului.  Însă,  şi  acest  chip  al  omului,  isihastul  îl  prezintă similar, adică în dublă deschidere, fiinţială şi energetică. 

În aceste repere, se pot înţelege acurat şi practica, şi mistica iconică,  în  specificul  carpatin  evidenţiat  de  Avva  Ghelasie. 

Personalismul  fiinţial  are  o  participare  specifică  în  ordinea fiinţială,  dată  fiind  structura  şi  natura  fiinţială  a  ipostasului-persoanei. Există însă şi o participare energetică, atât creată, cât şi  necreată,  harică.  Şi  în  actul  închinării  la  icoană,  închinătorul are  o  dublă  participare  a  sa,  prin  fiinţialitatea  creată  şi  prin energiile  create.  Asemănătorul  se  cunoaşte  însă   prin  şi   de  către asemănător.  În  şi  prin  Hristos,  comuniunea,  în  trup  mistic, dintre  om  şi  Dumnezeu  este  deplină,  prezervând  distincţiile dintre creat şi necreat, fără a contesta adagiul că asemănătorul se cunoaşte direct, prin asemănător: fiinţialitatea (necreată) prin fiinţialitate (creată), energiile (necreate) prin energii (create). 

Extrăgând  filonul  apologetic  dat  de  realitatea  paradigmelor  divine,  părintele  Stăniloae  pune  hotar  panteismului esenţei  unice,  impersonale  –  ca  aşa-zisă  origine  –,  indicând autentica Origine, Dumnezeul Persoană, Creator, Cel cu adevărat şi  singurul  capabil  de  un  act  creator,  volitiv,  aşa  cum  apare  în antropogonia şi cosmogonia creştină: „Creştinismul nu vede în toate o unică esenţă panteistă, supusă involuntar unor procese ciclice, nici nu ţine separat pe Dumnezeu de lumea creată de El, incapabil  să-i  dea  nişte  forme  corespunzătoare  virtualităţilor Sale  pline  de  sens,  ci  vede  pe  Dumnezeu   potenţând,  adâncind, sensibilizând,  prin  puterile  Sale,  prin  viaţa  Sa,  prin  iubirea  Sa eternă  şi  infinită  faţă  de  unele  persoane,  neuniforme,  puterile, viaţa, iubirea făpturii şi sporindu-i cu frumuseţea Sa negrăită şi nesfârşită frumuseţea ei”241. 

Observăm astfel viziuni diferite cu privire la actul creator, la  creaţia  efectivă  respectiv  la  relaţia  dintre  Creator/Origine  şi 82 

creaţie. De fapt, de un act creator ca atare nu se poate vorbi la modul  propriu  acolo  unde  originea  este  o  esenţă  sau  un principiu,  ci  numai  acolo  unde  Originea  este  Persoană.  Unde este  Persoană  este  Act!  În  viziune  panteistă,  forma  este  şi rămâne  apanajul  creaţiei,  nu  al  Originii!  Demersul  invers, mistic-metafizic, de reîntoarcere în esenţa impersonală, cea fără 

formă,  implică  şi  o  extragere  din  formele  creaţiei,  o  părăsire  a lor.  Este  şi  o  cale  mistică-metafizică,  aniconică,  de  negare, într-un  fel,  a  formelor  creaţiei.  Viziunea  iconică,  mistică,  se întemeiază  pe  modele  paradigmatice242.  Dumnezeu-Persoană 

poate  lucra  şi  în  sensul  eternizării  chipurilor  create,  sporind frumuseţea,  iubirea,  puterea,  viaţa  acestora  prin  frumuseţea, iubirea,  puterea,  viaţa  ce  transpare  din  aceste  modele  eterne, arhe-chipuri iconice, care sunt în El. 

De  aceea,  icoana  ca  reprezentare-imagine  nu  se  poate înţelege  până  la  capăt,  decât  prin  asumarea  caracterului  iconic al creaţiei, relevat de întemeierea ei, în diversitatea de forme, pe arhe-chipurile  necreate,  ca  forme  veşnice,  şi,  mai  mult,  pe înţelegerea  ca  Formă  inclusiv  a  Originii  ca  Origine.  Ceea  ce afirmă,  într-un  fel,  Evdokimov,  atunci  când  se  referă  la Dumnezeu  ca  la  „Forma  tuturor  formelor,  Icoana  tuturor icoanelor”, ca la o Meta-icoană sau Hyper-Icoană. De fapt, dacă 

nu  se  recunoaşte  Originea  ca  Formă,  nu  se  poate  depăşi,  în ultimele  ei  consecinţe,  viziunea  impersonală,  esenţialistă  a 

„originii”  care,  doar  prin  devenirea  ei  (în)  creaţie,  se  structurează  în  forme.  Ceea  ce  presupune  un  raport  in-form(ă)  vs formă, dualist, contradictoriu, care neagă înrudirea, contestând asemănarea  deci,  ca  legătură  iconică.  Explicarea  ultimă  a formelor  creaţiei  este  relevată,  în  sensul  mistagogiei  iconice isihaste,  de  identificarea  Originii  ca  Formă.  Aici  este  un  hotar tare  şi  în  ceea  ce  priveşte  delimitarea  misticii  isihaste  de misticile  metafizice.  Un  hotar  trasat  paradigmatic,  până  în resorturile  sale  intime,  insurmontabile,  definitive.  Însă  aceasta înseamnă,  în  fond,  a  echivala  Forma  şi  Icoana  cu  Persoana. 

Altfel zis, Persoana este Formă, Persoana este Icoană. 

În  acest  orizont  ultim  al  iconologiei  şi  iconismului  se desfăşoară  şi  mistagogia  ghelasiană  care  identifică   persoana  – 

 chip triadic ca fiind arhechipul iconic prim/ultim. Astfel, pentru isihast,  Tatăl  este  Icoana  în  Sine.  Tatăl  este  Persoana-Chip Triadic în Sine. Tatăl este Arhe-Chipul de Persoană. Fiul care se naşte  din  Tatăl,  este  Asemănarea  cu  Tatăl.  Fiul  este  Modelul după  Asemănarea  Icoanei  Tatălui.  Fiul  este  însă  şi  Modelul  în Sine,  dar  şi  Cel  în  care  sunt  modelele,  chipuri  iconice  ale creaţiei.  În  Fiul  sunt  deci  asemănările-chipurile  paradigmatice în temeiul cărora sunt create, prin El, chipurile-făpturile ca asemănări  ale  asemănărilor  paradigmatice.  Fiul  este  Asemănarea Tatălui. Este Icoana Icoanei. Este Chip al Chipului. În acest sens, Originea  nu  mai  poate  fi  considerată  şi  nu  mai  poate  fi  identificată  ca  fiind  Principiul,  impersonal,  vehiculat  de  misticile metafizice care, tributare acestei viziuni impersonale, avansează 

o simplă opinie privind cosmogonia şi antropogonia. 

În concluzie, iconicitatea nu ţine, trebuie subliniat, numai de imagine şi reprezentare, ci de legătura/relaţia de asemănare care  se  descoperă  –  în  straturile  realităţii  sau  în  raporturile dintre ele, la nivel de formă şi structură, sau în mai multe ordini ale Realului, fie creat, fie necreat, şi în raporturile dintre acestea 

–  acolo  unde  este  vorba  de  naştere/reproducere/creare  după 

un  model  sau  de  pecetluire,  de  amprentare  identitară.  Antropologia iconică ghelasiană a trasat acest chip de cuvânt/formă a sufletului,  de  pildă,  urmând  o  viziune  iconică.  L-a  precizat  în corespondenţă cu modelul arhechipal – cuvânt- logoi/formă paradigmatică  –  ca  fiind  un  chip  al  cuvântării-exprimării  în  sine  a sufletului,  ca  un  act  de  iconizare,  ca  amprentă  identitară  a singularităţii sale, ca  formă care formează direct, prin imprimare-pecetluire. 



 IV.2.   Omul: chip după Chip – întru asemănare paradigmatică 

 a.   Chipul omului:  formă şi structură iconică  

Părintele  Stăniloae  consemnează  un  fragment  dintr-un text,  aparţinând  lui  Evdokimov,  în  care  acesta  face  referire  la 

„structura iconică a fiinţei umane”: „Dacă conştiinţa dogmatică 

afirmă  adevărul  icoanei  în  funcţie  de  întrupare243,  ea  e  condi-ţionată  prin  creaţiunea  omului  „după  chipul  lui  Dumnezeu”, prin   structura  iconică  a  fiinţei  umane  (subl.  n)”244.  Fiul  lui 84 

Dumnezeu, scrie Evdokimov, „nu se întrupează într-un element străin,  eterogen,  ci  regăseşte  propriul  Său  chip”245.  Părintele Stăniloae  evocă  întruparea  în  „chipul  al  cărui  arhetip  este  El însuşi”. Adică, Fiul lui Dumnezeu, ca arhetip, depăşeşte cumva aspectul de condiţionare a „întrupării”, de către „creaţiune” – la care  se  referă  Evdokimov  –,  întrucât  „Cel  care  se  întrupează” 

este „Cel prin care toate s-au făcut”. Altfel zis, „creaţiunea” sau actul  creaţiei  se  vede  tot  prin  lumina  hristică  a  întrupării,  care descoperă arhetipul (creator al) omului/creaţiei. Creaţiunea nu pune condiţii cum să fie creată. Faptul că omul este creat după 

chip şi asemănare cu Dumnezeu este voia lui Dumnezeu, cea în care  se  cuprinde  şi  începutul  şi  sfârşitul.  Structura  iconică  a omului e un dar, înainte de a fi un dat.   

Atât „creaţiunea”, cât şi „întruparea” au un temei în Fiul şi  Cuvântul  lui  Dumnezeu,  Cel  în  care  sunt  toate  modelele/ 

paradigmele creaţiei. În Hristos, Fiul lui Dumnezeu este  însuşi Modelul-Prototipul care se întrupează. Asta, spre deosebire de ceilalţi  oameni  care  îşi  au  fiecare  modelul  lor  arhetipal  în  Fiul lui Dumnezeu – Modelul. În fiecare model paradigmatic se află 

virtual ceea ce se face  după  model. În Model se află virtual ceea ce se face de către şi prin El, după El. Structura iconică efectivă 

e  dată  de  configurarea  după  Model/modele,  întru  asemănare, iar  asemănarea  este  virtual  dată  în  Model/modele.  Actul creaţiei  este  iconic  întrucât  se  săvârşeşte  ceva,  nu  aleator,  ci motivat,  intenţionat,  în  raport  de  un  model-arhetip/prototip. 

Asemănarea este cheia iconică. Este cheia înrudirii. Sens în care, evident,  Fiul  lui  Dumnezeu  nu  se  întrupează  într-un  „element străin,  eterogen”,  cum  subliniază  Evdokimov,  ci  într-un  chip aflat  întru asemănare (-înrudire). 

Însă,  nu  se  poate  considera  că,  prin  întrupare,  Fiul  lui Dumnezeu  „îşi  regăseşte  propriul  chip”,  aşa  cum  susţine Evdokimov, pentru că, formulând astfel, s-ar putea înţelege că 

Fiul  lui  Dumnezeu  ori  „n-a  avut  un  chip”,  ori  îşi  „pierduse propriul chip” sau/şi că îşi „regăseşte propriul chip, în şi prin chipul  omului/  chipul  creaţiei”;  interpretare  care  poate  vira într-un  sens  mistic  cabalistic,  care  reverberează  de  fapt  şi  în sofiologia bulgakoviană. 

Fiul  lui  Dumnezeu  are,  întâi  de  toate,  propriul  Său  chip, întrucât „la început  era  Cuvântul”. Înainte de început, de facere, de  creaţiune,  Cuvântul   era.  Apoi,  la  plinirea  vremii,  îşi  asumă 

prin  întrupare  şi  chipul  omului  şi,  ca  atare,  se  face-naşte  şi în  chip  de  fiu  de  creaţie,  prin  Născătoarea  de  Dumnezeu. 

În Hristos ni se arată astfel chipul Fiului lui Dumnezeu şi chipul de  fiu  al  omului  în  sens  iconic,  întru  asemănare  filiativă,  în  şi prin Persoana Fiului, model-prototip al filiaţiei, descoperit prin întrupare:  „Prin  chipul  lui  Hristos  din  icoană  transpare  arhetipul divin, putând fi privite şi trebuind să fie privite în unitatea lor. În icoana lui Hristos ipostasul divin s-a actualizat în chipul Său uman, sau prototipul suprem în propriul Său chip”246. 

Astfel, în icoană vedem şi arhetipul divin şi chipul uman, care  sunt  în  legătură  de  asemănare.  Vedem  şi  chipul  uman actualizat  după  prototipul  divin,  care  este  Ipostasul  Fiului. 

În Hristos nu este un arhetip deosebit de Fiul lui Dumnezeu, ci Fiul lui Dumnezeu este El însuşi arhetip, este Arhetipul în Sine. 

În  fiecare  din  noi,  arhetipul  este  un  anume   logoi-cuvânt  al Cuvântului.  În  Hristos  arhetipul  este  direct  Cuvântul-Fiul  lui Dumnezeu. 

Atât faptul că Dumnezeu Cuvântul ia faţă omenească şi o poate  eterniza  prin  înviere,  făcând-o  mediu  de  comunicare  a slavei  dumnezeieşti,  cât  şi  faptul  că  dumnezeirea  Lui  poate transpare  prin  faţa  omenească,  părintele  Stăniloae  le  explică 

prin  vederea  din  două   direcţii:  i)  cea  a  virtualităţii  feţei omeneşti,  pe  care  o  are  în  Sine,  Dumnezeu  însuşi,  respectiv ii)  prin  facerea  omului  după  chipul  lui  Dumnezeu.  Aşadar, 

„Dumnezeu  însuşi  are  în  Sine  virtualitatea  feţei  omeneşti,  în care e concentrată întreaga spiritualitate a firii omeneşti”. Pe de o parte. Pe de altă parte, „Dumnezeu a făcut pe om după chipul spiritualităţii  Sale  şi  capabil  de  comunicare  cu  spiritualitatea dumnezeiască”247. 

Care  este  sau  în  ce  constă  „chipul  spiritualităţi  Sale”,  cel după  care  este  creat  chipul  omului?  Nu  putem  să  aflăm  decât prin  revelaţia  întrupării,  adică  prin  Hristos,  Cel care  ne  descoperă taina Sfintei Treimi în sens teologic, ca Treime de Persoane: Tatăl, Fiul şi Duhul Sfânt – relaţia intra-trinitară, personalismul 86 

perihoretic  –,  dar  şi  în  sens  iconomic,  adică  Sfânta  Treime văzută în raport de conceperea, crearea, căderea, restaurarea şi îndumnezeirea  creaţiei,  prin  întruparea  Fiului  lui  Dumnezeu, Unul din Treime etc. 

Putem reţine astfel, în primul rând, caracterul personalist, triadic,  relaţional  al  „chipului  spiritualităţii  Sale”.  Dar  în dinamica  Tradiţiei,  „chipul  spiritualităţii  Sale”  se  descoperă  

mai  profund  şi  mai  clar  prin  teologia  harului,  adică  prin evidenţierea distincţiei ontologice dintre Fiinţă şi Har, cea care a făcut  posibilă,  în  vremea  disputei  isihaste,  explicarea  şi înţelegerea unirii, mistice, neamestecate, neconfundate a omului cu  Dumnezeu,  prin  îndumnezeirea  şi  transfigurarea  omului/ 

creaţiei, în Hristos. 

Astfel, „chipul spiritualităţii Sale” – chipul lui Dumnezeu ca   Fiinţă  şi  Har  –  trebuie  că  se  descoperă,  indubitabil,  şi  în asemănarea după acest chip, în chip analog şi corespondent, în forma  şi  structura  omului,  în  chipul  antropologic,  deci.  Este ceea  ce  a  căpătat,  ca  structură  iconică,  o  formă clară,  detaliată, în  antropologia  iconică  ghelasiană  care  operează  cu  distincţia ontologică dintre  fiinţa creată (sufletul) şi  energiile create (energii-corp). 

Din  Facere  (1, 26)  nu reiese decât caracterul iconic al fiinţei umane,  nu  şi  detaliile  acestei  structuri,  care  se  devoalează, evident  nu  dintr-o  dată,  şi  desigur,  în  raport  cu  precizările triadologice, hristologice, pnevmatologice care se concretizează, succesiv,  în  dezbaterile  doctrinare  în  parcursul  temporal  al Bisericii.  În  atare  perspectivă,  se  poate  sesiza  cum  „structura iconică  a  fiinţei  umane”  trebuie  să-şi  re-vadă  detaliile,  să  le aprofundeze,  să  le  actualizeze,  şi  în  raport  de  o  dinamică, inerent  istorică,  a  Tradiţiei  care  face  mai  clară  pecetea  modelului  –  prestolnicul  hristic  –  în  omul-prescure.  Cu  cât  Modelul transpare mai clar, cu atât şi caracteristicile iconice a tot ceea ce se  crează,  întru  asemănare,  după  acest  Model,  trebuie  să  fie, prin raportare la acest Model,  întru asemănare. 

E  ştiut  însă  că  antropologia  creştină  a  rămas  mult  timp tributară modelelor filosofice antice greceşti, fapt consemnat  şi de  părintele  Stăniloae  în   Ascetica  şi  Mistica 248.  Antropologia  a 87 

rămas în urmă, dacă se poate spune astfel, în recuperarea valen-ţelor  sale  iconice,  de  regăsit  în  transpunerile  corespondente efective. Nu întâmplător, Avva Ghelasie isihastul a insistat, (şi) apologetic, pe distingerea de antropologia filosofică, şi pe nevoia de  recuperare  şi  actualizare  a  caracterului  specific,  iconic,  al antropologiei  creştine,  de  unde  detaliile  personaliste,  triadice, fiinţiale  şi  energetice,  evidenţiate  recurent,  pe care  le-a  legat  şi de  o  cale  a  practicii  mistice  iconice,  specifice.  De  aici,  chipul triadic fiinţial al persoanei în sine, dar şi dublul chip triadic al omului,  fiinţial  şi  energetic,  care  detaliază  structura  participativă,  în  ontologia  sa  dublă,  deci.  De  aici  şi  lectura  fondului închinării ca act al persoanei, ca gest iconic ce descoperă chipul exprimării  fiinţiale,  ca  substrat  al  adresării  şi  întâlnirii  interpersonale, care ne relevă chipul persoanei ca limbaj-exprimare. 

De  altfel,  în  chip  specific,  tot  ca  urmare  a  revelaţiei întrupării, ştim că Cel prin care toate S-au făcut, dar şi Modelul a ceea ce S-a făcut, este Fiul-Cuvântul – Persoană. Iar tot ceea ce este  făcut   după  model  are,  întrucât  îl  reproduce  întru  asemănare,  un  caracter  iconic.  Se  află  deci,  într-o  legătură  de asemănare.  Temeiul  asemănării  este  modelul.  Astfel,  în  raport de  Cuvântul  Ipostas-Persoană,  ca  temei-model,  omul  este,  aşa cum îl numeşte şi părintele Stăniloae , cuvânt ipostatic  sau  ipostas cuvântător. În aceste considerente, şi icoana este numită cuvânt plasticizat în care şi prin care cuvântă – se comunică –  persoana-ipostasul; numire ce are noimă iconică, ca lectură prin raportare, întru asemănare, la Model, adică la Cuvântul Ipostas-Persoană. 

Cât  priveşte  calitatea  iconică  a  fiinţei  umane,  chiar  dacă 

este  consemnată  în  referatul  biblic  ce  priveşte  actul  creaţiei,  ea nu  se  devoalează  efectiv  decât  prin  întruparea  Fiului  lui Dumnezeu,  Cel  care  ne  arată  propriu-zis  şi  chipul  omului  ca fiind un chip iconic. Asta întrucât caracterul iconic al chipului/ 

structurii omului este deteriorat şi afectat, devenind ambiguu şi nedesluşit, după căderea adamică, dat fiind faptul că îşi pierde, îşi  uită  asemănarea,  dar  nu-şi  mai  identifică  şi  recunoaşte  nici chipul propriu. Tocmai de aceea chipul omului are nevoie de o restaurare  iconică,  adică  de  o  re-facere  în  raport  cu  Modelul, pentru a redeveni icoană: chip  întru asemănare. Se vorbeşte de 88 

obicei  de  această  asemănare  fără  să  se  arate  în  ce  constă, ontologic, chipul omului. 

Ştim  din   Facere   (1,  26)  că  omul  este  creat  după  chipul  şi asemănarea lui  Dumnezeu.  Dar  nu  mai  ştim  după  cădere,  nici chipul lui Dumnezeu, nici chipul omului. Adaosurile-memoriile căderii le acoperă, în varia grade şi în diverse aspecte. Ştim că 

există  o  formă-structură  iconică  a  omului  creat  după  chip  şi asemănare,  aşadar.  Însă,  nu  mai  ştim  în  ce  constă  această 

structură, la modul efectiv, decât prin arătarea chipului omului în Hristos. Altfel zis, aflăm cine este omul numai prin întrupare şi  prin  înviere;  şi,  desigur,  prin  pogorârea  Duhului  Sfânt, iconarul chipului hristic  în cei re-născuţi şi întrupaţi în Trupul Hristic, mistic, care este Biserica. 

Există  o  capacitate a  omului  de  a  le cuprinde  pe  toate  în sine,  în  adâncul  deplinei  lumini,  unitar  şi  divers.  Părintele Stăniloae afirmă explicit că această capacitate „o câştigă omul în Hristos, în care chipul lui Dumnezeu este refăcut deplin, întrucât este străbătut intim de arhetipul dumnezeiesc”. În Hristos ni se descoperă  şi  faptul  că  Dumnezeu  Cuvântul  este  şi  creator  şi model al omului: „Dumnezeu Cuvântul, creând pe om ca fiinţă 

conştientă mărginită în puteri, nu poate să nu-i dea acesteia un chip  actualizat  până  la  un  anumit  grad.  Căci   chipul  e  forma organizată  a  raţionalităţii  proprii  omului  ca  chip  culminant  în cosmos, destinat  să imprime chipul său (subl. n.) în tot cosmosul, în  toate  lucrurile  pe  care  le  face,  prin  organizarea  lor  conform raţiunii  sale  şi  deci  conform  în  mod  indirect  Raţiunii  supreme (...) Dar chipul acesta, fiind conform Logosului divin ca arhetip, este  pe  de  altă  parte  într-o  legătură  cu  arhetipul  dumnezeiesc infinit şi  e chemat să se imprime în toate în mod desăvârşit (subl. n.) şi să le cuprindă pe toate ca şi arhetipul Lui  şi în mod tot mai conform cu Acela. Iar  chipul lui Dumnezeu în om, avându-şi baza în  sufletul  acestuia,  se  reflectă  sau  se  prelungeşte  şi  în  trup  şi  în special  în  faţa  lui  (subl.  n).   Iar  în  Hristos  arhetipul  penetrând chipul Său, se reflectă şi în faţa Lui omenească”249. 

Trebuie  reţinut  că  omul  are  prin  creaţie  un  chip,  deja structurat,  care  este  „actualizat  într-o  anume  măsură”.  Altfel zis, este chip de om întreg structurat. În atare perspectivă, omul 89 

nu devine un chip, nu evoluează către un chip, ca structurare a chipului  său,  ci  are  deja  un  chip,  care  este  şi  asemănare  de model,  de  facto,  ontologic,  fiind  creat  după  şi  prin  Chipul Cuvântului,  după  Chipul  lui  Dumnezeu.  Însă  totodată,  omul, chip  fiind,  formă  structurată  deja,  creşte  şi  se  împlineşte  întru asemănare în dinamica întâlnirii cu modelul. 

De  exemplu,  una  este  asemănarea  de  chip  cu  părinţii  a copilului  care  se  naşte,  şi  alta  este  creşterea  şi  modelarea chipului  său  întru  asemănare  cu  modelele  parentale.  Vorbim astfel de  o dublă asemănare. O dată ca statut ontologic, prin actul creaţiei,  datorită  căruia  chipul  omului  este  deja  o  formă  organizată,  şi  încă  o  dată  ca  asemănare,  dobândită  în  dinamica relaţionării/participării  la  viaţa  prototipului,  care  este  subsecventă celei dintâi asemănări şi în temeiul ei. Uneori se trece cu vederea această asemănare de chip, care este un dat ontologic al chipului,  prin  actul  creator  dumnezeiesc.  De  aceasta  se  ţine cont, în mod special, în antropologia iconică, pentru a evidenţia că  asemănarea  dinamică  are  ca  temei  un  anume  chip,  deja existent  prin  actul  creator.  Nu  e  o  devenire,  o  configurare evolutivă de la nechip la chip. 

În  baza  statutului  de  chip  creat  ca  realitate  ontologică 

dată,  ca  formă  organizată,  omul  este  menit  să-şi  pecetluiască, să-şi  imprime  chipul  atât  în  cosmos,  cât  şi  în  tot  ceea  ce  face. 

Este  o  imprimare-pecetluire  care  relevă  inevitabil  iconizarea-personalizarea  realităţii  şi  a  tot  ceea  ce,  la  rându-i,  creează  şi orânduieşte  omul,  prin  con-formarea  cu  arhetipul,  deci  cu Modelul, şi în mod similar Acestuia. Tot aşa, prin urmare, cum şi Hristos este şi face, cuprinzând pe toate în sine. O cuprindere şi o făptuire inevitabil adecvată la măsura omului, de bună seamă. 

În  cazul  celei  de-a  doua  asemănări,  ca  iconare  propriu-zisă, avem această asemănare în dinamica întâlnirii cu Modelul, prin legătura şi  con-formarea cu Hristos. Avem astfel un dublu proces: de iconare, în raport cu prototipul-Modelul, şi de iconizare,  în  raport  cu  creaţia,  cu  cosmosul,  cu  tot  ceea  ce  creează 

omul,  imprimându-le  cu  pecetea  chipului  său.  În  practica  şi mistica  iconică,  Avva  Ghelasie  s-a  referit  la  a  „sta  în  iconare”, la  „a  sta  în  a  sta”  întru  Hristos.  Adică,  a  fi  în  legătură  şi   

 con-formare  cu  Modelul.  Ceea  ce  înseamnă  a  fi  prezent, lăsându-te  amprentat  de  Prezenţa  Sa  iconică  care  te  modelează 

întru  asemănare  prin  directă  imprimare.  Acesta  ar  fi  şi  sensul con-formării  cu  Hristos,  anume  cel  de  împreună-formare  prin Hristos, prin contact, prin întâlnire, prin vedere faţă-către-faţă, în virtutea identificării şi a recunoaşterii persoanei ca faţă apofatică. 

Este  de  remarcat  că  „baza”  chipului  lui  Dumnezeu  în chipul omului este situată în suflet, dar şi faptul că acest chip se reflectă şi în trup, mai ales în faţă. În cazul lui Hristos, arhetipul 

–  care  este  chiar  Fiul  şi  Dumnezeu  Cuvântul  –,  „penetrând chipul Său, se reflectă pe faţa Lui omenească”, dar, de asemenea, 

„într-o  anumită  măsură  şi  în  feţele  celor  ce  se  unesc  prin credinţă  şi  viaţă  cu  Hristos,  care  ne  arată  cum  trebuie  să  ne organizăm  viaţa  şi  relaţiile  noastre  cu  semenii  şi  cu  creaţiunea într-un mod tot mai desăvârşit”250. 

Trebuie  precizat  că   unul  este  arhe-tipul  (arhe-chipul,  în limbaj ghelasian) – chipul lui Dumnezeu din om – ca model, şi altul este sufletul propriu-zis. Arhechipul, deşi este bază necreată, îşi  pune  „baza”  în  suflet,  care  este  creat.  Sufletul  este  baza intrinsecă  a  chipului  creat.  Chipul  lui  Dumnezeu  din  om,  sau arhechipul,  care  este  necreat,  nu  transpare  doar  în  suflet,  ci  se reflectă  şi  în  trup,  pe  faţă  mai  cu  seamă,  şi  întâi  de  toate. 

Arhechipul este haina de nuntă, chipul de fiu de Dumnezeu în care  trebuie  să  se  îmbrace  chipul  de  fiu  de  creaţie,  pentru  a  fi primit  la  Nunta  Fiului  de  Împărat,  la  Ospăţul  Veşniciei. Arhechipul este haina hristică cu care se îmbracă cel nou botezat. 

Nu  trebuie  să  se  confunde,  aşadar,  arhechipul  ca  bază 

necreată, supra-structurală a chipului creat, cu sufletul ca bază 

creată,  infra-structurală,  a  chipului  creat.  Diferenţa  este  ontologică, insurmontabilă. Sufletul este cel care, ca bază a chipului creat  al  omului,  ca  cel  ce  este  chipul  în  sine  al  omului  (formă 

organizată  creată)  deci, corespunde  Chipului  lui  Dumnezeu  în Sine (Forma necreată). Asupra acestui aspect a insistat şi Avva Ghelasie,  cu  menţiunea  că  isihastul  acordă  sufletului  nu  conotaţia  raţionalităţii,  în  logica  sufletului  raţional  al  antropologiei filosofice greceşti, ci pe cea a fiinţialităţii (create) ce corespunde, este analoagă în ordine substanţială, fiinţialităţii divine. Detaliu 91 

semnificativ,  din  perspectiva  modelării  iconice,  dar  şi  a  identificării  suportului  fiinţial  al  chipului  omului  ca  bază  tare, permanentă  a  acestei  asemănări-modelări.  Chestiunea  fundamentală este de a  distinge între  creat  şi  necreat.  Dar  pe  de  altă 

parte,  trebuie  recuperat  chipul  deplin  al  omului.  Această 

recuperare  nu  se  poate  realiza  efectiv  fără  a  descoperi  taina apofatică  fiinţială  a  chipului  omului.  Ceea  ce  înseamnă  că 

trebuie  redescoperită  fiinţialitatea  creată,  adică  substanţa  sa duhovnicească. 

În  acest  sens,  sufletul  este   ipostasul  fiinţial,  adică   chipul  de persoană  în  sine  al  omului,  cel  care  corespunde,  fiind  analog, Chipului  de  Persoană  în  Sine  al  lui  Dumnezeu.  Altfel  zis, sufletul  este  transpunere  într-o  substanţă/fiinţialitate  creată  ca ipostas-persoană  (umană)  a  modelului  de  Ipostas-Persoană 

(divină),  care  este  substanţă/fiinţialitate  necreată.  Însă,  această 

transpunere prin act creator, Dumnezeu o face prin intermediul unui  model  singularizat,  care  este  arhechipul  unic  al  fiecărei persoane.  Arhechipul,  aşadar,  ca  interfaţă  între   Chipul  lui Dumnezeu  în  Sine  şi   chipul  omului  în  sine,  nu  are  conotaţii abstracte,  generice,  ci  singulare,  întrucât  vizează  unicitatea concretă,  irepetabilă,  a  fiecărui  ipostas-persoană  (umană)  care apare  în  existenţă.  Fiecare  ipostas-persoană  (umană)  are,  prin urmare, modelul său arhetipal/arhechipal, care este chipul său iconic,  paradigma  divină.  Acesta  este  chipul  întru  care  se îmbracă  şi  întru  care  creşte  întru  asemănare,  în  mod  unic, deplin,  persoana-omul  ca  personalitate.  Acest  arhechip  divin este un hotar care nu permite o unire panteistă sau panenteistă 

între  om  şi  Dumnezeu. Prin  ipostasul-persoană,  isihasmul  este şi rămâne o mistică personalistă, eminamente dialogală. Trebuie subliniat  însă  faptul  că  este  un  dialog-întâlnire  în  ordinea fiinţială, în primul rând, întrucât ipostasul-persoana este starea de sine a fiinţialităţii în chip identitar, singular. 

Trebuie  reiterat  faptul  că  fiecare  om  are  propriul  său arhechip, ca model paradigmatic. Însă în Hristos prin întrupare 

–  prin  zămislire  şi  naştere,  prin  întregul  mod  de  venire  în existenţă, prin zămislirea de la Duhul Sfânt şi pururea Fecioara Maria  –  „arhechipul”-modelul  firii  umane  enipostaziate  este 92 

chiar  Fiul-Cuvântul  lui  Dumnezeu  în  Persoană.  În  Hristos  nu mai  există  un  alt  model  intermediar,  aşa  cum  există  între  noi, făpturile,  şi  Dumnezeu,  paradigmele  divine.  Numai  Hristos este  Dumnezeu  deplin  şi  om  deplin.  Hristos  e  unic.  Numai Hristos  e  (şi)  Dumnezeu.  Alţi  hristoşi  nu  mai  pot  fi  decât  ca hristoşi mincinoşi. Oamenii sunt numai oameni. Credinţa unora că omul are în adâncul său natura divină este o aberaţie. 

Nimeni nu poate fi om şi Dumnezeu, precum Hristos, dar toţi  au  acces  la  îndumnezeire  prin  Hristos,  Cel  în  care  sunt modelele/arhechipurile de îndumnezeire   chipurile de  asemănare 

  ale  tuturor  şi  ale  fiecăruia.  În  acest  sens  se  poate  spune  că 

îndumnezeirea  are,  în  fiecare  ipostas-persoană  umană,  şi caracteristici  singulare, unice,  deşi  natura  harului  rămâne  una. 

Aceasta  se  datorează  faptului  că  modelul  fiecăruia  este  unic, chiar  dacă  natura  paradigmelor  este  aceeaşi.  Este  ca  şi  cum creez  matriţe-mulaje  diferite,  dar  din  acelaşi  material,  lut  de pildă,  pentru  acelaşi  tip  de  obiect,  chip  uman,  de  exemplu. 

Matriţele-mulajele  sunt  diferite,  dar  din  acelaşi  material,  iar chipurile, turnate în bronz, rămân diferite, deşi sunt din acelaşi material.  Astfel,  între  natura  materialelor  este  diferenţă  netă, ireductibilă,  ca  între  lut  şi  bronz,  iar  între  matriţa-mulaj  şi piesele reproduse este o asemănare. 

În plus, în mistagogia iconică ghelasiană, dat fiind faptul că  îndumnezeirea  exprimă  şi  o  pecete  iconică,  de  asemănare întru  arhechip,  iar  arhechipul  în  viziunea  isihastului  este structurat  asemeni  cu  Dumnezeu  –  fiinţă  şi  energii,  ca  în modelul  palamit  –,  deci,  ca  un  dublu  chip,  îndumnezeirea  nu mai  are  doar  o  dimensiune  harică,  ci  şi  una  fiinţială.  Aceasta pentru că strălucirea harică, ca lumină necreată, este întemeiată 

ca suport pe Persoana fiinţială, cea din care izvorăşte, fiind har-lumină  a Persoanei,  pe de  o  parte.  Pe  de  altă  parte  paradigma arhechipală  este  ea  însăşi  în  asemănare  cu  Persoana  care  o concepe, şi ca atare are aceeaşi structură, fiinţială şi harică. Aici survine o dimensiune mistagogică, precizată de Avva Ghelasie isihastul:  vederea  „dublă”  a  arhechipului  dumnezeiesc,  conceput ca structură fiinţială şi harică, care evident păstrează, atât caracterul  necreat  ireductibil,  cât  şi  singularitatea,  unicitatea irepetabilă a fiecărui arhechip. 

 b. Nevoia de restaurare iconică: inevitabila raportare la model Făptură înzestrată cu libertate, omul e chemat să fie implicat activ în realizarea chipului său întru asemănare cu modelul paradigmei  divine.  O  lucrare  adeseori  neconvergentă  cu lucrarea paradigmei divine face ca chipul văzut al omului să nu se realizeze întru totul în conformitate cu paradigma nevăzută: 

„El strâmbă lucrarea prototipului ce se exercită asupra lui, cum strâmbă o oglindă defectuoasă razele modelului ce ne priveşte în  ea,  fără  ca  prin  aceasta  să  sufere  o  alterare  însăşi  energia divină”251. Aşadar, paradigma este inalterabilă. 

Atare  lucrare  de   con-formare  cu  paradigma  divină  este desemnată  de  Avva  Ghelasie,  în  isihasmul  carpatin,  drept  o practică  iconică.  Este  o  modalitate  practică  de   iconare.  Este  o metodă,  o  cale,  deci,  de  formare  prin  raportare  la  model.  Este un  chip  de  asemănare   in  actu  cu  modelul  paradigmatic, arhechipal.  Un  detaliu  este  aici  esenţial:  modelul  modelează. 

E  activ,  în  Hristos.  În  acest  sens,  con-formarea,  fiind  de  fapt  o împreună-formare, şi nu o  auto-formare, face ca această practică 

isihastă  carpatină  să  capete  şi  o  dimensiune  ritualică,  după 

modelul  liturgic.  De  aici  un   ritual  iconic  definit  ca  un  dublu activ.  Este  un  chip  ritualic  de  iconare  hristică  în  care  modelul însuşi  este  modelator,  pentru  că  este  un  supra-activ  al Iconarului-Icoană faţă de icoana-om care răspunde cu un activ propriu, participativ, de preluare şi asimilare a modelului. 

De aici o practică a ritualului iconic în isihasmul carpatin în care, asemenea ritualului liturgic, există un dublu activ participativ.  Este  în  primul  rând  un  activ  al  supra-activului  hristic, ca Icoană care conduce – prin Duhul Sfânt, Iconar după model paradigmatic!  –  la  o  prefacere  iconică,  adică  întru  asemănare, prin înscrierea-întipărirea în om a formei-peceţii divine. Şi, în al doilea  rând,  este  un  activ  al  omului  chip-icoană  creată  care primeşte şi asimilează în sine pecetea paradigmatică a Icoanei-Hristos,  într-o  metabolizare-prefacere  întru  asemănare,  prin care se adânceşte în comuniune, în chip euharistic, personalist, în  Taina  Trupului  Mistic.  Acest  specific  formativ  este  personalist  şi  integrativ,  tocmai  pentru  că  se  mişcă  plinitor  în  Taina Trupului  Mistic,  pe  complexele  coordonate  şi  dimensiuni 94 

euharistice.  Nu  se  lasă  antrenat  în  scheme  formative  de  tip metafizic care au tendinţa, pe de o parte, să „rupă” cu trupul, şi pe  de  altă  parte,  să  nu  se  adâncească  în  taina  persoanei  ca suport al comuniunii mistice. 

Căderea  adamică,  extinderea  păcatului  la  toţi  oamenii  şi păcatul  universal  uman  ce  s-a  răsfrânt  în  cosmos,  degradând întreaga  lume  văzută,  a  făcut  ca  omul  căzut  să  aibă  alterată 

vederea, să-şi piardă dispoziţia transcenderii spre cele nevăzute. 

În  consecinţă  şi  lumea  a  început  să-şi  ascundă,  să-şi  piardă 

caracterul  de  simbol  şi  de  ansamblu  de  simboluri.  Astfel,  prin chipurile  văzute  nu  mai  străbat  şi  nu  se  mai  străvăd  prototipurile  dumnezeieşti,  nevăzute.  A  fost  nevoie  de  înomenirea-întruparea  Cuvântului  pentru  a  se  redeschide  Calea  arătării paradigmatice a nevăzutului  prin şi  întru văzut. Este nevoie de renaştere în Hristos pentru a se naşte credinţa care poate să dea, în  Hristos,  puterea  harică  de  transcendere  spre  Dumnezeu: 

„Puterea  de  a  face,  prin  lucrurile  văzute,  transcensul  spre Dumnezeu,  e  una  cu  credinţa.  Şi  aceasta  a  adus-o  deplin  abia harul  lui  Hristos.  De  aceea  spuneau  apărătorii  icoanelor  că 

înainte  de  Hristos,  oamenii  erau  înclinaţi  să  facă  din  lucrurile văzute, idoli”252. 

Din pricina căderii, care a inculcat o predispoziţie idolatră 

şi a afectat capacitatea  înţelegerii simbolice în orizont paradigmatic, generând o opacizare a privirii, o neputinţă a străvederii nevăzutelor  dincolo  de  cele  văzute,  a  survenit  interzicerea veterotestamentară a „chipului cioplit”. Interzicerea a avut deci o  raţiune.  Nu  a  fost  o  interdicţie   per  se.  A  avut  o  noimă 

contextuală.  A  ţinut  şi  de  o  adecvare  la  măsura  omului  căzut, confuz, incapabil să discearnă între creat şi necreat, între forţele naturale,  imanente,  şi  forţele  dumnezeieşti,  transcendente. 

Ridicarea  chipului  omului  din  căderea  adamică,  restaurarea omului în Hristos face ca această interdicţie veterotestamentară 

să devină caducă, din pricina privirii, în chip hristic, a ochiului luminat,  transfigurat  de har,  care nu-L  mai  poate  confunda  pe Creator  cu  creaţia  Sa:  „Iar  când  prin  Hristos  se  naşte  şi  se întăreşte credinţa în Dumnezeu, ca deosebit de creaţiune, când pentru cei ce cred nu mai e primejdia de a se opri la lucruri, ci 95 

M.D. LINTE 

prin  ele  pot  privi  spre  Dumnezeu,  interdicţia  din  Vechiul Testament îşi pierde pentru aceştia actualitatea (subl. n.)”253. 

Credinţa  creştină,  pentru  că  este  o  credinţă  în  Hristos  – 

Cel în care sunt toate paradigmele creaţiei, şi Cel care lucrează 

paradigmatic,  haric,  prin  intermediul  lor  –,  face  să  se întipărească  mai  deplin  în  chipul  văzut  al  omului  paradigma dumnezeiască: „Credinţa face şi în om mai efectivă paradigma dumnezeiască,  o  face  pe  aceasta   tot  mai  străvezie,  tot   mai  deplin întipărită  în  chipul  văzut.  În  felul  acesta,  omul  ajutat  de  har vede  mai  uşor  în  semenii  săi,  care  stau  şi  ei  sub  lucrarea harului, prototipurile lor divine, prin chipurile lor văzute”254. 

Prin lucrarea harului, după întrupare, se deschide, aşadar, şi o vedere  prin, nu doar  dincolo de chipul văzut. Asta pentru că 

paradigma  dumnezeiască,  ca  model  viu,  în  Hristos,  devine străvezie prin întipărire în chipul văzut al omului, fiind implicată  în  procesul  de  asemănare-iconare.  Paradigma  nu  rămâne, deci,  doar  la  statutul  de  suport  creator  şi  susţinător,  întrucât este  angajată,  în  Hristos,  în  lucrarea  de  sfinţire-îndumnezeire. 

În  acest  sens,  cel  adumbrit  de  lumina  harică  vede  în  şi  prin chipurile văzute ale semenilor, aflaţi şi ei sub înrâurirea harului, aceste paradigme-chipuri divine, străveziu întruchipate. 

Prin  urmare,  în  Hristos,  în  urma  întrupării  Fiului  şi Cuvântului, există şi acest sens catabatic de întrupare paradigmatică a chipurilor nevăzute în chipurile văzute. Este un demers iconic,  transfigurativ,  care  relevă  mărturia  concretă,  efectivă, privind  prefacerea  creaţiei  în  trup  mistic  hristic,  prin îndumnezeire.  Această  întipărire  paradigmatică  este  o  lucrare de hristificare a creaţiei care îi arată făpturii menirea sa – taina împlinirii  proprii,  doar  în  Hristos.  Modalitatea  de  întipărire, având  la  bază  raportul  dintre  un   chip  (creat)  şi  un   prototip (necreat), adică un raport de asemănare, este o  iconizare-iconare, întrucât,  în  fapt,  este  activ  atât  prototipul  ( iconizare),  cât  şi chipul ( iconare). 

Această  prefacere  iconică  de  chip   întru  asemănare,  care face  să  se  arate  şi  să  se  vadă  (şi)  întipărirea/întruchiparea prototipurilor,  survine,  devenind  posibilă,  numai  în  urma Întrupării  lui  Dumnezeu,  Cel  prin  care  ni  se  descoperă,  prin 96 

chipul  omului,  Icoana-Hristos.  Astfel,  într-un  demers  de  tip catabatic  se  continuă  şi  se  extinde  întruparea  hristică  (şi)  prin intermediul  paradigmelor  divine:   arhe-chipuri  necreate  care  se întru-chipează  în  chipurile  create.  Aceasta  face  ca  prefacerea iconică  a  chipului  întru  asemănarea  paradigmatică  a  prototipului  să  nu  mai  poate  fi  gândită  doar  în  cadrele  stricte  ale simbolului şi ale transcensului de tip anabatic. Prin urmare,  în Hristos, Dumnezeu şi om, descoperim Icoana întrucât Icoana ni se  descoperă  ca  atare.  Icoana-Hristos  dă  o  nouă  încărcătură 

simbolului,  conferindu-i  un  nou  sens  şi  un  conţinut  iconic, personalizat  hristic.  Icoana  ne  descoperă  însă  mai  mult  decât putem să descoperim prin simbol. Icoana ne descoperă un chip al  prezenţei,  al  participării  şi  cuminecării  inter-personale, pentru că ne descoperă ipostasul-persoana şi asemănarea după 

ipostas-persoană. 

A privi mereu la Faţa lui Hristos, prin intermediul icoanei Sale, aşa cum consemnează255 Sf. Pr. Mărturisitor, este o modalitate de a asimila Prezenţa Sa, fapt ce ne indică o cale distinctă 

de  alte  modalităţi  de  receptare  şi  asimilare  a  acestei  Prezenţe. 

Este  o  cale  de  întâlnire   in  actu,  hic  et  nunc,  cu  Hristos,  prin icoană. Acest act-gest de „a privi mereu” la icoană – sau, altfel zis,  de  a  privi  „tot  timpul”  pe  Hristos  –  se  poate  echivala  cu calea  neîncetatei  rugăciuni,  prin  rostirea-pomenirea  Numelui, în  celebra  rugăciune  isihastă:  Doamne  Iisuse  Hristoase miluieşte-mă...  A  „privi  mereu”  către  icoana  lui  Hristos înseamnă  a  avea  continuitate  în  atare  privire,  căci  „mereu” 

înseamnă  a  fi  necontenit,  a  rămâne  neîncetat  în  atare  privire aţintită  spre  Hristos.  Continuitatea  are  nevoie  însă  de  permanenţă.  Iar  în  structura  antropologică  permanenţă  este  dată  de natura fiinţială a sufletului. Vederea sufletului este o vedere în ordinea permanenţei. 

Detaliind  antropologia  iconică,  Avva  Ghelasie  caută  însă 

să  arate  sursa  privirii,  ca  vedere  dincolo  de  privire.  Ţine  să 

evidenţieze  chipul  vederii  dincolo  de  vedere.  Cum?  Identifi-când suportul permanent, neclintit al privirii, care este sufletul, cel care, prin structura sa triadică, are o întreită vedere, fiinţială 

însă.  Vederea-privirea  sufletească  prin  natura  sa  fiinţială  este 97 

vedere  permanentă.  Este  vedere  iconică:  vederea  persoanei  ca persoană. Vorbim de o vedere din orizont apofatic, de o vedere apofatică, ca străbatere. Este o vedere dincolo de vedere. Este o vedere  „în  duh”.  Este  o  vedere  care  indică  adevărata  faţă  a omului  care  este   sufletul  –  faţa  apofatică.  De  fapt,  prin  suflet  se relevă  adevărata  vedere  ce  pătrunde  întru  adâncuri,  care  este vederea  în  duh,  fiinţială.  De  aici  nevoia  de  a  trezi,  practic, conştiinţa sufletului la vederea sa autentică. Altceva este faptul că sufletul este văzut şi vede (şi) prin intermediul privirii feţei care  îl  reflectă  în  chip  mult  mai  fidel,  în  raport  de  măsura trezirii şi a evidenţei sale ca prezenţă. Dar vederea sufletului nu este  numai  mediată  de  privirea  corpului  şi  de  vederea  minţii, întrucât  ea  este  vedere  directă,  nemediată.  De  fapt,  omul restaurat  are  o  dublă  vedere:  şi  fiinţială  (a  sufletului),  şi energetică/materială  (a  minţii/corpului).  Însă,  întâlnirea  prin icoană nu este numai întâlnire a ceea ce se vede-priveşte, ci este şi  o  supra-vedere  a  prezenţei-văzătoare  care  se  întâlneşte apofatic, dincolo de reprezentarea care o  inter-mediază, dar pe care prezenţa-văzătoare o asumă, şi de care se leagă ca loc-altar al vederii-întâlnirii faţă către faţă. 

În  perspectiva  isihasmului  carpatin,  trebuie  precizat faptul  că,  în  chipul  gestului  de  închinare,  este  în  evidenţă 

suportul  apofatic  al  actului  de  prezenţă  al  închinătorului.  În gestul  de  închinare  se  exprimă   persoana- faţă  fiinţială.  Sufletul este   faţa-vedere  fiinţială.  Sufletul  este  acea   faţă  dincolo  de   faţa energetică-corporală.  În  acest  sens,  privirea  icoanei  este  vedere-privire  a  sufletului,  înainte  de  a  fi  privire  a  minţii/ochilor/ 

corpului.  În  realitate,  este  o  dublă  vedere-privire  a  omului,  în acest  chip  al  închinării  isihaste.  Este  o  dublă  vedere,  deci  o dublă  participare.  Sufletul  este  centrarea-vederea  ca  permanenţă  fiinţială.  Este  actul-suport  al  vederii  directe  a  persoanei-chip.  În  atare  specific,  mistica  iconică  isihastă  nu  este  nici concentrare  de  minte,  nici  privire  fixă,  ce  pot  vira  experienţial într-o  direcţie  impersonală.  Este  o  mistică  a   prezenţei  iconice,  în chip comuniant, dialogal. 

 IV.3. Trupul: icoană a sufletului – Sufletul: icoană a lui Dumnezeu Pe  lângă  alte  neînţelegeri,  iconomahii  „vădeau  şi  o neînţelegere  a  trupului”256:  „Ei  socoteau  că  trupul  e  substanţa materială  din  care  se  constituie  şi  nimic  mai  mult.  Nu  vedeau raţionalitatea imprimată în el (subl. n.)   de suflet. Ei nu vedeau că 

trupul e o substanţă nedespărţită de  o formă, imprimată în ea de suflet,  de   complexitatea  raţională  a  unor  lucrări  (subl.  n.)  ale sufletului”257.  Dar  iconomahii,  „socotind  firea  omenească  a Domnului lipsită de formă, neagă nu numai existenţa trupului, ci şi a sufletului, întrucât neagă sufletul ca  raţionalitate dinamică 

care  dă formă  trupului şi carnea căreia îi dă formă”258. 

Astfel, această „neînţelegere a trupului” iconomahă denotă 

atât  o  înţelegere  reducţionistă  cu  privire  la  trup,  cât  şi  o neînţelegere  a   relaţiei  iconice  dintre  suflet  şi  trup;  o  relaţie  care implică  (şi)  recunoaşterea  a  ceea  ce  reprezintă   complexitatea raţională a unor lucrări   raţionalitatea dinamică prin care se leagă 

sufletul de trup şi trupul de suflet. Aici este o cheie a legăturii-asemănării  dintre  suflet  şi  trup,  care  nu  este,  se-nţelege,  o articulare oarecare. Aceste „lucrări raţionale”   inter-faţa dintre suflet  şi  corp    sunt,  în  limbaj  ghelasian,  chiar  energiile  sufletului,  distincte  de  fiinţialitatea  lui.  Sunt  energiile  ce  constituie viul  efectiv  al  trupului,  trup  care  „nu  este  doar  o  carne  lipsită 

de  orice  raţionalitate”259.  A nu  lua  în  considerare  această   inter-

faţă energetică (şi informaţională, deci raţională!) înseamnă a nu identifica  viului  trupului,  ca  atare;  înseamnă  a  aborda  trupul doar  ca  materialitate  organică,  biochimică,  şi,  deci,  înseamnă  a ignora  raţionalitatea plasticizată ca viu real al trupului260. 

Drept consecinţă a unei atare ignorări, în ordine antropologică poate apărea o mare confuzie, rezultată din identificarea/ 

suprapunerea   energiilor  sufletului  cu   sufletul  în  sine.  O  suprapunere  care,  în  perspectivă  ontologică,  exprimă  indistincţia dintre   fiinţialitatea  creată  şi   energiile  create.  Viul  trupului  este energetic! Viul sufletului este   fiinţial! Nu se confundă! Energiile sufletului  reprezintă  „raţionalitatea  dinamică”  care  conferă 

 formă  trupului.  Astfel,  forma  materiei  trupului  este  dată  şi legată  de suflet  prin  intermediul  formei  energetice  care  constituie  „raţionalitatea  dinamică”,  „raţionalitatea  plasticizată”  sau 99 

„complexitatea raţională a unor lucrări ale sufletului”  conform expresiilor folosite de părintele Stăniloae. Cu alte cuvinte, prin aceste  formulări  sunt  desemnate   energiile  care  reprezintă   inter-faţa ,  altfel zis  legătura dintre  suflet şi  trup. Prin urmare, pentru a înţelege  articularea,  legătura  reală  dintre   suflet  şi   trup,  trebuie luate în considerare  energiile create! 

Vizavi  de  forma  trupului  ca  chip  al  sufletului,  ce  arată 

trupul  ca  fiind  icoană  a  sufletului,  părintele  Stăniloae  precizează: „Prin formă, trupul e chipul sufletului, deci icoană; deşi nu cuprinde însăşi substanţa trupului, redând ca icoană forma lui, indică prin aceasta sufletul care a produs acea formă, iar în Hristos indică ipostasul unic divino-uman”261. 

Rămânând  în  spaţiul  antropologic,  putem  sesiza  deci 

„două icoane”: atât trupul ca icoană a sufletului, cât şi icoana ca reprezentare a trupului. În fond, legându-se forma trupului de chipul  sufletului,  respectiv  forma  trupului  de  forma  reprezentării  din  icoană,  se  leagă  de  fapt,  inevitabil,  prin  tranzitivitate, reprezentarea iconografică şi de chipul sufletului. În consecinţă, 

„icoana”  ca  imagine  nu  este  o  reprezentare  şi  o  contactare  a trupului,  doar.  Implică  în  contact  şi  sufletul!  Este  o  legătură 

iconică  –  adică   prin  asemănare  –  între  imaginea  reprezentată, trup  şi  suflet.  Taina  iconică  este  astfel  asocierea  reprezentării iconografice nu doar cu un trup decupat, desprins de suflet, ci şi  cu  sufletul,  respectiv,  în  Hristos,  cu  ipostasul  divino-uman. 

În  atare  viziune  iconică,  icoana  este  un  altar  al  prezenţei-cuminecării  integrale,  deşi,  în  prim-planul  vizual,  apare  în imagine-reprezentare  doar  ca  faţă/trup.  Putem,  aşadar,  să 

vorbim  (şi)  de  o   în-trup-chipare   de  suflet  în  reprezentarea-imaginea iconică. 

Sigur  că  în  caz  concret,  strict  uman,  individual, contează 

şi măsura în care sufletul cuiva este cu adevărat prezent şi viu în  trupul  său,  şi  nu  este  un  suflet  mort,  chiar  dacă  ontologic  e de-a lungul vieţii legat de trup. Altfel zis, deşi toţi oamenii au şi suflet, nu toţi oamenii au la fel de vie prezenţa sufletului lor în trup, şi dincolo de el. Ca atare, şi reprezentarea-imaginea poate fi ecoul-reflectarea unei astfel de situaţii concrete. 

De  altfel,  şi  în  primul  său  text,  Sensul  icoanei  (1935), susţine atât faptul că între trup şi suflet există o întrepătrundere 100 

tainică,  cât  şi  faptul  că  sufletul  se  vede  prin  trup.  O  vedere mediată a sufletului, prin mijlocirea trupului, deci. Pune accent pe această unire dintre materie şi spirit care formează  un  întreg ca   faţă 262;  consideră  feţele  umane  ca  tot  atâtea  „apariţii  ale spiritului în lumea naturii materiale, întreruperi ale naturii, soli ai altei lumi”263. 

Atât în  Sensul icoanei (1935), cât şi în  Consideraţii în legătură 

 cu sfintele icoane (1943) amintea doar de spirit şi materie, de între-pătrunderea  dintre  spirit/  suflet  şi  materie/trup,  care  devine culminantă în  faţa  umană. Nu era încă precizată, evidenţiată, în acel  moment  (1935),  inter- faţa  energetică  dintre  suflet-fiinţialitate  şi  corp-materie  pe  care  Avva  Ghelasie  o  detaliază  şi  în structura  sa  de  chip  triadic.  De  aceea,  a  continua  să  se  discute astăzi doar în termeni de spirit şi materie, cu referire la suflet şi trup, denotă o abordare îngustă, simplificatoare, generatoare de confuzii. Energiile articulează de fapt sufletul cu trupul şi arată 

că  trupul  nu  poate  fi  considerat  o  simplă  materie.  Energiile  ca vehicul explică şi  între-pătrunderea dintre suflet şi trup. 

Pe de altă parte, desigur că acest chip al „întrepătrunderii” 

dintre suflet şi trup ar trebui să fie detaliat, pentru a fi  înţeles, cumva, şi din perspectiva restaurării iconice a omului, ca întreg, a  relaţiei  de  asemănare  dintre  suflet  şi  trup,  a  imprimării sufletului  în  trup.  Asta  întrucât  contrarierea  dintre  suflet  şi corp,  prin  cădere,  nu  afectează  doar  asemănarea  omului  cu Dumnezeu,  ci  afectează şi  asemănarea  dintre trup  şi suflet.  Iar aceasta duce la un aniconism al trupului care nu mai reprezintă 

o  icoană-asemănare  a  sufletului,  ci  o  configurare  a  tendinţelor pătimaşe,  o  expresie  a  naturii  degenerate,  mai  mult  sau  mai puţin,  dar  cert  depersonalizată.  Fără  îndoială,  din  perspectiva unui  limbaj  mult  mai  adecvat  iconicităţii,  pecetluirea,  imprimarea,  amprenta  sunt  termeni  mai  afini  cu  termenii  de  chip respectiv formă, cu o mai puternică conotaţie de contur şi hotar identitar, şi mai potriviţi în evidenţierea legăturii dintre suflet şi trup  decât  sunt  alţi  termeni,  precum  întrepătrundere,  străbatere,  care  nu  spun  în  mod  necesar  ceva  şi  despre   legătura  de asemănare. 

Părintele  Stăniloae  lua  în  atenţie  faptul  că  „trupul  în întregime e o imagine a sufletului cu funcţiile lui”264. Considera, 101 

astfel,  că  într-o  reprezentare-imagine  poate  fi  redat  şi  sufletul: 

„Cine  redă  oricât  de  schematic  –  dar  fidel  –  o  faţă  omenească, redă  implicit  sufletul  acelui  om”265.  Această  posibilitate  de redare este asociată cu faptul că „trupul e chip şi manifestare a sufletului”, respectiv este legată cu faptul că o atare „prelungire a  tainei  trupului  omenesc”266  este  posibilă.  Astfel,  şi  printr-o fotografie,  dar  şi  prin  tabloul  unei  persoane,  susţine  că  „nu  se redă  numai  trupul  acelei  persoane,  ci  şi  simţirea,  caracterul, temperamentul,  sufletul  ei”267.  Nici  privirea  nu  e  numai  o lucrare de factură strict organică, şi nu ne vorbeşte doar despre corp, întrucât din ea transpare şi  sens, şi  sentiment, şi  idee 268. 

Chiar  harul  ceresc  sălăşluit  în  suflet  se  străvede  prin privire,  prin  faţă  şi  prin  „tot  felul  omului  de  a  se  comporta vizibil”269.  Chiar  pictat  sau  fotografiat  un  astfel  de  om  duhovnicesc, înălţat şi pătruns de harul dumnezeiesc, „va fi redat cu starea  sa  sufletească”270.  De  ce?  Pentru  că  starea  sufletească  şi duhovnicească  se  imprimă  în  trup.  Este  un  trup  însufleţit, înduhovnicit!  Această  imprimare  în  trup  este  o  prefacere iconică,  întrucât,  ca  iconar  al  trupului,  sufletul  configurează  – 

în- trup-chipează  –  trupul,  după  asemănarea  cu  un  arhechip, după un model dumnezeiesc, paradigmatic deci, nu aleator. 

Părintele Stăniloae evocă, de altfel,  străbaterea trupului şi a celor materiale de către suflet, dar şi de către dumnezeire. Altfel zis, sufletul şi trupul, respectiv trupul, sufletul  şi dumnezeirea nu  sunt  într-o  simplă alăturare.  Nu  se  află  într-o  simplă  juxtapunere, ci sunt într-o anume întrepătrundere. Dar este, totodată, şi  o  anume  legătură,  prealabilă,  de  înrudire,  care  trebuie consemnată.  Ca  atare,  într-o  logică  a  tranzitivităţii,  în  ciuda deosebirii  nete  de  substanţă,  dat  fiind  faptul  că  trupul  e imaginea  sufletului,  iar  sufletul  e  imaginea  lui  Dumnezeu, conchide  că  „redând  un  om  cu  trupul  şi  cu  sufletul  lui,  redai chipul,  imaginea  lui  Dumnezeu”271.  Însă,  faptul  că  trupul  e imagine  a  sufletului,  iar  sufletul  e  imaginea  lui  Dumnezeu,  e întărit,  în  orizontul  înrudirii  de  care  aminteam,  de  trăsătura/ 

forma  de   asemănare,  pe care  o  regăsim,  de  pildă,  în   Simbolul  ca anticipare şi temei al posibilităţii icoanei (1957): „Trupul nostru este asemenea  sufletului  nostru,  întrucât  e  mediul  de  manifestare  a 102 

lui,  pentru  faptul  că  într-o  anumită  măsură  e  organizat,  sau 

„creat”, după forma lui, de sufletul nostru”272. 

Trupul  e   asemenea  cu  sufletul  deci,  atât  timp  cât  este  şi rămâne  mediu  al  manifestării  sufletului,  oferind  astfel  o mărturie  despre  prezenţa  sufletului  ca  lucrare,  ca  subiect  activ în şi  prin trup, pentru cine are ochi să-l vadă, desigur – pentru că sunt şi din cei care contestă existenţa sufletului şi, pe cale de consecinţă, neagă  şi  manifestarea  sufletului  prin  trup.  Căderea ascunde  sufletul  de  trup.  Trupul  rămâne  doar  cu  ochii  minţii, emoţiei  şi  simţirii.  Aceşti  ochi  nu  mai  văd  sufletul.  Se  cred însuşi  sufletul.  Sufletul  orbit  nu  se  mai  vede  pe  sine.  Rămâne într-un întuneric de nepătruns. Un tărâm cu totul necunoscut. 

Totodată,  trupul  e   asemenea  cu  sufletul  întrucât   forma trupului  e  organizată  sau  „creată”  de  suflet,  după   forma sufletului. Această  asemănare care leagă forma trupului de suflet ca  organizare  are  şi  o  anume  obiectivitate,  întrucât  este independentă  de  recunoaşterea  existenţei  sufletului  de  către cineva. Adică, organizarea trupului, „crearea” sau formarea lui prin  suflet  –  înţeles  în  taina  sa  apofatică,  ca  duh-fiinţialitate creată!  –  e  un  dat,  nu  o  opţiune.  Se  petrece  ca  atare.  Însă, trezirea  şi  asumarea  conştiinţei  sufletului  şi  a  conştienţei manifestării sale prin trup ţine de o dinamică subiectivă – reală! 

– a sufletului regăsit. Această dinamică a manifestării sufletului implică practic şi existenţa unui gradient al iconizării. Reflectă, aşadar,  şi  o  măsură  dinamică  a  prefacerii  iconice,  firească,  dat fiind  procesul  asemănării  sau/şi  asemănarea  ca  proces.  Însă, presupune  şi  o  restaurare  a  chipului  omului  ca  întreg  prin angajarea  într-un  proces  de  refacere  ca  integralitate  într-o unitate-isihie  a  sufletului  şi  a  trupului  ce  depăşeşte  ruptura  şi contrarietatea căderii/căderilor. 

Această  restaurare  de  chip  –  iconică!  –  are  în  prim-plan sufletul  care  îşi  asumă  rolul  de  iconar  al  trupului,  având conştiinţa  iconicităţii,  adică  a  Originii  sale  care  îi  este  Model. 

Sufletul are conştiinţa că este un chip creat, pe de o parte, şi, pe de  altă  parte,  că  este  întru  asemănare  de  chip  cu  Chipul Necreat, după care, ca Model, a fost creat. Aşadar, sufletul este icoană  a  lui  Dumnezeu  prin  asemănare,  prin  creaţie,  nu  prin 103 

identitate  de  fiinţă,  fapt  care  l-ar  transforma  în  idol.  Legătura este  prin  asemănare.  Are  un  caracter  iconic.  În  temeiul  iconicităţii, imprimatul îşi recunoaşte imprimantul, ca origine, fără a se  confunda  cu  el  vreodată,  chiar  dacă  suprapunerea  ar  fi exactă; aşa cum pecetea prescurii s-ar putea plia pe de-a-ntregul pe amprenta pecetarului, ca într-o îmbrăţişare, fără rest, deplin cuprinzătoare,  ce  nu  mai  lasă  suprafeţe  neacoperite,  linii  de contur  nesuprapuse.  Legătura  prin  asemănare  nu  se  reduce  la legătura prin imagine, imagine care şi ea poate fi, la rându-i, şi verbală,  şi  plastică,  de  pildă.  E  ştiut  de  altfel  că  asemănarea, apropo de cele cinci simţuri, nu este arondată doar canalului de transmitere  a  mesajului  vizual.  Nu  există  doar  iconism  vizual. 

Există şi iconism auditiv, iconism olfactiv273 etc. 

În viziune iconică, din perspectiva înrudirii dintre  forme, a legăturii   întru   asemănare,  asemănarea  trupului  cu  sufletul respectiv  asemănarea  sufletului  cu  Dumnezeu,  ca  relaţionare iconică, spune mai multe decât termenul imagine – precum, de pildă,  ne  spune  trupul  ca  imagine  a  sufletului  şi  sufletul  ca imagine a lui Dumnezeu. De altfel şi termenul chip e mai bogat în sensuri şi, ca atare, spune mai multe decât termenul imagine. 

Inclusiv  relaţia   infra-antropologică  dintre  suflet  şi  trup  este, după  cum  am  arătat,  una  „după  chip  şi  asemănare”  de   forme. 

Este o  relaţie iconică. În acest sens, se poate spune că e preferabil să vorbim în termeni „de  chip”  şi „de  asemănare”  cu privire la o astfel de legătură iconică, care ia în considerare o bază identitară 

a iconării, ca bază a asemănării – model-prototip al asemănării – 

reprodusă în anume măsură în (şi de către) asemănător. 

Prin urmare, icoana ca imagine-reprezentare este o  icono-

grafie  care  întruchipează  trupul  care  este  deja  icoană  a sufletului, dat fiind faptul că forma trupului este un produs al chipului/formei  sufletului.  Însă,  nu  trebuie  trecut  cu  vederea faptul că, în urma căderii, taina sufletului este uitată, iar relaţia dintre  suflet  şi  trup  este  inevitabil  alterată.  Aceasta  face  ca trăsăturile  de  icoană  ale  trupului  să  fie  afectate,  denaturate. 

Uitarea  tainei  sufletului  face  ca  sufletul  să-şi  piardă  rolul  de iconar al trupului.  În consecinţă, trupul nu mai este – aşa cum ar  trebui  să  fie  –  o  mărturie  iconică  a  sufletului.  Împătimirile 104 

dau  acum  o  altă  „faţă”  trupului.  Îl  făţăresc.  Faţa  trupului  nu mai re- prezintă  chipul sufletului, în acest caz. 

De  aceea  este  nevoie  de  o  restaurare  antropologică,  de  o prefacere  iconică,  ca   asemănare  după   chip.  Astfel,  renaşterea sufletului  ca  iconar-icoană  are  nevoie  de  trecerea  prin  Taina Botezului care oferă sufletului şi modelul iconării, ca  asemănare după  arhe- chip. Sufletul însuşi îşi recâştigă asemănarea de chip prin raportarea la model, care este  arhe-chipul, paradigma divină, pe  care  o  re-memorează,  după  cum  spunea  Avva  Ghelasie. 

Acest memorial arhe-chipal este transferat de suflet şi trupului 

 act de rememorare ce-l re-face ca icoană. 

Legătura dintre trup şi suflet şi dintre trup şi icoană este una de înrudire-asemănare ca  formă, întâi de toate; a formei ca singularitate, ca hotar identitar. Persoana ca bază apofatică este formă.  Fapt  subliniat  şi  reiterat  de  isihastul  de  la  Frăsinei. 

Aşadar, persoana nu poate fi gândită decât ca singularitate, ca hotar  identitar.  Acest  hotar  e  temei  al  posibilităţii  comuniunii perihoretice,  neamestecate.  Pe  baza  deosebirii  dintre   fiinţă  şi energii,  Avva  Ghelasie  insistă  şi  pe  distincţia  dintre   forma sufletului  (fiinţială)  şi   forma  corpului  (energetică),  dar  şi  pe legătura de asemănare – iconică! – dintre trup şi suflet. Legătura aceasta nu este o relaţie oarecare. Este o legătură de asemănare. 

Are  un  caracter  iconic.  Relaţia  dintre  forme  este  una  de asemănare:   relaţie  iconică.  Asemănarea  este  o  relaţie  anume, deci,  şi  are  întotdeauna  o  bază  de  referinţă  ca  reper  al  asemănării. Altfel zis, oricând vorbim de asemănare, avem implicit în atenţie o bază de raportare. 

Însă,  relaţia  iconică  ca  legătură  de  asemănare  din  perspectiva naturii formei, nu se restrânge la un chip de asemănare doar  în  ordinea  materialităţii.  Există  asemănare  de  forme  şi  în ordinea   fiinţialităţii  şi  în  ordinea   energiilor.  Ceea  ce  implică 

faptul  că  în  atare  viziune  mistică  isihastă  forma  nu  e  doar apanajul  materialităţii,  ca  în  misticile  metafizice  orientale, marcate  în  chip  esenţial  de  impersonalism.  Există  şi   forme fiinţiale şi  forme energetice, nu doar  forme materiale. 

De aceea precizarea fiinţialităţii ca atare, ca ontologie deci, este necesară dacă se operează antropologic cu distincţia dintre 105 

M.D. LINTE 

 fiinţă şi  energii care, în trena moştenirii palamite, este o distincţie ontologică reală, nu doar la nivel de termeni şi de semnificaţie. 

De ce ar fi necesară, precizarea? Pentru că apare încă un detaliu al iconicităţii. Survine încă un aspect iconic, decelat în raport cu ordinile de realitate. Una este  asemănarea în  ordinea fiinţială. Alta este   asemănarea  în   ordinea  energetică.  Adică,  avem  aspecte iconice,  legături  de  asemănare,  iconări,  atât   fiinţiale,  cât  şi energetice.  Avem,  de  exemplu,  pecetluiri  infra-fiinţiale,  atunci când  un  suflet-formă  fiinţială  (se)  pecetluieşte-imprimă  în  alt suflet-formă  fiinţială.  Însă,  avem  şi  pecetluiri  infra-energetice, atunci când o formă energetică (se) întipăreşte-amprentează altă 

formă energetică. Aşa cum în modelul palamit există o ordine-ierarhie  între  fiinţă  şi  energii,  tot  aşa  este  şi  în  cazul  iconizării fiinţiale, respectiv energetice. 

Însă, la ordinea fiinţială respectiv la ordinea energetică ne referim doar în sens abstract, pentru că, în realitate, fiinţialitatea şi  energiile  sunt  de  găsit,  le-ntâlnim,  doar  în  concretul  lor  ca forme  fiinţiale  respectiv  ca   forme  energetice,  care  au  un  hotar, singularizat,  individualizat,  identificabil.  Fără  acest  hotar identitar,  iconicitatea  nu  e  posibilă,  de  fapt,  întrucât  nu  are  o bază identificală în raport de care poate fi recunoscută, poate fi stabilită, asemănarea. Evident, prin natura sa, hotarul – material, energetic, fiinţial – diferă, aşa după cum diferă şi determinările sale  identitare  specifice.  Într-un  fel  identific  particularitatea materială,  în  alt  fel  identific  individualitatea  energetică,  şi  cu totul altfel identific singularitatea fiinţială. 

Poate  exista,  totodată,  o  legătură  de  asemănare  între ordinea   fiinţială  şi  ordinea   energiilor,  explicată  tot  în  temeiul formelor.     Indubitabil  însă,  există  –  e  un  dat!  –  şi    un  raport  de asemănare  între   creat  şi   necreat,  având  drept  bază,  desigur, chipul-forma în care subzistă funciar, singular, ordinea fiinţială, fie  necreată,  fie  creată,  şi  anume   persoana-ipostas  ca  reper  identitar absolut al relaţionării iconice. Aşadar,  persoana-ipostasul ca bază a asemănării poate avea atât un caracter   necreat, cât şi un caracter  creat. Din perspectiva iconicităţii, putem vorbi astfel de un   icon  (-ism)   necreat  şi  de  un   icon  (-ism)   creat.  Persoana-ipostasul  este  şi  rămâne  însă  temeiul-baza  absolută  a  iconici-106 

tăţii, atât în ordinea necreată, cât şi în ordinea creată. Aceasta se descoperă  în Hristos-Ipostasul-Persoana  –  Prototipul-Icoana, şi dumnezeiască  şi  omenească.  Evident,  persoanele-ipostasuri create au deja un statut iconic, fiind create într-un chip de asemănare după modele/ Modelul Ipostasului Cuvântului-Dumnezeu. 



 IV.4. Asemănarea după Ipostas 

 – Icoana naturală şi Icoana fiinţială – 

Asemănarea  în  ordinea  fiinţială  introduce  în  discuţie  şi chestiunea   icoanei  naturale  respectiv  a   icoanei  fiinţiale  care  este altceva  decât  icoana  ca  artefact.  Sau,  invers,  icoana  naturală 

implică  o  legătură  de  asemănare  şi  în  alte  ordini  de  realitate: ordinea  necreată,  respectiv   ordinea  creată.  Aşa  survine  în  atenţie devoalarea  iconologiei  şi  iconicităţii  în  ordinea  fiinţialităţii,  în siajul  naşterii  filiative,  a  Fiului  din  Tatăl,  de  pildă,  ca   icoană 

 naturală.  Aceasta  înseamnă  că  taina  iconicităţii  se  descoperă 

prin  revelaţie  hristică,  prin  întrupare,  dar  ea  exista,  ca  taina icoanei, anterior întrupării şi dinaintea creaţiei, chiar în Chipul Sfintei  Treimi,  în  ordinea  necreată,  deci.  În  siajul  naşterii filiative,  icoana  naturală  se  regăseşte  însă  şi  în  ordinea  creată, identificată în asemănarea dintre copii şi părinţi (tată şi mamă, nu  p1  şi  p2!).  Aşadar,  icoana  naturală  o  aflăm  şi  în  Taina Creatorului, Treime de Persoane, şi în taina de creaţie a omului. 

Evocându-l  pe  patriarhul  Nichifor,  Marele  Teolog  consemna,  vizavi  de   icoana  fiinţială  ( icoana  naturală),  această 

distincţie dintre icoana luată în sens strict, ca produs artistic, şi icoana  în  sens  larg,  să-i  spunem,  ca   icoană  naturală  ( icoană 

 fiinţială): „Aşadar, cunoaşte şi Nichifor, cum cunosc toţi apărătorii icoanelor, o  icoană fiinţială, sau o icoană care e „de o fiinţă” 

cu  arhetipul,  fiul  faţă  de  tată.  Dar  ea  nu  e  icoana  produsă  de artă  sau  de  meşteşug,  adică  icoana  în  sens  strict,  care  este  în discuţie, ci  icoana naturală. (...) Astfel se iveşte paradoxul : Icoana naturală,  deşi  e  un  ipostas  deosebit  de  prototipul  ei,  e  unită  cu acela  după  fiinţă,  pe  când  icoana  produsă  de  meşteşug,  deşi reprezintă  ipostasul  prototipului,  e  despărţită  după  fiinţă  de prototip, fiind numai asemenea, dar nu unită cu el”274. Unită în 107 

sensul  unirii  date  de  unitatea  de  fiinţă,  adică  a  două  forme/ 

entităţi care au drept conţinut aceeaşi substanţă. 

Observăm că  icoana naturală – din ordinea supranaturală! 

–  este  legată  de  ipostas/ipostasuri  şi  ni  se  relevă  prin  chipul naşterii  Ipostasului  Fiului  ca  Icoană  din  Ipostasul  Tatălui,  care este Arhetipul şi, totodată, Prototipul. Sau, cum ar spune Avva Ghelasie,  Tatăl  este  Iconul,  este  Arhechipul.  În  Liturghia Sf.  Vasile  cel  Mare,  găsim  că  Fiul  este   pecete  asemenea  chipului Tatălui  şi   chip  al  ipostasului   Tatălui 275.  Din  ambele  formulări reiese  că  Tatăl  este  şi  ipostas  şi  chip,  iar  Fiul  este  chip,  dar  un chip-ipostas  care  este  (şi)  asemenea  chipului/ipostasului Tatălui.  Detaliul  este  important  pentru  că  subliniază  asemănarea de chip/ipostas: o asemănare, deci, între două ipostasuri/ 

chipuri. Subliniază legătura iconică, de  asemănare. Vorbim de o asemănare   în  ordinea  fiinţialităţii.  Vorbim  de  o  fiinţialitate  care stă de sine în ipostasuri – distincte, dar de aceeaşi fiinţă –, care exclude  o  interpretare  în  cheie  impersonală;  în  genul  unei esenţe/principiu  în  rol  de  tată,  lipsit  de  chip,  care  devine  sau capătă chip în fiul, prin manifestare. 

În  Sfânta  Treime,  Fiul  este  Ipostas-Chip  în asemănare  de Ipostas-Chip Tatăl, din care se naşte. Astfel, Fiul ca icoană-chip al Tatălui – pecete asemenea Tatălui – nu poate fi redus la a fi o imagine-reprezentare a Tatălui, gândită ca imagine vizuală, sau ceva în genul, aşa cum imediat, involuntar, în gest reflex, poate asocia  careva  termenul  de  icoană.  Ceea  ce  e  cumva  firesc,  dat fiind  faptul că  omul  trăieşte  covârşitor  în  vizual,  dar  şi  pentru că  icoana  s-a  consacrat  ca  imagine,  deşi  fondul  icoanei  este, totuşi,  asemănarea. Iconomahii au luptat cu imaginea şi întrucât contestau  posibilitatea   legăturii  prin  asemănare.  Contestau asemănarea care îl face prezent pe cel  re-prezentat. 

Principiul  de  asemănare-icoană/iconic  este  mai  „larg” 

decât  caracterul  de  imagine-icoană.  Pe  fond,  asemănarea  are nevoie de un temei, iar temeiul trebuie să fie identificabil  şi să 

se  identifice  ca  distinct.  Altfel  spus,  temeiul  (asemănării)  nu poate fi absolut nedeterminat, în cazul raportului iconic. Acolo unde  temeiul,  bază  a  asemănării,  nu  este  identificabil,  nu  se poate stabili asemănarea. Ipostasul ca stare de sine a fiinţialităţii 108 

are  liniile,  caracteristicile,  unui  hotar  care  îl  singularizează, adică  îl  supradetermină.  Impersonalul  ce  se  proclamă  liber  de orice determinări, considerându-se un nedeterminat în sine, un nedeterminat pur, în sensul principiului filosofic, este esenţialmente aniconic. Se refuză legăturii de asemănare, atât  in potentia, cât şi  in actu. Altfel este situaţia în cazul Sfintei Treimi, ca treime de  Persoane-Ipostasuri,  distincte,  identificabile,  şi  în  sine,  şi  în lucrarea Lor harică. 

Caracterul fiinţial al  icoanei fiinţiale, în context, se referă nu atât  la  substanţa  fiinţială,  adică  la  natura  intrinsec  fiinţială  

a  Icoanei-Ipostas,  cât  la  faptul  că  Icoana  (Născutul)  este  

„de  aceeaşi  fiinţă”  cu  Prototipul  (Născătorul).  Asta  în  contrast cu  icoana  ca  artefact,  despre  care  nu  se  poate  afirma  că  este  

„de aceeaşi fiinţă” cu prototipul ei. Una este substanţa artefactului. 

Alta este substanţa prototipului. 

Se articulează astfel, paradoxal, despărţirea şi unirea după 

fiinţă şi ipostas, dintre icoană şi prototip, dar ceea ce rămâne, în cazul  ambelor  tipuri  de  icoane,  este  legătura  prin  asemănare: relaţia  iconică.  Aşadar,  asemănarea  este  cea  care  persistă  şi conferă legătură ( iconică), fie că icoana este de aceeaşi fiinţă cu prototipul,  fie  că  nu.  Însă,  în  cazul  ambelor  tipuri  de  icoane, naturală  sau  artefact,  baza  iconării  este   ipostasul-persoana,  ca prototip.  Prin  urmare,  legătura  iconică  este,  în  ambele  cazuri, una cu temei  ipostatic-personalist. 

Indiscutabil  însă,  icoana  naturală  în  unitatea  de  fiinţă  – 

distinctiv ipostatică  –,  şi  în  unirea-distincţia  ipostatică  este  mai tare,  ca  legătură  iconică,  decât  icoana  artefact.  Icoana  naturală 

este  anterioară  şi  exemplară.  Unitatea  de  fiinţă,  în  ordinea necreată,  nu  este  doar  una  în  sensul  de  „a  avea  aceeaşi substanţă”,  ci  şi  una  de  natură/substanţă  fiinţială  efectivă,  cu corolarul  că  fiinţialitatea  comună  subzistă  ipostatic,  adică  în chip  singular.  Ipostasul  e  modul  concret  de  a  fi  al  fiinţialităţii. 

Prin urmare, fiinţialitatea subzistă în mod real numai ca ipostas, tot  aşa  cum  materia  subzistă  în  trup,  iar  trupurile  sunt  indivi-dualizate,  deşi  materia  trupurilor  este  comună.  Fiecare  trup  e unicat. Fiecare suflet e unicat. Fiecare ipostas e unicat. Ipostasul este individualizarea fiinţialităţii, ca să formulez şi astfel. 

În  acest  sens,  părintele  Stăniloae  scrie:  „Desigur,  trebuie adăugat că individualul nu se reduce numai la sensibil. Dar în planul nostru se manifestă prin sensibil. În fond, individualul e şi  ceea  ce  are  o  esenţă  spirituală.  Dar  Sfântul  Teodor  Studitul n-a  întreprins  să  arate  aceasta”276.  De  reţinut  de  aici  că  individualul acoperă mai multe ordini de realitate, inclusiv spirituale, nu  doar  sensibile  (-corporale).  Aşadar,  chiar  dacă  în  planul nostru  se  manifestă  la  nivel  sensibil,  individualul  nu  se restrânge  la  sensibil.  Mai  mult,  individualul  supra-sensibil, individualul în ordinea a ceea ce are o „esenţă spirituală”, adică 

în ordinea fiinţială, e cel care explică şi face posibil individualul în  plan  sensibil.  Individualul  este  nucleul  identitar  ireductibil. 

În  cazul   ordinii  fiinţialităţii,  nucleul  identitar  este   ipostasul. 

Prototipul identitar,  pentru  Avva  Ghelasie, este Arhechipul  de Persoană-Ipostas,  care  este  Dumnezeu  Tatăl.  În  acest  sens, mistica isihastă este o mistică iconică, adică a tainei asemănării, pentru  că  are  un  temei  identitar  Originar:  Dumnezeu  Tatăl  ca Persoană şi Arhechip de Persoană. 



 IV.5. Iconism hristologic – hristologie iconică 

În  cazul   icoanei  naturale/fiinţiale,  iconicitatea  este  centrată 

pe  ipostas-persoană. Este legată de forme care au hotar distinctiv. 

Altfel  zis,  e  caracterizată  de  supra-determinări.  Are  un  insurmontabil temei identitar! De altfel şi în cazul icoanei ca artefact, părintele  Stăniloae  subliniază  „caracterul  individual  al  umanităţii lui Hristos, ca bază a posibilităţii redării lui în icoană”277. 

Redarea  iconică  are  nevoie,  aşadar,  de  acest  hotar  distinctiv, identitar,  care  individualizează.  Baza  redării  icoanei,  a  reprezentării  iconice  în  imagine  este  una  real  identitară.  În  Hristos, umanitatea nu e una generică sau universală, fapt care ar duce la anularea întrupării278, ci una concretă, specifică. Firea umană 

în  Hristos  este  determinată,  nu  nedeterminată,  şi,  ca  atare, prezintă anumite caracteristici individuale. 

În consecinţă: „Icoana redă firea omenească  determinată de ipostasul  concret  al  lui  Iisus  Hristos,  care  i-a  dat  anumite caracteristici individuale şi a săvârşit prin ea anumite fapte, care-l 110 

deosebesc  de  oricare  alt  om279.  (...)  Icoana  redând  pe  omul concret  Hristos,  adică  nu  o  umanitate  abstractă  şi  de  sine,  ci umanitatea ipostasiată, deci organizată de Cuvântul lui Dumnezeu, îl redă pe Cuvântul lui Dumnezeu Însuşi devenit om”280. 

Individualizarea  străbate  astfel  atât   în  şi   din   ordinea necreată,  cea  a  ipostasului  concret  divin  –  care  este  un  Ipostas anume,  cel  al  Cuvântului  care  se  întrupează  –,  cât  şi   în  şi   prin firea  umană  care,  întrucât  e  determinată  individual,  conţine însuşiri  individuale281.  Însă,  această  determinare/individualizare  a  firii  umane,  (şi)  în  Hristos,  are  legătură  cu  identitatea Ipostasului  dumnezeiesc  al  Cuvântului,  întrucât  Acesta  – 

Dumnezeu  Cuvântul!  –  e  Cel  care  o  configurează-modelează 

într-un  anume  fel,  în  chip  ipostatic,  ca  pecete  asemenea Chipului Său, deci. Această configurare a firii umane în Hristos, după  chipul  Ipostasului  Cuvântului  este  şi  nu  poate  fi  altfel decât  una  de  pecetluire-modelare  întru   asemănare.  Asumarea firii  umane  în  Hristos  implică  o  modelare-iconare  a  acesteia. 

După ce model? Cel al Fiului – Dumnezeu Cuvântul! 

Consecinţa?  Ne-o  relevă  părintele  Stăniloae:  „Şi  cum ipostasul care  o poartă  şi o configurează ipostatic într-un anume fel unic (subl. n.) e dumnezeiesc, însuşi acest ipostas dumnezeiesc  e redat  prin  ea  (prin  icoană)”282.  În  ce  sens  e  redat  ipostasul dumnezeiesc,  în  icoana  artefact?  În  sensul  iconicităţii  reale, prealabile,  de  fond,  de  temei  sau  suport  ipostatic.  În  sensul legăturii  de  asemănare  dintre  Ipostasul  Cuvântului  şi  firea umană  enipostaziată  în  Hristos  –  asumată,  dar  totodată  şi configurată-modelată  prin  întrupare  –,  prin  zămislirea  de  la Duhul  Sfânt  şi  Pururea  Fecioară  Maria.  Altfel  zis,  întruparea însăşi  a  Cuvântului  are  un  caracter  iconic,  prin  această  configurare.  Este  şi  o  iconare,  pentru  că  nu  este  o  configurare arbitrară,  aleatorie,  a  firii  umane  în  Hristos.  Nu  este  nici  o configurare de la sine, autonomă, a firii umane în Hristos. 

De  fapt,  nici  în  cazul  oricărui  om  care  se  zămisleşte,  dat fiind  faptul  că  Dumnezeu  crează  fiecare  suflet  unic,  iar  acest suflet  participă  la  formarea,  creşterea  şi  dezvoltarea  corpului, nu se poate afirma că ar fi o configurare autonomă a firii umane. 

sine  prin  sine  deci,  fără  intervenţia  lui  Dumnezeu.  Apariţia oricărui  om  în  existenţă  presupune  implicarea  lui  Dumnezeu, Cel care creează un nou suflet. Cu atât mai mult, această configurare  „de  la  sine”  a  firii  umane,  în  Hristos,  nu  este  posibilă. 

Este exclusă! 

Pe  de  altă  parte,  firea  umană  asumată  de  Fiul  lui Dumnezeu nu este străină sau neutră şi fără nici o legătură cu El. Firea umană se „leagă” de Dumnezeu Cuvântul prin iconare, adică prin modelare în raport cu temeiul-modelul ipostatic. Prin întrupare, prin zămislire şi naştere, este deja o configurare  întru asemănare  –  a  Fiului  Omului   după  chipul  Fiului  lui  Dumnezeu. 

Caracteristicile individuale ale Fiului Omului nu sunt străine de caracteristicile  Fiului lui  Dumnezeu,  ca  Ipostas. Nu  sunt  într-o legătură  oarecare,  ci  sunt  într-o  legătură  de  înrudire,  de asemănare. Configurarea firii umane în Hristos este, totodată, şi o individualizare prin prefacere iconică, după chipul Persoanei Cuvântului. 

Aşadar,  configurarea  ipostatică,  evocată  de  părintele Stăniloae în legătură cu întruparea, este în sine o iconare care ne descoperă,  în  şi   prin  Hristos,  chipul  iconic  al  omului,  adică  un chip  în  asemănare  cu  prototipul.  În  această  viziune  iconică  – 

ipostatic-personalistă – Hristos, Fiul lui Dumnezeu făcut şi Fiul Omului,  este  Prototipul  icoanei  Sale,  ca  artefact.  Dar  Fiul  lui Dumnezeu, ştim deja, este, totodată, icoana naturală/ fiinţială a lui Dumnezeu Tatăl. Ipostasul Fiului este  asemenea cu Ipostasul Tatălui.  Ca  viziune  iconică,  în  virtutea   asemănării  –  a  Fiului  cu Tatăl,  şi  a  firii  umane,  asumate,  cu  Fiul  –  se  explică  şi  se  înţelege, lecturând în cheia acestor multiple legături de asemănare, reale,  concrete,  ce  afirmă  Hristos  în  Scriptură,  şi  anume:   „Cine M-a văzut pe mine, a văzut pe Tatăl”.   

Nu dumnezeirea (nedeterminată) s-a întrupat, ci Ipostasul Cuvântului,  care  este  distinct/individualizat  în  raport  cu celelalte  ipostasuri  divine,  ca  purtător,  în  chip  propriu,  al dumnezeirii.  Şi,  ca  atare,  „Hristos  a  devenit  om  personal, pentru că Cel ce S-a făcut om este o persoană dumnezeiască, nu dumnezeirea  în  general”283.  Argumentul  caracterului  personalizat  şi  individualizat  al  firii  umane  în  Hristos  se  îndreaptă 

împotriva concepţiei iconomahilor care „au adus argumentul că 

Hristos  nu  a  avut  o  fire  umană  individuală,  ci  firea  umană 

universală”284.  Ei  afirmau  că  „icoana  nu  redă  nici  măcar  firea omenească a lui Hristos”285, fiindcă „erau stăpâniţi de concepţia greşită a unui mod abstract de considerare a firilor lui Hristos. 

Ei  socoteau  că  firile  se  pot  constata  într-o  existenţă  de  sine  în Hristos,  nu  în  ipostas,  deci  că  şi  icoana  ar  trebui  să  redea umanitatea  în  generalitatea  ei  abstractă.  Şi  cum  icoana  nu  o poate face aceasta, căci omenitatea universală nu e circumscrisă, icoana nu redă nici măcar omenitatea lui Hristos”286. 

Aşadar,  iconomahii  separau  în  Hristos  firea/firile  de ipostas,  negau  caracterul  individual  al  firii  umane  în  Hristos, substituind-o  –  în  concepţia  lor,  nu  în  realitate!  –  cu  o  fire umană universală care punea în scenă o reprezentare iconografică  provocată  să  redea  umanitatea  în  generalitatea  ei  abstractă. 

Iconomahii aveau o percepţie şi o concepţie despre Hristos, care reflectă  absenţa  unui  contact  real  cu  El.  Toate  aceste  aspecte relevă şi caracterul aniconic al viziunii iconomahilor; o viziune care neagă realitatea unei baze identificabile – particulară, individuală,  singulară  –  ca  suport,  referent  concret  al  asemănării. 

Iconismul este de un realism implicit, inevitabil, realism fără de care  nu  se  poate  afirma  şi  susţine.  Fără  determinările  concrete ale  bazei,  nu  se  poate  identifica  şi  recunoaşte  asemănarea  ca legătură  specifică  ce  se  stabileşte  în  raport  cu  această  bază. 

Calea iconică este o cale a identificării şi a recunoaşterii. 

A  promova  existenţa  unei  firi  umane  universale  în Hristos, în detrimentul unei firi umane individuale, înseamnă a ieşi din realitatea hristică – confirmată istoric! – şi din realismul iconic  hristic.  E,  în  fond,  o  negare  chiar  a  Întrupării!  Nu  prin contestarea  directă  a  Întrupării,  ci  prin  reinterpretarea  ei. 

Părintele  Stăniloae  arată  că  „peste  tot  iconomahii  nu  admiteau chenoza Cuvântului”. Ca atare, indicau  o altă grilă de interpretare a  întrupării  –  „admiteau  numai  o  ridicare  a  firii  omeneşti  la nivelul  Său”,  dar  „nu  admiteau  şi  o  ridicare  a  omului  ca  om concret”287 – determinată de teza lor monofizită „despre caracterul universal şi necircumscris al firii umane în Hristos”288. 

Nu  admiteau  chenoza  Cuvântului  în  sensul  în  care  nu admiteau  că  Dumnezeu  Cuvântul  S-a  putut  pogorî  până  

într-acolo încât să asume o umanitate concretă, individualizată, pe  care  să  o  şi  înalţe  la  nivelul  Său.  Însă,  nu  este  doar  o chestiune de pogorâre şi înălţare, de natură chenotică, care ar fi cu  atât  mai  paradoxală  cu  cât  ar  fi  vorba  de  o  concreteţe individualizată a firii umane, desconsiderată în raport cu o fire umană  universală,  pură;  o  pogorâre  şi  o  înălţare  cu  atât  mai mirabilă cu cât distanţa, contrastul şi discrepanţa dintre Cel ce se pogoară, şi cel la care se pogoară sunt mai mari. Ci totodată, sau  întâi  de  toate  este  o  chestiune  de  natură  iconică. 

De ce? Pentru că ştim deja, pe de o parte, că în conformitate cu referatul  biblic,  omul  nu  este  orice  chip,  ci  este  un  chip  creat după  chipul  şi  după  asemănarea  lui  Dumnezeu.  Şi,  pe  de  altă 

parte,  pentru  că  ni  se  dezvăluie  caracterul  iconic  al  acestei individualităţi  concrete  a  firii  umane,  în  Hristos.  Pentru  că 

Hristos este Cel care ne arată, în Sine şi prin Sine , cine este omul ca  icoană  a  lui  Dumnezeu  –  un  chip  creat   după  chip  şi   după 

 asemănare  cu  Dumnezeu:  după  Ipostasul  Cuvântului,  dar  nu de-o-fiinţă cu Dumnezeu. 

Mai  mult,  în  Hristos  nu  doar  că  avem  un  caracter  individual  al  firii  umane,  ci  avem  ceva  în  plus.  Avem  un  caracter individual  de   un  anume  chip:  un  chip  uman   după  Chipul Cuvântului, deci  întru asemănare cu Ipostasul Cuvântului. Este un chip  individual  uman  într-o  înrudire-asemănare  cu  Ipostasul Cuvântului.  Individualizarea  firii  umane  se  configurează  în Hristos  după  caracteristicile  de  individualizare  ale  Ipostasului-Persoanei  Cuvântului.  Astfel  că,  filtrată  fiind  prin  perspectiva iconică  dată  de  aceste  înrudiri-asemănări,  chenoza  poate  căpăta alte nuanţe. 

Pe  de  altă  parte,  dacă  vedem  omul  concret  ca  icoană 

(creată)  a  lui  Dumnezeu,  îl  vedem  ca  pe  un  ipostas  propriu, creat  în asemănare cu Ipostasul Cuvântului, necreat , evident de-o-altă  fiinţă  cu  Dumnezeu,  întrucât  omul  este  şi  rămâne făptură  creată.  Legătura  este  cea  de  asemănare   după  ipostas. 

În  cazul  icoanei  ca  artefact  avem  doar  legătura  de  asemănare după ipostas, icoana neavând nici un ipostas propriu, şi nefiind nici de-o-fiinţă cu ipostasul pe care-l reprezintă. 

Prin  urmare,  există  o  legătură  de   asemănare  după  ipostas, atât în cazul icoanei ca reprezentare, ca artefact, cât  şi în cazul omului,  chip  creat  în  raport  cu  Dumnezeu,  Chip  Creator.  Dar, întâi de toate, este legătură de  asemănare după ipostas între Fiul şi Tatăl, în Sfânta Treime. Asemănarea este puntea care le pune în legătură,  păstrând  atât  distincţia  dintre  ipostasuri,  cât  şi distincţia  dintre  creat  şi  necreat.  Asemănarea,  paradoxal,  dă 

mărturie  despre  distincţie,  întrucât  se  afirmă  ca  având  o  bază 

identitară.  Asemănarea  are  ca  bază  a  asemănării  ipostasul. 

Altfel spus, ipostasul este fundamentul iconicităţii. Iar ipostasul are  caracteristici  specifice  de  individualizare-identificare,  fapt ce face ca un ipostas să se poată deosebi şi distinge ca ipostas de un alt ipostas, atât în ordinea necreată, a Sfintei Treimi, cât şi în cea  creată,  a  omului.  Ipostasul  este  un  întreg  ireductibil,  un nucleu identitar. 

De  subliniat  că  iconomahii  „nu  puteau  admite  că 

ipostasul  Cuvântului  poate  să  dea  un  caracter  individual  firii omeneşti asumate”289. Nu admiteau nici caracterul individual al firii  umane.  Nu  acceptau  nici  că  acest  caracter  poate  fi  dat  şi chiar  e  dat  prin  intermediul  Ipostasului  Cuvântului.  Dar  nu înţelegeau  nici  caracterul  iconic  al  acestui  raport  prin  care  se înscriu  caracteristicile  de  individualizare/singularizare  ale Ipostasului  Cuvântului  în  procesul  de    individualizare  a  firii umane,  care  este  o  prefacere-configurare  iconică,  adică  întru asemănare. 

„Ei  nu  înţelegeau  că  ipostasul  nu  poate  fi  decât  firea  în starea ei concretă şi că în cazul lui Hristos nu s-a călcat aceasta, că 

Logosul  întrupându-se  a  devenit  om  după  felul  celorlalţi oameni,  care  se  constituie  ca   stări  de  sine  concrete  ale  firii umane.  El  nefiind  numai  om,  ci  şi  Dumnezeu,  existenţa  Sa  ca ipostas  uman  fiind  totodată  existenţa  Sa  şi  ca  ipostas  divin, starea de sine a firii Sale umane e  starea de sine împreună cu  starea de  sine  sau  în   starea  de  sine  a  firii  dumnezeieşti  formând împreună –  starea de sine”290. 

  V. Mistagogie iconică – personalismul misticii iconice 

 – chipul iconic euharistic – icoana, chip euharistic – 

  

 V.1.   Persoana-Icon – Persoana – Arhechip iconic 

 – hotarele fiinţiale ale persoanei-ipostasului: hotarele apofatismului – 

Virajul  îmburghiat  de  tip  iconomah,  aruncând  firea umană în universal, în general, în abstract, cu efect de ştergere a caracteristicilor singulare, particulare, individuale, indică o cale de ieşire din realul intrinsec ipostatic şi personal, pe de o parte, şi  o  intrare  în  (anti-)  chipul  impersonal,  pe  de  altă  parte.  Sau, altfel  zis,  iconomahii  nu  ies  din  fondul  impersonal.  Rămân captivi modului de impersonalizare. Fac tot ce le stă în putinţă 

să  nu  recunoască  persoana-ipostasul  ca  temei  iconic,  atât  în ordinea  necreată,  cât  şi  în  cea  creată,  pentru  că  Dumnezeu creează  omul,  nu  oricum,  ci  după  chipul  şi  după  asemănarea Sa. Creează ipostasuri-persoane umane unice, dar ca  asemănări, nu ca multiplicări-clone. Creaţia nu e o producţie de serie care multiplică  acelaşi  model.  De  aceea  şi  vorbim  de  paradigme divine, la plural, ca multiplicitate paradigmatică. 

De fapt, etalările umanităţii universale, generice, abstracte, în demersul argumentativ iconomah sunt mijloace de a contesta ipostasul/persoana  ca  temei,  dar  şi  de  a  şterge  urmele-amprentele  iconice  ale  persoanei,  care  sunt  pecetluiri-personalizări  identitare,  manifeste  inclusiv  în  trup,  individualizat. 

Iconomahia  e  un  demers  aniconic  pe  fond  impersonal.  Iconomahii rămân captivi unei viziuni impersonale care, devoalată şi în pliurile sale, se arată a fi de factură panteistă, uneori nu uşor de  decelat,  fiind  abil  camuflată.  De  ce  panteism?  Pentru  că, mergând  pe  firul  lor,  până  la  capăt,  iconomahii  ajung  să 

confunde  creatul,  într-un  strat  al  său  profund,  apofatic,  cu necreatul. 

În acest sens, părintele Stăniloae afirmă apriat: „Doctrina ortodoxă  despre  icoane  implică  excluderea  panteismului  până 

în  sânul  dumnezeirii.  În   cinstirea  icoanei  se  manifestă  caracterul profund  personalist  (subl.  n.)  al  creştinismului  răsăritean”291. 

Iar  tendinţa  unora  de  a  duce  panteismul  până  în  sânul dumnezeirii  poate  fi  stăvilită  doar  prin  trasarea  hotarului ipostasului-persoanei.  Un  hotar  care  nu  mai  permite  confundarea  omului  cu  Dumnezeu,  deşi  face  posibilă  o  pătrundere reciprocă  între  creat  şi  necreat,  descoperită  într-o  taină 

perihoretică  a  întâlnirii.  Cu  alte  cuvinte,  cinstirea  icoanei  nu implică o apologetică care priveşte doar valorizarea imaginii ca vehicul,  ca  fereastră  spre  transcendent,  sau  doar  taina  întrupării,  hristologia292  etc.,  ci  angajează  şi  personalismul,  ca  fiind funciar, şi ca cel care face posibilă icoana şi experienţa iconică, ca  închinare-cinstire,  ca  taină  interpersonală  a  întâlnirii  şi comuniunii. 

Asupra  acestui  personalism  fundamental  a  insistat,  cu iscusinţă  şi  consecvenţă,  Avva  Ghelasie.  A  trasat  hotarul apofatic,  iconic-personalist,  care  determină  chipul  unic  şi  de neconfundat  al  misticii  isihaste.  A  înţeles  miza  contextuală  –

„excluderea  panteismului  până  în  sânul  dumnezeirii”  –, asumând  nevoia  contemporană  de  a  da  mărturie  nu  doar despre icoana ortodoxă, ci şi despre ortodoxia icoanei, ce are ca fundament  ultim   persoana-icoana.  Isihastul  a  arătat  că  nu  se poate accede la o mistagogie a icoanei fără o devoalare a tainei persoanei,  ca  hotar  transcendental,  fiinţial.  Persoana-ipostasul este  forma-hotarul  fiinţial  trasat  ca  singularizare-individualizare  în  ordinea  fiinţială.  Acest  hotar  distinctiv,  apropo  de sânul  dumnezeirii  care  nu  poate  fi  indistinct,  l-a  preocupat  pe Avva  Ghelasie.  În  acest  sens  a  evidenţiat  faptul  că  Dumnezeu Tatăl  este Persoana-Arhechip  sau  este Arhechipul  de  Persoană 

în Sine. A trasat astfel hotarul care delimitează net  persoana de principiu,  în ordinea temeiului ultim. 

Astfel,  ca  Arhechip  de  Persoană,  Tatăl  nu  este  un principiu  monadic  sau  o  esenţă  impersonală,  ci  este  un  Chip triadic  în  Sine  ca Persoană  care  poate  naşte  din Sine  pe  Fiul  şi purcede  din  Sine  pe  Duhul  Sfânt.  Excluderea  panteismului până  în  sânul  dumnezeirii  are  nevoie  de  statuarea   persoanei  ca bază  şi  de  o  recunoaşterea  ei  ca   arhechip,  ca  început  şi  sfârşit. 

Aceasta  înseamnă  identificarea  şi  recunoaşterea  lui  Dumnezeu Tatăl  ca  Persoană  –  Arhechip,  de  neconfundat  cu  principiul 117 

impersonal.  A  înţelege  Originea  ca  principiu  înseamnă  a introduce panteismul în ordinea temeiului originar, înseamnă a suprapune dumnezeirea cu principiul sau/şi a scoate persoana din ordinea temeiului ultim, originar. 

În  Arhechipul  de  Persoană  –  Dumnezeu  Tatăl  situează 

isihastul  şi  taina  originară  a  iconicităţii,  întrucât  Dumnezeu Tatăl – Arhechip de Persoană este temei identitar al asemănării Fiului.  Astfel  ni  se  deschide  calea  mistagogiei  iconice  spre  a vedea  taina  icoanei  ca  taină  fundamentală  a  ipostasului-persoanei.  Fiul-Ipostas  –  care  este  pecete  şi  chip  al  Ipostasului Tatălui – este în asemănare ipostatică cu Tatăl şi de-o-fiinţă cu Tatăl.  Altfel  spus,  Fiul  este  icoana  (-asemănarea)  Tatălui. 

Regăsim,  aşadar,  icoana  în  Treimea  Teologică,  în  triadologie. 

Prin  întruparea  Fiului  o  regăsim  însă  şi  în  hristologie.  Vorbim de  icoană  din  perspectiva  asemănării,  adică  a  iconicităţii  ca legătură  de  asemănare  ce  are  ca  referent-bază  a  asemănării Ipostasul. 

Aceeaşi pecete a asemănării ipostasului o are icoana şi în cazul iconografic al imaginii-reprezentării, adică în cazul icoanei artefact.  Fapt  afirmat  limpede  de  părintele  Stăniloae,  care precizează că icoana de artă redă un ipostas, fără a fi un ipostas deosebit. Şi, fiindcă nu are o fiinţă proprie, asemeni cu ipostasul reprezentat, icoana este şi rămâne o asemănare a ipostasului, nu o asemănare a firilor: „Icoana este  o  asemănare a ipostasului. Dar nu  o  asemănare  a  firilor.  Tocmai  pentru  că  e  o  redare  prin  artă, icoana e  o  asemănare  a ipostasului, dar nu a firilor, căci e făcută 

din  alt  material.  Dacă  s-ar  constitui  din  acelaşi  material,  ar  fi asemenea după firi. Dar întrucât în acest caz firea sau firile s-ar rotunji în icoană într-o nouă existenţă concretă, icoana n-ar mai fi o asemănare a aceluiaşi ipostas, ci un ipostas deosebit, cum se întâmplă  prin  naştere.  Icoana  de  artă  însă  nu  e  propriu-zis  un ipostas  deosebit,  căci  nu  e  în  sine  nimic,  ci  o  redare  a  unui ipostas.  Tocmai  pentru  că  nu  are  o  fiinţă  proprie,  asemenea celei  a  ipostasului  reprezentat,  e  asemenea  unui  ipostas,  ea reprezintă un ipostas, nu e un ipostas în sine”293. 

Prin  urmare,  icoana  ca  icono-grafie  reprezintă  şi  redă 

ipostasul,  care  este  prototipul  asemănării.  Un  ipostas  pe  care, 118 

deşi nu-l  reproduce  în  firea  lui,  îl  are ca bază  de  asemănare294. 

Comunicarea prin icoană sau legătura mediată de icoană este o legătură  de  asemănare  cu  prototipul-ipostas,  care  nu  lasă  loc confuziei  idolatre.  În  plan  iconografic,  sunt  şi  icoane  care,  în istoria  iconografiei,  s-au  arătat  a  fi  reprezentări  exemplare. 

Au devenit astfel reprezentative ca modele-prototip, constituind baza unor copii-reproduceri, realizate de artiştii iconari. Copiile pot să întreacă icoana-model, ca bază prototipică, printr-o serie de transformări iconice295. 

Fără  îndoială,  ambele,  şi  copia  şi  modelul  copiat,  ca imagini-reprezentări  se  raportează  la  ipostasul  prototipic, indicându-l  ca  diferit  de  icoană:  „Icoana  nu  e  prototip,  pentru că nu e una cu ipostasul ca stare de sine a fiinţei, ci numai redă 

ipostasul,  ca  stare  de  sine  a  fiinţei.  Dar  aceasta  înseamnă 

totodată o indicare a ipostasului ca deosebit de icoană”296. În şi prin  icoană  ne  întâlnim  cu  ipostasul-persoana.  În  Hristos,  ne întâlnim  cu  Ipostasul-Persoana  divino-umană.  Nu  ne  întâlnim doar cu dumnezeirea, nu ne întâlnim doar cu umanitatea. 

Mistagogia  iconică  ghelasiană  pune  în  centrul  său  per-soana297 .   Conferă  însă  persoanei  sensul  fundamental  dat  de fiinţialitate,  subliniind  faptul  că  isihasmul  porneşte  de  la 

„categoria  de  persoană  fiinţială  în  sine”298.  Demersul  său,  axat pe  personalismul  tare, fiinţial, nu  are  doar  o noimă  isihastă,  ci are  şi  un  efect  de  vector  apologetic,  distingând  mistica  care începe  de  la  persoană,  atât  de  metafizica  care  porneşte  de  la categoria de fiinţă în sine, cât şi de acea teologie care începe de la  dumnezeire,  şi  nu  de  la  persoană.  Susţine  că  taina  misticii creştine  este  persoana,  dar  precizează  că,  în  viziune  creştină, 

„persoana  are  alte  sensuri  decât  cel  filosofic  şi  psihologic obişnuit”299. Raportat la categoria de persoană ca fiinţialitate şi la distincţia ontologică dintre fiinţă şi energii, face o delimitare mistică,  apologetică,  între   personalismul  fiinţial  şi   personalismul energetic. 

De  altfel  tema   personalism  energetic  vs   personalism  fiinţial este  una  semnificativă  astăzi,  atât  pentru  distingerea  isihasmului de misticile metafizice, cât şi pentru înţelegerea icoanei şi a  iconicităţii  din  perspectiva  autenticului  personalism,  şi  a 119 

expresiei  unei  apologetici  de  hotar  definitiv,  personalist. 

Hotarul  personalist  permite  şi  participarea  şi  perihoreza,  care este pătrundere şi locuire în celălalt, fiind con-locuire reciprocă. 

Deosebirea dintre  panteismul fiinţial şi  panteismul energetic este  o  distincţie  care  aparţine  arsenalului  apologetic  ghelasian. 

În acest sens, a lecturat soluţiile apologetice în raport cu riscu-rile deraierii mistice de pe Cale. A observat astfel problematica 

„panteismului  fiinţial”  –  în  disputa  palamită  dintre  mistică  şi scolastică  din  sec.  XIV,  cu  privire  la  posibilitatea  unirii  dintre om şi Dumnezeu – şi a remarcat soluţia patristică de a nu cădea în confuzia unirii panteiste în nevoia de evidenţiere a harului ca interfaţă  a  unirii  reale  respectiv  ca  hotar  al  neamestecării  şi neconfundării fiinţiale. 

De  aici  evidenţa  participării  harice  în  unirea  mistică 

isihastă, promovată în raport cu raţiunea scolastică, cea care nu pricepea  taina  unirii  mistice,  fără  amestecare  sau  confundare, dintre  om  şi  Dumnezeu.  Raţiunea  scolastică  nu  putea  să 

înţeleagă  decât  în  sens  panteist  unirea  mistică,  şi  pentru  că  îl înţelegea  pe  Dumnezeu  ca  esenţă  pură,  nu  ca  esenţă/fiinţă 

subzistând  în  ipostas-persoană.  Pe  de  altă  parte,  nu  lua  în considerare  faptul  că  Dumnezeu  nu  e  doar  o  esenţă  fără 

strălucire/manifestare  energetică.  De  aici,  ca  interfaţă  a  unirii, harul – care îl descoperă pe Dumnezeu, nu ca esenţă, ci în dubla deschidere: fiinţă şi har. Aşadar, harul sau lumina necreată este o  realitate  experiabilă, nu  o  construcţie  teoretică,  nu  o  abstrac-ţiune. Argumentele palamite în această dezbatere au baleiat mai mult  în  direcţia  teologiei  harului  ca  interfaţă  participativă, experiabilă,  transfigurativă,  şi  mai  puţin  s-au  preocupat, întrucât  nici  contextul  nu  a  cerut,  de  suportul  personalist  al harului şi de personalizarea harului. 

De  fapt,  în  sec.  XIV,  personalismul,  cel  puţin  în  legătură 

cu  omul-persoană  –  subiect  apofatic  –  nu  era  clar  formulat  şi precizat. De aceea nici unirea mistică nu era exprimată în categoriile  de  limbaj  ale  persoanei,  şi  nici  prezentată  ca  întâlnire-comuniune inter-personală. Acest personalism antropologic şi-a căpătat  conturul  mai  clar,  mai  ales  începând  cu  sec.  XX,  când personalismul comunitar şi relaţionarea inter-personală a ajuns 120 

în  prim-planul  gândirii,  inclusiv  ca  un  pandant  la  individul centrat  pe  sine,  configurat  autonom,  egocentric.  Astfel,  faţă  de riscul  „panteismului  energetic”,  identificat  în  siajul  preocupărilor  şi  angajărilor  mistice  din  sec.  XX,  Avva  Ghelasie  vede viabilă  o  altă  soluţie,  care  vine,  totodată,  şi  ca  o  explorare  şi deschidere  mistagogică:  interpune  ontologia  personalismului fiinţial  –   ipostazierea  fiinţială  şi   fiinţialitatea  ipostaziată,  ca  fond singular  al  relaţionării  –,  ca  hotar  al  unirii  neamestecate, neconfundate în cadrul comuniunii interpersonale dintre om şi Dumnezeu;  vorbim  de  o  întâlnire  devoalată  în  chipul  său perihoretic,  după  model,  deci  ca  transpunere  iconică,  întru asemănare,  a  comuniunii  perihoretice  interpersonale  intratrinitare. 

Hotarul  fiinţial  al ipostasului,  ca  stare  de  sine  fiinţială  în chip  unic,  nu  mai  lasă  loc  confundării  fiinţiale, întrucât  unirea este comuniune interpersonală, dar în cuminecare ipostatică300, adică  prin identificare  reciprocă  a  singularităţii fiinţiale,  deci a alterităţii.  În  întâlnirea  inter-personală  nu  este  o  unire  ca  între realităţi  nedeterminate.  Nu  e  o  alăturare  sau  o  alipire  ca  între natură  şi  substanţă/esenţă,  şi  acestea,  fie  una,  fie  ambele, indistincte,  nediferenţiate,  adică  neipostaziate.  În  mistagogia ghelasiană,  hotarul  haric  nu  este  anulat.  Dimpotrivă.  Este dublat şi întărit de hotarul ipostatic. Participarea harică nu este sistată.  Este  mult  mai  clar  şi  mai  evident  personalizat,  de fapt, harul301. 

Ambele  hotare  –  şi  haric,  şi  ipostatic  –,  deşi  hotărnicesc confundarea  şi  amestecarea  în  unirea  mistică,  nu  opresc,  nu anulează  unirea,  ci  deschid  şi  mai  amplu,  şi  mai  profund, comuniunea,  ca  aşezare  dinamică  în  chipul  con-locuirii  şi întrepătrunderii reciproce, specifică perihorezei inter-personale. 

Apoi, prin evidenţierea chipului triadic al persoanei ca arhechip al structurii persoanei, isihastul oferă un nou detaliu mistagogic prin  care  adânceşte  taina  întrepătrunderii  inter-subiective  şi trasează mai concret, mai aplicat, calea înţelegerii iconării ca vie icono-grafiere prin  Persoana Duhului, dar şi prin  duhul persoanei. 

Persoana Duhului se înţelege în Sfânta Treime de Persoane, ca Cel  purces  şi  purcezător  din  Tatăl,  dimpreună  cu  Fiul,  Cel 121 

Născut  din  Tatăl;  iar   duhul  persoanei  se  înţelege  în  raport  cu structura  triadică  intrinsecă  persoanei,  ca  de  exemplu:   nous-pneuma-logos,  chip-faţă-asemănare,  icon-iconare-iconic,  conştiinţă-memorie-limbaj, iubire-dragoste-dăruire etc. 

Antropologic    se  poate  exemplifica  cum   duhul  sufletului (creat)  care  este  partea  mediană,  cea  dintre   nous  şi   logos,     adică  

 pneuma  –  este   faţa,  memoria,   iconarea,  dragostea  fiinţială (creată) –  

care poate pătrunde în  duhul/pneuma altui suflet. Prin acest  duh al  sufletului  ne  aflăm  în  spaţiul  unei  ontologii  fiinţiale,  apofatice, a creaţiei, aflată dincolo de energii şi de contactul prin ele. 

Suntem  într-un  contact  nemijlocit,  dar  apofatic,  negrăit,  cu sufletul  celuilalt.  Suntem  în  ordinea  pecetluirii-întipăririi  fiinţiale, prin activul direct al duhului sufletului, care, pătrunzând în  duhul  celuilalt  suflet,  lasă  o  urmă-memorie,  ce  are  forţă  de prefacere întru asemănare. 

  

 V.2. Asemănarea şi participarea după har, unirea în lumină 

 –  de  la  asemănarea  după  persoană-ipostas  la  asemănarea  după 

 har – 

Referindu-se  la  faţa  umană  care,  în  Hristos,  îşi  recâştigă 

toată  lumina,  toată  adâncimea,  adunând  în  ea  toate  sensurile creaţiei în mod armonios, părintele Stăniloae îl evocă pe ierom. 

Simion  Grigoriatis:  „După  fire  rămâne  întreg  om,  după  har  şi participare,  după  ce  s-a  răstignit  omul  vechi  şi  se  recâştigă 

asemănarea, se face întreg dumnezeu în suflet şi în trup, având harul  necreat  şi  strălucirea  de  cristal  a  slavei  cereşti  a  luminii feţii  Dumnezeu-omului  Iisus  Hristos,  care-l  uneşte  cu  slava Tatălui  şi  a  Fiului  şi  a  Sfântului  Duh.  Pentru  aceasta  sfintele icoane ne  înfăţişează  pe  sfinţi  asemănători  după  har  şi  participare cu Acela care, fiind întreg Dumnezeu, îi umple întregi de El  însuşi  şi  nu  lasă  în  ei  nimic  gol  de  prezenţa  Lui.  Prin  firea îndumnezeită  a  omului,  în  care  se  recapitulează  toate,  însuşi Dumnezeu se face totul în toate”302. 

Analizând  în  schema  şi structura  sa  acest  text,  observăm că după fire omul rămâne om, dar se face „întreg dumnezeu în suflet  şi  în  trup”    după  har  şi  participare  ,  după  ce  îşi recâştigă   asemănarea.  Apare  astfel  că,  într-un  sens,  asemănarea 122 

ce  trebuie  redobândită  premerge  îndumnezeirii  care  înseamnă 

„a  se  face  întreg  dumnezeu  în  suflet  şi  în  trup”  prin  har,  prin participare harică, mai exact. Pe de altă parte, sfinţii din icoane sunt văzuţi ca „asemănători după har şi participare” cu Hristos care îi umple de Prezenţa Sa. Îndumnezeirea este astfel o unire transfigurativă,  neamestecată,  neconfundată,  în  slava  feţei luminii  lui  Hristos  –  om  şi  Dumnezeu  –,  cu  slava  Tatălui,  şi  a Fiului, şi a Duhului Sfânt. Avem o unire a omului cu Dumnezeu în şi  prin slavă, adică,  în şi  prin harul necreat:  lumina necreată. 

Aşadar,  în  perspectiva  expusă  de  Simion  Grigoriatis,  în mod evident accentul este pus pe „har şi participare”, asemănarea  fiind  „după  har  şi  participare”,  ca  asemănare  întru  slavă/ 

lumină  necreată.  La  fel,  îndumnezeirea  sau  a  „se  face  întreg dumnezeu în suflet şi în trup” este tot „după har şi participare”. 

Ceea ce înseamnă că omul întreg se îndumnezeieşte, nu numai sufletul, nu doar o parte/componentă, deci. Omul în întregimea sa este pătruns de har. Harul apare astfel în prim-plan ca lucrare a  asemănării  şi  a  îndumnezeirii,  chiar  într-un  mod  cvasi-unilateral,  întrucât  nu  se  mai  vede,  nu  mai  transpare  suportul personal, de conţinut fiinţial şi identitar singular, al harului. 

Pornind de la chestiunea harului şi a participării, în siajul raportului  dintre  fiinţă  şi  har,  respectiv  al  personalismului  şi iconicităţii, o serie de interogări pot apărea: Participarea omului la Dumnezeu este participare numai la energiile necreate? Este numai  împărtăşire  harică,  deci?  Ca  atare,  (şi)  prezenţa  lui Hristos  este  numai  o  prezenţă  harică?  Altfel  spus,  isihasmul, asemănarea,  îndumnezeirea  sunt  eminamente  şi  unilateral experienţe  şi  trăiri  mistice  energetice  (în  sens  haric,  desigur)? 

Dar Persoana? Persoanele? Harul ecranează până la substituire Persoana/Persoanele? Natura persoanei este harică (energetică 

necreată)?  Cum  receptăm  în  viziune  personalistă  Fiinţa  şi Energiile Necreate? 

Una  este  ca  harul  să  fie  interfaţă  a  Persoanei  pe  care  o devoalează, şi alta este ca harul să fie numai o interfaţă, opacă, care nu transparentizează Persoana, ci o ascunde, ca şi când ar părea  că  harul  ar  fi  de  sine,  de  la  sine,  şi  nu  ar  fi  podoaba-strălucirea,  haina  de  lumină  a  Persoanei.  Aici  se  disting 123 

perspectivele  mistico-teologice,  apropo  de  sensul  distincţiei dintre  fiinţa prin har, care prevalează în structura palamismului, să-i  spunem  clasic,  şi   harul  prin  fiinţă  din  mistagogia  iconică 

ghelasiană,  în  care  în  prim-plan  este  personalismul  fiinţial  ca suport actant al lucrării-strălucirii luminii harice. 

Ambele  perspective  iau  în  considerare  dubla  ontologie: fiinţială  respectiv  harică,  în  care  harul  este  energie/lumină 

necreată.  Ambele  consideră  fiinţialitatea  ca  suport.  Ghelasian însă, se accentuează şi activul fiinţialităţii, conţinut al persoanei, care  pune  în  mişcare  lucrarea  harică.  Se  indică  astfel  suportul personal, de natură fiinţială, în temeiul căruia se accesibilizează 

harul. Altfel zis, harul nu acţionează de la sine şi prin sine, ci pe şi  prin  baza   persoanei   ca  realitate  fiinţială,  ce  transcende   harul. 

Participarea nu este doar harică, în acest caz. Este (şi) fiinţială. 

Însă, hotarul neamestecului fiinţial, în participare, este un hotar al persoanei. Acesta permite participarea fără confundare între necreat şi creat, ca dialog inter-personal, ca perihoreză, chiar. 

În  acest  sens,  isihastul  de  la  Frăsinei  mută  accentul  pe fondul  personalismului  fiinţial  care  poate  fi  participativ  chiar prin taina persoanei care nu se poate confunda niciodată cu altă 

persoană,  din  pricina  singularităţii  sale  ireductibile.  Se  iese astfel din schema în care harul apare ca activ, iar fiinţa apare ca pasivă sau/şi chiar ca fiind neparticipativă în mod direct, ca şi când  fiinţa  ar  fi  participativă  doar  indirect,  numai  prin intermediul  harului.  În  această  schemă  se  poate  vedea  că  încă 

reverberează  o  urmă  a  schemei  filosofice  antice,  aceea  în  care principiul,  nedeterminat  şi  nemişcat,  nu  se  poate  mişca  şi  nu este  participativ  decât  indirect,  prin  cele  din  afara  sa,  prin manifestările  sale.  Mistagogia  iconică  ghelasiană  deschide  uşa tainei  participării fiinţiale,  dar  nu  a  participării fiinţei  ca  atare, ci a participării prin chipul persoanei-ipostasului, întrucât fiinţa nu poate fi altcum decât ipostaziată. Fiinţa divină nu există real decât  în  cele  Trei  Persoane.  Personalismul  isihast,  în  grija pentru  acurateţea  revelaţională,  se  delimitează  de  modul  de operare  tributar  schemei  antice  care  priveşte  raportul  principiului  transcendent  cu  lumea  prin  intermediul  manifestărilor sale, schemă care nu mai este validă în creştinism. 

În mistagogia ghelasiană  Prezenţa Iconică este în dublă dar unitară  şi  integrată  deschidere  participativă:   Fiinţială  şi   Harică. 

Subliniază  însă  fondul  eminamente  personal  al  acestei participări.  Accentuează  chipul  identitar  al  persoanei  ca  fond fiinţial care se mişcă prin sine, ca act în sine, înainte de a mişca harul  şi  de  a  se  mişca  prin  har  ca  strălucire,  în  afară  de  sine. 

Mişcarea-lucrarea harică este pe suportul supramişcării-actului persoanei.  Aşadar,  prezenţa  personală  este  în  primul  rând fiinţială.  Din  această  prezenţă  fiinţială  a  ipostasului-persoanei, care  comunică  cele  ale  firii  fiinţiale,  se  revarsă  harul  ca prezentificare harică, luminoasă. 

În  acest  sens,  dacă  comuniunea  este  în  mod  real  o perihoreză interpersonală, înseamnă că participarea nu poate fi numai  harică  –  adică  doar  energetică,  ca  lumină  necreată  –,  ci trebuie  să  fie  şi  o  participare  autentic  fiinţială,  întâi  de  toate. 

Aceasta  ţine  de  exprimarea-comunicarea  directă  a  ipostasului-persoanei,  nu  a  fiinţei  ca  atare.  Aici  este  esenţa  tare,  personalistă, a mistagogiei ghelasiene. 

În consecinţă, în viziunea iconică isihastă nu există doar o amprentă  harică,  ci  este  şi  o   imprimare  fiinţială,  dar  în  chip personal-ipostatic;  o  identitate  singulară  a  persoanei  care  nu lasă  nicio  posibilitate  de  unire  panteistă, ca  fuziune  mistică,  în comuniunea dintre persoane. Aceasta înseamnă că participarea nu poate fi doar harică, pentru că în acest caz perihoreza interpersonală ar fi fără conţinut sau s-ar referi la un conţinut haric, unilateral, strict. Altfel spus, ar fi o altă formulare, dar echiva-lentă,  întrucât,  în  fond,  are  acelaşi  obiect:  participarea  harică. 

Prin intermediul persoanei ca stare de sine a fiinţialităţii, singulară,  deci,  participarea  este,  întâi  de  toate,  fiinţială,  întrucât esenţa  persoanei  în  sine  este  fiinţială.  Aceasta  este  tuşa  isihastului carpatin. 

În  acest  sens,  perihoreza  comuniunii  interpersonale  este în har, dar nu este doar harică! De aceea – în raport de contextul interferenţelor  mistice  contemporane,  energetiste  în  esenţă  şi impersonale  –  isihastul  de  la  Frăsinei  insistă  pe  nevoia  de  a evidenţia  harul prin fiinţă întrucât  fiinţa prin har riscă să ascundă 

sau  substituie   prin  „personalismul  energetic-haric”.  Ne  previne astfel că „personalismul energetic” este un pseudo-personalism care  riscă  să  treacă  sau  să  rămână,  dacă  nu   de  facto,  cel  puţin ca   modus  operandi,  într-o  schemă  de  tip  metafizic,  cea  în care  temeiul  este  impersonal,  iar  „personalismul”  ca  manifestare/structură  energetică  este  asociat  cu  o  devenire  „în  afara” 

 principiului. 

De  fapt,  în  schema  metafizică-mistică  ce  pune  ca  temei principiul, acesta nu este capabil de act în sine. Cu alte cuvinte, este  incapabil  de  participare  directă,  nemijlocită,  ca   principiu. 

Prin  urmare,  principiul  se  mişcă  şi  acţionează,  devine  participativ,  nu  prin  sine,  ci  numai  în  devenire  prin  cele  „din  afara lui”, adică prin manifestările/ energiile lui. În contrast,  persoana este  cea  care  se  mişcă  de  la  sine,  prin  sine,  dincolo  de  sine printr-o  participare  directă  de  sine.  Această  participare  nu  se confundă cu participarea prin manifestările/energiile sale. Din această  cauză   harul  prin  fiinţă,  în  viziunea  ghelasiană,  recu-perează  personalismul  fiinţial  ca  participare  fundamentală, directă, nu doar mediată haric. 

În demersul său apologetic, Avva Ghelasie observă riscul de  translatare  şi  aplicare  a  acestei  scheme  metafizice  şi  în interpretarea  misticii-teologice  isihaste  –  atunci  când  fiinţialitatea  şi  personalismul  trec  în  umbră  şi  se  marşează  doar  pe manifestările energetice harice, ca singurul activ şi participativ –, ceea  ce  poate  conduce,  în  mintea  unora,  la  o  echivalare  de neavenit,  evident  falacioasă,  între  isihasm  şi  misticile  metafizice.  De  aici  nevoia,  iscată  şi  de  contextul  interferenţelor mistice contemporane, de a restaura şi evidenţia personalismul fiinţial  cel  dincolo  de  har  –  dar  suport   supra-activ  al  harului! 

Dublată  de  nevoia  de  a  recunoaşte,  identifica  şi  totodată 

promova  activul  direct  fiinţial  al  persoanei,  de  care  principiul transcendent  din  misticile  metafizice  nu  este  capabil.  De  fapt, deosebirea fundamentală aceasta este: misticile metafizice au ca fundament   principiul,  iar  mistica  isihastă  are  ca  fundament persoana. 

Prin urmare, pentru a nu confunda misticile metafizice cu mistica  isihastă,  Avva  Ghelasie  a  trasat  un  hotar  distinctiv, 126 

începând  chiar  de  la  temei,  de  la  deosebirea  deci,  dintre principiu  şi   persoană.  A  identificat  astfel  şi  devoalat  ceea  ce defineşte  ca  formă  şi  structură   persoana,  în  realitatea  sa identificabilă şi recognoscibilă, pentru a o deosebi de  principiu. 



Asta pentru că în raport de realitatea pe care o desemnează, în cadrul  misticilor  cu  care  sunt  asociate,  persoana  respectiv principiul,     nu  se  poate  considera  cum  că  ar  putea  fi  termeni interşanjabili. 

Şi  dacă  cineva  ar  relativiza  termenii  şi  ar  încerca  să-i inverseze,  fundamentul  misticii  isihaste,  chiar  dacă  s-ar  numi principiu, sau principiu personal – sintagmă folosită de anumiţi autori  care  nu  au  reprezentarea  necesităţii  acestor  distincţii funciare –, ar trebui să asocieze acestui  principiu caracteristici de formă  şi  structură,  precum  cea  triadică,  specifică  arhechipului persoanei, pus în evidenţă de isihast. Aşadar, chiar dacă cineva foloseşte termenul  principiu, forţând nota, desigur – pentru că e ştiut că  persoana-ipostasul este termenul deja consacrat în mistica isihastă  –,  trebuie  să-i  identifice  structura  triadică  şi  să-i recunoscă  activul  direct,  fiinţial,  precum  şi  capacitatea  sa  de participare nemijlocită. Altfel, rămâne în logica de funcţionare a schemei misticii metafizice, care este una de depersonalizare şi impersonalizare. 

În  aceste  considerente,  mistagogia  iconică  isihastă  este mistagogia  persoanei  pentru  că  ne  descoperă  chipul  arhetipal, structural  triadic  al   persoanei,  cel  care  face  posibilă  perihoreza inter-personală,  reală,  prin  activul  şi  mişcarea  directă  a persoanei; o perihoreză de care  principiul  nu ştie şi de care nu e capabil,  pentru  că  nu  se  mişcă  prin  sine  şi  nu  este  activ  prin sine,  întrucât  funcţionează  pe  altă  „logică”,  cea  a  activării  în devenire, prin intermediul manifestărilor sale. Urmând „logica” 

principiului  e  ca  şi  când  în  cazul  dihotomiei  suflet-corp,  de exemplu, ai susţine că sufletele devin participative numai prin intermediul  corpurilor.  Indubitabil  există  şi  o  întâlnire  directă, de  la  suflet  la  suflet.  Este  şi  o  vedere-întâlnire  faţă-către-faţă  a sufletelor.  De  fapt,  Sf.  Grigorie  Palama  susţine  că  înainte  de cădere,  în  Rai,  sufletele  se  vedeau  înaintea  corpului,  în  chip nemediat,  direct.  În  aceeaşi  perspectivă,  dar  nu  în  orizontul 127 

paradisiac,  ci  în  cel  eshatologic  care  restaurează  ordinea  de preeminenţă  dintre  suflet  şi  corp,  respectiv  dintre  fiinţă  şi energii, ne provoacă să vedem şi isihastul frăsineian. Vederea sa mistagogică este una situată în perspectivă eshatologică. 

În  viziunea  sa,  persoana-ipostasul  este  subiectul  activ   

conştient,  fiinţial  în  natura  sa    care  este  direct  participativ  şi care  nu  poate fi confundat   cu  sau  substituit   prin  energiile  sale. 

Iar  această  schemă  este  valabilă  şi  în  ordinea  necreată,  cea  în care  Persoanele  divine,  în  care  subzistă   Fiinţa  Necreată,  sunt direct active şi participative, în chip de neconfundat cu  Energiile Necreate, adică cu  Harul-Lumina Necreată. Dar este valabilă şi în ordinea creată în care persoanele umane, în care subzistă  fiinţa creată, sunt direct active şi participative, în chip neconfundat cu energiile  create,  adică  cu   lumina  creată.  Energiile  Necreate  nu  se confundă  cu  energiile  create.  Altfel  spus,  Lumina  Necreată  nu se confundă cu lumina creată. Niciodată! 



 V.3.  Lumina  icoanei:  înfăţişarea  Feţei  lui  Hristos  în  temeiul perihorezei treimice 

 – personalizarea luminii, lumina personalizată – 

În prelungirea lui Olivier Clément care afirma că „lumina icoanei  simbolizează  slava  dumnezeiască  necreată,  voalată 

chiar prin profunzimea ei, trimiţând la sursa ei suprafiinţială”, părintele  Stăniloae  scria:  „Aflându-ne  în  biserică,  ne  aflăm  în orizontul dumnezeiesc care e numai lumină, dar o lumină care deşi  porneşte  din  Hristos  nu  confundă  icoanele  sfinţilor  unite cu  El,  care  se  păstrează  şi  ele  ca  lumini  pline  de  lumina  Lui. 

Spaţiul  bisericesc  e  un  spaţiu  al  luminii  mai  presus  de  fire,  al sensului  plenar  al  existenţei.  (...)  Faţa  omului  se  descoperă  în comuniune în adevărul ei, prin faptul că se luminează, arătând că  e  chipul  comuniunii  Persoanelor  treimice.  Icoana  e  luminoasă  pentru  că  înfăţişează  faţa  lui  Hristos  în  comuniunea treimică, faţa sfinţilor în comuniunea cu Dumnezeu, întreolaltă 

şi plini de atenţie binevoitoare faţă de noi”303. 

Prin  urmare,  fondul  comuniunii  perihoretice,  interpersonale, treimice, premerge luminii/slavei necreate, cea descoperită 

nouă,  creaţiei,  întru  adevăr  prin  luminarea  feţei  lui  Hristos, simbolizată  de  lumina  icoanei-reprezentare/imagine.  Faţa luminoasă a lui Hristos ne descoperă, prin urmare, comuniunea treimică  pe  care  o  întruchipează,  adeverind  astfel  fondul personal şi inter-personal al acestei lumini necreate, harice. 

În această lumină a lui Hristos nu aflăm însă o uniformi-zare, o nediferenţiere a luminii sfinţilor. Nu e o lumină necreată 

care  stinge  diferenţele.  Dimpotrivă.  Fiecare  chip  sfânt,  fiecare dintre  icoanele  sfinţilor  „se  păstrează  şi  ele  ca  lumini  pline  de lumina  Lui”.  Diferenţierea  luminii  harice  se  observă  şi  în conceperea paradigmelor divine ale creaţiei. Lumina lui Hristos nu  anulează  aceste  lumini  ale  sfinţilor  care  se  îmbracă  întru această lumină necreată, ca şi cu o haină. Se cuprind, altfel zis, într-o anumită formă, cromatică, linie, textură, după o anumită 

proporţie şi măsură, într-o anume compoziţie şi structură. Nu e, aşadar,  o  îndumnezeire  harică,  generică,  care  uniformizează  şi anulează  feţe,  ci  una  care  exprimă  o  amprentă  identitară, personalistă, care prezintă o asemănare cadrată de un model ce 

– în conformitate cu viziunea ghelasiană, cea a  harului prin fiinţă 

distinctă de cea a  fiinţei prin har –, nu e doar un model haric, pur şi simplu, ci un model în dublă dechidere:  fiinţială şi  energetică. 

Altfel spus, asemănarea/iconarea nu e doar harică, ci este şi fiinţială, întrucât prezenţa ipostasului-persoanei, în realitatea sa  fiinţială  singulară,  intrat  şi  aşezat  în  comuniune  interpersonală,  lasă  (şi)  o  urmă-pecete  fiinţială,  incizând  în  celălalt ipostas comuniant o urmă a acestei unicităţi. Se realizează astfel un  transfer  de  memorial  fiinţial, nu  generic, ci  în  chip concret, singular,  personalizat,  prin  contact  nemijlocit.  Nu  se  imprimă 

fiinţa  ca  atare  în  celălalt,  ci  chipul  său  unic,  în  subzistenţa  sa singulară  conţinută  în   persoana- ipostas.   Datorită   ipostasului-persoanei  fiinţiale,  în  relaţionarea  inter-personală,  participarea poate  fi  şi  fiinţială,  fără  riscul   panteism-izării,  adică  al  amestecării  şi  confundării  creatului  cu  necreatul.  De  ce?  Ipostasul este  hotar  identitar  fiinţial,  ireductibil.  Ipostasul  este  mărturia însăşi  a  distincţiei,  dar  în  ordinea  fiinţialităţii.  Ipostasul  este chipul  hotarului  fiinţial.  De  aceea,  întâlnirea   ipostasului  este întâlnire  a  singularităţii  fiinţiale,  nu  a  fiinţialităţii  ca  atare, 129 

indefinite. Similar, ne întâlnim prin corpul nostru cu un alt corp individual. Ne întâlnim deci cu materia încorporată individual, nu cu materia ca atare, nu cu o materie în sine. 

Ne  aflăm  astfel,  pe  fond,  în  taina  unei   asemănări  după 

 persoană  care este sursa actului participării directe a ipostasului-persoanei  în  strălucirea-energia/lucrarea  harică.  Altfel  spus, harul nu lucrează de la sine. Nu e participativ prin sine, ci prin persoana-ipostasul  care  este  suportul  supra-activ  al  lucrării-acţiunii  harului.  În  acest  sens  personalist,  cel  al  ipostasului fiinţial  ca  act-activ  în  sine,  se  explică  insistenţa  isihastului  pe orientarea dată de formula accesibilităţii  harului prin fiinţă, care reiterează  ordinea  deschiderii  participative,  punând  în  prim-plan  actul  fiinţial  al  ipostasului  şi  în  plan  secund,  lucrarea-acţiunea  harică.  Este  un  activ  dublu.  Participarea  este  astfel dublă. Ceea ce, în alţi termeni exprimat, este o „vedere dublă” – 

şi  vedere  a  fiinţialităţii  şi  vedere  a  harului,  în  concretul personalizării  lor!  –  aşa  cum  consemna  isihastul  de  la  Frăsinei în legătură cu trăirea mistică a unui ucenic al pustnicului Neofit Carpatinul. 

Desigur,  putem  vorbi   in  abstracto  de  modelul  lui Dumnezeu  ca  Fiinţă  şi  Har.  Însă,  acest  model  generic  ca formulă,  trebuie  văzut  în  realitate,  la  modul  concret,  prin prisma ipostazierii şi a personalizării Fiinţei şi Harului. O astfel de  perspectivă  ne  aduce  în  atenţie  modelul  ipostasului-persoanei  ca  fiinţialitate,  nu  a  fiinţialităţii  ca  atare.  Şi,  în consecinţă, ne relevă modelarea ipostatică ca personalizare, care este fiinţială în substanţa, în conţinutul ei. Mai trebuie adăugat, în acest sens al concretizării, că deşi Harul este unul, aşa cum şi Fiinţa este una, dar în Trei Ipostasuri-Persoane, tot aşa, în chip real,  Harul  este  individualizat  în  trena-strălucirea  deosebită  

a  fiecărei  Persoane,  şi,  prin  urmare,  este  întreit.  Deşi  este  unic în  natura  sa,  Harul  este  unul  şi  întreit  în  subzistenţa  sa ca  strălucire  a  Persoanei/Persoanelor.  În  acest  sens,  Harul/ 

Lumina Necreată este una dar în trei deschideri, specifice celor Trei  Ipostasuri-Persoane.  Lumina  Necreată  este,  aşadar,  una, dar  întreită,  distinctă  în  strălucire,  prin  Persoanele  Sfintei Treimi. 

Se  poate  distinge  în  acest  sens  între  harul  Tatălui,  harul Fiului  şi  harul  Duhului  Sfânt,  care  constituie  unicul  har,  de nedespărţit  şi  de  neîmpărţit,  al  Sfintei  Treimi.  Este  o  lumină  a Sfintei  Treimi,  dar  strălucind  din  Trei  Feţe,  ca  din  Trei  Sori. 

Aceste  detalii  care  privesc  harul  nu  doar  în  natura  sa,  ci  şi  în distincţia  sa,  prin  evidenţa  suportului  său  personal,  sunt relevante  cu  privire  la  înţelegerea,  detaliată,  a   Prezenţei  Iconice respectiv  a  chipului  amprentării  şi  imprimării,  deci  al  căii personalizării  ca  modelare-iconizare,  fiinţială  şi  harică,  nu numai harică, în Hristos. 

În  atare  considerente,  perspectiva  isihastă  mistagogică, personalistă,  conferă  un  alt  orizont  de  adâncime  unirii  şi participării  mistice,  care  nu  mai  este  o  cale  a  contemplării  şi  a participării  „doar  la  har”,  întrucât  este  atât  comuniune-perihoreză  interpersonală  (fiinţială),  cât  şi  participare  la  har (energii  necreate),  numai  prin  Hristos,  Dumnezeu  şi  om: Dumnezeu înomenit şi om îndumnezeit. 

Dacă  la  perspectiva  palamită  a   Fiinţei  prin  Har,  ca ontologie teologică care devine, prin permutare şi schimbare de accent,  Har  prin  Fiinţă,  în  perspectiva  ghelasiană,  se  adaugă  şi detaliile  unei  ontologii  antropologice,  configurată  pe  aceleaşi repere,  fiinţă  creată  şi   energii  create,  hristologia,  în  viziune personalistă, iconică,  poate  primi  noi  detalii;  sau  capătă  detalii de  un  nivel  superior  ca  precizie,  claritate  şi  profunzime,  cu privire  la  cele  două  firi,  dumnezeiască  şi  omenească,  şi  la neamestecarea,  neconfundarea,  nedespărţirea  şi  neîmpărţirea lor, în unirea şi comunicarea idiomică, în Hristos. Acestea devin şi  detalii  ale  căii  devoalării  complexităţii  participative  şi  ale comuniunii interpersonale întru Hristos: „„Lucrările” Harice nu sunt  „oarecare”  ,  ci  evidenţierea  Chipului  Hristic  şi  al  întregii Treimi Personale Divine. Harul repetă şi actualizează energetic Chipurile  Personale,  de  aceea  Harul  are  întodeauna  Iposta-zierile.     Harul  evidenţiază  astfel  Sacrul  Trupului  Hristic,  ca însăşi  originea  sa  de  Har  Hristic,  ceea  ce  înseamnă  că  Trupul Hristic  este  de  fapt  Îndumnezeirea,  iar  Harul  este  „Lumina” 

care iese din Îndumnezeirea Trupului Hristic”304. 

 V.4.  Faţa  lui  Hristos  –  împărtăşită  şi  prin  Icoană,  şi  prin Euharistie 

 – Prezenţa Iconică: moduri ale prezenţei – 

Părintele  Stăniloae  provoacă  la  reflecţii  printr-o  serie  de interogări:  „(...)  Nu  a  binevoit  oare  Dumnezeu  să  ne  acorde  şi un  mod  de  a  păstra  şi  conştiinţa  şi  sentimentul  prezenţei  Sale umane  ca  arătare  deplină  a  Lui  până  când  se  va  arăta descoperit, la sfârşitul timpului? Nu ne-a acordat Dumnezeu o posibilitate de a păstra vie şi conştiinţa prezenţei feţei Sale, mai ales  că  El  păstrează  în  realitate  această  faţă  până  la  sfârşitul timpului,  nevăzută  sensibil,  dar  după  aceea,  în  eternitatea vizibilă,  în  mod  pnevmatizat?”305.  Subsecvent  răspunde  afir-mativ, confirmând că prin icoană există o continuare a prezenţei lui Hristos printre noi, până la sfârşitul timpului, prin puterile dumnezeieşti mijlocite de Trupul Său. Este prezent deci şi prin umanitatea  Sa  întreagă transfigurată,  inclusiv  prin  faţă:  „Acest mod de a păstra  conştiinţa perpetuării prezenţei Domnului între noi cu faţa Sa umană, din planul Său invizibil,  ni l-a lăsat Dumnezeu prin  icoana  Sa  (subl.  n.).  Dacă  Fiul  lui  Dumnezeu  Cel  întrupat continuă  să fie  printre noi  până la  sfârşitul veacului  prin  toate puterile  dumnezeieşti,  mijlocite  prin  trupul  Său,  de  ce  nu  ar continua  să  fie  prezent  şi  lucrător  printre  noi  şi  prin  faţa  Sa, într-un  mod  care  să  ne  facă  conştienţi  de  această  prezenţă  cu faţa Sa”306. 

În  acest  sens,  icoana  nu  este  doar  un  obiect  al  aducerii aminte, sau al simplei transcenderi dincolo, la cele nevăzute, ci este un chip tainic al unei prezenţe care vine dincoace, în istorie, din veşnicie. Este o prezenţă hristică nu doar în duh, ci (şi) prin trupul  îndumnezeit,  înviat,  transfigurat.  Hristos  este  prezent (şi)  prin  Faţa  Sa.  Astfel,  icoana  este  chip  al  prezenţei  invizibilului prin vizibil. Dar nu este o prezenţă a unui invizibil fără 

trup  sau  o  arătare  a  unei  lumini  în  sine,  impersonale.  Este  un chip  al  prezenţei  luminii  feţei  lui  Hristos,  nu  a  unei  lumini depersonalizate. Prin intermediul icoanei se descoperă, aşadar, un mod de a păstra şi perpetua conştiinţa prezenţei lui Hristos depline, inclusiv cu faţa Sa umană ca prezenţă a Sa între noi, în istorie,  până  la  sfârşitul  veacurilor.  Altfel  zis,  faţa  umană  a  lui 132 

Hristos, păstrată în veşnicie, este lucrătoare asupra noastră, aici şi  acum,  şi  prin  intermediul  icoanei  Sale,  care  o  reprezintă 

mediind  prezenţa  Sa,  tot  aşa  cum  este  lucrător  prin  puterile dumnezeieşti, mijlocite de trupul Său înviat. 

De fapt, aceste puteri dumnezeieşti care ne vin  din şi  prin trupul  Său  îndumnezeit,  ne  vin  şi  prin  faţa  Sa  îndumnezeită 

care ne este accesibilă şi la care suntem părtaşi prin intermediul icoanei  Sale.  Acest  detaliu  este  într-adevăr  semnificativ  prin faptul  că  icoana  este  un  chip  al  prezenţei  hristice  în  Persoană, şi  prin  Trupul  îndumnezeit,  şi  prin  Faţa  Sa  transfigurată. 

Întâlnirea  prin  icoană,  prin  participarea  la  trupul  îndumnezeit al lui Hristos, se arată a fi o comuniune în Trupul Mistic, nu o contemplaţie metafizică. Altfel zis, prin închinarea la icoană ne aşezăm ca închinători în orizontul îndumnezeirii (şi a) trupului nostru.  Suntem,  prin  închinare  la  icoană,  pe  calea  unirii-întrupării cât mai depline – prin prefacerea care îndumnezeieşte inclusiv  trupul  nostru  –  în  Trupul  Mistic,  adică  în  Biserică, extensie a trupului îndumnezeit al lui Hristos. În fond, această 

perspectivă  –  care  mută  accentul  pe  întrupare  şi  pe  îndumnezeirea trupului, şi care angajează, în relaţionarea iconică, într-un chip participativ, nu doar duhul, ci şi trupul îndumnezeit şi faţa luminoasă – reflectă chipul eminamente ecleziologic al icoanei. 

Şi, după cum bine se vede, acest chip ecleziologic al icoanei se distinge de o vedere a icoanei printr-un filtru metafizic care în  mod  clar  nu  ia  în  considerare  Trupul  şi  Faţa,  prezente  în Prezenţa  lui  Hristos.  Este  o  perspectivă  mistică  realistă  cu reverberaţie  apologetică.  În  acest  sens,  icoana  nu  arată  o modalitate  de  participare  doar  la  har/lumină.  Este  participare şi la trupul îndumnezeit şi la faţa transfigurată. Nu e o întâlnire doar în lumina harică. E o întâlnire şi cu Trupul prin care trece Lumina/  Harul.  Trupul  îndumnezeit  e  şi  el  prezent  în  comuniunea  interpersonală,  care  este  o  comuniune  în  chip  iconic euharistic. 

De fapt, în siajul legăturii dintre trupul îndumnezeit al lui Hristos  şi  faţa  Sa,  dintre  trupul  îndumnezeit  şi  Euharistie, dintre  Euharistie  şi  faţa  Sa,  şi,  pe  cale  de  consecinţă,  dintre icoana Sa şi Euharistie – ce relevă moduri prin care Dumnezeu 133 

ne face conştienţi de prezenţa Sa, făcându-ne părtaşi la aceasta –, Marele  Teolog  consemnează:  „Dacă  nu  putem  concepe  că 

Domnul  lucrează  în  noi  prin  puterile  Sale  fără  mijlocirea trupului  Său  îndumnezeit,  cum  am  putea  gândi  că  El  nu  e prezent şi cu faţa trupului Său, prin care se manifestă în modul cel  mai  deplin  intimitatea  şi  comunicabilitatea  Lui  cu  noi,  sau infinitatea  dumnezeiască  de  dragoste  în  forma  feţei  omeneşti, care  este,  mai  mult  decât  toate  obiectele  naturii  şi  mădularele trupului omenesc, expresia infinităţii, sau a legăturii omului cu infinitatea? Dacă ne împărtăşim cu trupul şi Sângele Domnului, şi acestea sunt izvorul sau mijloacele umane ale împărtăşirii cu toate puterile dumnezeieşti ale lui Hristos, de ce n-ar exista şi o anumită  împărtăşire  de  faţa  Lui?  Nu  e  Domnul  cu  faţa  Lui  în Euharistie, ci numai cu un trup şi cu un sânge fără faţă? Şi dacă 

păstrăm  „chipurile”  trupului  şi  sângelui  Lui  în Euharistie,  sub înfăţişarea pâinii şi vinului nu putem păstra oare şi o oarecare prezenţă  şi  a  feţei  Lui,  desigur  fără  o  prefacere  a  feţei  Sale nevăzute  într-o  faţă  văzută  asemănătoare  prefacerii  din Euharistie?”307 

Sf.  Pr.  Mărturistor  Dumitru  afirmă,  aşadar,  că  este  de neconceput faptul ca Dumnezeu să lucreze asupra noastră altfel decât prin mijlocirea trupului Său îndumnezeit. Ceea ce, printre altele,  constituie  o  delimitare  faţă  de  misticismul  aniconic, evagrian  şi  origenian,  care  eterizează  trupul  învierii  sau  trec dincolo  de  el,  eliberându-se  de  el.  Dumnezeu  lucrează  însă 

asupra  noastră  prin  mijlocire  hristică,  pentru  că  noi  nu  putem să  ne  întâlnim  cu  Dumnezeu  direct,  decât  în  chip  paradoxal, adică  indirect.  Ne  întâlnim  cu  Dumnezeu  numai  în  şi  prin Hristos,  Fiul  lui  Dumnezeu  întrupat,  Cel  cu  trupul  înviat  şi îndumnezeit,  în  veşnicie.  Prin  El,  inclusiv  prin  trupul  Lui, străbate lucrarea dumnezeiască, duhovnicească şi harică asupra noastră. Numai prin Fiul, care este  Uşa, intrăm la Tatăl. Iar Uşa se deschide prin întrupare! Uşa este Icoana! Doar în Hristos ca Trup  Mistic,  fiind,  ne  întâlnim  direct  cu  Tatăl,  cu  Fiul  şi  cu Duhul Sfânt, cu Sfânta Treime, deci. Doar rămânând în Hristos, Fiul  lui  Dumnezeu  întrupat,  ca  Mijlocitor-Icoană  avem,  paradoxal, nemijlocit acces la Duhul Sfânt şi la Tatăl. Mistic nu putem 134 

depăşi Trupul Mistic al lui Hristos, care este Biserica. A crede că 

poţi  „depăşi”  acest  Trup,  înseamnă  a  ieşi  din  Biserică,  care,  nu fără noimă, e definită ca Trup Mistic a lui Hristos, întrucât Hristos e  capul  ei.  Aceasta  înseamnă  a  dărâma  „stâlpul  şi  temelia” 

Adevărului, şi a ieşi de pe Cale, deci din icoană şi din asemănare. 

Însă,  mai  intervine  un  detaliu.  Prezenţa  lui  Hristos  cu trupul Său îndumnezeit în viaţa noastră, are ca centru radiant, de prim-plan, al acestei prezenţe,  faţa Sa. Mai mult, faţa trupului hristic, după precizarea Marelui Teolog, este în chip culminant expresia  comunicabilităţii  apropiate, intime,  dar şi  cea care,  cu prioritate,  face  să  transpară  infinitatea  dumnezeiască.  Se  poate remarca astfel o ierarhie a comunicabilităţii şi intimităţii, respectiv a transparenţei, între  faţă şi celelalte mădulare ale trupului, dar şi  între   trup  şi  celelalte  obiecte  ale  naturii.  Este  o  anume deosebire  în  ceea  ce  priveşte  capacitatea  de  transparentizare  a infinitului  dragostei  dumnezeieşti,  care  este  o  dragoste  a Persoanei ce, în Sine, cuprinde infinitul. 

Astfel,  ca  ordonare  a  capacităţii  de  transparentizare  a sufletului  prin  materie,  sau  chiar  a  dumnezeirii,  putem  spune că avem prioritar în alcătuirea structurii umane, capul în raport cu trupul, faţa în raport cu capul, ochii în raport faţa. Fiind un proces  care  presupune  şi  un  parcurs  şi  un  gradient,  îndumnezeirea transpare, se resimte „exterior” ca lucrare, mai întâi prin ochi, prin faţă, prin capul aureolat, până la a cuprinde ca într-o mandorlă întreg corpul, care este luminat şi transfigurat de har în chip deplin.  Îndumnezeirea este în cele din urmă nu doar a trupului  întreg,  ci  a  omului  întreg.  Însă,  îndumnezeirea  şi transfigurarea  reprezintă  un  proces  al  cărui  efect  se  resimte  în ochi  întâi  şi  pe  faţă,  şi  apoi,  pe  trepte  mai  înalte,  cuprinde corpul  întreg  care  se  îmbracă  în  lumina  necreată  ca  şi  cu  o haină. A nu se confunda însă  aura ca lumină creată, cu  aureola ca Lumină Necreată. Distincţia dintre creat şi necreat se păstrează 

şi în acest sens al luminii sfinţilor. 

De remarcat că în Euharistie, chiar sub înfăţişarea pâinii şi vinului, este şi o prezenţă tainică a  Feţei lui Hristos. Ceea ce este firesc, dat fiind faptul că în Euharistie este (şi) întreg Trupul lui Hristos – de care ne împărtăşim, în taina viului Său!, pentru că 

Euharistia  este  comuniune-întâlnire!  –  şi  nu  doar  un  corp  fără 

cap,  fără  faţă,  fără  vedere-privire.  Fără  îndoială,  în  Euharistie nu ne împărtăşim doar cu trupul îndumnezeit al lui Hristos, ci ne  cuminecăm  şi  cu  sufletul  şi  dumnezeirea  lui  Hristos.  Însă, prin  Fiul-Dumnezeu  întrupat  ne  întâlnim,  în  Euharistie,  inclusiv  cu  Dumnezeu-Duhul  Sfânt  şi  cu  Dumnezeu-Tatăl.  Există  o perihoreză inter-personală în Euharistie, între om şi Dumnezeu, prin chipul hristic. 

Dar între împărtăşirea (şi) de Faţa lui Hristos în Euharistie, deşi  nevăzută,  respectiv  împărtăşirea  (şi)  de  Faţa  lui  Hristos prin  intermediul  icoanei,  ca  faţă  văzută-reprezentată,  este  o legătură de fond. De ce? Pentru că în realitate este o întâlnire cu aceeaşi  Persoană/Persoane.  Este  vorba  tot  de  aceeaşi  întâlnire, tot  de  acelaşi  Hristos,  Dumnezeu  şi  om.  Este  vorba  de  aceeaşi Faţă a Sa şi de aceeaşi Prezenţă a Sa, de care ne face conştienţi, în diferite moduri, Hristos. Iar fiecare din noi, la rândul nostru, avem  la  dispoziţie  aceste  chipuri  de  a   o   recepta  şi  de  a   o  trăi. 

Conştiinţa  acestei  Prezenţe  Iconice  sau  în  ce  constă  conştien-tizarea  este  şi  o  chestiune  de  practică  şi  experienţă  mistică. 

Ghelasie isihastul relevă, prin antropologia iconică, dimensiunea fiinţială a persoanei şi a  conştiinţei fiinţiale, distinctă de  conştienţa energetică,  sens  în  care  receptarea  este  dublă,  atât  în  ordinea conştiinţei fiinţiale, cât şi în ordinea  conştienţei energetice. 

Putem însă să păstrăm acelaşi chip de receptare şi asupra Euharistiei  şi  asupra  Icoanei,  fiind  conştienţi  că  ne  întâlnim întru adevăr cu acelaşi Hristos, faţă-către-Faţă, în chip personal, şi  prin  Icoană,  şi  prin  Euharistie.  Nu  trebuie  să  aplicăm,  de pildă, o grilă de lectură metafizică Icoanei – gândind metafizic, deztrupat, întâlnirea cu Hristos –, iar Euharistiei să-i aplicăm o alta  grilă,  gândind  fenomenologic  întâlnirea  cu  Hristos,  doar prin prisma corpului hristic. În fond, întâlnirea cu Hristos este cea inter-personală, în taina comuniunii în  chip euharistic, adică 

în  chip  integral  divino-uman,  neamestecat  şi  neconfundat, neîmpărţit şi nedespărţit. 

De  aceea,  dacă  Faţa  Sa,  adică  a  lui  Hristos,  o  regăsim  în Euharistie,  ca  cea  de  care  ne  împărtăşim,  şi  dacă  de  Faţa  Sa, adică a lui Hristos, ne împărtăşim şi prin intermediul Icoanei – 

136 

Icon-iconologie-iconografie 

având în vedere trupul Său întreg îndumnezeit şi transfigurat, Acelaşi  Trup  cu  care  ne  cuminecăm  şi  prin  Euharistie  –,  se poate  spune,  fiind  vorba  de  aceeaşi  Prezenţă  Iconică  a  lui Hristos, care ni se oferă cu trupul îndumnezeit, că şi Icoana este un chip al comuniunii euharistice. Sau este o comuniune în chip euharistic,  dar  în  alt  mod  mediată.  Pe  fond,  şi  prin  Icoană,  şi prin  Euharistie,  suntem  părtaşi  la  aceeaşi  întâlnire  interpersonală,  în  Trup  Mistic,  cu  acelaşi  Hristos,  Cel  care  are  şi trupul  Său  îndumnezeit,  fiind  Persoană  divino-umană,  şi  nu oricare Persoană, ci anume Fiul, Cel Unul Născut din Tatăl, plin de har şi de adevăr. În acest sens, oferirea ca trup îndumnezeit, în chip euharistic, nu este numai o participare harică, ci este una deplin personalizată, care este (şi) harică. 

Caracterul iconic euharistic al icoanei – în sensul  Prezenţei Iconice, ca  prezenţă în  chip euharistic, adică divino-umană integrală, nu  circumscrisă  unui  orizont  metafizic  şi  spiritual,  unilateral deci – l-a consemnat şi Avva Ghelasie. Mulţi nu l-au înţeles, în perspectiva  sa  iconică,  personalistă,  integrativă.  În  consecinţă, isihastul a fost evaluat pripit  şi judecat superficial, şi din acest punct de vedere. În realitate, nu a făcut decât să evidenţieze în chip personalist şi să configureze în chip euharistic, comuniant în  Trupul  Mistic,  Mistica  Icoanei.  Astfel,  a  extras  icoana  din interpretarea  ca  transcendere  de  tip  mistico-metafizic,  ca modalitate contemplativă, pentru a o prezerva pe coordonatele liturgice,  ritualice,  euharistice,  cele  ale  întâlnirii-comuniunii inter-personale,  desfăşurate  în  dinamica  perihoretică  a  unirii neamestecate întru acelaşi Trup Mistic – Biserica lui Hristos. 

În  acest  sens,  pentru  isihast,  închinarea   la  sau  întâlnirea prin Icoană implică o regăsire a tainei persoanei şi o exprimare ca   prezenţă   participativă  deschisă  comuniunii   chip  iconic euharistic. Este o aşezare în acel chip al comuniunii în care toate sunt  active,  toate  sunt  într-o  dinamică  participativă,  în  chip distinct:  şi  necreatul,  şi  creatul,  şi  Dumnezeu  şi  omul,  prin Dumnezeu-Omul,  adică  prin  Hristos.  În  fond,  chipul  iconic euharistic  este o sintagmă care trebuie înţeleasă aici tot iconic, ca model-tip.  Deci,  ca  un  chip  întru  asemănare  cu  modelul exemplar  al  comuniunii  divino-umane,  relevată  mistagogic  de 137 

taina Euharistiei, radiografiată ca structură a comuniunii interpersonale  între  Dumnezeu  şi  om,  în  Hristos.  Ne  întâlnim  cu acelaşi  Hristos  din  Euharistie,  în   chip  iconic  euharistic,  (şi)  prin Icoană.  Ne  situăm  şi  ne  mişcăm  deci,  prin  închinare  gestică  – 

precum  în  gestul  iconic  din  isihasmul  carpatin  –  pe  aceleaşi coordonate  structurale  şi  relaţionale  ale  întâlnirii  interpersonale, precum cele ale Euharistiei, avută în atenţie ca reper, în taina sa, ca diagramă şi ţintă-matrice a comuniunii integrale. 

Relaţionarea  sau  participarea  în  formă  gestică  este  o adresare-exprimare  apofatică  directă  a  persoanei  în  chipul închinării.  Nu  este  o  mentalizare  care  ascunde  apofatismul antropologic,  ocultând  taina  persoanei care  transcende  mintea. 

Practica  iconică,  în  isihasmul  carpatin,  are  nevoie,  pentru acurată  înţelegere,  după  cum  explicit  preciza  isihastul  de  la Frăsinei,  şi  de  harta  antropologiei  iconice  care  ne  devoalează 

apofatismul persoanei umane. 

Aşadar, şi prin intermediul icoanei ne deschidem pentru a ne adânci într-o comuniune în Trupul Mistic, iar aceasta implică 

o participare, pe diverse ordini de realitate,  fiinţiale şi  energetice, create şi  necreate, ce au drept centru şi suport actant, fundamental,  persoana/persoanele.  De  aceea,  în  viziunea  mistagogică 

personalistă  ghelasiană  nu  se  poate  restrânge  participarea, comunicarea  şi  comuniunea,  doar  la  har.  Indubitabil  însă,  este participare   şi  la  har,  dar  prin  persoană/persoane!  Dar  este participare   şi  la  trupul  îndumnezeit,  şi  la  faţa  îndumnezeită  a lui  Hristos,  după  cum  este  participare   şi  la  sufletul  Său.  Dar este, totodată, participare  şi la dumnezeirea Sa308, care nu poate fi redusă la har sau substituită de har, şi, cu atât mai puţin, nu poate fi depersonalizată. 

În  fapt,  pentru  isihast,  a  vorbi  astăzi,  în  contextul  energetist  al  misticilor  impersonale,  numai  de  participare  la  har, adică la energii (necreate), implică riscul unei depersonalizări şi impersonalizări  mistice,  prin  (pseudo-)  personalizare  energetică, aspecte cu totul străine de autenticul isihasm. De aceea în mistica  iconică  închinarea  la  icoană  rămâne  orientată  personalist de  prezenţa iconică în Trupul Mistic, pre-dispusă, deschisă 

comuniunii  în  chip  euharistic,  devoalat  ca  participare  interpersonală integrală. 

Evident,  participarea  integrală  presupune  o  clarificare, inclusiv a ceea ce este sau în ce constă în realitate chipul integral al omului. Realizarea practică a integralităţii participative implică 

o  recuperare  a  dimensiunii  apofatice  a  persoanei  umane,  dar angajează  şi  o  restaurare  a  omului  ca  personalitate,  în  care  se cuprinde  şi  trupul.  Restaurarea  omului  are  însă  un  caracter iconic  întrucât  se  realizează  prin  raportare  la  modelul  iconic paradigmatic. Este totodată şi o restaurare de chip antropologic, pentru ca omul să fie capabil de asemănare după chipul-model arhechipal, prin chipul său,  re-făcut, ca suport al asemănării. 

Restaurarea  chipului  omului  este  cea  care  face  posibilă 

întâlnirea-dialogul faţă către faţă cu modelul hristic, prototipic. 

Paradoxul este că noi ne restaurăm faţa-chipul nostru apofatic, care este chipul în sine de persoană creată, nu prin noi înşine, ci prin  vederea  Feţei  lui  Hristos,  cea  în  care  transpare  Persoana Fiului lui Dumnezeu. Ne restaurăm prin intermediul Restaura-torului,  pentru  că  noi  nu  ne  mai  cunoaştem  chipul  autentic, original. Nu-l mai identificăm. Restaurarea este în acest sens o iconare, o modelare adică, prin Icoana însăşi, care este Hristos. 

Altfel  spus,  dialogul  inter-personal  are  nevoie  şi  de  descoperirea  noastră  ca  persoană,  descoperire  care  nu  este  posibilă 

decât  numai  prin  supra-personalizare  hristică,  adică  prin  contactul  cu  Hristos  în  Persoană.  Deci  numai  în  Prezenţa  Sa  este posibilă.  Persoana  lui  Hristos,  Prezenţa  Sa  şi  Faţa  Sa,  ni  se descoperă în şi prin Icoana Sa ca Prezenţă Iconică integrală. 

Slava  dumnezeiească  a  feţei  omeneşti  a  lui  Hristos  se răspândeşte, prin comunicare cu El, şi asupra celor ce „recunosc în Hristos pe Dumnezeul supremei iubiri de oameni şi împliniri a  aspiraţiilor  umane  după  desăvârşirea  prin  iubire”309.  Însă, 

„pentru această sporire a slavei sau a luminii lui Dumnezeu pe faţa  noastră,  după  asemănarea  slavei  de  pe  faţa  lui  Hristos,  ce reflectă  adâncimile  iubirii  şi  curăţiei,  se  înţelege  că  trebuie   să 

 privim mereu la faţa lui Hristos. Dar  cum am putea să privim la ea, dacă nu am avea icoana lui Hristos? A crede în Hristos, dar  a nu privi la slava feţei Lui prin icoana Lui, înseamnă a se priva de posibilitatea  împărtăşirii  de  slava  feţei  Lui  (subl.  n.),  de  înduhovnicirea prin El”310. 

Altfel spus, a crede în Hristos, refuzând icoana, înseamnă 

a  nu  fi  întru  asemănare  cu  Hristos.  Înseamnă  a  te  lipsi  de împărtăşirea din slava Sa. Înseamnă a nu mai fi părtaş, deci, la înduhovnicirea  prin  Hristos.  Ceea  ce  echivalează  cu  a  nu-L 

întâlni, de fapt, cu a sta într-o închipuire a credinţei sau a rămâne într-o  credinţă  închipuită,  lipsită  de  cuminecarea  reală  cu Hristos.  Trebuie  să  remarcăm  aici,  încă  o  dată,  legătura  dintre asemănarea  slavei  de  pe  faţa  noastră  şi   asemănarea  slavei  Feţei  lui Hristos la care suntem chemaţi să fim părtaşi prin Icoana Sa, ca înduhovnicire prin El. Este o înduhovnicire prin lucrarea slavei care preface, care preschimbă la faţă întru slavă, care transfigurează trupul nostru. Trebuie să observăm că la Sf. Pr. Mărturisitor Dumitru Stăniloae nu este o oarecare vedere a oricărei slavei, ci este o slavă a Feţei. Este o slavă care se arată, care se înfăţişează, în chip personal, pentru că faţa este a persoanei. 

În  acest  sens,  asemănarea  nu  este  una  simplă,  doar   după 

 slavă.   Nu  este  o  asemănare  numai  după  slava  în  sine,  ci  este asemănare  după slava Feţei, nu oricare, ci Faţa lui Hristos. Este o asemănare  după  slavă/har,  dar  un  har-lumină  personalizată 

care  străbate  prin  Faţă,  prin  Trup,  pe  care  îl  transfigurează, fiind un trup îndumnezeit. Nu e o asemănare cu o slavă/har ca trecere  într-o  lumină  harică  dincolo  de  Trup,  de  Faţă.  Este  o asemănare cu lumina harică care transfigurează, străluceşte Faţa, venind  de  dincolo,  dincoace,  trecând  prin  Faţă.  Harul/slava rămâne în trup. Vine prin cineva. Faţa este a cuiva. Este cineva. 

Faţa  este  a  unui  Trup  şi  a  unei  Persoane.  Aceasta  înseamnă, totodată, că suntem părtaşi nu doar la slavă/har, ci şi la Faţă, şi la  ce  este  dincolo  de  Faţă,  la  Persoana-Ipostas  ca  Supra-Faţă. 

Umanul nu se amestecă cu divinul, divinul nu se confundă cu umanul. 

Asemănarea  slavei  feţei  noastre   după  slava  Feţei  lui Hristos  indică  faptul  că,  în  parcursul  îndumnezeirii,  harul  ne pătrunde  (şi)  în  trup  şi  ajunge  să  se  vadă  (şi)  pe  faţa  noastră. 

Situaţie în care vorbim de o vedere-contemplare a slavei/harului prin trup. Prin urmare, nu este o contemplare a slavei în afară 

de trup, contemplare ce are ca agent o minte desprinsă de trup şi  chiar  de  taina  persoanei.  Nu  e  nici  o  vedere  post-mortem  a 140 

unei  lumini,  după  ce  părăsim  trupul,  ca  o  vedere  solitară  a minţii  ieşite  din  trup.  Nu  e  contemplarea  ca  atare  a  luminii necreate  a  Sfintei  Treimi  deci,  cum  li  se  pare  unor  evagrieni contemporani,  ci  este  vedere  a  slavei/luminii  necreate  prin trupul preaslăvit hristic, în chipul comuniunii inter-personale. 

Prin  urmare,  nu  ne  asemănăm  doar  în  har,  ci  ne asemănăm  şi  în  chipul  de  îmbrăcare  în  har  a  feţei,  a  trupului nostru,  asemeni  lui  Hristos.  Ceea  ce,  pe  fond,  exprimă  comuniunea inter-personală, transfigurată de har, care ne confirmă în realitate deplina noastră prezenţă în Trupul Mistic, cel în care şi noi  oamenii,  şi  Hristos,  Dumnezeu  şi  om,  ne  păstrăm  şi  faţa noastră şi trupul nostru uman, în veşnicie, după înviere. Nu e, aşadar,  o  unire-contopire  în  lumină  harică,  în  care  trupul dispare. Nu este o unire printr-un trup folosit ca mijloc, în chip pasager,  dar  care  apoi  „se  depune”  ca  la  origenieni,  ori  se destructurează şi disipă în lumină, ca la iconomahi. 

Pentru  Sf.  Pr.  Mărturisitor  Dumitru  Stăniloae,  a  nu  privi la slava feţei lui Hristos, prin icoană, „înseamnă a reduce enorm eficienţa lucrării lui Hristos asupra ta”; „înseamnă a nu aprecia preţuirea ce a dat-o Iisus feţei omeneşti ca mijloc şi ca obiectiv de înduhovnicire”; „înseamnă a micşora însemnătatea faptului că  Dumnezeu  a  luat  faţa  omenească  pentru  vecie,  ca  cea  mai concentrată  manifestare  a  spiritualităţii  umane  faţă  de natură”311. 

În  perspectivă  inversă  privind,  a  vedea  slava  feţei  lui Hristos  prin  icoană,  înseamnă  a  creşte  eficienţa  lucrării  lui Hristos  asupra  noastră,  înseamnă  a  aprecia  preţuirea  acordată 

de Dumnezeu feţei omeneşti ca mijloc şi ţintă de înduhovnicire, înseamnă  a  maximiza  însemnătatea  faptului  că  Hristos  a  luat pentru  totdeauna  faţă  umană,  prin  întrupare,  şi  o  va  avea veşnic,  după  înviere  şi  înălţare.  În  mantia  acestei  perspective care  priveşte  întâlnirea  prin  icoană  se  situează,  adâncită  într-o viziunea iconică, mistica isihastă, în specificul carpatin, cea care urmăreşte,  în  chip  accentuat,  calea  directă  de  comuniune  faţă-către Faţă cu Hristos. 

Icon-Iconare-Iconic: Persoana – Chip Triadic 

 – de la mistagogia icoanei, la mistagogia iconică –* 

 

 

I. Iconic, Iconare, Icoană 

 

 I.1. Icoana - taina în descoperirea persoanei 

 – de la teologia icoanei, la mistica icoanei – 

 Icoană, Iconare şi  Iconic ‒ sunt termeni ce constituie fundamentul  şi  centrul  de  greutate  al  întreg  edificiului  mistico-teologic  al  Părintelui  Ghelasie,  precum  şi  al  practicii  sale  duhovniceşti.  „Trăirea  noastră  creştină  este  trăirea  în  icoană,  (…) este  dialog  între  icoane”1.  „Să  începi  să  vezi  lumea  prin  ochii Icoanei”, „să capeţi o vedere de Icoană a lumii”, „să transformi lumea  într-o  Icoană  cosmică”,  „să  Iconizezi  lumea  prin  Icoana întrupării lui Hristos”, „să te închini şi să îngenunchezi în faţa Icoanei”, „să stai ca în Icoană”, „să faci Ritualul Icoanei”, „să vă 

umpleţi  casa  de  icoane”  ca  să  devină  Biserică  –  sunt  îndem-nurile sale de practică în specific carpatin, rămase ca moştenire. 

Sunt  îndrumări  simple,  în  fond,  dar  pline  de  adevăr  şi  de valoare  duhovnicească,  căci  au  în  spate  o  trăire  autentică,  un vast  bagaj  de  cunoştinţe  multidisciplinare  însoţit  de  o  muncă 

asiduă  de  cercetare,  elaborare  şi  exprimare,  întreţinută  de  o necontenită  căutare  de  adâncire  în  tainele  lui  Dumnezeu  şi  ale lumii, asociată cu nevoia de actualizare şi adecvare contextuală. 



 Ce este icoana, în rostirea Părintelui Ghelasie? 

„Icoana  este  deplinul  tainei.  Icoana  este  taina  în  descoperire tot de taină, care te implică în taină, te asociază până la o proprie  participare  tot  de  taină.  Icoana  este  sublimul  întâlnirii cu taina până la vorbirea cu taina ca descoperire tainică. Icoana 



*   Un  gest  de  mulţumire  coordonatorului  colecţiei  –  GHELASIENE  –  in  honorem Avva Ghelasie –, pentru încredere, sugestii, comentarii şi completări.  

este  izvorul  şi  originea  tainei.  Icoana  este  cea  care  are  taina  în sine  şi  icoana  naşte  taina,  nu  taina  naşte  icoana.  Icoana  este chipul-ipostasul-persoana  ca  supra-taină  din  care  se  revarsă 

taina”2. 

„Icoana este arătarea-asemănarea Chipului”3. Chipul este numit  „în  mod  deosebit  şi  iconul  în  sine  al  lui  Dumnezeu,  de unde  originea  icoanei  creştine  în  descoperirea  chipului  lui Dumnezeu prin taina arătării lui Hristos. Între chipul de icoană 

şi chipul lui Dumnezeu este astfel mai mult decât o „înrudire” 

de  analogie,  fiind chiar o  „comunicare”  de sine”4.  „Icoana  este exprimarea  Chipului”5.  „Icoana  este  Chipul  în  comunicare  (...) Icoana  este  vorbirea  în  gest  divin”6 . „Icoana  este  puntea  rugăciunii”7. 

„Icoana este icoană doar dacă are „trupul învierii hristice”, altfel nu mai este icoană, ci o reprezentare figurativă, moartă”8. 

„Icoana  creştină  este  hristic  întrupat,  nu  hristic  inteligibil.  (...) A sacraliza hristic trupul iconic este icoana creştină”9. 

„Icoana este obiect de cult creştin, adică de ritual liturgic hristic”10. „Icoana nu este simplă reprezentare teologică, ci este în  primul  rând  reprezentare  ritualică  de  euharistie  liturgică”11. 

„Icoana  este  viu  iconic  şi  spiritual  şi  material-corporal”12. 

„Icoana  este  material  ce  participă  la  Divinul  Întrupat  în  el. 

Icoana este Divin Întrupat, nu Divinul însuşi ca în idol”13. 

Pe lângă aceste formulări ce au consistenţa unor maxime, pentru a percepe icoana în contextul viziunii isihaste a Părintelui Ghelasie, am ales câteva teme prin care se poate vedea şi modul său  personal de abordare, sau altfel zis, chipul său de iconare: Icoană  şi  Nume;  Trupul  Icoanei  –  Viul  Hristic,  Viul  Duhovnicesc; Prezenţa  Persoanei  –  Activul  şi  Viul  Iconic;  Icoana  –  Punte  de Rugăciune  şi  Dialog,  Icoana  –  arhechip  al  Bisericii  şi  Biserică  în potenţă;  Icoană  şi  Ritual;  Icoană  şi  Liturghie:  euharistia  hristică  – 

 originea icoanei. 





 Icoană şi Nume, Persoana şi Iconicul Numelui 

Teologia icoanei este: numele, chipul şi materia de zugrăvire,  toate  formând  reprezentarea  iconică.  Iar  raportul  faţă  de icoană  implică  trecerea  de  la  materia  de  zugrăvire  la  chipul 158 

iconic  şi  de  la  chip  la  numele  persoanei  chipului,  care  aduce acea   prezenţă  iconică  de  dialog.  „Icoana  creştină  are  teologic, nume,  chip  şi  materie-trup  de  zugrăvire,  dar  nu  are  persoana acestora, aceasta fiind dincolo şi peste ele”14. 

„Numele  este  esenţial  pentru  icoană,  el  este  considerat iconicul  spiritual.  Astfel,  teologic  se  spune  că  numele  dă  chip icoanei  şi  o  sfinţeşte  chiar.  Numele  este  legat  direct  de  chipul icoanei  şi-i  atrage  prezenţa  celui  din  icoană.  Puterea  numelui este cunoscută – Numele lui Dumnezeu atrage şi Prezenţa reală 

a Lui. Acest viu al Numelui şi Chipului este viul ce se manifestă 

şi  în  materialitatea  icoanei.  Este  o  relaţie  nedespărţită.  Icoana este  în  primul  rând  Numele  şi  Chipul  acestuia  şi  apoi corespondenţa  corporală,  până  la  materialitatea  icoanei”15. 

„Icoana  este  Numele  în  comunicare,  este  cartea  cu  Numele Chipului, care face tocmai arătarea Chipului, a nevăzutului”16. 

„În creştinism, Numele este legat şi de Persoana Numelui, care se arată cu adevărat prin Întruparea Hristică. Această taină 

a Întrupării Numelui şi a Persoanei Divine este temeiul icoanei creştine, care dă o cu totul altă viziune chipului reprezentat în forme  iconice”17.  Hristos  este  arătarea  tocmai  a  Chipului  lui Dumnezeu cel de taină. Dacă Numele de Dumnezeu este prima lui  reprezentare,  odată  cu  aceasta  este  şi  taina  chipului  iconic. 

„Dumnezeu şi Chipul Iconic sunt sinonimi şi  deodată. În Sine, Dumnezeu este Chip Iconic ce nu poate fi văzut de creaţie, iar în  arătare  este  tot  Chip  Iconic,  dar  accesibil  nouă.  Iconic-Persoană-Dumnezeu  sunt  deodată  şi  fără  despărţire.  Numele de Dumnezeu este identitatea, Persoana este distincţia Numelui şi Iconicul este arătarea de taină a Numelui şi Persoanei. Deci, ca  specific  carpatin,  Dumnezeu  este  Chip  de  Icoană  în  Sine  în care subzistă Numele şi Persoana”18. 

Astfel, Chipul lui Dumnezeu ca Iconic este mai mult decât Chip de Dumnezeu în relaţie cu lumea. „Dumnezeu nu este un Nume  „funcţional”,  ci  un  Supra-Nume  Sacru  în  sine,  Iconic, datorită  căruia  El  Însuşi  este  (numit)  mai  întâi  Dumnezeu  în sine şi, prin acesta, şi Dumnezeu pentru creaţia sa. Acest Chip de  Dumnezeu  intrafiinţial  este  Iconicul  divin”  pentru  mistica isihastă carpatină. Noi nu ştim Chipul lui Dumnezeu, dar ni se 159 

M.R. IENCULESCU 

revelează  asemănarea  Sa  care  este  Numele  Iconicul  Chipului din adânc”19. „Specificul carpatin este această supra-sacralizare a  Numelui  lui  Dumnezeu  ca  Iconic  Divin  în  sine,  faţă  de  care trebuie să faci gest de închinare, şi cu „înfricoşare mare” apoi şi numirea Lui”20. 



 Trupul Icoanei ‒ Viul Hristic, Viul Duhovnicesc Fiul lui Dumnezeu S-a Întrupat real şi astfel trupul poate avea în sine divinul. De aici, Icoana poate avea în sine pe Cel pe care-l  reprezintă.  De  asemenea  „trupul  unui  chip  nu  poate  fi niciodată rupt de cel pe care-l reprezintă. Trupul atrage chipul şi prezenţa celui reprezentat, iar prezenţa şi chipul atrag trupul acestuia.  Această  simultaneitate  a  trupului  şi  a  celui  pe  care-l reprezintă  este  învăţătura  Sfinţilor  Părinţi,  referitor  la  taina icoanei”21. 

Hristos  Cel  Înviat  este  icoana  adevărată,  ca  trup  şi  divin deodată,  fără  despărţire  şi  fără  amestecare.  Unde  este  arătarea trupului  lui  Hristos  este  şi  arătarea  prezenţei  lui  reale  şi  vii.  

Trupul icoanei este astfel trup de înviere, nu orice trup. „Icoana este icoană doar dacă are „trupul învierii hristice”, altfel nu mai este  icoană,  ci  o  „reprezentare  figurativă,  moartă”.  De  aceea taina  icoanei  începe  doar  cu  întruparea  lui  Hristos,  că  prin chipul  Său  se  poate  face  iconarea  chipurilor.  „Câţi  în  Hristos v-aţi  Botezat,  în Hristos v-aţi  şi  Îmbrăcat”.  (...) Prin Hristos  cel întrupat  făpturile  capătă  iconarea  hristică,  (...)  de  chipuri înviate, în viul hristic”22. 

Astfel,  icoana  are  în  plus  faţă  de  o  reprezentare oarecare tocmai   viul  hristic  ce  dă  icoanei  chipul  propriu-zis  de  icoană. 

Viul  hristic  din  reprezentarea  icoanei  este  însă  încorporat  în Trupul  Înviat,  ce  dă  şi  materialului  icoanei  taina  unui  „viu iconic”.   „Astfel  mistica  icoanei  vorbeşte  de  „un  viu  special”, viul  iconic  hristic,  ce  intră  în  icoană,  deodată  ca  „material  şi reprezentare”. „Materialul” icoanei prin chipul iconic pe care-l reprezintă  primeşte  „condiţia  de  iconic”,  ce  îl  sfinţeşte.  Icoana este „sfinţită prin chipul iconic din ea”, nu este sfântă prin sine însăşi.  Icoana  este  trupul  chipului  şi  trupul  este  viu  doar  prin chipul fiinţial ce este în trup. Deci icoana este trupul chipului şi 160 

noi  nu  ne  închinăm  trupului,  ci  chipului,  dar  chipul  fiind întrupat,  închinarea  se  face  deodată  şi  trupului  şi  chipului,  ca totalitate.  Hristos  cel  cu  trup  este  Hristos  cel  întreg  şi  noi  ne închinăm acestui întreg hristic”23. 

„În  modalitatea  revelaţiei  biblice,  Însuşi  Dumnezeu  pro-cedează de la trup la suflet. Dumnezeu „ia pământ, modelează-zugrăveşte corpul”, în care apoi suflă chipul sufletului. Dumnezeu întâi  face  „casa”  în  care  să  locuiască  sufletul.  Şi  dacă  chipul spiritual nu poate fi fără trupul acestuia, înseamnă că şi trupul nu  poate  fi  „gol”  de  chipul  spiritual,  deci  nu  poate  fi  lipsit  de viul  iconic.  Astfel  icoana  este   viu  iconic  şi  spiritual  şi  material-corporal.  Acelaşi  fapt  este  în  taina  întrupării  hristice.  Fiul  lui Dumnezeu întâi îşi prepară casa-trupul în care să Se întrupeze. 

Mai  întâi  alege  pe  Fecioara-Maica  Domnului,  şi  din  trupul Maicii Domnului Se naşte chipul iconic al lui Hristos cel întrupat. 

Maica  Domnului  este  Teo-tokos,  Născătoare  de  Dumnezeu, adică real naşte chipul lui Hristos cel Dumnezeu şi Om. Trupul Maicii  Domnului  naşte  iconicul  Dumnezeiesc  al  lui  Hristos. 

Aşa, corpul este născător de chip”24 . 

De  obicei  se  consideră  că  chipul  este  înaintea  corpului. 

„De  fapt  sunt  deodată  şi  în  prezenţă  reciprocă.  Pentru  noi, creaţia, fiind prin Creator, partea de întrupare a Divinului este activul  propriu-zis.  De  aici,  icoana  este  considerată  mistic  ca 

„născătoare de chip” al celui pe care-l reprezintă. Dacă nu este trupul,  nici  chipul  nu  se  naşte.  Trupul  este  astfel  Icono-tokos, Născător de Chip Iconic”25. 

Dar „trupul icoanei este trup „înduhovnicit”, nu o materialitate  obişnuită.  Are  astfel  „duhul  chipului”  şi  acest  duh  dă 

un  viu iconic şi materialului icoanei. Se distinge trupul de duhul chipului,  dar  materialul  icoanei,  fiind  înduhovnicit,  înseamnă 

că are real  viul duhului. Deosebirea dintre o materialitate oarecare şi materialitatea icoanei este în această „înduhovnicire” a materialului  icoanei.  Icoana  în  însăşi  materialitatea  ei  are  astfel  un 

„viu  duhovnicesc”,  are   prezenţa  duhului  iconic.  Credinciosul participă la taina icoanei prin acest  duh iconic”26. 

 Prezenţa Persoanei: comunicare fiinţială şi strălucire harică 

 – Activul şi Viul Iconic – 

„Icoana  este  mai  mult  decât  simpla  reprezentare  a  unui chip. Icoana este altarul chipului, ceea ce implică şi un sacru de activ  iconic.  Altarul  cere  închinare  specială  în  plus  faţă  de  o venerare.  În  altar  este  prezent  direct  Dumnezeu  şi  de  aici  se prelungeşte în templu-biserica propriu-zisă. Astfel se consideră 

un  Divin  ce  „îmbracă”  materia  şi  chipul  reprezentat  şi-i  dă  o 

„suprareprezentare”  de iconic  chiar  în  materia  şi  chipul  reprezentat.  Aceasta  nu  înseamnă  idolatrie,  pentru  că  materia  şi chipul reprezentat nu se transformă în Divin (ca la idoli), ci se îmbracă într-un Divin care acceptă întruparea în reprezentarea iconică.  Aşa,  iconicul  acesta  nu  este  de  „substanţă”,  nici  ca materie, şi nici ca Divinitate, ci ca supra-formă care le îmbracă 

neamestecate, dar în legătură. 

Spre deosebire de perspectiva teologică, în care icoana are nume,  chip  şi  materie-trup  de  zugrăvire27,  în  mistica  iconică 

toată  taina  icoanei  nu  este  în  nume,  chip  şi  materia  de  zugrăvire,  ci  în   persoana  care  se  „lasă  legată”  de  acestea28.  Cel  mai important  este   viul  iconic,  supra-viul  care  îmbracă  icoana  în exterior. Acest viu nu este al chipului şi materiei, ci al „legăturii de taină” a acestora cu persoana de „dincoace”. Acest viu este un  viu fiinţial care are, într-adevăr, şi harul, dar nu se confundă 

cu  acesta.  Persoana  are  capacitatea  să  iasă  real  şi  faptic  în 

„afara”  sa,  fără  să-şi  „piardă”  fiinţialitatea,  iar  această  ieşire  a persoanei fiinţiale în „afara” sa este prezenţa. Astfel prezenţa nu  este  energie,  ci  prelungire  de  fiinţialitate  peste  „hotarele sale”, din care apoi iese şi o energie harică. 

Prin prezenţă se comunică „cele” ale  fiinţei, iar apoi cele ale  prezenţei  se  comunică  prin   energiile  harice.   Este  evidenţiată  astfel  această  deosebire  între  prezenţa  ca  fiinţialitate  de exterior şi energia ca strălucire de prezenţă29. 

Şi  în  acest  miraculos   viu  iconic  de  exterior  al  chipului reprezentat  se  face  apoi  dialogul  cu  icoana.  „Astfel,  în  taina persoanei ca supra-reprezentare şi peste nume, şi peste chip, şi peste materie se face comunicarea mistică. Aşa-zisele energii ale reprezentării  formei  chipului  se  dizolvă  în   supra-viul  persoanei, care  este  dincolo  de  orice  energie,  fiind  fiinţă.  (...)  Acolo  unde 162 

este  reprezentarea  chipului  iconic  vine  imediat  şi   prezenţa persoanei  respective,  dar  „peste  şi  în  exteriorul”  reprezentării. 

Şi   prezenţa  persoanei  de  dincolo  de  reprezentare face  apoi  şi  un fel de „harizare” a reprezentării chipului zugrăvit. 

Icoana este „reprezentare harismatică”, spun Sfinţii Părinţi. 

„Prin chipul sfânt pe care-l reprezintă primeşte sfinţirea harului, ce  dă  materialităţii  icoanei  o  „energie  iconică”.  Chipul  iconic este  chip  harismatic  şi  harul  este  o  realitate  vie  divină,  care  se manifestă şi în materialitatea icoanei”30. 

Mistica iconică este în acest ritual gestic dintre  prezenţa ‒ 

 viul persoanei şi reprezentarea sa şi într-un chip întrupat-zugrăvit. 

Aşa, trupul-zugrăvit capătă sfinţirea  supra-viului prezenţei persoanei, care  nu  transformă  materia,  ci  o  face  „părtaşă-participantă”  la taina  cea  de  dincolo31.  În    acest  gest  iconic  avem  încărcătura prezenţei  Divinului,  ca  întâlnire  şi  chiar  ca  unire  şi  dialog-conlucrare.  Iar  în  această  unire  tu  eşti  cel  pasiv  şi  Divinul  cel Activ”32. 



 Icoana – chip dialogal, Icoana – arhechip al Bisericii 

 – Icoana – Biserică în potenţă, Icoana – punte a rugăciunii – 

Fiul  lui  Dumnezeu  Se  împărtăşeşte  lumii  prin  diferite modalităţi,  deplinătatea  acestei  împărtăşiri  fiind  Euharistia Liturgică.  Icoana  este  chiar  un  rod  al  împărtăşirii.  Icoana  este chip  sfinţit,  tocmai  datorită  faptului  că  a  ajuns  la  împărtăşirea cu  Divinul,  până  la  unirea  cu  El.  Icoana  este  chip  de  unire. 

De aceea în icoană este dialog. „Mistic se poate spune că icoana este tocmai ritualul dialogului sacru. Icoana este modalitate de relaţie,  ce  dă  icoanei  prezenţă  şi  participare  deodată.  Şi  astfel, icoana  este  vie,  tocmai datorită  dialogului  pe  care-l are  deja  în sine şi pe care-l activează în permanenţă”33. 

„Unde este icoana, este „vorbirea cu Dumnezeu”, de unde legătura  icoanei  directă  cu  rugăciunea.  Icoana  este  puntea rugăciunii. De aici rugăciunea prin icoană, ce şi mai mult se face rugăciune „în” icoană. Icoana este, astfel, chip de Biserică, unde se întâlneşte creaţia cu Dumnezeu. Orice icoană este arhechip al Bisericii,  care  naşte  Biserica.  Modelul  Bisericii  este  după 

modelul  icoanei.  Hristos  întrupat  este  prototipul  icoanei,  care 163 

are  în  sine  prototipul  Bisericii.  Icoana  este  Biserică  în  potenţă. 

De  aceea  Biserica  trebuie  să  aibă  icoane  şi  zugrăveli  de  sfinţi, care  nasc  tocmai  Chipul  de  Biserică.  (…)  Această  condiţie  de 

„icoană  de  întrupare”  dă  caracterul  de  dialog  şi  de  Biserică-locaş de întâlnire până la unirea cu Dumnezeu. Şi acest caracter de Biserică dă icoanei aureola de taină”34. 

„Mistica  teologiei  icoanei  are  ca  esenţă  tocmai  caracterul de dialog al icoanei. Dacă, teologic, icoana este reprezentarea ce te îndreaptă spre chipul celui reprezentat, mistica icoanei este o dată  dialogul  dintre  văzut  şi  nevăzut,  şi  încă  o  dată  dialogul dintre  chipul  reprezentat  şi  reprezentatori.  Este  tocmai  mira-colul icoanei, în care Chipul Cel Nevăzut se îndreaptă El către vedere”35. 



 Icoană şi Ritual – Mişcare în Gesturi Sacre 

„Icoana este obiect de cult creştin, adică de ritual liturgic hristic.  Aşa,  icoana  trebuie  să  aibă  „dimensiunile”  ritualului liturgic, nu doar simpla reprezentare. Ca şi cuvântul evanghelic, care  în  cultul  ritualic  capătă  şi  alte  dimensiuni  decât  „simplu cuvânt scripturistic”. Spiritul iconoclast este şi anti-ritualic. 

Teologicul pentru viaţa creştină înseamnă tocmai „intrarea” 

în  taina  ritualului  sacramental  creştin,  care  face  din  cuvânt  o euharistie36 reală şi împărtăşibilă. Evanghelia ritualului liturgic este  mai  mult  decât  „cele  patru  evanghelii  scripturistice”.  Este icoană  liturgică.   Evanghelia  este  chivotul  care  ţine  Cuvântul divin întrupat. Orice cuvânt evanghelic este o euharistie pentru suflet.37  

Acest   viu  al  cuvântului  evanghelic  noi  îl  prelungim  şi  în 

reprezentarea icoanei. Dacă în pâinea şi vinul euharistic este cu adevărat  un  viu  divin, şi  cuvântul  evanghelic  şi  reprezentarea iconică pot să aibă un viu ritualic liturgic. 

Teologia  Icoanei trebuie  să  ţină  cont  şi  de  acest aspect  al ritualului liturgic al icoanei. Trebuie clarificat că icoana nu este simplă  reprezentare  teologică,  ci  este  în  primul  rând  reprezentare ritualică de euharistie liturgică.38 Şi aşa, reprezentarea iconică intră şi în categoria de viu liturgic39. Pâinea euharistică 

este Trup Divin40, chiar dacă are reprezentarea materiei pâinii41 

164 

Icon-Iconare-Iconic 

obişnuite. La fel, trupul icoanei este Trup Sfinţit,  chiar dacă este materie obişnuită. 

Tot ce este sacralizat nu mai poate fi considerat obişnuit, ci  o  „excepţie”  supranaturală.  Şi  reprezentarea  sacră  nu  poate fi  „distrusă”,  chiar  dacă  reprezintă  trupul,  şi  nu  spiritul. 

Iconoclaştii ar trebui să înţeleagă că idolatria nu se potriveşte cu icoana  creştină,  pentru  că  are  o  reprezentare  de  divinitate  de întrupare-euharistie, nu de divinizare în sine.42 

Mai  mult,  iconicul  creştin  este  divin  de  ritual,  nu  de 

„substanţă”  divină.  Icoana  nu  are  substanţa  divină,  ci  are   viul activului formei divinului. Reprezentarea iconică este teo-formă 

ce  are  în  sine  conţinutul43  naturii  create,  nu  al  divinului,  ca  în idol. Această taină de formă divină ce „îmbracă”44 un conţinut de  natură  creată  este  taina  iconicului  creştin.  Paradoxal,  în icoană  forma  este  divină  şi  conţinutul  nu  este  divin.  De  aceea este o închinare reală şi la reprezentarea iconică, pentru că are tocmai  teo-forma.  Idolul  este  „formă  creată”  şi  conţinut  de divin, ce face o absorbire a divinului în „materia” idolească. Iar 

„teo-forma  este  taina  chipului  de  persoană.  (…)  Persoana  este teo-forma  teo-conţinutului”45.  Această  teo-formă46  este  taina iconicului47,  care  face  reprezentarea  iconică  un  viu  de  formă 

divină, nu de natură divină, ceea ce exclude astfel idolatrizarea. 

Şi  viul  de  formă  divină  înseamnă  ritual  iconic,  adică  gest iconic”48. „Ritualul este mişcarea în gesturi sacre”49. 



 Icoană şi Liturghie 

 – icoana – liturghia întrupării chipului lui Hristos –  

 – euharistia hristică: originea icoanei – 

Ca  definiţie  în  terminologie  ghelasiană,  liturghia  este actualizarea  în  prelungire  nesfârşită  a  iubirii  dumnezeieşti50. 

Liturghia  înseamnă  „trăire  în  chipul  iubirii  absolute”.  „Iubirea dumnezeiască  dincolo  de  toate  definirile  este  arhi-liturghia  în sine, care se „revarsă” şi în creaţie ca „liturghie de creaţie”, care este „dialogul de iubire între iubirea absolută dumnezeiască şi iubirea absolută de creaţie”51. 

„Esenţa  vieţii  este  permanenta  liturghie  a  iubirii  dumnezeieşti, care coboară în creaţie şi prin care apoi creaţia se „urcă” 

spre Dumnezeu”52. „Liturghia pe scurt este iubirea lui Dumnezeu 165 

care neîncetat Se dăruieşte creaţiei Sale şi creaţia la rândul său răspunde mereu cu „deschiderea fiinţialităţii” de creaţie”53. 

Liturghia este şi mistica teologiei icoanei hristice: „Chipul icoană al lui Hristos este euharistia liturghiei. Taina icoanei este taina  euharistiei  liturghiei  lui  Hristos. Icoana  este  liturghia întrupării  chipului  lui  Hristos  în  chip  de  creaţie.  Icoana  este liturghie hristică”54. 

Icoana „se naşte din dublul act al coborârii lui Dumnezeu în  creaţie  şi  totodată  al  urcării  creaţiei  în  Dumnezeu.  (...)  Este actualizarea  desăvârşirii.  Dacă  ar  fi  doar  o  „coborâre”  a  lui Dumnezeu în creaţie fără urcarea şi a creaţiei în Dumnezeu, nu ar fi fost cu adevărat „toată împlinirea”. De aici iată se „naşte” 

chipul  desăvârşirii,  icoana. Cine  nu  trăieşte  actul  liturgic  al liturghisirii  euharistiei  hristice  nu  poate  „pricepe”  taina icoanei.  De  aceea  originea  icoanei  este  euharistia  hristică. 

El,  Hristos  cel  euharistic,  cel  Dumnezeu  totodată  om-creaţie este  icoana,  chip  de  Dumnezeu  coborât  în  creaţie  şi  chip  de creaţie urcat în Dumnezeu. 

Icoana este chip de Cuvânt-Dumnezeu întrupat în chip de creaţie şi chip de creaţie întrupat în Chip de Dumnezeu Cuvânt. 

Este  însuşi  chipul  euharistiei  în  care  chipul  de  creaţie  se  face trupul şi sângele lui Hristos, Dumnezeu şi om-creaţie totodată. 

Icoana  este  chip  de  creaţie  urcat  în  Dumnezeu,  este  chip îndumnezeit,  nu  dumnezeit.  A  nu  se  confunda  icoana  cu 

„idolul”  –  icoana  nu  este  chip  de  creaţie  „făcut  Dumnezeu”, cum este „idolul”, ci este chip de creaţie îndumnezeit, urcat în Dumnezeu.  Analog,  „pâinea-trupul  Bisericii  se  face  trupul  şi sângele  lui  Hristos  cel  înviat”,  iar  „credincioşii  Bisericii  prin pâinea  liturgică  urcă  în  Hristos  şi  trupul  lor  se  face  trupul  lui Hristos – o taină negrăită şi o bucurie cerească”55. 

„Biblic, mistica personală este doar o jumătate de comunicare  cu  Dumnezeu,  căci  doar  liturghisirea  euharistică  sacer-dotală a Bisericii este mistica întreagă şi deplină. Personal, tu poţi  ajunge  să  stai  până  în  Faţa  lui  Dumnezeu  Cel  Întreit,  ca starea iconică, dar prefacerea euharistică a trupului înveşnicirii nu  o  poate  face  decât  Biserica. Poţi  primi  harul-lumina  divină, dar nu poţi primi înveşnicirea decât prin unirea-împărtăşirea cu 166 

trupul  liturgic  bisericesc  sacerdotal.  De  aceea,  strict  biblic,  zisa rugăciune mistică personală este doar o jumătate, ea trebuie să 

se întregească prin rugăciunea euharistică a Bisericii, dincolo de tine personal. Strict biblic, nimeni nu se poate mântui decât prin Biserica Euharistică”56. 

„Este doar o unică împărtăşire, de trup euharistic hristic, peste  care  este  coborât  şi  Sfântul  Duh,  fără  despărţire  sau amestecare”57. „Biserica întreagă biblică este deodată Cuvântul, Duhul-Pecetea  Divină  şi  Euharistia-Prefacerea  Dumnezeiască. 

Liturghisirea este această integralitate nedespărţită şi deodată”58. 

„În Biserică este totala întâlnire cu Dumnezeu”59. 

Unii  vor  o  teologie  exclusivă,  alţii  o  religie  cult-morală. 

Taina  isihastă  este  taina  acestora  nedespărţită  şi  neamestecată. 

Taina  isihastă-filocalică  este  taina  trinitară-integrală.  Taina isihastă  este  taina  icoanei  şi  taina  împărtăşaniei  liturgice.  Fără 

taina  icoanei  şi  a  împărtăşaniei  nu  se  poate  înţelege  taina creştină. Icoana-Chipul Tatălui Dumnezeu, taina în sine însăşi, se corelează după căderea creaţiei cu Icoana Chipul lui Hristos, restabilirea  creaţiei  căzute.  În  taina  Icoanei  Hristos-Împărtăşanie  se  întâlnesc  teologia  şi  religia.  În  această  taină  se  unesc cele două icoane, Dumnezeu şi creaţia. Totul este în vederea şi în sensul acestui ultim act de unire a creaţiei cu Dumnezeu. 

În  taina  Icoanei  Împărtăşanie-Hristos,  chipul  necreat Dumnezeu  se  uneşte  cu  chipul  de  creaţie  într-o  unitate  fără 

amestecare.  Toată  taina  este  prin  Hristos.   Nu  simpla  persoană 

Hristos,  ci  Hristos  cel  Taină  Împărtăşanie.  Hristos  restabileşte creaţia căzută şi tot El o uneşte cu Dumnezeu Tatăl, Taina-Taină. 

Creaţia este creaţie şi niciodată nu va putea ajunge la deofiinţa cu  Dumnezeu.  Prin  Hristos  se  ajunge  totuşi  la  acest  imposibil, fără  amestecare.  În  Hristos  Împărtăşanie  cele  două  firi  creaţie-Dumnezeu se unesc fără amestecare şi fără despărţire”60. 

„Taina icoanei este însăşi taina hristică, a unirii Dumnezeu-creaţie,  dar  nu  ca  simplă  unire,  ci  totodată  ca  act  liturgic  al prefacerii  firescului  într-un  supra-firesc,  doar  hristic  posibil. 

Mistica isihastă este astfel liturghia propriei persoane”61. 

Toate cele expuse până aici spre desluşirea tainei icoanei, în  viziunea  şi  cu  cuvintele  isihastului  de  la  Frăsinei,  ne-au condus la taina Icoanei Hristos-Împărtăşanie, prin care creaţia şi 167 

Dumnezeu se unesc fără amestecare şi fără despărţire. „Viitorul teologicului  hristic,  numai  în  sensul  acesta  va  putea  deveni  o actualizare activă, în care să se trezească în mod deosebit viaţa creştină”62. 

 

 I.2. Iconicul – în iconare mistagogică 

Familia  de  cuvinte  născută  în  jurul  termenului  icon: iconic,  iconare,  iconizare,  iconografie,  iconoclasm  se  regăseşte abundent  în  scrierile  isihastului63,  fiind  dovada  preocupărilor sale nu atât directe şi explicite faţă de această tematică, cât faţă 

de  conturarea  şi  reflectarea  implicită  a  unei  viziuni  iconice distincte,  specifice  trăirii  isihaste.  Privind  iconicul  ca  pe  un cuvânt  cheie  în  ansamblul  operei,  se  poate  creiona  încă  de  la început o imagine semnificativă asupra complexităţii abordării sale,  doar  amintind  câteva  din  temele  tratate,  prin  titlurile sugestive  care  ne  trec  printr-un  întreg  repertoriu  mistico-teologic  –  triadologic,  hristologic,  mariologic,  antropologic, ecleziologic, 

liturgic, 

euharistic, 

mistagogic 

(persoană, 

trifiinţialitate,  perihoreză,  fiinţă  şi  har,  fiinţă  şi  „fiinţări”)  –: Paternitatea,  Originea  Tainei  Iconicului;  Taina  Iconicului Maternităţii;  Iconicul  Hristic;  Personalizările  Hristice  Iconice; Biserica  Hristică,  Uşa  de  intrare  în  Iconic;  Euharistia  Liturgică, Iconicul  Posibil  al  Creaţiei;  Mistica  Iconică  prin  Iconicul  Maicii Domnului;  Perihoreza  Divin  şi  creaţie,  Împlinirea  Mystagogiei Iconicului;  Fiinţă  şi  Iconic;  Trifiinţialul  Iconic  al  Fiinţei  în  Sine; Iconicul de Fiinţă şi de „fiinţări”; Iconizările Fiinţiale şi cele Harice; Iconizările în raporturi comparative. 

Numai prin această înşiruire de titluri putem fi puşi într-o condiţie  smerită  în  faţa  evidenţei  unei  mărturii  a  Părintelui Ghelasie  de  mare  anvergură,  care  pe  bună  dreptate  poate  să 

copleşească  pe  cel  care  se  încumetă  să  încerce  o  analiză  a structurii  „iconicului”  şi  să  comprime  într-o  sinteză  această 

temă, cu multiple ramificaţii şi dimensiuni, după cum se poate observa. 

 Şi totuşi, ce spune despre iconic, Părintele Ghelasie? 

„Chipul  lui  Hristos  este  chipul  de  persoană  fiinţială  în sine,  din  care  cauză  este  chip  iconic-arătare.  Odată  cu  venirea 168 

pământească  a  persoanei  hristice,  apare  şi  taina  iconicului,  a arătării la faţă a Divinului şi Sacrului Său”64. „Persoana pentru noi este însăşi originea iconicului şi tot universul acestuia. Fără 

taina  chipului  de  persoană,  nici  taina  iconicului  nu  se  poate dezvălui65”. „Persoana noi o considerăm iconicul viu al fiinţei în sine şi fiinţa ca natura fiinţială a persoanei66”. Iconicul persoanei este  „viu  de  fiinţă  „peste”  fiinţă  şi  în  comunicare  de  cele  ale fiinţei,  fără  ca  să  „schimbe”  sau  să  se  „intre”  în  fiinţă67”. 

Persoana  este  un  iconic  „al  fiinţei  dumnezeieşti”,  având 

„legătură directă cu Treimea Fiinţei în Sine”68. 

„Dumnezeirea  este  tocmai  paternitatea  în  sine,  ca originea-supraesenţa  în  sine.  Iată  iconicul  în  sine,  cu  originea directă  în  dumnezeirea  însăşi”69.  „Paternitatea  este  originea tainei  iconicului.  (...)  Noi  identificăm  iconicul  chiar  în  taina dumnezeirii  cea  dincolo  de  toate  chipurile.  Iată  originea iconicului,  ca  teo-chipul  paternităţii  arhepersoanei  Tatăl. 

Dumnezeirea este deja Dumnezeu în teo-chipul paternităţii”70. 

„Arhechipul  de  trifiinţialitate”  este  „iconicul  în  sine,  pe care  îl  căutăm  noi  ca  origine  a  însuşi  chipului  în  sine”71.  Prin 

„teo-chipul  iconic”,  esenţa  trece  „fără  gol”  în  „distincţiile  sale iconice Treimice”72. „Esenţa şi natura nu sunt niciodată „libere”, ci  întotdeauna  înglobate”  în  iconicul  lor  de  „Teo-persoană 

paternitate”, ca „arhechip de Persoană al Persoanelor Treimice Divine”73. „Teo-Persoana este iconicul dumnezeirii, ca esenţă a tuturor distincţiilor. Această „orientare fiinţială” (intrafiinţială), de esenţă în sine, este iconicul, pre-persoana, pre-distincţia, pre-individualitatea”74. 

„Iconic înseamnă „chip în formă de distincţie”. Deci taina iconicului este distincţia într-o anume formă-model”75. Iconicul este  „conţinut  şi  supra-formă”76.  „Iconicurile  de  distincţie intrafiinţiale”  rezolvă  trecerea  de  la  fiinţa  „fără  chip”  la  fiinţa 

„cu chipuri”; apoi „ca arhechipuri se fac modelele însuşirilor şi calităţilor”77. 

Chipul sau iconicul este tocmai „capacitatea de relaţie”78. 

„Actele iconice, arhechipale” sunt acte intrafiinţiale şi „datorită 

modelului  lor  sunt  posibile  apoi  actele  energetice,  ca  descoperire de acte fiinţiale”79. 

„Mistagogia  iconicului  este  primul  pas  în  trăirea  tainei liturgice  creştine”80.  „Trupul  euharistic  hristic  este  iconicul posibil de acces la iconicul nevăzut Divin”81. „Mistica numelui iconic  este  partea  spirituală  şi  trupul  iconic  este  partea  corporală  a  icoanei,  ca  un  întreg  iconic”82.  „Şi  corpul  are  o  formă 

iconică  specifică  lui,  care  trebuie  avută  în  vedere”83.  „Chipul pâinii este iconicul hranei. (...) Chipul pâinii este prin excelenţă 

iconicul  lui  Hristos,  care  se  „face  trup”  pentru  a  ne  da  nouă 

viaţă”84. 

„Iconicul  de  creaţie  este  arhechipul  Maicii  Domnului”85. 

„Fiinţa  creată  este  iconicul  creat  al  teo-iconicului  creator”  (sau 

„supraiconicul  Divin”)  –  „trifiinţialitatea  fiinţei  create  este  în analogie cu trifiinţialitatea iconică Divină”86. „Iconicul creat este 

„conţinut”  de  natură  creată  şi  supraformă  de  Divin”87.  „Fiinţa creată are pecetea teo-chipului şi propria natură creată”. Iconicul creat,  ca  persoană,  „trebuie  să  se  facă  iconic  de unire  a  naturii create  cu  teo-iconicul,  realizând  iconicul  teo-asemănare”88. 

„Iconicul Divin şi iconicul de creaţie sunt în raport şi dialog, ca chipul şi asemănarea sa”89. Pentru fiinţa creată, „creaţio-chipul iconic este baza perihorezei-întrepătrunderilor fiinţei create”90. 

Ca  şi  în  cazul  icoanei,  putem  surprinde  „iconicul”  într-o iconare  a  Părintelui  Ghelasie  ce  ne  arată  specificul  isihast carpatin,  trecând  fulgurant  privirea  prin  câteva  filtre  de orientare: prezenţa iconică, viul iconic fiinţial, iconicul spiritual şi trupesc, iconic divin şi iconic de creaţie. 

  

 Iconicul Isihast ‒ Specificul Carpatin: personalizare directă 

 – activ hristic – hristo-iconizare: modelare hristică  

 – iconicul trupului euharistic hristic – 

Sfinţii percep cu adevărat „acel viu divin care este prezenţa lui  Dumnezeu”,  respectiv  prezenţa  lui  Hristos  cel  Înviat  şi Înălţat la cer (pe care noi nu ni-L închipuim, ci Îl conştientizăm că  este  prezent  cu  adevărat  în  tot  locul,  fiind  Dumnezeu  cel Atotprezent). Dacă unii îl identifică cu harul – energie necreată 

divină,  Avva  Ghelasie  îl  consideră  un   viu  fiinţial  care  are, într-adevăr,  şi  harul,  dar  nu  se  confundă  cu  acesta:  „Fiinţa,  în sensul revelaţiei creştine, nu „iese” în „afara” sa, dar iese intra-170 

fiinţial,  ca  distincţie  de  Persoane  Treimice.   Şi  persoana  are capacitatea  apoi  să  iasă  real  şi  faptic  în  „afara”  sa,  fără  să-şi 

„piardă”  fiinţialitatea. Această  ieşire  a  persoanei  fiinţiale  în 

„afara” sa este  prezenţa91. 

Părintele  Ghelasie  distinge  cu  evidenţă  susţinută  această 

deosebire între „prezenţa divină ca prelungire de fiinţialitate de exterior şi energia ca strălucire de prezenţă – energie harică,  dar acoperită  de  activul  direct  al  prezenţei”.  Iar  aceasta  se 

„localizează”  prin facerea  unui  „altar”  unde  se  cheamă  activul viu  al  prezenţei,  faţă  de  care  se  face  apoi  gestul  iconic  –  adică 

gestul  faţă  de  prezenţa  iconică  a  Persoanei  lui  Hristos  care coboară prin taina întrupării Sale92. 

În  aceste  „locuri  iconice”  prezenţa  divină  se  face  un  viu activ  care  lucrează  şi  în  care  omul  se  poate  modela-iconiza. 

Trebuie pus accentul asupra activului direct al iconicului hristic ce  acoperă  harul  (care  există  deodată  cu  acesta),  pentru  că 

„gestul  iconic93  este  hristo-formă  directă  în  care  trebuie  trecut, după  care  urmează  transfigurarea  harică.  Iconicul  hristic  este viu de hristo-formă, care este prin sine însuşi”94. 

Hristos este în cer, dar Duhul Său se extinde până la noi, cei  pământeşti.  Avva  Ghelasie  insistă  pe  taina  „legăturii” 

nedespărţite dintre persoana hristică înălţată la cer şi trupul Său pământesc în continuă asumare95. 

Iconicul  creştin  este  şi  spiritual,  şi  trupesc,  faţă  de filosofie, care nu admite un spiritual de trup96. Iconicul trupesc creştin  este  tot  o  teo-formare  a  trupului,  ca  şi  teo-formarea sufletului.  Teo-forma  „îmbracă”  conţinutul  creat  fără  să-l distrugă,  dându-i  doar  „răsfrângeri  de  divin”.  Astfel,  iconicul creştin nu este „idolatrie” care preface şi conţinutul în divin. În icoana creştină doar forma este divină, pe când conţinutul este natură creată şi noi ne închinăm formei divine, nu conţinutului 

–  iată  evidenţiată  distincţia  dintre  Forma  Divină  şi  conţinutul creat al icoanei.   

Avva Ghelasie „lărgeşte” teologicul icoanei şi cu un viu al teo-formei, care se opreşte cu adevărat în reprezentarea icoanei, dând  reprezentării  o  realitate  concretă,  fără  ca  aceasta  să  fie 

„idolatrie”  (ce  înseamnă  oprire  şi  în  materialul  icoanei).  „Viul 171 

de teo-formă care îmbracă „materialul” icoanei nu face îndumnezeirea  materiei,  ca  în  idol,  ci  face  o  îndumnezeire  „peste” 

materie.   Acesta  este  misticul  iconic  pe  care-l  evidenţiem  noi. 

Acest „peste-haric divin” este oprirea în reprezentarea icoanei. 

Prin acest „peste-haric”, trupul, în sens creştin, se face părtaş la Divinitate,  fără  să  „umbrească”  Divinitatea.  „Aureola”  din icoanele creştine nu este „aura trupului”, ci este „peste-haricul” 

Divin, dincolo de energeticul trupului”97. 

În  euharistie  avem  „o  prezenţă  iconică  dublă”,  fără 

absorbire – mai afirmă isihastul de la Frăsinei – pe care chiar şi unii  teologi nu  o  acceptă,  ca  o  pretinsă  „idolatrizare”  a naturii create.   Este  astfel  un   dublu  iconic,  de  teo-formă  „peste”  natura creată şi totodată de creaţio-formă „peste” teo-forma întrupată, ca   iconic  divin  şi  ca   iconic  de  creaţie,  care  dialoghează  faţă  către faţă. Mai mult, trupul euharistic hristic este considerat iconicul posibil de acces la iconicul nevăzut divin. „Dacă Divinul nu s-ar îmbrăca mai întâi în „ceva” creat, nu ar fi posibilă o „legătură” 

dintre increat şi creat. Doar prin uşa trupului hristic noi putem intra  la  Domnul.  Cei  care  încearcă  să  intre  „peste  gard”,  ca 

„furii”, nu  vor  putea  avea  acces  la  Divin,  că  nu au  iconicul  de prefacere  hristică.  Un  Divin  fără  trecerea  prin  Hristos,  ca  şi  o natură  creată  fără  trecerea  prin  Hristos,  nu  are  accesibilitate. 

«Cine  nu  mănâncă  Trupul  Meu  şi  nu  bea  Sângele  Meu  nu  va avea viaţă întru El», zice Domnul”98. 

Această personalizare-iconare în trupul euharistic hristic este  posibilul  comunicării  cu  Divinitatea,  ca  „împlinirea coborârii  Divinului  în  creaţie  şi  urcării  creaţiei  în  Divin”. 

În plus, Părintele Ghelasie accentuează că este „singurul iconic de accesibilitate în Divinitate şi chiar iconicul Sfântului Duh de har, tot prin păstrarea iconicului hristic este”99. 

Astfel,  „ca  iconic  creştin,  noi  facem  personalizarea  de dialog  cu  divinul,  ca  integralitate  suflet  şi  corp,  nu  ca  simplu 

„inteligibil de-corporalizat”. De aceea „mistica noastră este prin trupul hristic, nu prin simplul „inteligibil hristic”, cum vor iconoclaştii  şi  semi-iconoclaştii,  ca  pretins  creştinism  inteligibil.” 

Euharisticul hristic este trup în care este Divinul, doar aşa avem acces  la  Divin.  „A  de-corporaliza  iconicul  creştin  înseamnă  

a distruge tocmai taina creştină, a întrupării Divinului”100. 

„Persoana  hristică  are,  paradoxal,  în  sine  numele  şi chipul, de aceea sunt nevăzute şi în distincţia şi activul direct de persoană.  Persoana  este  tocmai  activul  şi  distincţia  firii  şi chipului  fiinţial.  Numele  este  al  firii,  iar  chipul  este  al spiritualului pur, dar acestea sunt întotdeauna doar „în şi prin” 

distincţia persoanei”101. 

Specificul carpatin este de personalism direct care asumă 

şi  mentalul  şi  duhul  şi  totodată  le  depăşeşte  în  integralitatea fiinţialităţii”102,  este  tocmai  „plinul  persoanei  care  înglobează 

toată  diversitatea  şi  pe  care,  totodată,  o  personalizează  în 

unitatea  tuturor  diversităţilor,  în  sensul  de  a  personaliza  

„de-personalizările” noastre cauzate de păcat”103. 

Deci,  „persoana  este  supra-reprezentarea  numelui  şi chipului din icoana obişnuită. Această supra-reprezentare are în interior numele şi chipul icoanei, iar în exterior are supraforma 

persoanei pe care „deocamdată” nu o poţi vedea, dar pe care o intuieşti  datorită  numelui  şi  chipului  din  interiorul  său.  Nu  se exclud numele şi chipul icoanei,  ci ele sunt îmbrăcate în supraforma  persoanei,  care  le  „odihneşte”  şi  le  hristo-iconizează,  le dă supraforma hristică”104.  

Taina  persoanei  rezolvă  astfel  cel  mai  dificil  impas  al misticii. Ca practică, acest specific carpatin este de a personaliza 

hristic  în  primul  rând  mintea  şi  trupul  tău  şi  totodată  totul  în jurul tău: „De la icoana de întrupare hristică, de nume, chip şi materie  de  zugrăvire,  să  treci  la  persoana  acestora,  cea  de dincolo de ele, pe care nu ai voie să ţi-o închipui cu niciun chip, dar  în  care,  paradoxal,  sunt  numele  şi  chipul  din  icoana ştiută”105. 

„Practica  mistică  carpatină  opreşte  tot  ce  este  al  tău,  tu intrând  în  activul  hristic  care  vine  către  tine  de  la  persoana hristică.  Şi  aceasta  te  va  hristo-iconiza,  îţi  va  reface  propria personalizare,  pentru  ca  apoi  să  fii  „apt”  şi  de  un  activ  de răspuns propriu. Deci, prima treaptă a isihasmului carpatin este să intri în hristo-iconizarea mistică – în acest caz nu este puterea numelui lui Iisus, ci puterea hristo-iconizării activului persoanei lui  Iisus.  Pronunţând  numele  lui  Iisus,  îţi  hristifici  într-adevăr mintea, dar va fi o „luptă” aprigă între conţinuturile păcătoase 173 

ale  minţii  şi  pronunţarea  numelui.    Se  opreşte  această  luptă, oprind orice activ de minte în gestul tăcut făcut faţă de activul hristic – această „inactivitate” a minţii li se pare unora un fel de 

„de-personalizare”.  Dar  în  specificul  carpatin,  prin  faptul  că 

activul hristic este al persoanei hristice, tu intrând în acest activ, te vei personaliza, refăcându-se în tine toate de-personalizările cauzate de păcat. Mai mult, se poate folosi şi o  uşă, mai sigură, de  intrare  spre  activul  hristic,  şi  anume  icoana  de  creaţie  a Maicii  Domnului  care  naşte  şi  întrupează  pe  Hristos,  Fiul  lui Dumnezeu”106. 

În  sensul  carpatin,  iconicul  înseamnă  nu  ridicarea văzutului la nevăzut, ci un fel de coborâre tainică, de sacralitate a  nevăzutului  în  văzut,  în  arătare,  încât  la  un  moment  dat, icoana  devine  un  fel  de  preînchipuire  euharistică;  „pentru specificul  carpatin  Icoana  nu  este  o  simplă  reprezentare,  şi  nu este nici o simplă modalitate de a trece de la văzut la nevăzut, de a trece de la trupesc la spiritual, sau la Duh, ci este altceva, este  această  taină  în  care  Divinul  se  face  trup  şi  se  face împărtăşanie, şi se poate împărtăşi. Şi valoarea în împărtăşanie este că acest duhovnicesc poate coborî într-un concret de văzut al  nostru,  pe  care-l  putem  pur  şi  simplu,  să  zicem  aşa,  să-l mâncăm,  şi  devine  o  parte  integrantă  din  însăşi  constituţia fiinţialităţii noastre întregi, atât ca suflet, ca duh şi ca trup”107. 

Iconicul acesta carpatin „este un caracter al memorialului ancestral  de  rai  în  care  trupescul  şi  duhovnicescul,  Divinul  şi creaţia  stau  faţă-n  faţă,  nu  se  mai  contrazic  şi  se  văd  deodată. 

(…)  În  sensul  Iconic  al  caracterului  carpatin,  Hristos  Înviat  nu este  în  sensul  că  a  putut  să  facă  transfigurarea  într-un  fel  de Spiritualitate  de  Duh,  ci  (…)  este  tocmai  această  minune  peste fire,  în  care  spiritualul,  sau  duhovnicescul,  sau  dumnezeirea poate  să  se  coboare  ca  să  poată  participa  şi  partea  trupească, materială, în mod egal la dumnezeire, şi nu numai atâta, ca să 

se  poată  sta  faţă-n  faţă  într-o  egalitate,  şi  nu  numai  într-o egalitate, dar într-o egalitate de prezenţă deodată. Nu în sensul că  atunci  când  este  spiritualul,  trupescul  să  se  estompeze  şi aproape să nu se mai vadă, să se absoarbă în spiritual (…), ci să 

participe  în  mod  egal  fără  să  se  contrazică,  transfigurându-se 174 

unul în altul deodată în acest suprafiresc iconic. Transfigurarea pare un fel de absorbire a obişnuitului în lumina harică, pe când iconicul  carpatin  nu  face  vreo  absorbire  a  unuia,  ci  sunt amândouă egale fără amestecare, fără umbrirea unei părţi sau a celeilalte”108. 







II. Întâlnirea între Icoane – Dialog în Absolut 



Continuăm  demersul  nostru  (care  îşi  propune  să  dezvăluie originalitatea şi complexitatea viziunii, bine închegate, a Părintelui Ghelasie despre icoană, dar şi să arate că aceasta nu contravine,  ci  dezvoltă  şi  adânceşte  dogma  icoanei,  atât  de controversată  de-a  lungul  istoriei109),  evidenţiind  trei  paliere, întotdeauna bine delimitate în expunerea sa – Divin, Creaţie şi Dialogul dintre Divin şi Creaţie. 



 II.1. Icoana Absolută – Dumnezeu Unul în Treime Părintele  Stăniloae  afirma  că  „firea  dumnezeiască,  deşi  e fără formă, pe de altă parte e izvorul tuturor formelor. Ea nu e informă,  ci  mai  presus  de  orice  formă,  e  o  „hiper-icoană”. 

Dumnezeu, fără să aibă o determinare actuală, e izvorul tuturor lucrărilor  de  determinare.  Toate  chipurile  au  astfel  originea  în El”110. Dar în altă conjunctură ne spune că „Dumnezeu nu poate fi socotit condamnat la o veşnică stare informă sau haotică” şi îl citează  pe Paul  Evdokimov:  „Contra  sărăciei  unui  spiritualism excesiv  trebuie  afirmat  că  în  Dumnezeu  absenţa  imaginii (a  arhetipului  chipurilor,  în  special  al  celui  uman,  n.n.),  ar  fi o lipsă  de  plenitudine.  Dumnezeu  este  forma  tuturor  formelor, Icoana tuturor icoanelor, Arhetipul atotcuprinzător. Apofaza nu e  pură  negaţie,  ea  vrea  să  spună  că  Dumnezeu  este  o  Meta-Icoană, după terminologia lui Dionisie, o Hyper-icoană”111. 

Chipul  de  Dumnezeu  „e  dincolo  de  toate  Chipurile,  dar izvorul tuturor Chipurilor” afirmă Avva Ghelasie112. Deci Dumnezeu  are  Chip,  şi  anume:  „Dumnezeirea  în  Sine  este  Treimea 175 

Chip,  Dumnezeu  Tatăl  –  Iubirea,  Dumnezeu  Sfântul  Duh  – 

Dragostea-Memoria-Mişcarea  Iubirii  şi  Dumnezeu  Fiul  – 

Dăruirea-Liturghia-Cuvântarea Iubirii. Iubirea este Dar, Dragostea este  Închinăciune-Oferire-Ritual  şi  Dăruirea  este  Liturghie-Răspuns-Mulţumire.  Această  Treime  Nedespărţită,  în  egalitate fără  amestecare  este  Chipul  în  Sine  Dumnezeiesc,  dincolo  de toate Chipurile, dar Izvorul şi Originea tuturor Chipurilor”113. 

Noi trebuie să redescoperim Taina Icoanei, „ce este Taina Treimii Dumnezeieşti care înseamnă Dialog în Icoana Absolută, Deofiinţa  Treimii”.  „Orice  Icoană  are  Trei  Chipuri  deodată,  în Unicul  Chip  Deofiinţa  Unică”114.  Dumnezeu  Unul  în  Treime este tocmai Taina Icoanei Absolute Dumnezeu. Dumnezeu este Însăşi  Icoana  şi  Originea  Icoanei.  Aşa,  Icoana  este  Dialog Trinitar”115 „Absolut”116 – ni se spune. 

„Chipul  este  Deplinătatea  Totalitatea  Fiinţialităţii  de Sine.  Chipul  este  esenţa  şi  nu  un  produs  al  esenţei.  Totul  este înaintea  părţilor  care  sunt  Egalităţi  de  Totul.  Fărâmiţarea  este restructurarea  părţilor  care  aduce  apoi  pierderea  Totalităţii. 

De  aceea  Totul  Deplinul-Chipul  este  Originea  Originilor, Identitatea  Absolută  de  Sine.  Chipul  este  permanentul,  Indes-tructibilul.  Dar  Chipul  ca  Totalitate-Deplinătate  este  tocmai Trifiinţialitatea.  Chipul  nu  este  singularitatea,  fiind  Deplinătatea. Astfel Chipul este Potenţialitatea Deplină în Sine, care are Totul în sine spre deschidere nesfârşită de sine. Chipul este mai mult decât Izvorul, fiind şi conţinutul Izvorului. Chipul este cea mai  mare  Taină  a  Misticii  şi  Teologiei  Creştine.  Chipul  este Însuşi Dumnezeu Tatăl ca originea Originilor din care se Naşte Totul  şi  se  deschide  Totul.  Chipul  –  Tatăl  este  Supraforma117 

formelor  din  care  Purcede  Forma-Faţa  Chipului  şi  se  naşte Asemănarea Chipului-Prelungirea conţinutului Supraformei”118. 

Suntem  obişnuiţi  să  privim  icoana  ca  reprezentare  şi zugrăvire  a  Chipului  lui  Iisus Hristos,  Fiul  lui  Dumnezeu  care S-a întrupat în lume. Pe aceste coordonate s-a desfăşurat lupta anti-iconoclastă  a  Sfinţilor  Părinţi;  la  Părintele  Ghelasie  ea, 

„Icoana”  (scrisă  întotdeauna  cu  majusculă)  şi  alţi  termeni  din sfera ei (Chip, Arhechip, Arhetip, etc.) primesc în plus conotaţii mai  profunde  care  conduc  spre  taina  Sfintei  Treimi,  spre 176 

deofiinţa  Treimii  dumnezeieşti  –  văzută  ca  „Icoana  Absolută”. 

Iar ca un element de pătrundere şi mai fină în acest insondabil, suntem  îndreptaţi  direct  către  „Chipul  Perfecţiunii  Absolute”, 

„Sacrul-Absolut”,  către  „Izvor”  şi  „Originea  Originilor”,  către străfundul  Tainei  în  Sine  şi  al  Supra-Tainei,  anume  Plinul-Deplin Substanţial-Fiinţial (tri-fiinţial cum vom vedea) care este Chipul lui Dumnezeu Tatăl: 

„Taina  Icoanei  este  însăşi  Taina  Misticii  Creştine.  Icoana în  Sine  este  Chipul  lui  Dumnezeu  Tatăl.  Chipul  Perfecţiunii Absolute nu se poate Numi mai Mistic ca denumirea de  Icoană. 

Să  lăsăm  prejudecăţile  confesionale  şi  să  înţelegem  Esenţele. 

În Chipul Icoanei totul este Taină. Dar, în acelaşi timp, măreţia Icoanei  este  tocmai  Descoperirea  şi  Arătarea  Tainei119.   Mulţi consideră Taina „ascundere”120 totală, orice descoperire părând distrugerea Tainei.121 (...)  

Icoana  este  Izvorul  şi  Originea  Tainei.  Mulţi  sunt nedumeriţi  de  această  afirmaţie,  dar  în  viziunea  pur  creştină 

Icoana este Cea care are Taina în Sine şi Icoana Naşte Taina, nu Taina  Naşte  Icoana.  Aici  este  o  Supra-Logică  Tainică.  Taina simplă  şi  singulară  este  mai  mult  „principiu”  abstract  decât Deplin  concret  şi  Substanţial-Fiinţial,  Taina  nu  este  un  gol  în care  se  topesc  şi  tac  toate.  Taina  este  într-un  Plin-Icoană,  care aceasta se Descoperă-Deschide ca Taină şi Arătare. 

Icoana  este  Chipul-Ipostasul-Persoana  ca  Supra-Taină 

din care se Revarsă Taina. Taina, în sens pur Creştin, nu este o 

„fixitate” fără Mişcare, ci este tocmai Mişcarea în Sine a Icoanei-Persoanei-Chipului  în  Sine.  Taina  este  un  gol  insuficient  fără 

suportul  Icoanei.  Icoana  este  Deplinul  Tainei. Doar  aşa  este  cu adevărat o Mistică a Icoanei şi a Tainei însăşi”122. 

„Taina!  (...)  Taina  este  originea  şi  izvorul  a  toate. 

O singură Icoană în Trei Modele Absolute este originea şi Baza întregii  Existenţe.  Icoana  este  Chipul-Dumnezeu,  Modele  sunt Treimea  şi  restul  sunt  Tipare  şi  Sisteme  de  Realitate.  Cea  mai mare  greşeală  este  că  noi,  Creaţia,  ne  vedem  Sisteme  de Realitate  şi  nu  ca  Chipul-Icoana  lui  Dumnezeu.  Taina  este Icoana-Chipul-Persoana-Iubirea  lui  Dumnezeu  Tatăl  din  care purcede Sfântul Duh şi se Naşte Fiul-Logosul. (…)  

Taina  este  totalitatea  Absolută.  Taina  este  Icoana-Chipul lui  Dumnezeu  Tatăl.  Tatăl  este  Unica  şi  Totala  Icoană  din  care iese Treimea, ca Modele123 Absolute şi Harul-Raţiunile-Energiile Divine,  ca  Tipare  şi  Sisteme.  Icoana  Tatăl  este  Taina-Taină. 

Sfântul  Duh  este  Modelul-Religia-Taină.  Fiul  este  Prototipul Teologia-Taină. După Căderea din Rai se uită de Chipul-Icoană-Tată. Ca Perfecţiune sunt trei Taine într-o singură Taină-Taină. 

(...)  Taina  Trinitară  este  Taina  Isihastă.  (…)  Taina  Isihastă  este Taina acestora nedespărţită şi neamestecată”124. 

Creştinismul vine iată cu Trinitatea Gândirii – în viziunea Avvei  Ghelasie,  conform  căreia  operăm  în  permanenţă  cu  trei categorii  ce  sunt  „Deodată  în  Egalitate  şi  Neamestecare  şi Nedespărţite”, cum ar fi:  

– Odihnă-Mişcare-Nemişcare; 

– Supraformă-Formă-Conţinut; 

– Conştiinţă-Eu, Memorie-Duh, Limbaj-Spirit; 

– Neutru, Pozitiv, Activ; 

– Sacru, Gest, Semnificaţie; 

– Chip, Faţă, Asemănare. 

„Familia  Trinitară  este  Arhetipul  Chipului  Dumnezeiesc. 

Familia Trinitară este şi esenţa Chipului nostru de Creaţie”125. 

Astfel,  „Dumnezeu  Tatăl  este  Persoana  Absolută  în  Sine care  îşi  are  Chipul  Propriei  Persoane.  Din  El  iese  şi  se  Naşte Treimea  de  Persoane,  pe  Modelele  Absolute  din  Propria Persoană.  Chipul  rămâne  El  Însuşi  Tatăl.  Faţa  Tatălui  se Transpune  prin  Purcedere  ca  o  altă  Persoană  Sf.  Duh. 

Asemănarea Tatălui se Transpune prin Naşterea altei Persoane Fiul. De aici Sfânta Treime de Persoane. Sfântul Duh şi Fiul nu sunt părţi de Tatăl, ci Totalităţi de Tatăl în transpunere Chip de Modele de Tatăl. 

– Tatăl este Chip-Chip, Persoană-Persoană; 

– Sfântul Duh este Faţa-Chip, Persoana Faţă; 

– Fiul este Asemănarea-Chip, Persoana Asemănare. 

Aşa  Propria  Triadă  a  lui  Dumnezeu  Tatăl  se  Transpune într-o Treime de Persoane ce nu sunt altceva decât Dumnezeu, Treime de Deplinuri ca şi Tatăl, ca Persoane de Sine ce ies din Tatăl şi sunt în Deofiinţimea Persoanei Tatăl”126. 

Tot  din  perspectiva  logicii  trinitare  şi  în  limbajul127 

ghelasian, specific, Treimea Dumnezeiască este:  

–  „Dumnezeu  Tatăl,  Supraforma-Supracauza,  Conştiinţa-Iubirea Absolută, Afirmaţia-Substanţa Absolută, Chipul-Unicul, ce se Deschide totodată ca:  

– Formă-Cauză, Fiinţă-Dragoste-Memorie-Mişcare, Evidenţa Absolută, Sfântul Duh, Faţa Absolută, Personificată 

– Conţinutul-Semnificaţia, Dăruirea-Limbajul, Dumnezeu Fiul-Logosul, Existenţa-Substanţa Absolută, Fiul Suprasubstan-ţei Tatăl, Asemănarea, Limbajul Conştiinţei Tatăl”128. 

Am ajuns astfel la aşa-numitele „Triade”129. Vom evidenţia în  continuare  câteva  din  acestea,  căci  ele  definesc  şi  întregesc Icoana-Persoana,  ca  „Taină  Trinitară-Integrală”  ce  se  confor-mează  „Logicii  Trinitare”  (adică  „Unul  în  Deodată  Trei  în Deofiinţa Unului” sau „Unul în Trei Deodată şi Trei Deodată în Unul Absolut”). 



 Chip, Faţă, Asemănare  

„Icoana  trebuie  văzută  ca  Treime  Dumnezeiască,  întâi  ca Supra-Formă,  ca  Chipul  Unic  Perfect,  după  cum  Dumnezeu Tatăl  este  Supraforma  Absolută.  Din  Chipul  Supra-Formă  se Deschide  Forma-Faţa-Duhul  Icoanei,  cel  ce  este  Prezent  în Icoană  şi,  totodată,  Asemănarea  Chipului  Supraformei,  ca înfăţişarea celui din Icoană, ca Substanţa Icoanei”130.  

Părintele  Ghelasie  face  o  distincţie  între  „ Icoana  de  afară” 

cu  înfăţişarea  obişnuită,  prin  care  se  face  intrarea  la  Prezenţa Transcedentală  din  „ Icoana  din  Lăuntru”,  cele  două  Icoane Unindu-se într-o Aceeaşi Icoană şi Transfigurându-se în aceeaşi Dumnezeire  („ Şi  Întâlnirea-Iubirea-Împărtăşirea  este  Unirea  Celor Două  Icoane”)131.  „Partea  de  afară  este  tocmai  ultima  parte  a Icoanei, nu  prima,  de  care  se  împiedică  iconoclaştii.  Cine  vede în  Icoană  întâi  partea  de  afară  este  ca  acela  ce  vede  Treimea Dumnezeiască înaintea Tatălui Dumnezeu”132.   

– Chipul-Supraforma este Esenţa Icoanei, ca Afirmaţie; 

– Faţa-Memoria-Închinarea-Duhul Icoanei este Evidenţa-Prezenţa; 

– Asemănarea-Înfăţişarea este Arătarea, Identificarea. 

De  aici,  „Taina  Icoanei  este  Unirea  Interiorului  cu Exteriorul, fără Contrariere şi fără desfiinţarea vreunuia, ci din contră, cu Transfigurarea Unuia prin Celălalt. „ Cine mă vede pe Mine, Vede pe Tatăl”, zice Domnul Hristos. Cine vede Înfăţişarea de afară a Icoanei trebuie să vadă, totodată, Chipul din Lăuntru, ca Dialog reciproc. Ca Mistică nu este separaţie între Interior şi Exterior,  ci  Convorbirea  Amândurora.  Exteriorul  este  Vorbirea Interiorului  şi  Interiorul  este  Vorbirea  Exteriorului.  Fiul  ca Asemănare  a  Tatălui  este  Vorbirea-Semnificaţia  Chipului Tatălui. Cine  nu  vede  în  Icoană  Dialogul  Trinitar,  ca  Chipul Tatălui,  Faţa  Sfântului  Duh  şi  Asemănarea  Fiului,  nu  ştie  ce este Taina Icoanei”133. 

Modelul acesta de comunicare intra-Treimică ‒ „Dialog în Icoană”, cum spune Părintele Ghelasie ‒ are ca specific faptul că 

este  un  „Dialog  în  Transcenderea  Celui  de-al  Treilea  care  nu amestecă  şi  nu  absoarbe  întâlnirea  Dialogală,  ci  o  Transfigurează în Unicul Celui de-al Treilea, comun Amândurora”, şi pe  acest  model  el  fundamentează  atât  Mistica  Icoanei,  cât  şi Teologia  Icoanei,  afirmând  că  „esenţa  Icoanei  este  tocmai Dialogul în al Treilea”134. 



 Iubire, Dragoste, Dăruire  

Dumnezeu în Sine este Iubire, Dragoste, Dăruire – corespondenţe  pentru  Dumnezeu  Tatăl,  Dumnezeu  Sfântul  Duh  şi Dumnezeu Fiul. Aşa cum am spus şi mai sus, „Dumnezeu este Treimea  Dialogului  în  Absolut”  –  o  altă  faţetă  a  tainei perihorezei135 între Persoanele Sfintei Treimi: „Sfântul Duh este Gestul  Sacru,  adică  Închinăciunea  dintre  Dumnezeu  Tatăl Iubirea  şi  Fiul  Dăruirea.  Închinăciunea  Sfântului  Duh  este Mişcarea Întâlnirii dintre Tatăl şi Fiul, dintre Iubire şi Dăruire. 

Aceasta este Viaţa Dumnezeiască”136. 

„Iubirea este Sfântă şi Perfectă şi este Chip de Dumnezeu-Icoană. De aceea, doar Sfinţenia este Icoana”137.  Plasând taina, şi odată  cu  ea  icoana,  în  plan  sacramental, o  altă  formulare  a Părintelui  Ghelasie  prezintă  aceeaşi  triadă  în  „Mediul  Sacrului Dumnezeiesc” şi al Ritualului Sacru: 

–  Iubirea  este  Chipul-Icoana  Absolută,  Dumnezeu  Tatăl, Taina Sacrului de Sine; 

– Dragostea este Faţa-Închinăciunea Absolută, Dumnezeu Sfântul Duh, Gestul Sacru în Sine; 

– Dăruirea este Asemănarea-Cântarea Absolută, Dumnezeu Fiul, Vorbirea Sacră în Sine.138 

„Dumnezeu este în Sine Sacrul-Tatăl, Gestul-Sfântul Duh şi  Semnificaţia-Fiul.  Viaţa  Dumnezeiască  este  Această  Mişcare Transcendentală pură care se Naşte din Sacrul Absolut Tatăl şi se  Mişcă  în  Gestul  Absolut  Sfântul  Duh  şi  în  Semnificaţiile Absolute-Limbajul Fiului. Aşa, Limbajul este Ritualul Transcendental  al  Gestului  Sacru.  Conştiinţa  este  Iubirea  Sacră, Dragostea este Gestul Sacru şi Dăruirea este Semnificaţia Sacră. 

Ritualul  Transcendental  ca  Chip  de  Dumnezeu  este  astfel Iubirea-Conştiinţa în Mişcarea-Memoria-Gestul Dragostea în Sine şi  în  Semnificaţia-Limbajul-Euharistia-Dăruirea  Cuvântului139. 

Un  Ritual  fără  aceste  Trei  Modele  deodată,  neamestecate  şi nedespărţite, este incomplet”140. 

Categoria de Iubire este doar Transcendentală şi niciodată 

nu  aparţine  Creaţiei  –  afirmă  Părintele  Ghelasie. „Creaţia  doar prin Sfinţenie ajunge la Iubire, care este doar ca Transcendent. 

Noi folosim greşit cuvântul de Iubire pentru Creaţie. Creaţia are doar ca Sfinţenie Iubirea, în rest are Agape141, ca Dragoste142 şi Dăruire (…). Creaţia are Agape şi Eros în Urcuş Transcendental spre  Icoana  Iubirii  Chip  de  Dumnezeu.  Iubirea  face  Îndumnezeirea Creaţiei”143. 

  

 Persoană-Esenţă, Fiinţă-Mişcare, Dumnezeire-Înfăţişare În  limbaj  arhetipal,  Arhetipul  Absolut  este  Arhetipul Transcendental de Părinte-Tată:  

„Dumnezeirea  este  în  Esenţă  Arhetip  de  Tată.  Fondul Dumnezeirii este Tatăl Dumnezeu, nu invers. Datorită Fondului-Esenţei  de  Tatăl  este  Dumnezeirea.  Nu  Dumnezeirea  produce pe  Tatăl,  ci  Tatăl  produce  Dumnezeirea.  De  aici  Persoana  este Originea Fiinţei, nu Fiinţa Originea Persoanei. Dumnezeu Tatăl este:  Persoana,  Fiinţa,  Dumnezeirea,  deja  Prefigurarea  Treimii. 

în  Sine,  şi  din  aceasta  este  Duh-Fiinţă  Memorie-Mişcare  de Persoană şi este Spirit-Limbaj-Semnificaţie de Sine ca Dumnezeire. 

Dumnezeirea este întâi Tatăl-Conştiinţa Absolută şi din Tatăl se Deschide Fiinţa-Duhul şi se Naşte Existenţa Fiul”144. 



 Conştiinţă, Duh, Logos sau Conştiinţă, Memorie, Semnificaţie 

– Dumnezeu Tatăl este Suprachipul Conştiinţei Absolute; 

–  Sfântul  Duh  este  Suprachipul  Memoriei-Inteligenţei Absolute; 

– Fiul-Logosul este Suprachipul Vorbirii Absolute 

Astfel,  „Sfântul  Duh  şi  Logosul-Fiul  sunt  SupraGândirea Dumnezeiască prin care Conştiinţa Tatălui Dumnezeu se Mişcă 

în Sine însuşi ca Fiinţa în Sine Însăşi. (…) Fiinţa Dumnezeiască 

în  Sine  Însăşi  Gândeşte  prin  Sfântul  Duh  şi  Cuvântul-Fiul, Gândeşte  Direct  prin  Fiinţa  Însăşi,  nu  prin  „instrumente nefiinţiale”.  (…)  Această  SupraGândire  este  Suprachipul-Chip al Gândirii-Înţelepciunii apoi Energetice Harice din afara Fiinţei în Sine. În Fiinţa în Sine Gândirea este Sfântul Duh şi Logosul-Fiul-Cuvântul,  pe  când  în  Har-Energii  de  Fiinţă  Gândirea  este prin  Raţiuni  Harice,  energii  de  Duh  Sfânt  şi  de  Cuvânt-Logos. 

Trebuie  deosebită  SupraGândirea  Sfântul  Duh  şi  Logos  Direct de Gândirea Energetică Harică”145. 



 Viul, Viaţa, Existenţa  

Ca Arhetipuri avem:  

–  Viul-Tatăl,  Persoana,  Supra-Forma,  Supra-Afirmaţia, Identitate; 

–  Viaţa-Sfântul  Duh,  Fiinţa,  Forma,  Afirmaţia-Evidenţa, Identic; 

– Existenţa-Fiul, Sinele, Conţinut, Recunoaşterea, Semnifi-aţia, Identificare. 

Dumnezeu spune „Eu sunt Cel Ce Sunt” (Ieşire 3, 14) – iar Părintele Ghelasie traduce în limbajul său triadic: 

 –  Eu  este  Chipul  Persoana-Identitatea-Conştiinţa-Supra-Afirmaţia; 

 – Sunt este Afirmaţia Identicului; 

 – Cel Ce Sunt este Recunoaşterea-Asemănarea-Existenţa. 

De aici mistica: 

– Supra-Numele ( Eu Persoana); 

– Numirea ( Sunt Fiinţa); 

–  Numele  ( Cel  ce  Sunt  Vorbirea  în  sine,  Liturghisirea, Spiritualitatea)”146. 

Iar în coordonatele iubirii: 

– Viul este Iubire în Dăruire; 

– Viaţa este Ritualul Viului-Iubirii, este Dragostea, Mişcarea Iubirii-Darului; 

– Existenţa este Limbajul-Cuvântul-Liturghia Iubirii. 

„Persoanele  Acestor  Arhechipuri  sunt  Înseşi  Persoanele Sfintei Treimi Dumnezeieşti – Tatăl, Sfântul Duh şi Fiul”147. Prin urmare: 

– Viul este Sacrul Absolut Tatăl; 

– Viaţa este Ritualul-Mişcarea Sacrului, Sfântul Duh; 

–  Existenţa  este  Liturghia  Iubirii  Sacrului  Absolut,  Fiul Dumnezeiesc. 

Din cele prezentate până acum, putem rezuma următoarele: 

– Pe baza Revelaţiei Creştine Chipul de Fiinţă este Trifiinţialitatea; 

–  Fiinţa  în  Sine  datorită  Trifiinţialităţii  ca  Esenţă  este  

„Un Viu” Fiinţial în Sine; 

–  Originea  Viului  nu  este  fiinţarea,  ci  Însăşi  Fiinţa.  Viul este  Ontologic,  nu  funcţional.  Viul  în  Sine  este  Fiinţa,  nu funcţionalitatea Fiinţei; 

– Pe această bază se poate vorbi de o Adevărată Viaţă în Fiinţa Însăşi Dincolo de fiinţările Fiinţei de Afară; 

– Dumnezeu ca Trifiinţialitatea Absolută are în Sine Viaţă 

pur  Fiinţială  Dincolo  de  toate  asemănările  Vieţii  fiinţărilor  de afară.  Această  Supra-Viaţă  pur  Dumnezeiască  este  Apofatică 

faţă  de  Viaţa  de  Creaţie  şi  se  Prelungeşte  în  afară  ca  Viaţă-fiinţări; 

– Fiinţa în Sine are mai Întâi Viaţă, Mişcare şi Conştiinţă şi apoi  Acestea  se  Transpun  şi  ca  fiinţări.  Dar  Viaţa,  Mişcarea  şi Conştiinţa  Fiinţei  în  Sine  sunt  Dincolo  de  toate  asemănările Vieţii şi Conştiinţei fiinţărilor148. 

Încheiem aici incursiunea în Taina Persoanei ca Triadă în Sine  şi  a limbajului  triadic  dezvoltat  pe Arhetipurile  Persoanei de către Avva Ghelasie (pentru ineditul lor, redăm ca notă integralitatea  acestor  triade  ale  persoanei  prezentate  în  volumul  I din  Memoriile unui isihast 149). 

Aşadar,  în  concluzie:  „Persoana  Absolută  Tatăl  este  tot limbajul  Arhetipal  al  Modelelor  Dumnezeieşti  pe  care  noi  le denumim  Icoane.  Persoana  este  comuniune  de  Treime  proprie şi  determinare  proprie  de  Sine.  Fără  Triadă  de  Sine  nu  este Persoană  şi  nici  limbaj  de  Persoană.  Limbajul  este  pe  Arhetipurile  Persoanei.  Limbajul  este  de  la  Origine  Întreg  şi  total. 

Persoana  determină  gramatica.  Gramatica  este  pe  Modelele Persoanei.  (…)  Acesta  este  limbajul  Persoanei  Absolute  Tatăl Dumnezeu.  Pe  Modelele  Acestui  limbaj  se  vorbeşte  de  la Treimea  Dumnezeiască  până  la  ultima  formă  de  Creaţie. 

Dumnezeu  Tatăl  este  Persoana  Absolută  în  Sine,  care  îşi  are Chipul  Propriei  Persoane.  Din  El  iese  şi  se  Naşte  Treimea  de Persoane,  pe  Modelele  Absolute  din  Propria  Persoană.  (…) Propria  Triadă  a  lui  Dumnezeu  Tatăl  se  Transpune  într-o Treime  de  Persoane,  ce  nu  sunt  altceva  decât  Dumnezeu, Treime de Deplinuri ca şi Tatăl, ca Persoane de Sine ce ies din Tatăl şi sunt în Deofiinţimea Persoanei Tatăl”150. 

Iată  Originile  Originilor,  Chipurile  Vieţii  Dumnezeieşti care  se  revarsă  şi  în  Chipuri  de  Creaţie.  „Acestea  sunt ArheChipurile  în  Sine.  Fiinţa noastră  creată  „întrupează  aceste ArheChipuri  Dumnezeieşti”,  care  Creează  Înseşi  Chipurile  

„de Creaţie în „Substanţă Fiinţială Creată”. Mare atenţie să nu se confunde Chipurile Create cu ArheChipurile Creatoare, care sunt dincolo de toate Chipurile de Creaţie, dar Izvorul tuturor Chipurilor.  (…)  Chipurile  de  Creaţie  sunt  Liturghisirea  în Creaţie a Liturghiei Dumnezeieşti în Sine a Fiului”151. 



 II.2. Omul ca Icoana de Asemănare a Chipului lui Dumnezeu Revelaţia  ne  spune  că  omul  este  creat  după  Chipul  lui Dumnezeu, iar mântuirea urmăreşte restabilirea omului „ca să 

fie  asemenea  chipului  Fiului  Său”  (Romani,  8,  29)  –  fiu  al Tatălui, după asemănarea Fiului Cel Unul-născut152. 

„Creaţia  fiind  Creaţie  nu  are  Chip  prin  Sine,  ci  Chip Dăruit  de  Creator.  Creatorul  dă  Chip  Creaţiei,  care  are  apoi  şi 

„proprii  chipuri”.  Fiecărei  Creaţii  Creatorul  Dumnezeu  îi Dăruieşte  din  Iubire  un  Chip  Propriu.  Aşa,  orice  Chip  de Creaţie este, mistic, o „Întrupare” de Chip al lui Dumnezeu în Chip de Creaţie”153 – afirmă isihastul de la Frăsinei. 

Părintele  Stăniloae  ne  spune  că  „Dumnezeu  Cuvântul, creând pe om ca fiinţă conştientă mărginită în puteri, nu poate să nu-i dea acesteia un chip actualizat până la un anumit grad. 

Căci chipul e forma organizată a raţionalităţii proprii omului ca chip culminant în cosmos, destinat să imprime chipul său în tot cosmosul,  în  toate  lucrările  ce  le  face,  prin  organizarea  lor conform raţiunii sale şi deci conform, în mod indirect, Raţiunii supreme,  spre  care  raţiunea  omului  tinde,  revenind  mereu asupra  formelor  anterioare  ale  organizării  date  lucrurilor  şi faptelor  sale.  Dar  chipul  acesta,  fiind  conform  Logosului  divin ca  arhetip,  este  pe  de  altă  parte  într-o  legătură  cu  Arhetipul dumnezeiesc infinit şi e chemat să se imprime în toate în mod tot mai desăvârşit şi să le cuprindă pe toate ca şi Arhetipul lui şi în mod tot mai conform cu Acela”154. 

Părintele  Ghelasie  declara  că  „face  un  fel  de  Asumare  a Chipului  Uman  cu  însuşi  Chipul  Hristic”  şi  că  „Omul  este  un Chip Iconic” şi totodată un Chip cosmic, argumentând că „noi avem ca Chip de Făptură însuşi Chipul Întrupării Fiului”: „Nici îngerii  şi  nici  natura  n-au  Chipul  Cosmic.  Numai  Omul  are Chipul  Cosmic.  (…)  Omul  este  destin  cosmic  şi  supracosmic. 

De  ce?  Omul,  pe  lângă  faptul  că  este  Făptură  de  Om,  este  şi Chipul Unirii întregii Creaţii şi, mai mult decât atât, Chipul de Om  este  chipul  prin  care  se  Întrupează  Hristos  şi  ca  Făptură. 

Deci înseamnă că Chipul de Om trebuie să fie al lui Hristos şi ca Model  în  sine.  (...)  Aici  este  taina.  Deci  noi  nu  avem  un  chip oarecare,  în  Chip  de  Făptură  avem  deja  Originea,  Transcen-dentalul. De aceea zic eu că Omul este un Chip Iconic”155. 

În  limbajul  său  iconic,  Avva  Ghelasie  afirmă  că,  întrucât 

„Dumnezeu  este  Chip  Permanent  Absolut”,  şi  „Creaţia,  ca Chip,  deşi  Creat,  are  Chip  Permanent  de  Creaţie”156;  „Fiinţa Creată  nu  are  „Origine”  prin  sine, ci  prin  Creator.  (…)  Fiinţa 185 

noastră Creată trebuie să fie „completă”, adică Tri-fiinţialitate în sine  şi  de  sine,  în  analogie  cu  Trifiinţialitatea  Iconică  Divină, trebuie  să  aibă  o  Esenţă,  o  Natură  şi  o  Distincţie  proprie.  (...) Fiinţa Creată nefiind prin sine, ci prin Creator, înseamnă că are 

„Esenţă”  de  Sine  ca  Chip  Creat  prin  Pecetea-SupraEsenţa Divină”157. 

Astfel, după Avva Ghelasie,  Trifiinţialitatea Creată este:  

– Icon Creat (sau Creaţio-Icon), Întrupare de Teo-Icon; 

– Natură Creată a Creaţio-Iconului; 

–  Persoana  Creată,  ca  Unire  a  Creaţio-Iconului  cu  Teo-Iconul. 

„Dacă    Persoana  Divină  este  Chip  şi  Natură  de  Sine, Persoana  Creată  este  Chip  de  sine  în  Unire  cu  Teo-Chipul Creator”   –  este  un  „specific”  important  al  Persoanei  Create: 

„după cum Chipul Creat nu poate fi „prin sine”, ci prin Pecetea Chipului  Creator,  la  fel  Persoana  Creată  nu  poate  fi  doar  prin 

„propria Natură Creată”, ci ca Unire şi cu Chipul SupraNaturii Divine.  De  aceea  Iconul  Creat  este  „Dublu  Icon”,  ca  Natură 

Creată  ce  Întrupează  Teo-Iconul.  Astfel  „noi,  Creaţia,  avem Chip de „Persoană în Creştere”, care doar prin Unirea cu Teo-Iconul se „Împlineşte ca Persoană Creată. (…) Iconul Creat, este deci   prin  şi   cu   Pecetea  Teo-Chipului,  ca  Teo-Icon  Întrupat  în Icon Creat”158. 

Şi în analogie cu Perihoreza Trifiinţialităţii Fiinţei Dumnezeieşti,  avem  perihoreza  proprie  a  Fiinţei  Create,  în  care  se Întrupează  Divinul:  Dacă  „Fiinţa  lui  Dumnezeu  este  în  Esenţa Teo-Chipului  Iconic,  care  fără  „gol”  trece  în  Distincţiile  Sale Iconice  Treimice”,  la  fel  „şi  pentru  Fiinţa  Creată,  „Creaţio-Chipul  Iconic” este  baza  perihorezei-întrepătrunderilor  Fiinţei Create.”  Dacă  „Iconicul  este  „Conţinut  şi  SupraFormă”  şi Chipul  de  Persoană  fiind  Iconicul,  înseamnă  că  Iconicul  Creat este „Conţinut” de Natură Creată şi SupraFormă de Divin. (…) 

Pecetea Chipului lui Dumnezeu de pe Chipul Creat este această 

Teo-SupraFormă,  pe  care  trebuie  să  şi-o  Asume  Persoana Creată,  ca  să  se  facă  Asemănare  de  Divin.     Fiinţa  Creată  are Pecetea  Teo-Chipului,  are  propria  Natură  Creată,  dar  ca Persoană-Iconic  de  Creaţie  trebuie  să se  facă  Iconic  de  Unire a 186 

Icon-Iconare-Iconic 

Naturii  Create  cu  Teo-Iconicul,  ce  realizează  Iconicul  Teo-Asemănare”159. 

Pe de altă parte, Creaţia ca „Chip şi Asemănare” de Chip Dumnezeiesc  (Facere  1,  26)  este,  la  fel,  fiinţă  creată-suflet  şi energii  create-corp160.  Există  o  Unică  Natură  Divină  ‒ 

Dumnezeirea  ca  Fiinţă  şi  Energiile  Sale  Necreate  Harice,  şi  o Unică  Natură  Creată  –  de  asemenea  fiinţă  şi  energiile  sale corporale,     dar  în  deschidere161 .   „Dumnezeirea  nu  are  „Corp”, are  „Veşmânt  Haric  Energetic  Necreat”  care  se  „traduce creativ”  în  creaţie  ca  „energii create-Corp”.  Corpul  nostru  este 

„harul  nostru”  de  Creaţie.  (...)  Şi  Integralitatea  Suflet  şi  Corp este Trupul”162. 

În  sens  creştin,  trebuie  să  fie  o  armonie  între  spiritual  şi corporal,  ca  făcând  parte  din  aceeaşi  fiinţialitate  de  creaţie. 

„Iconarea în Trup este tot aşa de importantă ca şi Iconarea în Suflet. Iconarea Sufletului se face prin Hrana Teo-Formei Spirituale  şi  Iconarea  pentru  Corp  se  face  prin  Hrana  Teo-Formei Energetice”163.  Mai  mult,  Modelul  Hristic  este  Spirit  cu  Trup Înviat,  de  unde  în  creştinism  „grija  Trupului”  este  în  egală 

măsură cu grija Sufletului, care în egalitate trebuie să participe la Hristicul Euharistic Divin. „Hristos este Pâinea Divină pentru Suflet  şi  tot  EL  este  Pâinea  Harică  pentru  Trup.  Şi  Unirea Iconică a celor două este Euharistia Liturgică Hristică”164. 

Acest  Chip  de  Creaţie  este  Permanent,  iar  în  logica trinitară creştină, „Permanentul este Viul, iar Viaţa şi Existenţa sunt Feţele şi Asemănările Viului-Chipului” (conform  „Trifiinţialităţii  Supra-Afirmative:  Chip-Faţă-Asemănare”,  Feţele  şi Asemănările  sunt  „Purtătoarele  de  Deschidere  a  Chipului Permanent  Absolut”).  În  aceeaşi  viziune  este  considerat  şi chipul  nostru  de  creaţie.  Şi  după  cum  „Chipul  Fiinţei  Dumnezeieşti  în  Sine  este  Viul  Trifiinţialităţii  Persoanei”,  la  fel  şi 

„Chipul  Fiinţei  noastre  Create  este  Viul  Trifiinţialităţii  Sufletului Creat”165. 

Astfel,  Sufletul  nostru  Creat  este  Chip  Trinitar  Fiinţial, după  Chipul  şi  Asemănarea  Persoanei  Dumnezeieşti,  deci configuraţia  adevărată  de  creaţie  ca  Fiinţă-Suflet  este Trifiinţialitatea  Chip  Creat:  Eul,  Duhul,  Limbajul-Spiritul.  „Ca 187 

Viziune Creştină, noi definim Sufletul Chip Trinitar în Sine, ca Fiinţă  în  Sine,  iar  Corpul  ca  energii  de  Fiinţă  Suflet  –  Viaţa Fiinţei  Create  e  dincolo  de  „Viaţa  Energetică”.  Deci  este Dihotomie  Suflet  şi  Corp,  nu  Trihotomie  Spirit,  Suflet  Vital  şi materie”166.  În  cadrul  Sufletului  Trinitar  este  Duhul  şi  Spiritul, Planul Fiinţei Sufletului este considerat planul Persoanei, Chip-Asemănare de Ipostas-Persoană Dumnezeiască. 

Sufletul nostru Creat este Chip de Persoană, comuniune Treimică  de  Sine,   Trifiinţialitate  deja  de  Sine:  Eu-Conştiinţă, Duh-Memorie-Mişcare  de  Conştiinţă  în  Conştiinţă-Eu,  Spirit-Limbaj  de  Conştiinţă  în  Conştiinţă  (Logos  de  Suflet).  „Sufletul Creat este „o Microtreime Creată”, Chip de Dumnezeu Treime, care are în Sine Conştiinţa-Persoana, are Duhul-Mişcarea Sufletească  directă  şi  Spiritul-Cuvântul-Vorbirea  directă  de  Suflet. 

Sufletul  nostru  este  Complet  şi  Deplin  ca  Persoană  Fiinţială, care are propria sa Conştiinţă, Mişcare şi Limbaj, în analogie şi 

„Asemănare” cu Fiinţa Treime Dumnezeiască Creatoare”167. 

Părintele Ghelasie mai face încă o Identificare a Chipului Sufletului Creat prin Chipul şi Asemănarea Chipului lui Dumnezeu. „Astfel dacă Chipul lui Dumnezeu este Taina Trifiinţialităţii în Sine (Tatăl este Trifiinţial că are în Sine deja pe Fiul şi Duhul, precum şi Fiul are în Sine pe Tatăl şi Duhul şi Duhul are în  Sine  pe  Tatăl  şi  Fiul),  la  fel  şi  Sufletul  nostru,  ca  Chip  al Chipului  lui  Dumnezeu,  are  aceeaşi  Taină,  dar  transpusă  în Natură  Fiinţială  de  Creaţie.  Şi  Sufletul  nostru  ca  Fiinţă  Creată 

este o Trifiinţialitate Proprie şi Individuală”168, în diverse iconări, cum ar fi: 

– Entitate-Duh-Ipostas; 

– Eu-Fiinţă-Fire; 

– Chip-Faţă-Asemănare; 

– Conştiinţă-Memorie-Limbaj, etc. 

Apoi această Trifiinţialitate Fiinţială se reflectă în funcţiile de Suflet, ca: 

– Minte-corespondenţa Conştiinţei Fiinţiale; 

– Simţire-corespondenţa Duhului Fiinţial; 

– Voinţă-corespondenţa Firii Ipostatice Fiinţiale169. 

O altă taină a creaţiei este Taina Ipostasului. 

Ierom. Neofit explică: «În viziunea isihastului: „Nu există 

Fiinţă  fără  Ipostas.  Nu  este  Ipostas  fără  Icoană.  Nu  este  Chip fără  Asemănare”.  Leagă  de  fapt  iconicul,  caracterul  iconic,  de ipostasul  fiinţial  (ca  Icoana  Fiinţei),  dar  îl  şi  identifică  drept temei  (ca  Icoana  în  Sine)  al  posibilităţii  Icoanei  de  Arătare-Întrupare.  Altfel  zis,  Icoana  de  Arătare-Întrupare  este  posibilă 

doar  ca  relaţie  iconică,  ca  asemănare  a  Icoanei  Fiinţei:  „Fiinţa Dumnezeiască este Ipostatică, deci este Iconică, chiar dacă este o  Icoană  inaccesibilă  nouă  Creaţiei.  Această  Icoană  în  Sine  dă 

posibilitatea  Icoanei  de  Arătare-Întrupare  în  Creaţie.”  Taina creştină,  în  străbaterea  mistagogică  pe  care  ne-o  descoperă 

isihastul,  situează  însă  fundamental,  primordial,  în  Fiinţa Însăşi,  nu  doar  iconicul-ipostas,  ci  şi  relaţia  iconică,  care  are astfel  şi  un  statut  de  relaţie  iconică  intra-fiinţială  (între  Chip Fiinţial  şi  Ipostas-Icoana  Fiinţei)170,  şi,  deci,  nu  doar  de  relaţie iconică de la „Icoana Fiinţei” la „Icoana de Arătare-Întrupare”. 

În  acest  sens,  evocăm  o  mărturie,  profund  ortodoxă,  a  mistagogiei  icoanei  pe  care  ne-o  încredinţează  apologetul  isihast  de la  Frăsinei:  „Ipostasul  este  însăşi  Icoana  Fiinţei.  Ipostasul  este Firea-Asemănarea  Chipului  Fiinţial.  Aşa  Icoana  este  Arătarea Firii  Fiinţiale,  este  Asemănarea  Chipului  Fiinţial.  Fiinţa  este doar în Ipostas-Icoană. Icoana este Asemănarea. Iată toată taina creştină”»171. 

În  sens  creştin,  Ipostasul  –  în  accepţiunea  Arătării  în evidenţă  a  Chipului  Fiinţial  –  este  tot  Fiinţă.  Ipostasul  este apofatic,  dar  este  totuşi  catafatic  prin  Har:  „Ipostasul  este evidenţa Firii Fiinţiale, care, mai mult, purcede din Cele ale Firii Energiile  Harice,  care  Împărtăşesc  tocmai  Firea  Ipostatică. 

Pentru noi, Creaţia, toată Taina este Ipostasul Cel cu Har”172. 

„Icoana  Chipului  de  Om  nu  este  Creaţie,  ci  este  Chip-Icoană  de  Dumnezeu  Transpus  în  Creaţie.   Chipul  de  Om  este Chip de Dumnezeu, nu Chip de Creaţie, încât în faţa Chipului de  Om  trebuie  să  te  închini  nu  ca  în  faţa  Omului,  ci  ca  în  faţa Chipului  adevărat  de  Dumnezeu.  Mistica  pur  creştină  este Mistica  Chipului  Dumnezeiesc  care  se  „coboară”  şi  în  Chipuri de  Creaţie,  nu  ca  să  coboare  pe  Dumnezeu  în  Creaţie,  ci  să 

„ridice” Creaţia la „Chipul Sacru” de „îndumnezeire”173. 

Creaţia după căderea din rai îşi „uită Chipul” adevărat – 

prin  „păcat”  Chipul  nostru  Interior  este  „întunecat  până  la caricaturizare”, nu mai este „Icoana Chipului Adevărat” – şi ca să-şi „Regăsească Chipul” trebuie să i se „Reveleze” din Afară 

Chipul. În timp ce filosofii spun că noi ne „Regăsim Chipul în Esenţele de Interior ale noastre”, Taina creştină afirmă că noi, ca să  „regăsim”  propriul  nostru  Chip,  trebuie  să  „Primim  Icoana Chip a lui Dumnezeu” din Afară şi din Chipul lui Dumnezeu să 

ne „Redescoperim propriul nostru Chip”. 

„De aici specificul pur Creştin al „Restabilirii Creaţiei” nu prin „Chipul Creaţiei”, ci prin Chipul lui Dumnezeu.  De aceea vine  Logosul  Direct  şi  se  Întrupează  în  Creaţie,  ca  să  Vină  cu 

„Chipul  Icoană”  prin  care  să  ne  „Regăsim”  propriul  Chip  de Creaţie  pierdut.  Fără  „Coborârea”  Chipului  lui  Dumnezeu  în Creaţia căzută, nu este posibilă nici Regăsirea Chipului propriu de  Creaţie.  (…)  Fără  Icoana-Chipul  Hristic,  Creaţia  face  doar 

„iluzia şi închipuirea unui chip care se caută pe sine fără să se poată  regăsi  pe  sine”.  Aici  este  toată  Taina  Creştină,  Icoana-Chip Hristic ce Vine cu „Chipul” pe care Văzându-L, Creaţia să 

poată  avea  „Modelul  Restabilirii  propriului  Chip  pierdut  prin căderea în păcat”174 – Părintele Ghelasie  sublinia insistent acest fapt esenţial. 

Am citat anterior în lucrare o afirmaţie a isihastului de la Frăsinei care ne-a atras atenţia: „După Căderea din Rai se uită 

de  Chipul-Icoană-Tatăl”,  întregită  de  o  alta:  „Icoana-Chipul Tatălui  Dumnezeu,  Taina  în  Sine  Însăşi,  se  corelează  după 

căderea  Creaţiei  cu  Icoana-Chipul  lui  Hristos,  Restabilirea Creaţiei Căzute”. Ierom. Neofit comentează: „Restabilirea Creaţiei are  ca  indubitabil  reper,  origine  şi  sens,  icoana-model:  „Fără 

Icoană nu este Restabilirea Creaţiei”. Chiar şi „asceza isihastă” 

este  consemnată  de  Avva  Ghelasie  ca  o  „transfigurare  de persoană  căzută,  în  Icoană”,  ca  „asemănare  după  un  chip  de transfigurare  iconică”.  În  viziunea  isihastului,  Creaţia  are propriu-zis o situare şi un parcus iconic, are un sens de mişcare şi  o  cuprindere  între  Icoane:  „Taina  Creaţiei  este  Drumul  prin Icoana lui Hristos spre Icoana Tatăl”. 

În  acest  sens,  precizează  reperele  iconice  descoperite  de Întrupare,  Icoana  care  deschide  cu  adevărat  uşa  întâlnirii  în   

 chip  iconic:  „Fiul  lui  Dumnezeu  Tatăl  Se  Întrupează  ca  să  facă 

Lumea o Icoană care să poată Primi Icoana în Sine, a Tatălui.” 

(...)  Fiul  lui  Dumnezeu  Se  face  Puntea  dintre  Icoana  Lumii, care  este  Icoana  Maicii  Domnului,  şi  Icoana  Dumnezeiască, care  este  Icoana  lui  Dumnezeu  Tatăl.  Apoi,  odată  cu  descoperirea  Icoanei  lui  Dumnezeu  prin  Întrupare,  dar  şi  a  arătării chipului Icoanei Creaţiei, se deschide cale Creaţiei să se ridice la taina  întâlnirii  Icoanei  Originare,  de  unde  îndemnul  isihast: 

„Prin  Icoana  Întrupării  lui  Hristos  în  Lume,  ridică-te  la  Icoana Cea dincolo de toate Icoanele, la Icoana lui Dumnezeu Tatăl”175. 

Reţinem  şi  un  alt  chip  al  prefacerii  în  icoană,  menţionat în acest context de ierom. Neofit: „Icoana înseamnă Iubirea lui Dumnezeu.  Cine  Iubeşte  pe  Dumnezeu  se  preface  în  Icoană”, iar  „Icoana  Iubirii  Tatălui  este  Fiul  Său  Iisus  Hristos”  –  avem astfel un model-icoană a iubirii întru care trebuie să ne iconăm-asemănăm  şi,  totodată,  să  îmbrăcăm  iubirea  (noastră). 

Dar pentru a putea dezvălui „chipul iubirii din sine” trebuie să 

fim  fără  îndoială  încredinţaţi  şi  lămuriţi  întru  adevăr  de  o realitate, anume formulată: „Doar Icoana Hristos va trezi în tine conştiinţa iubirii”. Aşadar, nu vorbim doar de o trezire a iubirii, ci de o trezire a conştiinţei iubirii, de descoperirea unui chip al iubirii. (...) Prin icoana-chipul hristic este o trezire a conştiinţei prin  chipul-icoana  unei  iubiri  originare,  filiative,  de  neconfundat”176. 

Teologic Creştin, Fiul Hristic Enipostaziază, adică Asumă 

Firea-Natura  Creată,  dar  nu  şi  Persoana  Creată,  că  nu  pot  fi 

„două” Persoane în Hristos (Persoana poate Asuma „mai multe Naturi”, dar nu poate Asuma mai multe Persoane.) Noi suntem Creaţi  prin  Chipul  Cuvântului-Fiului  Creator,  prin  care  toate S-au făcut (Ioan 1, 1-3), „Sufletul nostru este Creat pe Arhetipul Cuvântului  Logos”177.  „Iconicul  Hristic  Euharistic  este  acela care ne face şi pe noi Icoane-Asemănare de Dumnezeu”178. 

În  viziunea  ghelasiană,  noi  suntem   personalizări  prin ArheModelul Iconic Hristic, care Se întrupează şi într-un Iconic de  Creaţie,  ca  Preoţie  şi  Biserică179.  Personalizările  pe  care 191 

trebuie să le facă Persoana noastră Creată,    prin Iconicul Hristic, pleacă de la următoarele considerente:  

– Preoţia este Iconul Teo-Chipul – Botezul Chipului; 

– Ritualul este Iconizarea Teo-Formarea – Botezul Hristic; 

– Biserica este Iconicul Teo-Forma – Personalizarea; 

– Chipul Creat, ca Pecete de Preoţie; 

– Natura Creată ca Pecete de Preoţie şi Biserică; 

– Persoana Creată ca Activ de Unirea Preoţiei şi Bisericii, prin Personalizările proprii180. 

Toţi  avem  în  noi  Chipul  Preoţiei,  ca  Pecetea  directă  a Chipului  lui  Dumnezeu  şi  avem  Pecetea  Botezului  Hristic  ca Preoţie  şi  Biserică  spre  Activare:  „Avem  în  proprie  Persoană 

Consacrarea  Activului  de  Biserică  „faţă”  de  Preoţie,  sau  de Preoţie „faţă” de Biserică. (...) Şi Preoţia, şi Biserica sunt Activuri Iconice  Hristice,  care  ne   personalizează  pe  fiecare  dintre  noi  şi ne  dau  Iconicul  Propriu.  (…)  Nu  se  poate  Săvârşi  Euharistia-SupraPersonalismul  Hristic  decât  ca  Unire  Egală  de  Preoţie şi  Biserică181.  „Rugăciunea  Liturgică”  Hristică  face  tocmai Prefacerea Euharistică în proprie Personalitate”182. 

Deci  dacă  „Modelul  de  Iconare  este  Iconicul  Hristic”, avem şi „un Iconic-Uşă, care este Iconicul Bisericii” şi, mai mult, 

„Uşa de Iconic Hristic este Iconicul Maicii Domnului – Trupul - 

Biserica  Hristică”183.  Taina  Bisericii  este  Taina  Chipului  Maicii Domnului, „Iconicul Sacralităţii de Creaţie” care poate Întrupa pe  Fiul  Divin.  De  aceea,  noi  vorbim  de  un  „Arhechip”  în  Sine de Iconic al Maicii Domnului”184. 

Legat de Personalizările Hristice Iconice, Părintele Ghelasie insistă asupra faptului că doar prin Chipul Iconic Hristic există 

posibilitatea iconărilor noastre: „Chiar şi unii teologi confundă 

Activul  Hristic  cu  Harul.  (...)  Noi  avem  Taina  Iconării  noastre prin  Cele  Trei  Chipuri  ale  Divinului.  Fiinţa  noastră  Creată  ca Trifiinţialitate are Trei Peceţi ale Divinului:  

– Chipul Creat cu Pecetea Teo-Chip, în general; 

– Natura Creată cu Botezul-Pecetea Hristo-Chip, în special; 

–  Persoana  Creată  ca  Unire  prin  Personalizări  proprii  cu Hristo-Chipul. 

Şi în acest Urcuş de Hristificare facem şi Iconarea Harică a Iconicului  Sfântului  Duh.  Mare  atenţie  la  distincţia  dintre Iconicul Hristic şi Iconicul Sfântului Duh, care sunt în Legătură, dar nu se confundă şi nu se amestecă. Hristos ne Aduce Chipul Tatălui, ca „Înfiere” faţă de Tatăl. Şi tot prin Hristic Vine apoi şi Sfântul Duh, ca Încununare a Sfintei Treimi Dumnezeieşti”185. 

Reluând  şi  concluzionând:  „Dumnezeul  Creştin  este  Viu În  Sine,  Deplin,  Chip,  capabil  să  Creeze  şi  o  Creaţie  tot  Vie  şi Concretă. Dumnezeul „necunoscut”, filozofic, prin creştinism se Arată  La  Faţă.  (...)  Hristos  este  Arătarea  la  Chip  a  lui  Dumnezeu. Chipul  de  Dumnezeu  la  Arătare-Vedere  înseamnă 

Icoană. Cine  vede  Chipul  Icoană  a  lui  Hristos  vede  Chipul Icoana  lui  Dumnezeu  Însuşi.  Cine  vede  Chipul  Icoană  de Creaţie vede Chipul Icoana Fiului lui Dumnezeu Hristos. 

Aici este Taina Misticii Creştine: Chipul lui Dumnezeu Se coboară în Creaţie prin Chipul Icoană a Fiului Hristos, şi Chipul de  Creaţie  se  „urcă”  la  Dumnezeu  prin  Iconizarea  pe  Care  o face  Icoana  lui  Hristos.  Creaţia  este  şi  ea  Chip  de  Icoană  de Creaţie,  dar  nu  prin  sine  însăşi,  ci  prin  Chipul  Icoanei  lui Hristos, care Iconizează Chipul de Creaţie”186. 

Astfel  mistica,  sau  unirea-dialogul  dintre  Dumnezeu  şi Creaţie,  este  dialogul  între  Chipul-Icoana  lui  Dumnezeu  şi Chipul-Icoana de Creaţie. 



 II.3. Dialogul iconic între Dumnezeu şi Om 

Fondul  creştin  este  „Obiectivitatea  Fiinţei  de  Creaţie  în Faţa Fiinţei Obiective Dumnezeieşti, ca Întâlnire cu Dumnezeu, nu  ca  absorbire  în  Dumnezeu”187  –  evidenţiază  isihastul  de  la Frăsinei. 

Dumnezeu  –  ne  spune  Părintele  Stăniloae,  revelându-se într-o persoană umană, „îmi face posibilă intrarea şi persistarea într-un  raport  viu  şi  concret  cu  El,  ca  o  experienţă  veridică  a unei  realităţi  afară  de  mine,  cu  care  comunic  printr-o continuă 

transcendere  de  la  mine  şi  peste  mine,  şi  pe  care  o  simt  ca  pe limita  şi  autoritatea  absolută  a  mea,  dar  totodată,  şi  tocmai  de aceea, ca pe sprijinul absolut şi ca pe izvorul care dă creştere şi adâncime continuă intimităţii mele. (...)  

Caracterul acesta de transcendenţă absolută al lui Iisus nu s-a  experiat  mai  puţin  după  înălţarea  Lui  la  cer,  ci  chiar  mai intensiv. (...) Prin înălţarea Sa la cer, Iisus pune dumnezeirea Sa în starea de comuniune cu oamenii de pretutindeni. (...) Iisus e aproape  de  oameni  prin  omenitatea  Sa,  dar  e  aproape  de  toţi, prin  dumnezeirea  care  este  unită  cu  omenitatea  Sa.  Şi  nu  e aproape numai ca persoană exterioară, ci şi ca realitate lăuntrică, prin infinitatea dumnezeirii Sale. (...) Dar şi ca realitate lăuntrică 

El  este  altceva  decât  produsul  puterilor  noastre  sufleteşti. 

El iradiază acolo din obiectivitatea persoanei Sale”. (...) E vorba de „o intimă relaţie între eul propriu şi Iisus Hristos prin Duhul Sfânt”,  de  o  raportare  „la  supremul  Tu  al  nostru,  la  transcendenţa  reală,  care  ne  împlineşte  ca  existenţă.  (...)  Raportul  de eu-Tu este acela de maximă apropiere şi dragoste”188. 

Şi  Avva  Ghelasie  împărtăşeşte  o  viziune  hristologică  a sensului  lumii,  cu  o  Prezenţă  a  lui  Hristos  cu  adevărat Permanentă şi o Participare a lumii la Divin, ca „Intrarea Lumii în Trupul lui Hristos”. Fiinţa Divină şi Fiinţa Creată fiind două 

naturi  complet  diferite,  apare  însă  problema  „punţii”  de legătură  dintre  Divin  şi  Creaţie.  Să  urmărim  în  continuare împlinirea legăturii Divinului cu Natura Creată şi a Creaţiei cu Divinul,  ca  o  „Perihoreză  Integrală”,  în  viziunea  sa:  Dacă  cea mai  grea  problemă  a  Perihorezei  din  Trifiinţialitatea  Fiinţei Divine  în  Sine  ‒  „legătura  de  înrudire”  dintre  Esenţa  necom-pusă-simplă  şi  Distincţiile  Treimice,  ca  şi  raportul  dintre 

„impersonal”  şi  Personal  –  este  rezolvată  prin  Taina  ArhePersoanei  Tatăl,  care  este  Conţinutul  şi  al  Esenţei,  şi  al Distincţiei  (aşa  cum  s-a  menţionat  în   II.1. ),  problema  de 

„legătură  şi  înrudire”  dintre  Natura  Divină  şi  Natura  Fiinţială 

Creată  a  fost  rezolvată  de  Sfinţii  Părinţi  prin  Taina  Harului-Energiilor Necreate. Chipul de Fiinţă este ca „Fiinţă cu Energiile Sale”  Fiinţiale  (în  care  „Cele  ale  Fiinţei”  se  pot  transpune) . 

Fiinţa Divină este „apofatică-dincolo” total, dar este „catafatică-accesibilă” prin Harul Divin189. 

Părintele  Ghelasie,  aşa  cum  am  mai  subliniat,  insistă  pe Taina Persoanei Fiinţiale, prin care se Revarsă Harul şi pe care Harul  o  are  în  vedere.  În  sens  pur  creştin,  Persoana  Fiinţială 

este „îmbrăcată” în Lumina Harică, prin care se face „accesibilă” 

nouă,  condiţiei  de  Creaţie,  dar  nu  se  „absoarbe”  în  Har,  ci 

„Străluceşte” în Har. 

Atât  Dumnezeirea  ca  Treimea  de  Persoane  este  Fiinţă  în Strălucirile Energetice Necreate Harice, cât şi Creaţia este Fiinţă 

Creată cu Energiile sale Corp ‒ iată de ce Comunicarea noastră 

cu Divinul Creator este în Dublă Comunicare, cu Fiinţa şi cu Energiile  Sale.   Cine  pierde  din  vedere  pe  una  „mutilează” 

Întregul:  Fiinţa  prin  Har  şi  Harul  prin  Fiinţă,  în  raportare permanentă şi fără amestecare. Toată Taina Relaţiei Divinitate ‒ 

Creaţie este Întâlnirea Dialogală Fiinţială dintre Persoana Divină 

şi Persoana Creată. Persoana pentru creştinism este „totul”, dar 

Persoana cu Trup Haric.190 

Cum se poate realiza această Întîlnire? 

S-a arătat anterior ( II. 2. ) că Fiinţa Creată:  

– nu are Chip prin sine, ci prin Teo-Chipul Creator; 

– are Natură Creată tot prin Creator; 

– are Persoană Creată în Creştere, prin Personalizările sale în Relaţie cu propria Natură în Urcare în Teo-Chipul Creator. 

„Noi, Creaţia, trebuie să ne Personalizăm în Haro-Forma Divină (sau Teo-Forma  n.n.), prin care putem Participa la „Cele ale Fiinţei”. Persoana de Creaţie se Personalizează pe Sine, prin Creşterea  propriei  Naturi  Create  în  Teo-Chipul  Creator  (…) 

Dacă  Natura  Creată  Intră  doar  în  Teo-Forma  Divină,  se  face  o Asemănare cu Natura Divină, dar nu o absorbire. (...) Păstrarea Indestructibilităţii  Naturii  Create  în  Unirea  cu  Teo-Forma  este tocmai Taina peste Fire a Revelaţiei creştine”191. 

Taina creştină este Împărtăşirea-Întâlnirea Fiinţă cu Fiinţă, Faţă  în  Faţă,  dar  ca  Unităţi  de  Sine,  Dumnezeu  ca  Unul  şi Creaţia  ca  Unul-Personal.  Nu  este  vorba  de  o  Integrare-Reîntoarcere  a  Creaţiei  în  Fiinţa  lui  Dumnezeu,  ci  de  o 

„Întâlnire a Fiinţei de Creaţie cu Fiinţa lui Dumnezeu, Faţă către Faţă, în Dialog Transcendental, Dialog în Absolut”192. 

Mistica  pur  creştină  nu  este  Mistica  Multiplului  care  se 

„întoarce  în  Unul”,  ci  este  Mistica   Unului  Personal  Dumnezeiesc şi   Unului  Personal  de  Creaţie,  care  se  Întâlnesc-Împărtăşesc 195 

reciproc;  iar  aceasta  fără  „pierderea”  Unuia  în  Celălalt,  ci  prin Asumare-Participare  a  Fiecăruia  la  Celălalt,  ca  Supra-Personalizare  prin  Celălalt,  fără  pierderea  propriei  Persoane, care  este  Indestructibilă.  Creaţia  se  Supra-Personalizează  prin Dumnezeu,  îndumnezeindu-se,  iar  Dumnezeu  Supra-Persona-lizându-se  prin  Creaţie,  „Coborându-se”  pe  Sine  în  Creaţie, 

„Înalţă-Urcă Creaţia la Sine”193. 

Creaţia, fiind „Chip de Chip de Dumnezeu” (Facere l, 26), este  Sfinţenie  prin  SupraSfinţenia  lui  Dumnezeu.  Creaţia  nu este  Sfântă  prin  ea  însăşi,  ci  datorită  Creatorului  Care  îi Dăruieşte  Sfinţenia  Sa.  De  aici  deosebirea  mistică  între  Dar  şi Har. „Ce iese din Mâna lui Dumnezeu este Sfânt şi bun. Creaţia are  în  dar  Firea  de  Sfinţenie  Dumnezeiască,  dar  tradusă-transpusă  în  Fire-Sfinţenie  proprie  de  Creaţie.  Firea  de  Creaţie este astfel Sfântă doar dacă se menţine în legătură cu Chipul de SupraSfinţenie  al  lui  Dumnezeu.  (…)  De  aici  Mistica Permanentei Hrăniri a Creaţiei din Creator. Chipul Hrănirii este Însăşi această Împărtăşire-Euharistie permanentă”194. 

Taina misticii de creaţie constă în euharistia-împărtăşirea de  Dumnezeu,  fără  ca  natura  de  creaţie  să  sufere  vreo modificare  şi,  totuşi,  asumând  în  persoana-individualitate  de creaţie  tocmai  Firea  Chipului  care  este  dincolo  de  Natura  de Creaţie  (Fiul  este  Firea-Arătarea  Chipului  Dumnezeiesc). 

„Aceasta se realizează ca dialog între Chipuri, în Unire între Firi şi în Unitatea Personalizării proprii, fără amestecarea Chipurilor, dar  în  Dăruirea-Împărtăşirea  Firilor  ce  se  Asumă  în  Propriul Chip fără să se despartă de Chipul propriei Firi. Aici este Taina Dialogului-Liturghisirii între Chipuri Indestructibile şi între Firi Împărtăşibile.  Firile  se  pot  Uni  în  Chipul  unei  Persoane Indestructibile, pentru că Firea, deşi se asumă de către Chip, are taina  să  Transfigureze  Chipul  în  care  se  întrupează,  Comunicând Chipul Firii şi celuilalt Chip prin participare de propriu Chip. 

Doar în Viziunea tainei Trifiinţialităţii Persoanei (ca Chip-Deofiinţă, Faţă-Înrudire de Chip şi Fire-Asemănare de Chip) se poate avea Viziunea Comunicărilor între Chipuri. Acestea nu se 196 

amestecă şi sunt de Naturi diferite, însă au capacitatea ca Firile Chipurilor  să  se  Asume  reciproc,  să  se  Integreze  propriului Chip,  dar  nu  absorbindu-se  în  Chip,  ci  Împărtăşind  Chipul  de Întâlnire  Dialogală  între  Chipuri.  (…)  Firile  Chipului  sunt Împărtăşiri  de  Naturi-Substanţialităţi  diferite,  iar  Chipurile între Chipuri sunt Întâlniri între Persoane Faţă în Faţă. Aici este Taina  Misticii  Creştine  ca  Liturghie  de  Dialog  între  Chipuri Persoane  care  totodată  se  însoţesc  de  Euharistia  Împărtăşirii între  Firile  Chipurilor,  ce  se  Asumă  de  către  Chipuri  prin participări la Taina Chipurilor, prin Împărtăşirea Firilor”195. 



 Chip-Persoană, Cuvânt-Persoană, Icoană-Persoană 

Am  menţionat  anterior  că,  în  limbaj  triadic,  Dumnezeu Tatăl  este  Iubirea  absolută,  Sfântul  Duh  este  Dragostea absolută-Memoria  în  Mişcare  a  Iubirii  iar  Fiul  este  Dăruirea-Liturghia-Cuvântarea  absolută  –  ca  „originile  originilor”.  Iisus Hristos  vine  cu  descoperirea  acestui  Chip  al  lui  Dumnezeu. 

„Cine M-a văzut pe Mine a văzut pe Tatăl” (Ioan 14, 9). Fiul este Cuvântul  Tatălui.  „La  început  a  fost  Cuvântul”  (Ioan  1,  1). 

Aşadar  „Chipul  lui  Dumnezeu  este  Vorbirea  –  Cuvântarea  – 

Liturghia.  (...)  „A  Fi”  este  „A  Cuvânta-Liturghisi”.  Cuvântul196 

este  Chip-Persoană,  primul  Cuvânt  Liturgic  Creştin  este Chipul-Persoana ”197. 

Pentru  Avva  Ghelasie,  isihasmul  este  astfel  comunicare fiinţială,  comunicare  chip-persoană,  ca  persoană  faţă  de Persoană.  Căderea  din  Rai  a  întunecat  această  comunicare  – 

„noi,  după  căderea  din  Rai,  am  pierdut  Cuvântul  Direct  de Suflet Persoană şi am rămas doar cu „ecoul energetic de Cuvânt Persoană”,  care  este  doar  umbră.  (...)  Trebuie  înţeles  că  este  o deosebire  între  Cuvântul-Informaţie  şi  Cuvântul  Persoană 

Directă.  (...)  De  aici  Taina  Misticii  de  „regăsire”  a  Tainei Cuvântului  direct  de  Persoană,  care  este  Întâlnire  Faţă  în  Faţă 

între Persoane”198. 

Mistic,  Cuvântul  Persoană  nu  este  niciodată  în  lipsa Persoanei, ci doar deodată cu Persoana ‒ Persoana fiind Însuşi Cuvântul: „Noi nu mai ştim această Taină a prezenţei, a Icoanei 197 

Persoanei Directe deodată cu al Său Cuvânt. Taina Cuvântului Persoană este în Arătarea Persoanei la Faţă prin Cuvântul Său. 

Taina  Cuvântului  Persoană  este  că  arată  Persoana  la  Faţă  şi totodată  o  Împărtăşeşte  ca  persoană  Altei  Persoane.  Această 

Împărtăşire  de  persoană  altei  Persoane  este  Taina  Euharistiei Liturghiei Persoanei. De aceea, mistic, Liturghisirea Cuvântului Persoanei se face de la sine Euharistie Împărtăşire de Persoană 

pentru  alte  Persoane.  Aici  este  marea  Taină  a  Liturghiei Persoanei  care  are  în  mod  esenţial  Euharistia  Împărtăşirea. 

De  aici  nu  poate  exista  Liturghie  fără  Euharistie  Împărtăşire, nici Euharistie fără Liturghie. Cuvântul Sacru este tocmai Mijlo-citorul Prefacerii Liturghisirii persoanei în Euharistie-Împărtăşire de  Persoană.  (...)  Tot  aici  este  şi  marea  Taină  a  Prefacerii Darurilor de Pâine şi Vin din Liturghia Pământească, care prin Liturghisirea  Cuvântului  Personal  Hristic  se  fac  cu  Adevărat Euharistie-Împărtăşire din Însăşi Persoana Hristică”199. 

Logosul  Hristos  S-a  Întrupat  şi  în  Fiinţă  de  Creaţie  şi  în Energii-Corp  de  Creaţie.  De  aceea  „Euharistia  Hristică  este 

„Dublă”  Euharistie,  de  Cuvânt  Fiinţial,  de  însuşi  Logosul Fiinţial în Sine, cât şi de „energeticul” Logos, al Harului Logos, ca „Împărtăşire” din „Trupul energetic” Hristic” .  În Euharistia Hristică  este  „Dublă  Substanţialitate,  de  Fiinţă  în  Sine  şi  de Energii de Fiinţă. Substanţa Fiinţială Logos ni se „Împărtăşeşte” 

cu  adevărat  doar  Sufletului  Fiinţial al nostru,  care  având  Chip de Fiinţă de Dumnezeu poate să „Dialogheze” real cu Fiinţa lui Dumnezeu  în  mod  direct,  dar  prin  Logos-Cuvânt  Fiinţial.  Noi avem „acces” la Fiinţa Dumnezeiască prin „Chipul” de Fiinţă al Creaţiei  (fiind  după  Chipul  Său),  dar  Acest  Chip  este  Asemănarea Chip-Cuvânt Logos prin care avem acces Fiinţial. Noi nu ne „amestecăm” cu Fiinţa lui Dumnezeu, ci „Dialogăm” Fiinţial datorită „Cuvântului Logos” Întrupat în Fiinţa de Creaţie, care de fapt „înfiinţează” Fiinţa de Creaţie”200. 

III. De la mistagogia icoanei la mistagogia iconică 

 – imperativul autenticului personalism: chipul triadic al persoanei – 

  

Sf. Pr. Mărturisitor Dumitru spunea că „noi nu ştim cum a fost Fiul lui Dumnezeu înainte de întrupare, nici cum e Tatăl şi Duhul Sfânt (…) cu alte cuvinte cum e Dumnezeirea201 în sine, dar  ştim  că  (…)  Dumnezeirea  Fiului  s-a  arătat oamenilor  şi  li se  va  arăta  în  vecii  vecilor  prin  înfăţişarea  reală  de  om  şi numai prin ea”202. Una din concluziile Sfinţiei Sale este aceea că 

„Taina icoanei203 nu o putem descifra deplin”204. 

Ieromonahul  de  la  Frăsinei  afirmă  şi  el  că  „Iconografic, Icoana Tatălui este încă „Tainică”, iar a Sfântului Duh este mai mult  simbolică.  Icoana  Fiului  însă  ne  este  arătată  în  toată 

plenitudinea.  Şi  doar  prin  Icoana  Fiului  ne  Împărtăşim  şi  de Cele  ale  Icoanelor  Tatălui  şi  Sfântului  Duh,  care  rămân  încă 

„Tainice”.  Creştinismul  este  astfel  Iconizarea  Fiului,  prin  care primim  Cele  ale  Tatălui  şi  ale  Sfântului  Duh,  precum  şi  Harul acestora”205.  „Logosul  Creator  nu  rămâne  doar  ca  „principii arhechipale” în Creaţia Sa, ci Se face Logosul Icoană. Iată marea Taină”206. 

Iar  ierom.  Neofit  surprinde  sintetic  sensul  mistagogic  şi rostul  apologetic  al  abordării  tainei  icoanei,  din  perspectivă 

mistică isihastă: 

«„Cine nu înţelege Taina Icoanei nu înţelege nimic din Taina în Sine”, afirmă neîndoielnic şi categoric Avva Ghelasie de  la  Frăsinei.  Isihastul  ne  previne  astfel  că  taina  (creştină)  nu este un oarecare mister subtil, metafizic-ocult, sau un principiu transcendent  impersonal,  întrucât  taina  (creştină)  reclamă  o identificare  şi  o  recunoaştere  iconică.  În  viziunea  isihastă,  prin urmare, taina este de înţeles şi experiat ca taină a icoanei. Altfel, se poate spune şi că isihasmul exprimă o viziune mistică care ne deschide  uşa  unei  vederi  a  icoanei  ca  taină.  „Icoana  şi  taina sunt  totuna”,  afirmă  chiar  direct,  în  clar,  isihastul.  Trăirea isihastă  însăşi  este  fulgurant  desemnată  ca  „rugăciune  tainică 

prin taina icoanei”. Rugăciunea este legată aşadar de icoană, de 

„taina  ca  icoană”.  Iar  isihasmul,  ca  neîncetată  rugăciune,  se 199 

descoperă chiar şi într-o oportună delimitare apologetică faţă de contemplarea  de  natură  mistico-metafizică  (panteistă  şi/sau impersonală):  „fără Icoană  nu  este  Rugăciune,  ci contemplaţie Metafizică”. Tot în acest orizont, isihastul adaugă că „icoana este însăşi rugăciunea” şi ne încredinţează fără echivoc că nu există 

trăire isihastă „fără prefacerea în icoană”»207. 



 De la teologia icoanei, la mistagogia icoanei 

 – de la mistagogia icoanei, la mistagogia iconică – 

Părintele Ghelasie a susţinut că e necesar ca „învăţăturile Sfinţilor  Părinţi  şi  învăţăturile  filocalice,  care  sunt  clare,  să  fie retraduse  pentru  lumea  de  astăzi”.  A  devenit  obligatoriu,  în contextul de azi, „să găsim un fel de limbaj deosebit care să fie ca  o  punte  de  legătură  între  limbajul  nostru  creştin  şi  acest limbaj  care  vrea  să  se  apropie  de  creştinism”,  pentru  a  putea  

„să  facem  un  fel  de  comunicabilitate  cu  celelalte  forme  de spiritualitate”208,  pentru  a  distinge  şi  mai  bine  mistica  isihastă. 

În modestia sa, Avva Ghelasie a afirmat că nu a încercat decât o 

„transpunere”, o „actualizare” în modul nostru creştin ortodox, 

„o  distincţie  clară  care  să  lămurească  în  ce  constă  această 

evidenţă  creştină”,  în  „contextul  general  de  spiritualitate  şi duhovnicie de astăzi”209. 

Luând în considerare contextul spiritual în deschiderile şi transformările  lui  istorice,  am  considerat  că  este  oportun  să 

reluăm prezentarea unor elemente cheie din sfera „iconicului”, aşa  cum  sunt  desluşite  şi  descifrate  de  Părintele  Ghelasie,  în încercarea  sa  de  „lărgire  mistică”,  mistagogică,  a  teologiei icoanei:  „Teologia  Icoanei  a  încercat  o  „împăcare”  cu  icono-clasmul  filosofic  (excluderea  oricărei    reprezentări  corporale  a Spiritului  Divin).210  Reprezentarea  Imaginii  Iconice  este  considerată  ca  „orientare”  spre  Chipul  „dincolo”  de orice  reprezentare,  dar  cu  Păstrarea  şi  a  unei  „Reprezentări  Sacre”  Iconice, care nu atinge „puritatea” Chipului. Noi încercăm o „lărgire” a Teologiei Icoanei tocmai în SupraSpiritualul Ritualului Liturgic Hristic şi pentru aceasta este nevoie de o „bază” Mistagogică a Tainei Icoanei (…) Taina Supraspiritualului Ritualic Creştin este în  Taina  Icoanei  (…)  Mistagogia  Iconicului  este  primul  pas  în Trăirea Tainei Liturgice Creştine”211. 

În vederea identificării acestei baze mistagogice în forma şi  structura  sa  de  profunzime,  scrutând  orizontul  ritualic, liturgic,  euharistic,  a  considerat  că  este  nevoie  de  a  aduce  în actualitate viziunea isihastă şi de a face, şi din stringenţă apologetică,  „încă  un  Pas  înainte,  după  cel  făcut  de  către  Sfântul Grigorie Palama”:  

„Sfântul  Dionisie  Areopagitul  în  Teologia  sa  Mistică 

înclină  spre  o  Mistică  Metafizică,  dincolo  de  toate,  până  la  

„Un Dumnezeu Supra-Esenţă”, simplu până la ultima reducere. 

Mistica Isihastă începând cu Sfântul Grigorie Palama se arată o dublă  Mistică  neamestecată  şi  nedespărţită,  Mistică  Fiinţială  şi Mistică  Energetică  Harică.  Cine  nu  porneşte  de  la  Această 

Dihotomie a Realităţii, ca Fiinţă şi energii de Mişcare de Fiinţă, nu  înţelege  specificul  Misticii  pur  Creştine.  Sfântul  Grigorie Palama descifrează Fiinţa faţă de energiile Sale de Mişcare, dar se opreşte aici. Este nevoie însă încă de un Pas, de a Identifica energiile  ca  Esenţă.  Aici  se  pune  problema  serioasă  în  zilele noastre,  a  unei  Mistici  a  Fiinţei  şi  a  unei  Mistici  a  energiilor. 

Până  acum  nu  s-a  pus  în  mod  serios  această  problemă.  Acum Mistica Isihastă Creştină este pusă în raport cu Misticile magice energetice  Orientale  şi  cu  Misticile  oculte  Raţionaliste.  (…) Fiecare Mistică are partea sa de realitate ce nu se poate contesta cu uşurinţă. Aşa, noi încercăm o descifrare în acest sens, ca încă 

un  Pas  înainte  după  cel  făcut  de  către  Sfântul  Grigorie Palama”212. 

Părintele  Ghelasie  arată  că  prin  Sf.  Grigorie  Palama mistica  isihastă  se  distinge  de  oricare  altă  mistică,  chiar  prin distincţia  esenţială  dintre  fiinţă  şi  energii,  care  nu  trebuie  nici despărţite, nici amestecate, ci păstrate în integralitate. Susţine că 

dezbaterea  unei  problematici  de  diferenţiere,  dar  nu  de  despărţire,  între  o  „mistică  fiinţială”  şi  o  „mistică  energetică”  este provocată  şi  impusă  de  „misticile  energetice-magice  orientale” 

şi de „misticile raţionaliste oculte”, iar isihasmul, fiind solicitat, nu poate să evite să dea un răspuns, ce nu poate fi decât cel al distincţiei fundamentale între creat şi necreat, care este dublată 

de  o  analogie,  de  o  asemănare  dintre  creat  şi  necreat.  Astfel, distincţia  palamită  dintre  fiinţă  şi  energii  din  chipul  lui 201 

Dumnezeu  este  un  model,  un  „iconic”  care  se  regăseşte  şi  în chipul omului, care prezintă astfel o componentă fiinţială creată 

asociată  sufletului,  respectiv  o  componentă  energetică  creată 

asociată corpului:  

„Cu Sfântul Grigorie Palama, Mistica Isihastă Creştină nu se  mai  confundă.  Fiinţa  este  Altceva  decât  energiile  Sale.  Dar Sfinţii  Filocalici  în  Semnificaţia  pur  Creştină  văd  Realitatea  în Integralitate,  Deodată  Fiinţă  şi  energii,  orice  despărţire  fiind  o anomalie.  Iată  că  se  arată  Misticile  pur  energetice  magice Orientale  şi  Misticile  Raţionaliste  oculte,  care  silesc  dezbaterea unei  probleme  de  diferenţiere,  dar  nu  de  despărţire,  a  „unei Mistici pur Fiinţiale” şi a unei Mistici pur energetice, ca apoi să 

se  facă  din  nou  Reintegrarea  în  Mistica  Integrală  Filocalică  de Fiinţă  şi  energii  totodată  şi  fără  amestecare.  Noi  în  relatarea noastră  despre  Isihasm  accentuăm  tocmai  pe  acest  fapt,  de descifrare a Misticii pur Fiinţiale faţă de Mistica pur energetică. 

Mistica  Fiinţială  este  Mistica  pură  de  Suflet  pur  şi  Mistica energetică este Mistica de Corp”213. 

Astfel,  distincţia  dintre  mistica  fiinţială  ca  mistică  de suflet  şi  mistica  energetică  ca  mistică  de  corp,  prin  distincţia dintre  fiinţa  creată  şi  energiile  create,  are  şi  o  importantă 

consecinţă,  anume  faptul  că  misticile  raţionaliste  oculte  şi misticile  energetice-magice  orientale  nu  depăşesc  cadrul  creat, cel al fiinţei create şi al energiilor create, pe care preponderent le  explorează.  Prin  urmare,  nu  au  legătură  cu  Dumnezeul revelaţiei  creştine  care  este  Fiinţă  necreată  şi  Energii  necreate. 

De  aceea,  Părintele  Ghelasie  califică  aceste  mistici  ca  fiind 

„mistici  de  creaţie”  sau  „auto-mistici”.  Însă,  detaliul  „iconic” 

antropologic  care  pune  în  evidenţă  fiinţialitatea  creată  ca  fiind deosebită  de  energiile  create,  dincolo  de  rolul  apologetic, rămâne  o  achiziţie  importantă  şi  de  real  folos  şi  în  înţelegerea autentică  a  personalismului  şi  experienţei  isihaste.  Arată  o înnoire  paradigmatică,  pentru  că  nu  mai  lucrează  cu  distincţia spirit  vs.  materie,  ci  cu  cea  dintre  fiinţialitate  şi  energii.  Este  o iconare  a  Părintelui  Ghelasie  care  preia  ca  „iconic”  modelul teologic  palamit  şi-l  transpune  în  modelul  antropologic.  Însă, faţă  de  modelul  palamit  al  dublei  ontologii:  Fiinţă  şi  har, Părintele Ghelasie mută accentul de pe har pe Fiinţă. 

„Mai  ales  în  vremea  noastră,  când  se  vorbeşte  doar  de  o 

„Divinitate energetică”, Evidenţierea Fiinţei prin har trebuie să 

fie cu precădere” – scrie Părintele Ghelasie, care, prin raportare la  problematica  ridicată  astăzi,  arată  şi  direcţia  unei  soluţii, anume  cea  a  „Evidenţierii  Fiinţei  prin  Har”.  Dar  consemnează 

şi  faptul  că  grija  justificată  faţă  de  căderea  în  panteism  nu trebuie să conducă la o poziţionare teologică „extremă”, precum cea  a  evidenţierii  doar  a  energiilor  necreate,  în  detrimentul fiinţei,  variantă  care  se  arată  şi  ca  fiind  inadecvată  în  context: 

„Panteismul este problema numărul unu, care trebuie rezolvată 

de  viziunea  creştină.  Fiinţa  Divină  este  „apofatică-dincolo” 

total,  dar  este  „catafatică-accesibilă”  prin  Harul  Divin.  Unii teologi  însă  „cad”  într-un  „extremism”  de  Har,  încât  se 

„pierde” din vedere Fiinţa”214. 

Pentru  Părintele  de  la  Frăsinei,  spiritul  vremii  de  azi,  ce reflectă  alte  tendinţe  şi  provocări,  reclamă  o  căutare  a  „celor dincolo  de  Energii”,  o  lărgire  a  noţiunii  de   Chip  şi  o  re-descoperire a Chipului Fiinţei. Aceasta implică nevoia de adâncire a tainei  realităţilor  fiinţiale  şi  intra-fiinţiale,  nevoie  explicată  în chip condensat de ierom. Neofit:  

„(...) Observând faptul că, în contextul contemporan, este o  dublă  tendinţă,  pe  de  o  parte  una  de  a  „separa”  complet Fiinţa  de  energiile  sale,  şi  pe  de  altă  parte  una  de  a  „absorbi” 

energiile în Fiinţă, poziţionări în răspărul perspectivei creştine, isihastul  consideră  că,  pentru  noi,  cei  de  astăzi,  este  necesară 

mai  întâi  (şi)  o  „deschidere  a  Fiinţei  prin  Fiinţa  Însăşi”,  prin care „apoi să se facă deschiderea Fiinţei prin Energiile Sale”, (...) ca să nu „pierdem” Fiinţa în Energiile Sale, ca să nu „ocultăm” 

Fiinţa  prin  Energiile  Sale,  ca să nu o „izolăm” faţă de Energiile Sale.  Altfel  zis,  „deschiderea  Fiinţei  ca  Fiinţă”  nu  trebuie confundată,  substituită  sau  anihilată  de  „deschiderea  Fiinţei prin  Energiile  Sale”;  „deschiderea  Fiinţei  ca  Fiinţă”  este  deci deschiderea  care  deschide,  este  supra-deschiderea  originară, origine şi a deschiderii Fiinţei prin Energiile Sale”215. 

„Reevaluarea  Categoriei  de  Fiinţă  este  Puterea  de Spiritualitate  Salvatoare  pentru  noi, cei  de  astăzi”216  –  afirmă 

Părintele  şi,  în  acest  sens,  explică  nevoia  unei  lărgiri  a  mistagogiei tradiţionale prin mistagogia iconică:  

„Modalitatea filosofică adoptată şi de Teologie, de a vedea Fiinţa  Creată  doar  prin  Reflectările  din  „afara”  Fiinţei,  este insuficientă pentru noi, cei de astăzi. De aceea, noi încercăm şi o Modalitate  de  a  vedea  Fiinţa  şi  prin  Fiinţa  Însăşi,  păstrând deosebirile  dintre  Fiinţă  şi  Reflectările  sale  (…)  fără  contra-zicerea  celor  deja  Relatate  despre  Fiinţă  şi  Reflectările  Sale. 

Mistagogia  noastră  Iconică  este  o  „Lărgire”  a  Mistagogiei Tradiţionale, ca necesitate de context spiritual actual, când este 

„pericolul”  uitării  Fiinţei  în  Energiile  Sale,  şi  mai  mult,  al 

„confundării” Fiinţei cu Energiile ei”217. 



 Mistagogia iconică: limbaj şi categorii specifice În  fond,  înţelegerea  mistagogiei  iconice  presupune  o înţelegere a categoriilor de  Fiinţă,  Chip,  Formă,  Persoană,  Ipostas – 

în viziunea ghelasiană, care ne relevă (şi) o sintetică, precisă şi amănunţită  cunoaştere  teologică218.  Părintele  Ghelasie  invocă 

astfel  de  categorii,  care  nu  sunt  „categorii  de  gândire”,  ci 

„categorii de revelaţie” – Fiinţa în sine Chip, Trifiinţialitatea în Sine,  Treimea  de  Persoane  Chip,  Dumnezeu  Tatăl,  Dumnezeu Sfântul  Duh  şi  Dumnezeu  Fiul,  Fiinţa  Dumnezeiască,  apoi Energiile  Necreate  Har  –  ca  bază  a  unui  limbaj  şi  a  unei cunoaşteri creştine: 

„Sfinţii Părinţi, în „raportarea” creştinismului cu filosofia raţionalistă, au pornit de la nişte la „Categorii de Revelaţie”, ce se  „Arată”  direct,  nu  se  „deduc  raţional”,  şi  nu  de  la  nişte 

„Categorii de Gândire”. Aceste „Categorii de Revelaţie” se pot apoi trece şi prin „proba gândirii”. Se poate spune că Teologia creştină  are  „filosofia”  ei  proprie,  care  se  deosebeşte  net  de filosofia  raţionalistă.  (...)  Fiinţa  în  Sine  Chip,  Trifiinţialitatea  în Sine,  Treimea  de  Persoane  Chip,  Dumnezeu  Tatăl,  Dumnezeu Sfântul  Duh  şi  Dumnezeu  Fiul,  Fiinţa  Dumnezeiască,  apoi Energiile Necreate Har – Acestea sunt „Categoriile de Revelaţie”  

ale unei „filosofii” pur creştine (dacă se poate spune aşa ceva). 

Acestea sunt baza „Limbajului Creştin”219. 

Sunt  categorii  pe  care  „trebuie  să  le  primeşti”.  Sunt asemeni  unor  „arhetipuri  care  se  impun  de  la  sine”.    Acestea 

„nu sunt categorii de gândire, (ci) sunt categorii de fiinţialitate”. 

Sunt „categorii de limbaj”. Un limbaj fiinţial care, în perspectiva isihastului, „este superior gândirii şi originea-izvorul-arhetipul arhetipurilor  de  gândire”220,  pentru  că  gândirea  în  natura  sa, după  cum  specifică  isihastul,  este  energie.  Mistagogia  iconică 

„nu  e  propriu-zis  cunoaştere  raţională”,  ci  e  „un  fel  de cunoaştere  în  icoane”,  prin  care  se  poate  vedea  realitatea  aşa cum  este,  aşa  cum  se  descoperă  în  taina  ei.  E  o  cunoaştere mistică transpusă într-un limbaj iconic: „Mistica aceasta creştină 

a noastră este în sens de iconizări”221. E „ca o dezvelire a vederii sufletului”,  o  vedere  de  icoană.  Limbajul  iconic,  exprimând categorii  fiinţiale,  se  adresează  sufletului,  în  primul  rând,  nu gândirii. 



 Chipul-Iconul ‒ în desen mistagogic 

Aşa cum mărturisea în scrierile sale, Părintele Ghelasie a încercat o „Iconare a Chipului lui Dumnezeu (...) cu accentul pe Taina  Chipului  în  Sine  care,  pentru  creştinism,  este  însăşi esenţa”.  A  încercat  şi  o  „Redescoperire  a  Tainei  Filocalice”, mizând,  în  deschiderea  uşii  tainei,  pe   cheia  Chipului  –  „Chipul Treimii  îl  luăm  ca  temei  în  toate  privinţele”.  În  sprijinul demersului  său  explorator,  mistagogic,  îl  evocă  pe  Părintele Stăniloae ‒ Teologul prin excelenţă al Sfintei Treimi –, pentru a argumenta  că  taina  apofatismului  divin  este  deschiderea: 

„Apofatismul Chipului lui Dumnezeu nu este în acea închidere ermetică,  ci  în  permanentă  Deschidere  şi  Arătare  Harică-Catafatismul creştin”. Fapt pentru care, Taina Chipului Treimic nu  poate  fi  decât  un  „inepuizabil  subiect  al  reflectărilor teologice”. 

Astfel, dacă Sfinţii Filocalici relatează „un Isihasm Tainic de Viaţă Lăuntrică până la negrăire”, Avva Ghelasie are curajul de a grăi şi a face „o relatare a Tainei Lăuntrice” a Dumnezeirii, distingând, fără a contraria, abordarea mistică de cea teologică 

şi  de  cea  metafizică,  din  perspectiva  temeiului  de  la  care pornesc: „Teologia porneşte de la Dumnezeu ca Fiinţă Reală, cu toate atributele Sale Divine. Metafizica porneşte de la Originea în Sine a Realităţii până la „esenţa în Sine”. Mistica porneşte de la Chipul în Sine al lui Dumnezeu. Mistica nu se mulţumeşte cu 205 

Dumnezeu  teologic  „distant”,  ci  caută  Chipul  Dumnezeiesc până la Unirea cu EL”222. 

Această „lărgire mistică”, ce reiese din conţinutul viziunii isihaste ghelasiene, se concretizează deci în distincţia pe care o face  între  „Fiinţialităţile  Intra-fiinţiale  şi  Energiile  Harice  ale acestora”.  Este  o  distincţie  care  se  conturează,  se  precizează, se  adânceşte  în  prezentarea  şi  dezvoltarea  unei  mistagogii  a Chipului  Fiinţial,  recurentă  în  iconarea  personalismului fiinţial223. 

Dacă  răsfoim  lucrările  Părintelui  Ghelasie  vom  întâlni frecvent  termenul   Taină.  La  fel  de  insistent folosite  vom  regăsi categoriile de  Fiinţă,  Chip,  Persoană,  Ipostas, Iconic şi  Icoană, scrise întotdeauna  cu  majusculă224,  care  ţin  de  planul  ontologic, fiinţial,  pe  care  doreşte  să-l  exprime.  Sunt  elemente-pilon  ce susţin structura categorială a viziunii sale. Sunt cuvinte de forţă 

ale  discursului  său  mistico-teologic,  strâns  legate,  complemen-tare  şi  articulate,  dar  şi  cu  o  mobilitate  semantică,  după  cum vom  vedea  că  pot  să  prezinte  şi  un  sens  identic,  similar  sau diferit,  de  „egalitate”,  de  „co-existenţă”  sau  „supra-punere”, fapt care necesită şi o înţelegere a semnificaţiei lor nu abstractă, ci aplicată, personalizată în raport cu contextul, cu intenţia. 

De exemplu:  

„Biblic,  Fiinţa  în  Sine  este  o  Anume  Fiinţă  (nu  oarecare). 

Este  Fiinţa  Chip  –  Persoană.  „Eu”  ( Sunt  cel  ce  Sunt)  este  acest Anume,  ce  înseamnă  Persoană  şi  totodată  Chip,  Integralitatea de  Sine”.  „Chipul  şi  Persoana  sunt  Feţele  Egale  ale  Eului.  (…) Biblic, Eul-Persoana-Chipul sunt identice”225. 

„Creştinismul  deosebeşte  Chipul  ca  Esenţă  în  Sine  de Forma ca Distincţie a Chipului, ca Persoană”226. „Persoana este un  Iconic  al  Fiinţei  Dumnezeieşti,  având  legătură  directă  cu Treimea  Fiinţei  în  Sine”227.  „Pentru  noi,  creştinii,  Chipul  este 

„înaintea”  Fiinţei,  fiind  Cel  care  Purcede  Fiinţa  şi  Naşte Existenţa.  (...)  Chipul  este  Taina  Persoanei  Fiinţiale  în  Sine  şi Taina  Persoanei  este  Taina  Treimii.  Chipul  este  Deplinătatea Fiinţială în Sine”228. 

„Ca mistică, Fiinţa nu este decât Trifiinţialitatea în Sine, ca Chip,  Fiinţă-Natură,  Fire-Ipostas”229.  „Chipul  este  Originea 206 

Fiinţei  şi  Ipostasului  (ca  „PreFiinţă  şi  PreIpostas”,  sau 

„Ipostasul Ipostasului şi Fiinţa Fiinţei”). Chipul Purcede Fiinţa şi Naşte Ipostasul”230. „Ipostasul este Unitatea Chipului şi Firii, iar Persoana este Totalitatea Chip-Fiinţă-Ipostas”231. 

„Icoana este Arătarea-Asemănarea Chipului”232. 

În  limbajul  ghelasian  al  „categoriilor  mistice”  am  putea prestructura  mistagogic,  Chipul,  Trifiinţialitatea  Chipului  şi Persoana,  şi  subsecvent  harul  sau  energiile  necreate,  care  sunt puse  în  legătură  cu  Chipul  şi  Persoana  ca  realităţi  fiinţiale: 

„Prima  categorie  este  Chipul,  apoi  Tri-Fiinţialitatea  Chipului, apoi Persoana ca Icoana Trifiinţialităţii Chipului şi care, apoi, se prelungeşte  în  „chipurile  energetice”.  (...)  Fiinţa  şi  Energiile Harice  sunt  în  Originea  Chipului  în  Sine.  (...)  Dacă  la  Sfinţii Părinţi  ultima  categorie  este  Fiinţa  în  Sine  ca  Persoană,  aici  se evidenţiază  cu  precădere  însuşi  Chipul  Persoanei  Fiinţiale”233. 

Astfel,  Fiinţa  şi  Harul  sunt  privite  prin  intermediul  Chipului, pentru  că  Chipul,  şi  nu  fiinţa,  este  ultima/prima  categorie  în viziunea mistagogiei iconice. În raport cu categoria teologică a 

„Fiinţei  în  sine  ca Persoană”,  în  care  încă  se  resimte  pe  fundal categoria  filosofică  de  Fiinţă,  şi  o  „logică  duală”,  evidenţiază, într-o „logică trinitară”, categoria mistică a „Chipului Persoanei Fiinţiale”:  

„Dacă  am  vorbi  de  o  filosofie  pur  creştină,  prima  Categorie  ar  fi  „noţiunea  de  Chip”,  nu  de  Fiinţă.  Chipul  este Ontologicul-Originea-Substratul Fiinţei şi nu invers. În viziunea pur  Creştină,  Fiinţa  este  în  Sine  Chip  şi  Chipul  este  în  Sine Fiinţial.  Fiinţa  în  Sine  este  Trifiinţialitatea,  ca  Fiinţă  Chip. 

De aceea, toată „Taina” Fiinţei în Sine este „Chipul” în Sine (...), iar „Chipul în Sine” este Esenţa Persoanei. Persoana există doar datorită  „Chipului  în  Sine”.  (…)  Chipul  este  „Modelul  în  Sine Fiinţial”, pe când Persoana este „Chip Fiinţial în Mod propriu”. 

(...) De aceea în limbajul teologic creştin Chipul şi Persoana sunt termeni folosiţi cu semnificaţii proprii, care nu se confundă, dar se întregesc”234. 

Aşa  cum  am  specificat,  pentru  Părintele  Ghelasie,  taina configurativă  a  Chipului  este  Trifiinţialitatea235  în  Sine,  care  se aplică  atât  Chipului  Fiinţei  Dumnezeieşti,  cât  şi  Chipului 207 

Persoanei:  „Dacă  Dumnezeu  este  Treime  de  Persoane,  Chipul de Persoană are în Sine Chipul Treimic, ca Unitate şi Înrudire, fără de care Treimea ar fi „politeism”. Şi de aici Taina Chipului de  Persoană:  Dacă  Chipul  Fiinţei  Dumnezeieşti  este Trifiinţialitatea în Sine şi Chipul este Însuşi Dumnezeu Tatăl ca Persoană,  noi  Identificăm  Chipul  de  Persoană  ca  Chip-Trifiinţialitate de Sine”236. 

Schematic,  Trifiinţialul Fiinţei este relevat în  Triada: Esenţă-Dumnezeire  

Natură-Fiinţă  

Distincţie-Persoană (e). 

În  plus,  ca  detaliu,  isihastul  de  la  Frăsinei  consideră 

 Trifiinţialitatea în Sine ca: 

Dumnezeirea ca Teo-Chip237 

Fiinţa ca Teo-Fire (Teo-Natură) 

Persoana ca Teo-Persoană 

Teo-Chipul ca Paternitatea238 

Teo-Firea ca Personalitate 

Teo-Persoana ca Teo-Tatăl 

respectiv     

Icon 

Iconare 



Iconic239. 

Vedem astfel, din corespondenţa şi analogia acestor triade, că  identifică  „Iconicul  chiar  în  Taina  Dumnezeirii  cea  Dincolo de  toate  Chipurile”240.  Pe  de  altă  parte:  „Chipul  este  numit  în mod  deosebit  şi  „Iconul  în  Sine  al  lui  Dumnezeu”  (…)  Chipul lui  Dumnezeu  este  Transcendentul  Absolut,  dar  care  Se  Arată 

în Iconicul-Asemănarea-Revelaţia Sa (...) Viul de Chip Personal Se Arată în Iconările Sale”241. 

Se poate observa o suprareprezentare mistagogică a unui model al modului cum Chipul sau Iconul se arată prin Iconicul-Asemănarea în Iconările sale. În această logică trinitară de chip triadic,  care  exprimă  în  fond  caracteristicile  triadologice  ale specificităţii  ipostasurilor  în  Sfânta  Treime,  putem  vedea  – 

în   Chip  –  atât  faptul  că  Iconicul  are  caracteristici  de  arătare  şi asemănare,  respectiv  faptul  că  Iconarea  este  acţiunea,  lucrarea de  a  arăta  asemănarea  în  distincţia  sa,  cât  şi  că  ambele  au  ca temei-origine  Iconul,  pe  care  Iconicul  şi  Iconarea  îl  descoperă. 

Este  o  reprezentare-modelare  după  chipul  Treimii  Iconomice, adică  cel  de  arătare  „în  afară”  a  Persoanei  ca  Prezenţă  direct fiinţială,  şi  subsecvent  harică-energetică:  „Prezenţa  Persoanei Fiinţiale Divine este tocmai Spaţiul Divin, ca Fiinţialitate Divină 

Ieşită în Exterior. Astfel Prezenţa nu este energie, ci Prelungire de  Fiinţialitate  peste  „Hotarele  Sale”,  din  care  apoi  iese  şi  o Energie Harică”. 

Prin  analogie,  folosind  aceiaşi  termeni  de  chip  triadic  – 

 icon-iconare-iconic  –  ca  să  înţelegem  corespondenţa  de  model, Treimea  Teologică,  adică  Treimea  „în  lăuntru”,  s-ar  formula: Iconul  (Tatăl)  „purcede”  Iconarea  (Duhul  Sfânt)  şi  „naşte” 

 Iconicul (Fiul). 

Acest  model  triadic  este  „funcţional”  şi  în  cazul  realităţii apofatice a persoanei umane, ce prezintă o structură triadică de natură fiinţială, ca viu în sine. Sau, în formularea Părintelui, este trifiinţialitate.  Este  un  model  viabil  atât  în  „funcţionarea”  în sine  a  persoanei,  cât  şi  în  afară  de  sine,  în  relaţionarea  interpersonală, care ne arată posibilitatea de întâlnire a persoanelor umane,  dincolo  de  energiile  create,  subtile, individuale. Astfel, acest model ne relevă modul cum taina persoanei se descoperă 

ca taină, păstrând distincţia şi unicitatea persoanei în arătarea ei ca  iconic,  ca  distincţie  adică,  în  iconările  sale,  adică  în amprentele puse prin prezenţa sa fiinţială unică: „Persoana are Capacitatea  apoi  să  Iasă  real  şi  faptic  în  „afara”  Sa,  fără  să-şi 

„piardă”  Fiinţialitatea.  Această  Ieşire  a  Persoanei  Fiinţiale  în 

„Afara”  Sa  este  Prezenţa”242.  Ni  se  devoalează  astfel  taina comuniunii  inter-personale  în  ordinea  permanenţei  fiinţiale, chip al perihorezei intra-fiinţiale. 

Aceşti  termeni  ai  triadelor  sunt  folosiţi,  după  cum  subliniază  Avva  Ghelasie,  pentru  a  identifica  şi  preciza  distincţii  în Fiinţialitatea  intrafiinţială,  şi  nu  în  „fiinţările”  Fiinţei.  Sunt formulări  care  ne  cheamă  să  ne  aşezăm  în  perspectiva  vederii chiar  în  fiinţialitate.  O  vedere  dincolo  de  „fiinţările  Fiinţei”. 

Reprezintă o chemare de a pătrunde în taina viului Fiinţialităţii intrafiinţiale, pentru a descoperi  chipul de a fi fiinţial, care este cel al persoanei. Abordarea Părintelui este cea a unui mistagog, şi nu una de gândire comună şi logică raţională, uzuală. Aduce o altă  logică  şi  un  alt  limbaj  –  de  caracter  „trinitar”  şi  „iconic”. 

Un  limbaj  care  caută  să  indice  „întregul  trifiinţial”:  „Limbajul iconic  foloseşte  „Întregul  Trifiinţial  ca  SupraUnitate  apoi  şi  a Unităţilor Fiinţiale. Această Supralogică a „Trifiinţialului înaintea Unului”  este  „adevărata”  Logică  a  Tainei  Fiinţei  Treimice Creştine”243. 

O „logică trinitară” pe care, mărturiseşte, „nu o are nicio religie şi nicio filosofie”. O logică diferită de logica dualistă pe care o califică drept iconoclastă pentru că „nu admite Icoane în cadrul  Tainei,  considerându-se  că  Taina  în  descoperire  se distruge ca Taină”244. Aceasta face de fapt Părintele Ghelasie în iconările sale, prin „logica iconică” şi „logica trinitară”: ne arată 

modul cum taina se poate descoperi ca taină fără să se distrugă 

sau piardă, fără să se epuizeze ca taină. Este o taină a persoanei, o  taină  a  chipului  fiinţial  al  persoanei  care,  spre  deosebire  de iconoclasm, admite  taina  în  icoană  şi  icoana  în  taină.  O  icoană 

care este de înţeles ca persoană, în distincţia  în  chip triadic:  icon-iconare-iconic.  Prin  limbajul  iconic  încearcă  să  exprime  direct această  taină  a  persoanei.  O  exprimare  ca  limbaj  fiinţial  al sufletului, dincolo de limbajul gândirii, energetic în natura sa. 

Identifică  „Limbajul-Chip  Fiinţial  ca  Ontologia-Originea Gândirii”  şi  evidenţiază  ca  „logică  proprie”  –  pentru  că  nu  se poate  înţelege  cu  logica  altora  –  „Logica  Limbajului  Hristic”. 

Este un limbaj dincolo de gândire, care trebuie învăţat de suflet, prin Hristos: „Noi reînvăţăm limbajul pur fiinţial prin Logosul Hristos  Întrupat,  care  ne  va  trezi  în  adâncul  fiinţei  noastre tocmai  limbajul  supra-viu  al  fiinţei-sufletului  dincolo  de limbajul gândirii energetice”245. 

Taina întâlnirii transcendentale, a întâlnirii directe-personale  a  fiinţei-sufletului  de  creaţie  cu  Fiinţa-Treime  Dumnezeu, este  Limbajul  Mistic  Hristic,  care  este  dincolo  de  raţiune  şi operaţiile  ei,  dincolo  de imaginaţie  şi  închipuirile ei. Isihasmul este  „Mistica  între  „Concreturi  Integrale”,  nu  între  „Imagini  şi închipuiri”,  (…)  este  „Taina  Intrării  în  Limbajul  pur  Hristic 210 

Fiinţial, fără operaţii de Gândire”, (...) este „Mistica Limbajului Hristic”, (…) este „Odihna-Liniştea Minţii Gândirii în Originea sa Cuvântul Logos Hristic”246. Este un îndemn şi o chemare de a reînvăţa limbajul hristic, prin isihasm, având ca bază a învăţării acest „concret integral” care este persoana. 

Dezvăluită de Părintele Ghelasie tot ca exprimare şi limbaj, în  sens  de  prezenţă  a  persoanei-cuvânt,  este  şi  rugăciunea isihastă:  „Limbaj  Mistic,  nu  gândire  filosofică  sau  meditaţie transcendentală”  (...),  „Limbaj  pur  Logos-Hristic,  Limbaj  între 

„Prezenţe  Persoane  directe”,  nu  între  „părţi  sau  calităţi”  de Persoană,  ca  „frântură”  de  „raţionamente”  şi  alte  atribute”247. 

Acest  limbaj  mistic  ţine  de  un  contact  direct,  de  o  comunicare fiinţială,  care  nu  poate  fi  decât  ca  întreg  şi  între  întreguri, întrucât ţine de exprimarea ca prezenţă propriu-zisă. Dar este o prezenţă specifică pentru că are un chip determinat, atât triadic, cât  şi  ca  natură  fiinţială.  Nu  este  o  prezenţă  oarecare,  pe  de  o parte, şi este o prezenţă în anume fel, pe de altă parte, pentru că 

prezenţa  se  comunică  în  funcţie  de  acest  chip  triadic  ce  o descoperă  ca  fiind  cineva  care  lasă  o  urmă  identitară.  Este  o prezenţă iconică care nu poate fi decât ca iconare, ca imprimare specifică: „Iconicul Persoanei este Viu de Fiinţă „peste” Fiinţă şi în Comunicare de Cele ale Fiinţei, fără ca să „schimbe” sau să se 

„intre”  în  Fiinţă”.  „Iconările  sunt  Identităţi  de  Identitate  de Sine,  ce  nu  se  confundă  cu  Distincţiile  de  Sine  sau  cu  Însuşiri care  sunt  „Specificuri”  de  Transpunere  a  Iconărilor  de Identitate”. 

Prin  triada:   icon-iconare-iconic,  ce  desemnează  şi  supra-defineşte chipul trifiinţial al persoanei, am putea privi şi icoana ca  triadă  de  sine  şi  în  sine  –  ca  împletirea  deodată,  fără 

amestecare  a  celor  trei  elemente  care  coexistă,  nedespărţite, neamestecate  –,  pentru  că  icoana  nu  poate  fi  înţeleasă  fără 

persoană,  iar  persoana  nu  poate  fi  înţeleasă  fără  chipul  triadic care  îi  permite  să  se  comunice  pe  sine  altei  persoane,  fără 

confundare. 

„Cine nu priveşte Icoana prin Logica şi Limbajul Trinitar nu poate pricepe Taina Icoanei” – afirmă isihastul, îndemnând la  o  abordare  adecvată,  specifică,  în  logică  triadică:  „Logica Trinitară  este  afirmaţie  tot  prin  afirmaţie  şi  niciodată  prin 211 

negare”, spre deosebire de logica dualistă iconoclastă, „care este prin  raportare,  prin  afirmaţie  şi  negaţie”248.  Tot  afirmaţie  şi negaţie  întâlnim  şi  în  cunoaşterea  antinomică,  care  este  o cunoaştere în necunoaştere, sau o necunoaştere în cunoaştere249. 

Însă,  în  logica  sa  trinitară,  o  logică  a  afirmaţiilor  sau  a întreitei afirmaţii şi a căutării de a se situa într-un chip esenţial al exprimării, dincolo de gândire, prin care ne cheamă şi pe noi să ne situăm similar, ca receptare, dar şi ca exprimare, Părintele Ghelasie transcende logica antinomiilor – care ne arată de fapt limitele  limbajului  şi  logicii  gândirii  de  a  surprinde  taina. 

Isihastul  de  la  Frăsinei  caută  propriu-zis  să  exprime  taina  care se cunoaşte tot ca taină, revelându-se ca taină, şi nu să cugete la taină în categoriile gândirii şi să o exprime în raport de astfel de categorii.  Foloseşte  categorii  de  alt  ordin,  şi  anume  de  ordine fiinţială.  Se  adresează  sufletului,  care  este  fiinţialitate,  nu gândirii, care este energie. 



 În loc de concluzie: un crochiu în gest ghelasian În  încheiere  ar  fi  fost  potrivită  o  „sinteză”  a  multiplelor expuneri de până acum, orientate spre dezvăluirea şi desluşirea tainei Icoanei / Iconicului, în viziunea isihastului de la Frăsinei. 

Dar, după cum s-a putut constata, ideile, temele şi categoriile de limbaj iconic, prezentate în prim-planul acestui demers, au fost cele „desenate”, „însăilate pe pânză” tot de Cuvioşia Sa, pe care doar  le-am  selectat,  decupat  şi  cusut,  prin  acest  fir  „iconic”  al 

„iconării icoanei”, cu gândul că poate fi urmărit şi chiar urmat, practic. Preocuparea noastră nu a fost nici de analiză şi sinteză, nici de comentare şi interpretare, ci de a pune într-o formă şi a alcătui o structură care să cuprindă, într-o imagine sugestivă a ansamblului,  gesturile  isihastului  de  iconar,  cu  tuşă  clară, revelatoare  a  tainelor  „iconicului  şi  icoanei”.  De  aceea,  fideli acestui  demers,  credem  că  şi  pentru  alcătuirea  acestui  crochiu concluziv, e potrivit să lăsăm să ne vorbească direct, ca un mare meşter,  artist  iscusit  în  arta  „iconării”  de  sorginte  mistică 

carpatină, tot Avva Ghelasie. 

„Icoana în Sine este Chipul de Dumnezeu. Doar Chipul lui Dumnezeu este icoană – chip de perfecţiune. Şi noi, creaţia, 212 

ne  facem  icoane  de  asemănare  a  Chipului  lui  Dumnezeu,  ca transpunere şi în chip de creaţie, de unde noi suntem icoane de 

„întruparea  icoanei  lui  Dumnezeu”.  „Fiţi  sfinţi  precum  Tatăl vostru  Cel  din  ceruri  sfânt  este”,  ne  spune  însuşi  Fiul Dumnezeiesc. Ca o concluzie, icoana este sfinţenia Chipului lui Dumnezeu,  întrupată  şi  într-o  sfinţenie  de  creaţie.  Doar  acest fapt  de  „relaţie”  între  chipuri  este  icoana.  Chipul  sau  iconicul este tocmai „capacitatea de relaţie”. 

Prima  caracteristică  a  icoanei  este  „reprezentarea  de relaţie  şi  de  dialog”.  Deci  nu  este  o  simplă  reprezentare,  ci  o reprezentare  de  comunicare.  Icoana  este  chipul în  comunicare. 

De  aceea  iconicul  nu  este  niciodată  „static  şi  singular”,  ci 

„îndreptat  şi  legat  faţă  de  ceva”,  de  unde  şi  caracteristica  de ritual şi rugăciune a icoanei. Icoana este vorbirea în gest divin,  

de  unde  legătura  icoanei  cu  limbajul  sacru-evanghelic.  Icoana este  suportul,  litera  Cuvântului,  este  cuvântarea  în  gest-ritual, este adresarea în Sine. Icoana este adresarea-inima Chipului, de unde legătura icoanei cu Inima-sentimentul. Icoana este chipul inimii lui Dumnezeu. 

În icoană Divinul este prin prezenţa tocmai a adresării şi comunicării,  ce  dă  icoanei  acel  viu  iconic.  În  icoană  nu  este simpla  reprezentare  a  celui  reprezentat,  ci  este  în  primul  rând tocmai  comunicarea  şi  adresarea  celui  reprezentat.  Mistica icoanei  este  „relaţia  de  la  chipul  însuşi  spre  reprezentare”. 

Teologicul  singular  al  icoanei  doar  ca  „îndreptare  spre  cel reprezentat”  este  completat  de  misticul  şi  „al  îndreptării reprezentatului către reprezentare”. 

Mistica  vede  în  icoană  inima  Chipului  care  bate  spre comunicarea sa.  De aici legătura directă a numelui şi icoanei cu rugăciunea,  care  doar  prin  cuvânt  în  unire  cu  inima  este completă şi împărtăşire de Chip. Este tocmai mistica isihastă a Cuvântului  Divin  şi  Icoanei  Divine.  Cuvântul  întrupat  este astfel numele şi inima dumnezeirii în unire. 

Filocalic  se  distinge  numele-cuvântul  de  icoană-locul,  ca mintea  şi  inima,  care  în  unire  pot  face  rugăciunea.  Repetarea-rostirea numelui în icoana inimii este rugăciunea isihastă. Unii confundă  numele  cu  însăşi  icoana  şi  fac  din  Numele  Divin 213 

M.R. IENCULESCU 

însăşi  icoana  Sa  spirituală.  Dar  există  o  deosebire  netă  între Nume şi Icoană, ca  cele două deschideri ale aceluiaşi Chip.  De unde consemnarea  filocalică  a  Minţii-Cuvântul-Numele  prin  care,  şi deodată  cu  Inima-Icoana-Duhul,  se  face  rugăciunea  de  taină. 

Cuvântul  este  Numele  Întrupat,  şi  icoana  este  Întruparea Duhului  Numelui.  De  unde  viul  icoanei  în  care  este  duhul  cu inima  ce  bate  fără  încetare,  tocmai  prezenţa  Chipului.  Şi  prin aceasta, icoana nu mai este „redusă” la o simplă reprezentare a Chipului,  ci  i  se  dă  şi  participarea  în  corporalitatea  icoanei  a Chipului, de unde şi un iconic al trupului. 

Icoana  este  totodată  iconică  şi  ca  trup  şi  ca  Chip  dincolo de  trup.  Corpul  iconic  este  „în-divinizat”,  nu  divinizat.  Idolul este  „material  divinizat”,  pe  când  icoana  este  material  ce participă la divinul întrupat în el. Icoana este Divin Întrupat, nu Divinul însuşi ca în idol. Trupul icoanei se face părtaş la Divin, nu se divinizează până la transformarea sa în Divin. 

În  icoană,  corporalitatea  nu  se  transformă  în  Divin,  ci  se uneşte cu Divinul, fără amestecare. În icoană, corporalitatea se sfinţeşte,  dar  nu  devine  sfântă  în  sine.  Icoana  se  sfinţeşte  prin Chipul  pe  care-l  reprezintă,  participă  la  sfinţenia  Chipului,  iar în  „natura  sa”  rămâne  materie,  care  niciodată  nu  poate  să  se transforme în altceva. Şi, prin participarea la Chip,  corporalitatea icoanei  este  o  corporalitate  „eshatologică”,  cum  se  zice  teologic, adică  asemănătoare  celei  înviate  în  Hristos,  de  trup  duhovnicesc, de condiţie a noului rai250. 

„Noi,  creaţia,  nu  avem  acces  la  „nevăzutul  Divin”  decât prin „văzutul de întruparea Divinului”, care este tocmai icoana-Chip  la  vedere.  Icoana,  prin  condiţia  ei  de  întrupare-arătare  a Chipului,  este  astfel  un  „viu  iconic”,  atât  ca  exterior  cât  şi  ca interior.  Materialul,  „pământul  biblic”,  din  care  se  zugrăveşte Chipul,  este  o  materialitate  „aleasă”,  ca  şi  Fecioara-Maica Domnului, doar Ea putând fi întruparea Chipului. De aici tradiţia pictorilor şi zugravilor de a „sfinţi materialele şi vopselele” 

icoanelor  şi,  mai  mult,  după  zugrăvire  făcându-se  sfinţirea icoanelor.  Sfinţirea  este  în  analogie  cu  „Buna  Vestire”  a  Maicii Domnului,  peste  care  coboară  Sfântul  Duh,  să  o  facă  trup special  ales  pentru  întruparea  Divină.  La  fel,  după  zugrăvirea 214 

Bisericii  se  face  sfinţirea  Bisericii,  ca  „prefacerea”  materialului de zugrăvit în material sfinţit, ce întrupează Divinul şi sfinţenia. 

Este  o  prefigurare  a  tainei  prefacerii  pâinii  şi  vinului  în  euharistie,  Trupul  şi  Sângele lui  Hristos.  Icoana este  astfel  prefigurare de Chip Euharistic. De unde  icoana este considerată „Pre-Liturghie” . 

Şi  după  cum  liturghia,  ce  este  a  „pâinii  şi  vinului”,  va 

„naşte” euharistia-icoana Hristos, la fel şi  icoana este trup iconic, ce va să nască Chipul Iconic. Din „materialitatea” icoanei se naşte Chipul  Iconic,  ca  şi  în  liturghia  euharistiei,  în  care  din 

„materialitatea” pâinii se face euharistia. Euharistia nu poate fi fără  „suportul”  pâinii.  La  fel  icoana  nu  poate  fi  fără  „suportul materialului”  de  zugrăvit  şi  reprezentat.  Materialitatea  icoanei este  în  analogie  cu  trupul  Maicii  Domnului  care  întrupează 

Chipul Divin şi Sfânt. Şi după cum trupul Maicii Domnului este un  „Trup  Ales”,  la  fel  şi  materialitatea  icoanei  se  face  ceva 

„ales”, vrednic de trupul Chipului Iconic”251. 

„Este o modalitate filocalică, prin Numele Divin care să se coboare  la  icoana  duhului  inimii,  ca  o  reînviere  a  tainei  rugăciunii  mistice.  Şi,  într-adevăr,  Numele-Cuvântul  „deşteaptă” 

duhul inimii. Prin repetarea-rostirea Numelui Hristic se ajunge la coborârea în inimă, unde este locul iconic mistic. Mai este şi modalitatea tot filocalică, a icoanei de inimă, care să „deştepte” 

apoi Numele Cuvântul de taină.” 

„Noi  am  pierdut  taina  Cuvântului  şi  ca  o  reintrare  în Cuvânt este intrarea prin Icoana Duhului. Este Taina Numelui-Cuvântului care prin Icoană-Duh se descoperă şi Duhul-Icoana prin  Cuvânt-Nume  se  Arată.  Specificul  filocalic  grec  şi  slav pornesc de la Cuvântul care Se îndreaptă spre lume, Cuvântul 

„spre”  întrupare,  pe  care  trebuie  tu,  în  inima  ta,  să-L  naşti. 

Specificul  carpatin  are  modalitatea  icoanei  care  deja  a  născut Cuvântul, pe care apoi să-L întrupezi iconic în tine, ca întâlnire iconică. Modalitatea de a naşte tu Cuvântul este, în modalitatea antică, de a „urca” tu spre Dumnezeu. Modalitatea icoanei este 

„coborârea”  lui  Dumnezeu  la  tine,  de  a  primi  pe  Dumnezeu care deja „umblă pe pământ”. 

Modalitatea  antică  este  „primirea  Cuvântului”  pe  care apoi tu să-L naşti. Modalitatea icoanei este primirea Celui deja 215 

Născut. Ca mistică a icoanei, nu tu te ridici la cel reprezentat, ci cel  reprezentat  se  coboară  la  tine.  Şi  acest  specific  este  tocmai modalitatea filocalică carpatină. Ca să te „urci” tu la Cel reprezentat de icoană, înseamnă să te urci la „Cel Nevăzut”, pe când dacă se coboară Cel reprezentat, înseamnă că „Cel nevăzut” se arată la vedere, acesta fiind tocmai „temeiul” icoanei. Teologia icoanei  este  ridicarea  de  la  reprezentarea  văzută  la  Chipul nevăzut.  Mistica  icoanei  este  coborârea  Chipului  nevăzut  în Chipul reprezentat văzut. 

Acest  dialog este  teologia  şi  mistica  icoanei, ca integralitatea icoanei”252. 

„material Înduhovnicit”. Nu materialul Icoanei este Sfânt prin sine, ci Duhul Iconic al Chipului dă materialului Viu Duhovnicesc, ce este real şi faptic, nu doar sugestiv şi simbolic. (…) Teologia Icoanei priveşte partea „relaţiei dintre materialitatea  Icoanei  şi  Chipul  Iconic”,  pe  când  Mistica  Icoanei  mai  are  în plus şi „Participarea acestei relaţii””. 

27 Ghelasie Gheorghe,  Mic dicţionar de isihasm,  pp. 327-331. 

28  Avva  Ghelasie  relatează  în   Memoriile  unui  Isihast,  prin  reflecţiile  persona-jului principal: „Icoana nu mi se mai pare o simplă reprezentare pentru Minte, ca să ajung la sensul dincolo de Icoană. (...) Aici este altceva (...)Icoana de aici este o Prezenţă aşa de tare şi vie, ca o Realitate în Sine pe care o simt şi o văd cu nişte ochi adânci din mine. (...) Realitatea are dublă înfăţişare, una aparentă 

pentru ochii noştri obişnuiţi de Corp, şi o alta Vie-Prezenţă care este Icoana în Sine, Chipul adevărat al Icoanei. (...) Această Icoană nu este Idol ca zugrăvire şi lemn devenit Dumnezeu. Zugrăveala-lemnul-zidul rămân ceea ce sunt, dar totodată peste acestea este Realitatea aceea Dumnezeiască, ca Realitate în Sine ce nu se amestecă cu lemnul, cu zidul… dar se leagă una cu alta… Idolul este o Dumnezeire a însăşi zugrăvelii şi zidului… aici este altceva… Este acel ceva dincolo  de  zugrăvire  şi  zid,  o  prezenţă  tare  şi  vie,  ce  este  prin  zid  şi zugrăveală,  dar  nu  se  amestecă,  zugrăveala  şi  zidul  Transfigurându-se  prin prezenţa de dincolo de zugrăveală… Prezenţa, acel Real suport este Icoana în Sine…  Icoana!…  Simt  în  ea  o  prezenţă  care  este  totodată  doar  aici  ca  o cuprindere,  dar  în  fond  un  necuprins  ce  curge  în  acest  cuprins  Icoană”. 

(Ghelasie Gheorghe,  Memoriile unui isihast,  editura Platytera, Bucureşti, 2006, pp .  60-61) 

29  Ghelasie  Gheorghe,  Mic  dicţionar  de  isihasm,  pp.  373-377:  „Persoana,  ca Distincţie  de  Fiinţă  în  Sine,  ca  să  fie  Completă,  are  şi  o  Distincţie  peste 

„hotarele”  Fiinţei,  Persoana  fiind  paradoxala  Taină  a  „Formei-Cuprinderii Infinite  a  Infinitului  Fiinţei.  Aşa,  Persoana  este  „Un  Afară  IntraFiinţial”,  ca Distincţie de Fiinţă şi „Un Afară” ca „Peste” Fiinţă, fiind deodată Purtătoare de  Interior  de  Fiinţă  şi  de  Exterior  de  Fiinţă  …  doar  aşa  Fiinţa  nu  este 

„închisă” în Sine, ci Deschisă şi în Sine şi în Afară de Sine şi „Peste” acestea, ca Energie Harică. Fiinţa Divină nu este într-un Spaţiu, ci Ea Însăşi este Propriul Spaţiu,  ceea  ce  înseamnă  şi  Interior,  şi  Exterior  „Tot”  Divin,  iar  apoi  este 

„Spaţiul Creat”, ca „Loc de Fiinţialitate Creată””. 

30  Ghelasie  Gheorghe,  Memoriile  originii,  pp.  173-174:  „Sunt  Icoane  Făcătoare de Minuni, care au tocmai acest Har deosebit, ce se face Lucrător prin însăşi materialitatea Icoanei respective. Sunt Icoane care „lăcrimează”, din care iese 

„sânge”, din care se revarsă „Mir”, Lumini Harice, etc.”. 

31  Ibid.,  pp. 327-331. 

32  Ibid.,  pp. 375-376. 

33 Ghelasie Gheorghe,  Memoriile originii, p. 177. 

34  Ibid.,  pp. 177-179: „Doar unde sunt Icoane este Chip de Biserică, altfel este doar o simplă casă de Rugăciune”. 

35  Ibid.,  p. 178: „Dacă, Teologic, de la Văzut se trece la „Cel Nevăzut” (dincolo de Reprezentare), Mistic se trece în cealaltă modalitate, de la Cel Nevăzut la Văzut, de la Cel „de dincolo” de Reprezentare, la Cel de „dincoace” prin care se face Reprezentarea”. 

36  Părintele  D.  Stăniloae,  în   Spiritualitate  şi  comuniune  în  Liturghia  Ortodoxă, p. 433: Taina Euharistiei este „taina unirii noastre cu Tatăl prin jertfa trupului Fiului  Său  unit  cu  trupurile  noastre,  ridicate  prin  aceasta  şi  ele  la  starea  de jertfă.  De  aceasta  se  numeşte  jertfa  aceasta  a  noastră  Euharistie,  adică 

mulţumire (...)”. 

37  „Cuvintele  pe  care  vi  le-am  spus  sunt  Duh  şi  sunt  Viaţă”  (Ioan,  6,  63). 

Părintele D. Stăniloae, în  Spiritualitate şi comuniune în Liturghia Ortodoxă, p. 491 

afirmă:  „Pâinea  spirituală  poate  fi  de  exemplu  orice  cuvânt  bun;  cu  atât  mai mult,  un  cuvânt  al  credinţei  în  Hristos.  Prezenţa  chiar  în  chipul  material  a realităţilor spirituale ca trepte simbolizate se face simţită de exemplu în faptul că  pâinea  materială  nu  întăreşte  numai  trupul  nostru,  ci  şi sufletul  sau  viaţa noastră  spirituală.  Dar  şi  invers,  un  cuvânt  bun  întăreşte  nu  numai  sufletul altuia, ci şi trupul lui”. 

38  Părintele  Stăniloae,  în  studiul   O  pictură  bisericească  contemporană,  un comentariu  îmbogăţit  al  dogmelor  ortodoxe  în  Dumitru  Stăniloae,  O  teologie  a icoanei,  editura  Fundaţiei  Anastasia,  Bucureşti,  2005,  pp.  237-238  afirmă: 

„icoanele nu despart viaţa din istorie a lui Hristos şi a sfinţilor de viaţa lor de acum din cer. Ei au fost, dar sunt şi acum vii şi prezenţi. Căci n-au despărţit nici  pe  pământ  omenescul  lor  de  dumnezeiesc,  imanenţa  de  transcendenţă. 

Icoanele ne prezintă pe Hristos care ne îmbie la comuniunea cu El şi cu sfinţii care ne-au fost şi ne sunt modele ale acestei comuniuni. Iar această comuniune îşi atinge punctul culminant în împărtăşirea de trupul şi de sângele lui Hristos în  Sfânta  Liturghie,  deşi  credincioşii  se  pregătesc  pentru  ea  prin  rugăciunile întregii  Sfinte  Liturghii.  De  aceea  s-a  spus  că  icoanele  care  înconjoară  pe credincioşi în spaţiul  localului  bisericesc  au  un  caracter  sau  un  scop  liturgic, sau  conţinutul  lor  slujeşte  pregătirii  pentru  împărtăşirea  euharistică.  Tot cosmosul  se  concentrează  în jurul  Euharistiei.  Sensul  acesta  al  icoanelor  care împodobesc pereţii bisericilor s-a precizat cu timpul tot mai mult, ajungând la expresia  lui  completă  în  secolul  XIV  odată  cu  deplina  precizare a  conştiinţei prezenţei lui Dumnezeu în lume şi în Biserică prin energiile necreate”. 

39  Preot  Profesor  Dumitru  Stăniloae,  Spiritualitate  şi  comuniune  în  liturghia ortodoxă,  E.I.B.M.B.O.R.,  Bucureşti  2004,  pp.  13-16:  „Liturghia  înseamnă  în greceşte  slujire  comună.  Trupul  jertfit  al  lui  Hristos  este  „pâine  spre  viaţa lumii”,  cum  a  spus  Domnul  însuşi  (Ioan  6,  33)  Scufundându-Şi  trupul  prin moarte în Dumnezeu, în lărgimea infinită a vieţii, într-o supremă transcendere de  Sine  însuşi,  Hristos  l-a  umplut  de  viaţa  nemuritoare  şi  nesfârşit  de iubitoare a Sfintei Treimi”. 

40  Părintele  D.  Stăniloae,  în   Spiritualitate  şi  comuniune  în  Liturghia  Ortodoxă, afirmă: „Taina prefacerii pâinii şi vinului în Trupul şi Sângele Domnului este aşa de mare, încât după ce Părinţii, urmând cuvintele Domnului, au afirmat-o cu  toată  hotărârea,  teologia  de  după  ei  n-a  mai  cutezat  să  facă  niciun  efort pentru  pătrunderea  ei,  sau  când în  timpul  mai  nou  a  încercat  să  o înţeleagă, mai mult a dizolvat-o, reducând prezenţa Trupului şi Sângelui Domnului la o prezenţă  spirituală.  Credem  că  la  înţelegerea  acestei  mari  taine,  care  trebuie păstrată  în  înţelesul  ei  real,  ar  putea  contribui  aprofundarea  a  două  idei afirmate în tradiţia creştină: cea de simbol şi cea de trăire interioară a stării de jertfă”,  (...)  care  „ne  poate  înlesni  o  oarecare  înţelegere  a  copleşirii  pâinii  şi vinului în Euharistie de Trupul şi Sângele lui Hristos, ca pâine şi vin de pe o treaptă superioară, dar nedespărţite de pâinea şi vinul de pe treapta materială 

cea mai de jos”. (...) La Sfinţii Părinţi simbolurile nu sunt despărţite de ceea ce simbolizează, ci simbolul văzut are ca temelie susţinătoare realitatea nevăzută 

pe  care  o  simbolizează.  Şi  între  simbolul  material  şi  realitatea  pe  care  o simbolizează  se  intercalează  un  şir  de  trepte.  (...)  Pe  de  altă  parte,  Trupul  şi Sângele  lui  Hristos  de  după  înviere  au  fost  ridicate  la  conţinutul  superior implicat în ele, de trup şi sânge, copleşite de spirit în aşa măsură, că trupul a fost ridicat la incoruptibilitate şi sângele nu se mai varsă din el ca din trupul dinainte  de  înviere.  Pe  lângă  aceasta,  trupul  a  urcat  atât  de  mult  la  starea fotonică  ce  constituie  esenţa  întregii  materii,  încât  poate  intra  prin  uşile încuiate. Pâinea şi trupul lui Hristos s-au apropiat atît de mult, prin lucrarea trupului Său asupra pâinii, că pâinea se absoarbe în grad desăvârşit în trupul luminos al lui Hristos, şi trupul lui Hristos a ridicat pâinea la treapta de parte luminoasă  asimilată  trupului  Lui,  implicată  ca  potenţă  în  el.  (...)  Ca  Trup  şi Sânge care ni se prezintă, nu fără semnificaţie sub chipul pâinii şi vinului pe care le mâncăm spre întărirea noastră, Trupul şi Sângele Lui ce ni se comunică 

pline de iubire faţă de noi, echivalând cu jerfa de sine, ne umplu pe noi prin chipul pâinii şi vinului în mod real cu toate simţirile lor, fără să înceteze să fie şi în afara noastră. Vin atât de intim în noi, că au loc ca o consumare a lor de către noi, producând în noi o înaltă viaţă spirituală, (...) ca o adevărată hrană 

şi  băutură  susţinătoare  nu  atât  a  vieţii  noastre  trupeşti,  ci  a  celei  spirituale, curăţite  şi  înălţate  de  ele.  Există  între  cei  ce  se  iubesc  un  fenomen  de interiorizare reciprocă nu numai prin simţiri şi gânduri, ci şi prin trupuri, dar prin  trupurile  spiritualizate,  însă  nu  lăsate  la  o  parte.  Hristos  ne  devine interior prin Trupul şi Sângele Său pline de Sfântul Duh” (pp. 490-494). 

„Darurile  ce  se  dau  ca  jerte  lui  Dumnezeu  se  umplu  de  sfinţenia  Lui,  de puterea  Lui…  sunt  însuşite  atât  de  total  de  Hristos,  sau  sunt  umplute  aşa  de mult de Duhul Său, că devin însuşi Trupul şi Sângele Lui, ca cele ce sunt în mod maximal unite cu dumnezeirea Lui. (...) Trupul Său Însuşi şi Sângele Său, ce au imprimate în ele starea de jertfă, se imprimă desăvârşit în pâine şi vin, făcându-le şi pe ele Trupul şi Sângele Său jertfit.” (pp. 482-483) 

„Fiul, care a asimilat în trupul Său trupurile noastre, reprezentate de darurile noastre…  ne  răspunde  venind  în  mod  real  cu  întreg  Trupul  şi  Sângele  Lui  în trupul şi sângele nostru, pentru a le curăţi şi mai mult de pornirile egoiste şi a le face asemenea Trupului  Său plin de iubirea Sa faţă de Tatăl şi de noi… Astfel numai prin Sfânta Împărtăşanie se încheie circuitul real ontologic al dialogului de dragoste între Tatăl, Fiul şi noi, prin jertfa Fiului Său.” (p. 487) 

„Totul  se  face  în  comun  în  Sfânta  Treime…  cerând  Tatălui  să  trimită  pe Duhul, Hristos Însuşi Îl trimite… Dacă cuvintele ar fi numai ale omului, ele n-ar avea nicio putere… Dar în cuvintele rostite de preot, la Sfânta Liturghie, Hristos Însuşi  este  Cel  ce  deschide  prin  ele  orizonturile  de  taină  şi  Îşi  aduce  în  ele puterea Sa dumnezeiască.” (p. 477) … „la cererea noastră şi a Lui, Tatăl preface prin Duhul, pentru noi, pâinea şi vinul în trupul şi Sângele Său jertfit pentru a ne urca şi pe noi, cei ce ne împărtăşim de El, acolo unde este El (...)” (p. 484). 

„Misterul prefacerii se întemeiază pe o legătură deosebită între trup şi pâine şi pe  una  profundă  şi  tainică  între  Cuvântul  dumnezeiesc  şi  trupul  omenesc însufleţit  al  Lui,  în  care  se  preface  pâinea.  (...)  Ea  e  hrana  prin  excelenţă  a trupului  nostru,  fiind  elementul  esenţial  al  susţinerii  lui..Raţiunea  pâinii  se asimilează în mod natural cu raţiunea trupului, deci implicit în însăşi raţiunea 220 

existenţei pământeşti a sufletului şi deci a subiectului uman e implicată raţiunea pâinii. (…) Subiectul uman e chipul Logosului ca subiect, (…) deci în Cuvântul întrupat  se  arată  actualizarea  relaţiei  esenţiale  între  pâine  şi  trup,  (...)  putând asimila în Sine deplin raţiunile pâinii în raţiunea trupului Lui (…), deci o poate absorbi  în  trupul  Său.  (…)  Acest  fapt  se  înfăptuieşte  în  El  nu  numai  prin mâncare, ci şi  prin Duhul Sfânt, (…) punând  temelia  tainei Euharistiei. Dar în trupul asumat de Cuvântul sau sub acoperământul Lui transparent prin înviere, e implicată solidaritatea nu numai cu pâinea devenită şi ea înduhovnicită, ci cu materia cosmosului care va învia şi se va transfigura” (pp. 447-449). 

41 Ghelasie Gheorghe,  Mic dicţionar de isihasm,  pp. 385-386: „Chipul Pâinii este 

„singurul” Chip al Hranei ce mai păstrează Chipul Divin în el. Toate celelate sunt „hrană de umplutură şi de substanţă de creaţie”, fără Legătura directă cu Chipul  de  Hrană  Divină.  De  aici  Chipul  Sacru  al  Pâinii,  care  nu  poate  fi înlocuit  cu  nimic,  (…)  acest  Iconic  al  Pâinii,  fără  de  care  Corpul  nostru  nu poate  Reintra  în  Sacralitatea  Firii,  aşa  cum  a  Creat-o  Dumnezeu.  Acest  Chip este chiar mai mult, este Chipul Trupului lui Hristos făcut Euharistie. Chipul Pâinii  este  nu  numai  Chip  de  Materie-Corp  obişnuit,  ci  de  Trup  Ceresc  din care  se  Hrănesc  şi  Îngerii  cei  Spirituali.  Pâinea  este  Chip  de  SupraHrană, Arhechipul  pe  care  se  Modelează  orice  Hrană.  (...)  Chipul  Pâinii  este  traducerea în Substanţialitate a ArheChipului Logosului Creator Prehristic, ca Viu Divin Tradus şi în Viu de Creaţie şi totodată în Unire şi Asumare Reciprocă. 

Creaţia, pe acest ArheChip se Structurează ca Fiinţialitate Creată, fără de care nu  poate  avea  „structură”.   Chipul  Pâinii  este  prin  excelenţă  Iconicul  Lui Hristos  care  se  „Face  Trup”  pentru  a  ne  Da  nouă  Viaţă.   Cuvântul  Său Evanghelic este Pâinea pentru Suflet şi Pâinea de Grâu este pentru Corp, iar mai presus de acestea este Trupul-Pâinea Euharistie care le Uneşte şi le Ridică 

la Chipul Cosmic Ceresc. 

42 Ghelasie Gheorghe,  Dialog în Absolut, pp. 274-275: „Chipul Hristic, deşi este 

„Chip  Văzut  la  Faţă”,  nu  mai  este  „idol”,  pentru  că  este  „Însuşi  Dumnezeu Logosul Care se Coboară în Chip de Creaţie” ca să „alunge” înşelarea „chipului fals diavolesc”. Icoana Creştină este „Chip Adevărat” fără „pericolul” de a fi suspectat de „idol”, căci are „Chipul Lui Hristos în el”. Orice Chip Hristificat-Botezat-Sfinţit nu mai este „idol”, ci „Icoană”, care are „Restabilirea Chipului de  Dumnezeu”  în  sine.  Moise  a  zis  că  „tot  chipul  să  fie  considerat  idol” 

fiindcă  nu  Venise  Hristos  ca  să  „Restabilească”  Chipul  de  Dumnezeu  din Chipurile  păcătoase.  Dar  odată  ce  Vine  Hristos  cu  Chipul  de  Dumnezeu, 

„toate Chipurile de Creaţie se Restabilesc” şi din „chipuri păcătoase-idoli” se 

„Restabilesc” ca Chipuri de Creaţie de Rai-Icoane. Orice Chip Botezat Hristic nu  mai  poate  fi  „chip  idolesc”  că are  „Chipul  Lui  Hristos  în  el”  care  nu  mai este „fals chip”, ci Chip Adevărat de Dumnezeu Însuşi Arătat şi Descoperit”. 

43  Ghelasie  Gheorghe,  Mystagogia  icoanei,  pp.  89-90:  „Obişnuit,  se  face  mare caz de „Conţinut”. În sens Creştin, (...) noi suntem un „Conţinut Creat”, dar într-o  SupraFormă  de  Chip  Divin,  fără  de  care  Conţinutul  Naturii  noastre Create se „de-formează” până la „moarte”, rezultatul păcatului, ca „despărţire” 

de Teo-Formă. (…) Pentru noi Teo-Forma este de primă importanţă. În „gol” 

de  Teo-Formă,  Conţinutul  Naturii  noastre  Create  încearcă  o  compensaţie  de 221 

„autoforme”,  care  sunt  însă  negative  atât  faţă  de  Teo-Formă,  cât  şi  faţă  de propriul Conţinut, de unde „distructivitatea” păcatului”. 

44  În  legătură  cu  acest  concept  de  Teo-Formă  ce  „Îmbracă”  un  Conţinut  de Natură Creată, amintim ceea ce afirma Părintele Stăniloae (în Studiul  Idolul ca chip al naturii divinizate şi icoana ca fereastră spre transcendenţa dumnezeiască,  în Dumitru Stăniloae,  O teologie a icoanei, editura Fundaţiei Anastasia, Bucureşti, 2005,  p.  229)  privitor  la  „imprimarea  maximă  a  lui  Hristos  în  sfinţi”,  la infinitatea lui Dumnezeu care „se imprimă în voia şi simţirea lor personală” – 

„cu cât e mai plină o persoană umană de Hristos, ca Persoană, cu atât e mai realizată  şi  ea  ca  persoană”.  Părintele  Ghelasie  vorbeşte  de  Iconizare  şi  de Personalizarea  în  Hristos  şi  explicitează  în   Mystagogia  Icoanei,  pp.  90-91: 

„Natura-Conţinutul nostru Creat trebuie să se Deschidă, ca să intre în el Teo-Forma,  tocmai  Personalizarea.  În  propria  noastră  Natură  Creată  avem manifestările  de  Creaţie,  care  de  asemenea  trebuie  să  ia  Teo-Forma,  ca  şi Natura  noastră  Creată  să  Participe  la  Taina  Teo-Formei.  Această  Prefacere  a Naturii  Create  este  Personalizarea  în  Hristos,  despre  care  vorbesc  Sfinţii Părinţi Filocalici. Iconizarea noastră este deci în Hristo-Formă. „Câţi în Hristos v-aţi  Botezat,  în  Hristos  v-aţi  şi-mbrăcat”. Viaţa  noastră  este  astfel  o permanentă  Teo-Formare,  ca  o  nesfârşită  Personalizare  în  Divin. (…) Şi  Supra-Numele  Teo-Formei  este  Iubirea. Numele  Lui  Dumnezeu  este Iubirea, zice Sfântul Ioan Evanghelistul. Iubirea este Supraputerea care ne face Teo-Forme pe noi, Conţinutul de Natură Creată. Iubirea este SupraConştiinţa de  Teo-Formă.  După  Iubirea  sa  poţi  vedea  Teo-Forma  cuiva.  (…)  Teologic, Chipul  Dumnezeirii  este  Paternitatea-Tatăl.  Fiul  este  Purtătorul  Chipului Tatălui.  Sfântul  Duh  este  Pecetluitorul  Chipului  Tatălui.   De  aici  şi  Iconicul nostru Creştin. 

La  Creaţie-Naştere  avem  Pecetea  Chipului  Divinităţii  în  general.  Prin Botezul Hristic Primim prin Hristos Fiul Pecetea Înfierii, adică Chipul Tatălui. 

Şi apoi primim Pecetluirea prin Chipul Sfântului Duh Tainei Mirungerii. Iată 

Teo-Formă  noastră,  în  care  trebuie  să  trăim,  să  ne  manifestăm  propriile manifestări de Natură şi Fire Creată, ca Participare şi Prefacere în Teo-Formă 

Dăruită  Gratuit  de  Iubirea  Lui  Dumnezeu.  Mistic  Filocalic,  noi  trebuie  să  ne Hristificăm  Mintea  prin  Unirea  cu  Pecetea  Botezului  din  Inimă,  apoi  vine Pecetea Sfântului Duh cu Lumina Harică, după care urmează Îndumnezeirea-Sfinţirea noastră în Dumnezeu Cel Treime” (vezi Sfântul Simeon Noul Teolog, 

„Cateheze către Monahi”, Ed. Anastasia, 1995). 

45  Ghelasie  Gheorghe,  Mic  dicţionar  isihast,  pp.  351-356:  „Infinitul  Fiinţial Creştin este Cel Viu şi în Deschidere, de aceea Forma este Viul Conţinutului. 

Iată fundamentarea Mistică a Iconicului Persoanei, ca Viu de Fiinţă „peste” 

Fiinţă  şi  în  Comunicare  de  Cele ale  Fiinţei,  fără  ca  să  „schimbe”  sau  să  se 

„intre”  în  Fiinţă.  Ca  Practică, Viul  Formei este  însuşi  Activul  mistic  –  prin 

„intrarea”  într-o  Formă  Iconică  are  loc  Participarea  la  un  Fiinţial  de  „Formă 

Fiinţială” (şi nu „intrarea în Fiinţă”). 

Forma este  Taina  în  Arătare a  NeArătatului  Interior;   şi la Cele  Arătate  se poate  Participa.  Şi  Arătarea  este  Sacră,  ca  şi  Interiorul,  de  aceea  Forma  de Arătare este Iconicul Chipului Celui Dincolo de Arătare. 

222 

Icon-Iconare-Iconic 

Taina  Formei  Fiinţei  Divine  este  „Întoarcerea”  Infinitului  „Înapoi  şi peste”  Sine,  ca  o  „Îmbrăcare”  a  Infinitului  cu  Propriul  infinit. Şi  această 

Formă Fiinţială este Însăşi Persoana-Distincţia de Sine a Fiinţei. Şi Specificul Formei  este  că  poate  Pătrunde  în  Interiorul  Fiinţei,  că  este  „Interiorul  făcut Exterior… 

De menţionat este faptul că, în Revelaţia Creştină, Relaţia nu este niciodată 

între  Conţinuturi,  ci  între  Formele  în  care  Subzistă  Supraforma  şi Conţinutul. De aceea, Forma este Viul Existenţial al Realităţii. În Creştinism, Mistica  este  astfel  între Forme  Vii,  şi  nu  între  Conţinuturi  care  se  fac  Forme.  

Viul-Forma Iconică este tocmai această Relaţie Inter-Fiinţială, dar nu IntraFiinţială.  Noi,  Creaţia,  nu  putem  Intra  în  Fiinţa  lui  Dumnezeu,  dar  putem Comunica real cu Persoana-Forma Vie a Fiinţei”. 

46  Ghelasie  Gheorghe,  Mystagogia  icoanei,  pp. 90-91: „Pentru  Creştinism,  Teo-Forma este Sfinţirea „Exterioară”, care apoi trebuie să pătrundă şi în Interior. 

Adesea Interiorul greu se Deschide Teo-Formei, dar insistând mereu pe Teo-Forma Exterioară se va face şi Teo-Forma Interioară. Mulţi fac prea mult caz de  Interior.  Trebuie  înţeles  că  Prefacerea  Interiorului  se  face  doar  prin insistenţa  Teo-Formei  de  Exterior.  Noi,  Creştinii,  suntem  Religia  cea  mai 

„Formalistă”. Insistenţa pe Teo-Forma Exterioară este şi importanţa capitală a Ritualului Liturgic şi al Celor Şapte Taine Bisericeşti, care ne Dau Teo-Forma, singura  posibilitate  prin  care  putem  să  facem  apoi  şi  Teo-Forma  Interioară. 

Ordinea în Creştinism este din Exterior spre Interior”. 

47  Ghelasie  Gheorghe,  Mic  dicţionar  isihast,  pp.  350-352:  „Iconic  înseamnă 

„Chip în Formă de Distincţie”. Taina Iconicului este Distincţia într-o Anume Formă-Model. (să nu se confunde cu „limitarea”) (...) Dar Distincţia ca Formă 

nu  este  „limitarea  şi  încorsetarea”  Chipului,  ci,  paradoxal,  „Lărgirea  fără 

limite” a Chipului, care în toate Lărgirile Sale nu se „schimbă”, ci „ia” Formă 

ca Deschidere de Chip în Sine şi peste Sine. Un Chip închis în Sine, ca şi un 

„infinit  tot  închis  în  sine”,  nu  este  admis  de  către  Teologia  Creştină.  Chiar zisul  „infinit”  al  Fiinţei  Absolute  este  o  „închidere  în  infinit”  dacă  nu-şi 

„depăşeşte” propriul infinit. Şi această „depăşire de Taină” este tocmai Forma care  „Cuprinde”  infinitul,  ca  ceva  paradoxal  „peste”  infinit,  care  face  o 

„infinitate şi de interior, şi de exterior”, ca „infinitate completă”, nu doar într-o singură  „direcţie”,  ca  la  antici.  „Forma  ca  infinit  peste  infinit”  este  aşa-zisa Distincţie de Teo-Formă a Persoanelor Treimice”. 

48  Ghelasie  Gheorghe,  Mystagogia  icoanei,  pp.  76-77:  „Prin  Cuvânt,  Comunicarea se face direct Spiritual. Prin Reprezentarea Iconică se face Ritualic. Şi se ştie că Ritualul Preface Cuvântul în Euharistie şi tot Ritualul Preface Trupul de asemenea în Euharistie. De aceea nu se poate „despărţi” niciodată Spiritul de  Trup,  că  nu  mai  poate  fi  Euharistie,  doar  împreună  putând  fi  Chip Euharistic. Spiritul este Chip de Preoţie şi Trupul este Chip de Biserică,  ce nu se pot despărţi, fiind unul prin altul”. 

„Trupul  este  tocmai  Personalitatea  Integrală-Reprezentarea  Sacră  „peste” 

Corp,  în  care  se  Unesc  Sufletul  şi  Corpul  în  „depăşire”  de  înfăţişare.”  ( Ibid., p. 48). 

49  Ghelasie  Gheorghe,  Dialog  în  Absolut,  p.  99:  „Viaţa  în  Sine  este  Ritual, Mişcare  Sacră”,  este  nevoie  azi  de  „Resacralizarea  Vieţii”,  decăzute  până  la 

„Mişcarea mecanică profană” şi „mecanicismul fizico-chimic”. 

50  „Însăşi  esenţa  în  sine  a  Dumnezeirii  înseamnă  Sfânta  Liturghie.  Liturghie înseamnă iubire. Şi iubirea are trifiinţialitatea ei care este Iubirea, Dragostea şi Dăruirea. Puţin şi mai adânc, chipul în sine al iubirii este Tatăl, dragostea în sine este Sfântul Duh şi limbajul în sine este Fiul. Încă mai mult, Sfântul Duh şi Fiul liturghisesc permanent o SupraLiturghie care e dincolo de înţelegerea noastră. Liturghisesc permanent liturghia Tatălui. (...) Dacă viaţa în Dumnezeire înseamnă liturghie, înseamnă că viaţa şi în creaţie trebuie să fie tot liturghie. 

În momentul în care nu mai există liturghie murim. Nu mai suntem vii. Însuşi viul  în  Dumnezeire  înseamnă  liturghia  Treimii.  De  aceea  e  aşa  de  vitală 

liturghia (Ghelasie Gheorghe,  Răspuns de apărare, p. 319)”. 

51 Ghelasie Gheorghe,  Trăirea mistică a Liturghiei, p. 50: „Dumnezeirea Treime este Chipul Iubirii Absolute, iar Creaţia este Chip de Chip de Iubire Absolută. 

(...) Căderea-păcatul Creaţiei „adaugă Liturghiei Perfecte” a Iubirii Absolute şi Chipul Jertfei Absolute. Liturghia Perfectă de Rai se „împleteşte cu Liturghia Jertfei” după căderea din Rai”. 

52  Ibid. , p. 152. 

53  Ibid.,  p. 161. 

54  Ibid.,  p. 117. 

55  Ibid.,  pp. 220-221. 

56  Ibid.,  p. 301; „Logica Biblică este această Esenţă a Formei-Chipului-Întregului, care-şi desface Conţinutul şi Structura. La fel, Biserica Pământească este tot pe Baza  Arhemodelului  Chipului  Fiului  Dumnezeiesc  Care  Se  Întrupează  ca Biserica  Trupurilor.  Şi  mai  mult,  Fiul  Dumnezeiesc  Va  Face  Unirea  Bisericii Spirituale  cu  Biserica  Trupurilor  Pământeşti,  în  Biserica  –  Trup  Euharistic, care este Împlinirea de Veşnicie a Întâlnirii Lumii cu Dumnezeu, Făcătorul ei. 

(...)  Omul  este  Ales  să  Fie  Chipul  Sacerdotal  al  Trupului-Euharistic.  Nici Îngerii,  nici  cele  ale  Naturii  nu  pot  Săvârşi  Trupul-Euharistic,  decât  Omul. 

Atenţie la Revelaţia Biblică! Biserica redusă doar la „Sacramentul Cuvântului Divin” (cum înclină unii) sau doar la „ Sacramentul unei Esenţe de Duh”, sau doar la „Sacramentul unui Ritualism Formal de Adunare”, rupe Chipul Întreg de Biserică ce este Biserica – Trup Euharistic. Puţini înţeleg Chipul de Trup Euharistic  ca  Biserica  Împlinită  şi  Întreagă,  Însăşi  Biserica  Eshatologică  a Veşniciei. Trebuie  însă  bine  lămurite  distincţiile  dintre  Sacramentele Cuvântului,  Esenţei  de  Duh,  Adunării-Comunităţii,  Euharistiei  şi  Ritualului cu Formele şi specificurile diverse” ( Ibid., pp. 249-250). 

57 Ghelasie Gheorghe,  Trăirea mistică a Liturghiei, p. 259. 

58  Ibid.,  p. 269. 

59  Ibid. , p. 199. 

60 Ghelasie Gheorghe,  Memoriile unui isihast,  Platytera, Bucureşti, 2006,    pp. 11-12. 

61  Ibid.,  p. 157: „Creştinismul vine ca o Religie în felul ei mai Dură decât toate celelalte,  vine  cu  Supra-Conştiinţa  unei  Vinovăţii  Transcendentale,  în  care Creaţia se Implică ca Realitate de Conştiinţă mai mult decât Simpla morală, ca Vinovăţie  ce  se  poate  Prelungi  în  Veşnicie,  ca  Iad  mai  dur  decât  Veşnica 224 

Reîncarnare-Ispăşire  Proprie.  Mistica  Hristică  este  Asumarea  Vinovăţiei  şi Curajul Crucificării, nu în sensul de Simplă Asceză, ci ca Învierea Conştiinţei şi prefacerea în Icoană a Celui Păcătos. Conştiinţa Creştină nu se limitează la Îngusta  Proprie  Realitate,  ca  Ciclu-propriu,  ci  se  Deschide  într-o  Participare Totală chiar Supra-Cosmică, în care Iubirea şi Vinovăţia stau faţă în faţă şi îţi dau  propria  Conştiinţă.  Reîncarnarea-Reîntoarcerea  este  Fuga  de  Propria Vinovăţie, dorinţa de Unitate, Neputinţa Depăşirii proprii”. 

62 Ghelasie Gheorghe,  Chipul Omului,  p. 260. 

63  De  exemplu,  în  lucrarea   Mystagogia  Icoanei  termenii  de   icoană,  icon,  iconic, iconizare,  iconare,  iconografic,  iconoclasm  apar  de  peste  400  ori ;   alături  de termenii de  fiinţă, fiinţial, fiinţare, fiinţialitate (de peste 1200 de ori) şi termenii de  persoană,  personal,  personalitate,  personalizare (de peste 500 ori). 

64 Ghelasie Gheorghe,  Mic dicţionar isihast, p. 257. 

65 Ghelasie Gheorghe,   Mystagogia Icoanei, p. 15. 

66  Ibid.,  p. 16. 

67 Ghelasie Gheorghe,  Mic dicţionar isihast, pp. 351-352. 

68  Ibid. , pp. 358. 

69 Ghelasie Gheorghe,   Mystagogia Icoanei, p. 25. 

70  Ibid.,  pp. 23-27. 

71  Ibid.,  pp. 24-25. 

72  Ibid.,  p. 34. 

73 Ghelasie Gheorghe,   Mystagogia Icoanei, p. 33. 

74  Ibid.,  p. 33-34. 

75 Ghelasie Gheorghe,  Mic dicţionar isihast, p. 350. 

76 Ghelasie Gheorghe,   Mystagogia Icoanei, p. 34. 

77  Ibid., p. 37. 

78 Ghelasie Gheorghe,  Memoriile originii, p. 179. 

79  Ibid.,  p. 37. 

80  Ibid., p. 14. 

81  Ibid. , p. 96. 

82  Ibid., p. 174. 

83  Ibid.,  p. 236. 

84 Ghelasie Gheorghe,  Mic dicţionar isihast, p. 386. 

85 Ghelasie Gheorghe,  Memoriile originii, p. 232. 

86 Ghelasie Gheorghe,   Mystagogia Icoanei, pp. 27-30. 

87  Ibid.,  p. 34. 

88  Ibid.,  p. 35. 

89 Ghelasie Gheorghe,  Memoriile originii, p. 231. 

90 Ghelasie Gheorghe,   Mystagogia Icoanei, p. 34. 

91  Ghelasie  Gheorghe,  Mic  dicţionar  isihast,  pp.  373-375:  „Prin  Prezenţă  se Comunică  „Cele”  ale  Fiinţei,  iar  apoi  Cele  ale  Prezenţei  se  Comunică  prin Energiile Harice. Dacă s-ar Comunica Direct Cele ale Fiinţei prin Energii, ar fi o „transformare” de Fiinţă în Energii, fapt de neadmis”. 

92  Ibid.,  p. 376: „Prezenţa Divină „generală şi nelocalizată” în mod Special nu este „Comunicabilă” (…). Filocalicii Pronunţă Numele lui Iisus şi aleg „Locul cel  mai  intim”  ca  fiind  Inima.  (...)  Specificul  carpatin  caută  tocmai 225 

„Comunicabilul”  Prezenţei  Hristice  şi  face  mai întâi  „Altar”  în  Exterior,  care apoi se va Interioriza, de unde Specificul de „Gest Iconic”, (...) care consideră 

un  Comunicabil  neîndoielnic  al  Prezenţei,  în  Chipul  de  Altar  Exterior,  nu Interior, unde poate fi „falsificat” de componentele interioare”. 

93 Ghelasie Gheorghe,  Mic dicţionar isihast, p. 356: „Gestul este Legat direct de Formă, este o Comunicare Vie de Formă, de aceea este Activul Formei. De aici Puterea Gestului din Ritualul Cultic. Orice Gest este un Potenţial de Activuri şi  un  declanşator  de  Activuri. Gestul  este  „Forma  care  Formează” .  Dacă 

Divinul este Chemat prin Cuvintele Sacre, prin Gest se Aduce Prezenţa Sa”. 

94  Ibid.,  pp. 377: „Persoana Hristică are şi ea un Viu Direct şi Personal, deosebit de al Celorlalte Persoane Treimice. În acest Viu Direct al lui Hristos trebuie să 

se Intre, mai întâi, ca Practică Isihastă. După ce devii „Formă Hristică”, te vei Îmbrăca şi în Strălucire Harică. Unii pun accentul pe Activul Harului prin care ajungi  la  Forma  Hristică…  dar  Forma  Hristică  are  ea  Însăşi  un  Viu  Direct, şi  prin  acesta  se  Activează  apoi  Harul.  De  fapt,  Activurile  Divine  sunt întodeauna  Deodată  şi  în  Egalitate,  dar  în  Evidenţă  printr-o  Persoană 

Treimică, care Totodată le are şi pe Celelalte”. 

95   Ibid.,   pp.  375-377:  „Hristos  Cel  Creştin  ne-a  Lăsat  în  mod  deosebit  Taina Euharistiei  Liturgice  prin  care,  Permanent  şi  Continuu,  Lumea  se  Preface  şi devine Trupul Său, ca Asumare şi Urcare a Lumii Pământeşti la Cer. „Eu sunt Viţa,  voi  sunteţi  Mlădiţele”  (Ioan  15,  5)  (…)  Această  Viziune  Hristologică  a Sensului  Lumii  -  Prefacerea  a  tot  ce  este  Creaţie  în  Trupul  lui  Hristos  –  este deci a Intrării Lumii în Trupul lui Hristos, ceea ce înseamnă tocmai Unirea Cu Divinul  fără  „anihilarea-absorbirea”  Lumii,  ci  ca  Participare  a  ei  la  Divin. 

Şi atunci, Prezenţa lui Hristos este cu Adevărat Permanentă. În tot „Locul” 

unde se Cheamă Hristos, El Vine să Asume cele de acolo ca Trup al Său. (…) Să nu se confunde Duhul acesta de Extindere A Persoanei cu Energia Harică, aceasta  fiind,  într-adevăr,  dar  Acoperită  de  Duhul-Fiinţialitatea  care  Iese  în Exterior. Duhul, ca Prezenţă a Persoanei „Dincolo” de ea, are un Activ Direct de Persoană care este totodată un Activ de Har, dar, repetăm, Har ca Energie care Lucrează prin Activul Prezenţei”. 

96 Ghelasie Gheorghe,  Dialog in absolut, pp. 118-119: „Filosofii Raţionalişti fac greşeala  amestecului  Fiinţei  cu  energiile  sale,  Raţiunile.  Aici  este  diferenţa dintre  Mistică  şi  Metafizica  Filosofică.  Mistica  consideră  Raţiunile  drept Conştient energetic, în afara Fiinţei-Spiritului, iar filosofia consideră Raţiunile ca  Însăşi  Esenţa-Interiorul  Fiinţei-Spiritului.  Mistica  este  Conştiinţa  pură 

Fiinţială,  iar  filosofia  este  amestecul  Conştiinţei  pur  Fiinţiale  cu  Raţiunile Conştientul  pur  energetic.”  Vezi  şi  Ghelasie  Gheorghe,  Mystagogia  icoanei, p. 88: „Misticile oculte moderne încearcă şi o Spiritualitate Trupească, de „stil creştin”,  numai  că  falsifică  tocmai  Iconicul  Creştin  cu  un  fel  de  „semi-idolatrizare  neo-păgână”.  Eroarea  este  în  „sincretismul  dintre  Teologicul Creştin şi metafizicul filosofic”, care au specificuri diferite, de unde un fel de 

„hibridare nereuşită” faţă de ambele părţi”. 

97 Ghelasie Gheorghe,  Mystagogia icoanei, p. 89. 

98  Ibid.,  pp. 95-96. 

226 

Icon-Iconare-Iconic 

99   Ibid.,   p.  97:  „Insistenţa  noastră  este  însă  pe  Iconicul  Trupului  Euharistic Hristic, fără de care nu este nici Iconicul Haric al Sfântului Duh. Mulţi vor să 

treacă direct la Iconicul Haric de Lumină Divină, fără Iconizarea prin Trupul Hristic, ca o pretinsă Iconizare Spirituală, Dincolo de Trup. (...) Îndumnezeirea este  doar  prin  Iconicul  de  Îndumnezeire  a  Trupului  Hristic,  ca  o  Adâncire  a Participării în Iconicul Trupului Înviat Hristic, care ne Împărtăşeşte totodată şi Harul - Substanţa Divină Pură. (…) Urmează Îndumnezeirea de Veacul Viitor, prin  Adâncirea  în  Divinitate  prin  Sfântul  Duh,  o  altă  Dimensiune  Iconică. 

Sfinţii,  prin  Lumina  Harică,  deja  au  o  Pregustare.  Dar  „Legătura”  va  fi  tot Trupul Înviat, care este Înălţat la Dreapta Tatălui pentru Veşnicie şi prin care şi noi putem Urca la Tatăl”. 

100  Ibid.,  p. 101 

101 Ghelasie Gheorghe,  Mic dicţionar isihast, p. 332. 

102  Ibid.,  p. 322. 

103  Ibid. , p. 332. 

104  Ibid.,  p. 333. 

105  Idem.  

106  Ibid. , pp. 334-335. 

107 Ghelasie Gheorghe,  Chipul Omului,  p. 258. 

108  Ibid.,  p. 259. 

109 „Dogma despre sfintele icoane este tot o învăţătură despre Dumnezeu, deci este o dogmă în înţelesul deplin al cuvântului; (...) deşi cinstirea icoanelor nu formează  unicul  criteriu al  Ortodoxiei,  iar  dogma  despre  ea  a  fost  formulată 

cea  din  urmă,  ea  constituie  totuşi  unul  din  criteriile  şi  valorile  Ortodoxiei” 

(Studiul   Consideraţii  în  legătură  cu  sfintele  icoane,   în  Dumitru  Stăniloae,   

 O teologie a icoanei, editura Fundaţiei Anastasia, Bucureşti, 2005, p. 51). 

110  Studiul   Hristologie  şi  iconologie  în  disputa  din  secolele  VIII-IX,  în  Dumitru Stăniloae,  O  teologie  a  icoanei,  editura  Fundaţiei  Anastasia,  Bucureşti,  2005, p. 179. 

111  Preot  Profesor  Dumitru  Stăniloae,  Spiritualitate  şi  comuniune  în  liturghia ortodoxă, pp. 120-121: „Creştinismul nu vede în toate o unică esenţă panteistă, supusă  involuntar  unor  procese  formatoare  ciclice,  nici  nu  ţine  separat  pe Dumnezeu  de  lumea  creată  de  El,  incapabil  să-i  dea  nişte  forme  corespunzătoare  virtualităţilor  Sale  pline  de  sens.  (...)  Dacă  Dumnezeu  este  lumina în care nu e nicio umbră de întuneric (I Tim. 6, 16), această lumină nu poate fi un haos,  un  indefinit  total,  ci  armonia  mai  presus  de  orice  armonie  a  tuturor sensurilor  pozitive,  a  puterilor  de  viaţă,  a  simţirilor  iubitoare.  (...)  Existenţa supremă e sânul unitar al tuturor structurilor ce se actualizează, desigur pe un plan  nesfârşit  inferior  (...)  în  existenţe  mărginite.  (...)  Toate  făpturile  sunt lumini, pentru că toate au o structură ordonată, o ordine interioară”. 

112 Ghelasie Gheorghe,  Trăirea Mistică a Liturghiei, p. 112. 

113  Ibid.,  p. 126. 

114 Ghelasie Gheorghe,  Dialog în absolut, p. 109. 

115  Ibid.,  p. 107. 

116  Ibid.,  p. 108. 

117 Dacă Părintele Stăniloae foloseşte termenul de „hiper-icoană”, la Cuviosul Ghelasie  remarcăm  folosirea  prefixului  „Supra”  („deasupra”,  „peste”),  ca semn  al  superiorităţii,  perfecţiunii,  apofaticului  şi  transcendentalităţii  lui Dumnezeu – facem menţiune aici că am întîlnit peste 50 de astfel de cuvinte compuse, din care enumerăm: Supra-Taină, Supra-Chip, Supra-Formă, SupraFire,  Supra-Cauză,  Supra-Sacralitate,  Supra-Sfinţenie,  Supra-Lumină,  Supra-Bine,  Supra-Model,  Supra-Arhetip,  Supra-Esenţă,  Supra-Conştiinţă,  SupraConştient,  Supra-Unul-Tatăl,  Supra-Treime,  Supra-Minte,  Supra-Limbaj, Supra-Vorbire,  Supra-Mişcare,  Supra-Odihnă,  Supra-Relaxare,  Supra-Eul, Supra-Personal,  Supra-Personalitate,  Supra-Personalizare,  Supra-Creaţie, Supra-Iubire,  Supra-Viu,  Supra-Viaţă,  Supra-Împlinire,  Supra-Afirmaţie, Supra-Nume,  Supra-Natura  Divină,  Supra-Raţional,  Supra-Spiritual,  Supra-Evidenţiere,  Supra-Permanentizare,  Supra-Dialog,  Supra-Idee,  Supra-Libertate,  Supra-Filozofie,  Supra-Logică,  Supra-Raportare,  Supra-Simţire, Supra-Cuprindere,  Supra-Mistică,  Supra-Biologic,  Supra-Cosmic,  Supra-Substanţiere,  Supra-Manifestare  Fiinţială,  Supra-Ontologicul  Fiinţei  în  Sine. 

Întânim  de  asemenea  prefixul  „Teo”:  Teo-Formă,  Teo-Persoană,  Teo-Chip, Teo-Icon. 

118 Ghelasie Gheorghe,  Trăirea Mistică a Liturghiei, p. 135; (pentru categoria de Supra-Formă  vezi  şi   Dialog  în  Absolut,  pp.  19-20:  „Fiinţa  nu  este  „ultimul principiu”  Spiritual,  ci  este  Prima  Supra-Formă  a  existenţei.  (…)  Fiinţa  nu evoluează sau devine, ea are totul în deplinătate ca esenţă. Ca Metafizică pur creştină,  Realitatea  este  Trinitatea  deodată:  Supraformă,  Formă,  Conţinut. 

Supraforma  este  Arhetipul-Conştiinţa-Originea  Formei  şi  Conţinutului. 

Spiritul,  în  viziunea  creştină,  este  mai  întâi  de  toate  Supraforma-Persoana Fiinţială,  care  Aceasta  se  Deschide  în  două  Moduri  deodată,  ca  Formă-Duh-Memorie  şi  Conţinut-Limbaj.  Conţinutul  este  Structura  ce  tinde  la  Formă, având,  deci,  Memoriile  Formei.  Conştiinţa  Conţinutului  este  Forma.  Astfel, Conştiinţa  Limbajului  este  Supra-Forma-Persoana.  Datorită  Chipului-Esenţei de  Persoană  este  posibil  Limbajul.  Astfel,  Limbajul-Conţinutul  se  naşte  din Arhetipul Supraformei-Persoanei-Conştiinţei. Fiinţa, în viziunea creştină, este deja în Sine Dialog, încât Orice Fiinţă este Vorbire în Sine şi Dincolo de Sine. 

De  aici,  Taina  Isihasmului  este  Dialog  Fiinţial  Transcendental  (...)  ca  Dialog Trinitar peste dualitate şi singularitate”). 

119  „Pentru  Apus  între  taină  şi  vizibilitate  este  o  prăpastie.  Tainicul  nu  se exteriorizează,  nu  se  încorporează,  ci  rămâne  într-o  abstracţie  gândită,  iar planul  văzut  nu  poate  cuprinde  şi  sugera  altceva  decât  atomi,  legi  mecanice sau  realităţi  din  lumea  aceasta”  (Studiul   Consideraţii  în  legătură  cu  sfintele icoane,  în  Dumitru  Stăniloae,  O  teologie  a  icoanei,  editura  Fundaţiei  Anastasia, Bucureşti, 2005, p. 64). 

120  În  postfaţa  cărţii  Dumitru  Stăniloae,    O  teologie  a  icoanei,  Adrian  Matei Alexandrescu foloseşte expresia: „insondabilul absolut al vieţii intratrinitare” 

(p.  254)  ‒  adică  de  nepătruns,  cu  neputinţă  de  cercetat;  „taina  icoanei  se sublimează  în  taina  ipostasului  teandric  al  lui  Hristos,  Fiul  lui  Dumnezeu întrupat,  care  se  adânceşte  mai  departe  în  insondabilul  relaţiilor  interpersonale  trinitare,  în  taina  Sfintei  Treimi,  în  pragul  căreia  se  instituie  apofaza, 228 

doxologia  tăcerii”  ( Ibid.,   p.  259).  Avva  Ghelasie  are  însă  curajul  de  a  sonda aceste adâncimi (în care nu este tăcere, ci dimpotrivă „Vorbire” neîncetată), şi de a-şi prezenta conceptele în terminologia şi limbajul său specific. 

121 În legătură cu „vederea mai presus de vedere”, Sfântul Grigorie Palama îl citează  pe  Dionisie  Areopagitul,  care  spune:  „Treime  mai  presus  de  fiinţă, îndreaptă-ne  spre  vârful  cel  mai  înalt  al  celor  tainice,  unde  se  află  ascunse tainele  simple,  desfăcute  de  toate  şi  neschimbăcioase  ale  cunoştinţei  de Dumnezeu, în întunericul cel mai presus de lumină” ( apud. studiul  Consideraţii în  legătură  cu  sfintele  icoane,  în  Dumitru  Stăniloae,  O  teologie  a  icoanei,  editura Fundaţiei Anastasia, Bucureşti, 2005, p. 34). 

122 Ghelasie Gheorghe,  Dialog în absolut, p. 50. 

123  Ghelasie  de  la  Frăsinei,  Chipuri  de  cuvinte  în  gesturi,   Sânbotin,  editura Chipul  Iconic,  2020,  vol.  2,  pp.  11-12,  în  prefaţa  ierom.  Neofit:  «tot  în  acest orizont  apologetic,  prezintă  Icoana  ca  temei,  ca  origine  chiar  a  Modelului, arătând  o  transpunere  iconică  ce recunoaşte  modelul  ca  persoană în  virtutea identificării  originii  lui  cu  icoana  ca  persoană.  În  acest  chip,  şi  Icoana  şi Modelul  sunt  într-o  transpunere  şi  relaţionare  iconică,  de  la  persoană  la persoană,  şi,  prin  urmare,  nu  sunt  într-o  relaţie  aniconică,  de  la  principiu  la persoană,  tip  de  relaţie  care  face  din  persoană  o  simplă  proiecţie  şi manifestare a Principiului: „Ni s-ar părea că Modelul este Originea. Aici este Taina.  Icoana  Chipul  este  Unicul  şi  esenţa  Modelului.  Modelul  se  naşte  din Icoană,  altfel  Modelul  ar  fi  un  Principiu.  (...)  Icoana  înseamnă  Persoană  şi atunci  Modelul  este  tot  Persoană.  Persoana  Tatăl  este  Originea  Dumnezeirii. 

Dacă n-ar fi Tatăl întâi, Dumnezeirea ar fi un principiu Divin şi nu neapărat Persoană”». 

124 Ghelasie Gheorghe,  Memoriile unui isihast,  vol. 1, p. 11. 

125  Ghelasie  Gheorghe,  Dialog  în  absolut,  p.  20:  „Marea  Taină  a  Vieţii  Isihaste este  Reînvierea  acestei  Vorbiri  Transcendentale  de  Chip  Dumnezeiesc.  Noi trebuie să Reînvăţăm Dialogul în Gest Sacru şi Gândirea în Logica Trinitară. 

Filosofii  gândesc  dualist  pe  baza  contrariilor,  spirit  şi  materie,  raţional  şi neraţional. Creştinismul vine cu Trinitatea Gândirii. Nu există doar pozitiv şi negativ,  mişcare  şi  nemişcare,  ci  sunt  Trei  Deodată  în  Egalitate  şi Neamestecare şi Nedespărţite”. 

126 Ghelasie Gheorghe,  Memoriile unui isihast,  p. 20. 

127  Ghelasie  Gheorghe,  Dialog  în  Absolut,  p.  162:  „Aici  este  Taina  Limbajului din  Lăuntrul  Fiinţei  şi  din  afara  Fiinţei  ‒  cele  două  Limbaje  ale  Misticii Creştine,  ca  Limbaj  al  Fiinţei  Însăşi  şi  ca  Limbaj  al  Energiilor  de  Fiinţă. 

Limbajul în Sine este Întâi al Fiinţei în Sine, ca Rostire Directă de Sine. Chipul de Limbaj este al Rostirii şi apoi al Numirii din afară. Noi după Căderea din Rai  am  uitat  de  Limbajul  Rostirii  Directe  de  Fiinţă-Suflet  şi  am  rămas  cu Limbajul de „Numire” al Mentalului Corpului Energetic. Ca realitate Integrală 

noi  posedăm  ambele  Limbaje  deodată,  fără  amestecare  şi  fără  contrazicere. 

Sufletul  ca  Fiinţă  în  Sine  de  Creaţie  are  Limbajul  „Rostirii  Fiinţiale”  şi Energiile  Corpului  au  Limbajul  „Numirilor-Informaţiilor”  de  afară.  După 

căderea din Rai avem tendinţa să înlocuim Limbajele, să le amestecăm, fapt în care cad multe mistici şi filosofii”. 

128  Ibid.,  p. 107. 

129   Ibid.,   p.  161:  „Fiinţa  se  „Rosteşte”  dar  nu  se  „Numeşte”.  Eul,  Duhul, Spiritul,  sunt  Rostiri  în  Sine,  nu  sunt  Numiri-definiri-fiinţări-funcţionalităţi-fenomenalităţi. Eul, Duhul, Spiritul sunt Cunoaştere Mistică Directă, nu prin Intermediari-Instrumente.  Eul,  Duhul,  Spiritul  nu  sunt  facultăţi-funcţionalităţi, ci Fiinţă Însăşi care se Rosteşte pe Sine, nu se Numeşte de  ceva din afară de Sine.  Aceste  Rostiri  Mistice  ale  Fiinţei  Sufleteşti  nu  sunt  Gnostică,  sunt  ca  şi Revelaţia Treimii Fiinţiale Dumnezeieşti. Acestea sunt Rostiri Mistice Revelate, care în pofida Transcendentalităţii lor, se Descoperă totuşi chiar şi Cunoaşterii Discursive  din  afara  Fiinţei.  (...)  Rostirile  Mistice  sunt  Poeziile  Transcendentale. Acest Limbaj Mistic este Rostirea Revelaţiei despre Fiinţa în Sine, ca Dumnezeu  şi  ca  Suflet.  Conştiinţa-Iubirea,  Duhul-Dragostea,  Spiritul-Dăruirea (şi celelalte  Triade Mistice  consemnate de autor), nu sunt Numiri din afara Fiinţei, ci sunt Rostiri ale Fiinţei Însăşi, sunt Rostiri Mistice ale Revelaţiei Fiinţei”. 

130  Ibid.,  p. 108. 

131  Ibid.,  p. 106. 

132  Ibid.,  p. 108. 

133  Idem.  

134  Ibid. , pp. 104-105. 

135 Perihoreza, ca „împreună petrecere şi întrepătrundere”, din Treimea Fiinţială 

Creştină.  Părintele  Ghelasie  distinge  trei  Perihoreze  ale  Misticii  Creştine: 

„SupraPerihoreza  IntraDivină,  Perihoreza  propriei  Naturi  Fiinţiale  Create  şi Perihoreza dintre Divin şi Creaţie” (Ghelasie Gheorghe,  Mystagogia Icoanei, p. 28). 

136   Ibid.,  pp.  32-33;  „Iubirea  este  Chipul  de  Icoană  în  Sine,  Icoana  lui Dumnezeu Tatăl pentru Fiul Său, prin Sfântul Duh Dragostea tot pentru Fiul Său.  Viaţa  Dumnezeiască  este  în  Iubirea  lui  Dumnezeu  Tatăl  pentru  Fiul  şi Inima Fiului şi a Sfântului Duh Bat Odată cu a Tatălui. Şi Icoana Iubirii Tatălui este Unica Icoană a Lor” ( Ibid., p. 55). 

137  Ibid.,  p. 62. 

138  Ibid.,  p. 32. 

139   Ibid.,  p.  83.  Ilustrăm  acest  Ritualul  Transcendental  prin  câteva  versuri  de mistică isihastă ghelasiană: 

„Icoana este Absoluta Întâlnire Transcendentală (...) Icoana este o Întreită Inimă Transcendentală (...) 

Icoana înseamnă Prezenţă Vie Dincolo de toate înfăţişările (...) Icoana înseamnă Împărtăşire-Întâlnire-Iubire (...)  

Icoana este Iubirea-Inima Absolută în Bătaia Sfântului Duh, Şi în Euharistia-Împărtăşirea lui Hristos totodată şi Dumnezeu şi Creaţie” 

( Ibid., p. 105) .  

140   Ibid.,   pp.  83-84:  „De  aceea  Ritualul  Creştin  este  în  esenţă  Coborârea Sacrului-Tatălui în Gesturile Sfinte ale Sfântului Duh ca Slujbă şi ca Liturghie-Euharistie-Preoţie-Cuvântare Sacră. Un Sacru Dumnezeiesc fără Gesturi Sacre nu este un Sacru Viu şi Mişcător. Un Sacru fără Liturghie-Euharistie nu este un Sacru  ce  se  împărtăşeşte,  rămânând  un  Sacru  gol  de  Comunicare  Obiectivă, înlocuirea  Liturghiei  doar  cu  o  Vorbire  despre  cele  Sacre  este  un  Ritual  fără 

Preoţie, fără Potenţa Transcendentală a Sacrului”. 

141  Ibid.,  p. 62; menţionăm şi o altă extindere pe care o face părintele Ghelasie, prin  diferenţierea  termenilor  de  Iubire  si  Agape:  „Iubirea,  Agape  sunt  cele două  Moduri  Arhetipale  ale  Vieţii  Dumnezeieşti  în  Sine.  Icoana  Iubirii Absolute  este  Însuşi  Dumnezeu  Tatăl.  Din  Iubire  se  Deschide  Agape,  ce înseamnă  Dragoste-Purcedere-Sfântul  Duh  şi  Dăruire-Naştere-Fiul.  Iubirea este Icoana Dumnezeirii în Sine şi Agape este Dubla Deschidere a Icoanei, ca Taină de Iubire ce este Dragostea Sfântului Duh şi ca Arătare-Descoperire de Icoană  ce  este  Dăruirea-Limbajul  Icoanei,  Fiul-Logosul.  Ca  Mistică  pur Creştină,  Iubirea  şi  Agape  nu  se  confundă,  nu  se  amestecă,  dar  nici  nu  se despart. (...) Iubirea este Icoana-Originea-Tatăl, Dumnezeirea Însăşi, Deplinul Absolut  în  Sine,  Unitatea  în  Sine  care  se  Deschide  ca  Agape,  Dragoste  ca Mişcare  de  Iubire  şi  ca  Dăruire-Cântare  de  Iubire.  Iubirea  este  Icoana-Perfecţiunea  Absolută,  Dincolo  de  toate,  dar  din  care  Ies  Toate.  Agape  este Taina-Dragostea  Iubirii  şi  totodată  este  Descoperirea-Dăruirea,  Arătarea Iubirii” ( Ibid., p. 58). 

142  Preot  Profesor  Dumitru  Stăniloae,  Spiritualitate  şi  comuniune  în  liturghia ortodoxă, pp. 13-16: „Cine se dăruieşte din dragoste, împreună cu Hristos, intră 

în legătură cu apele vii ale Dumnezeirii treimice care e dragoste şi, deci, viaţă 

fără sfârşit, şi se umple de ele. (...) Creştinismul se distinge de orice religie şi filosofie prin faptul că e religia dragostei”. 

143 Ghelasie Gheorghe,  Dialog în absolut, pp. 62-63. 

144  Ibid.,  p. 77. 

145   Ibid.,  pp.  236-237:  „Filosofii  consideră  că  Fiinţa  în  Sine  Însăşi  nu  se  poate Mişca,  de  unde  „nevoia” de Energii  prin  care  Fiinţa  să  se Mişte.  În  viziunea Creştină Fiinţa fiind Trifiinţială în Sine Însăşi, are propria ei Mişcare Fiinţială 

ca  Sfântul  Duh  şi  Fiul-Logosul.  (…)  Mişcarea  Fiinţială  în  Sine  Însăşi  este Originea  Mişcării  Energetice  din  „afara”  Fiinţei.  Fiinţa  Treime  Creştină  se poate  Mişca  în  Sine  Însăşi  fiind  Treime,  nu  Singulară,  şi  aşa  Sfântul  Duh  şi Fiul-Logosul sunt Mişcarea Fiinţei în Sine Însăşi, ca Chip în Sine al Chipului de Mişcare Energetic Haric. Fiinţa Treime Creştină întâi se Mişcă prin Sfântul Duh  şi  Cuvântul-Fiul  şi  apoi  se  Mişcă  Energetic.  Întâi  este  Limbaj  Fiinţial  şi apoi „limbajul” Inteligenţei Energetice din afara Fiinţei. Mistica Isihastă caută 

întâi Chipurile de Limbaj Fiinţial dincolo de „Ideile-esenţele” Harice energetice. 

Fiinţa  de  Creaţie  Vorbeşte  cu  Fiinţa  lui  Dumnezeu,  nu  cu  Energiile  lui Dumnezeu.  Prin  Energii,  Creaţia  „transcende”  Corpul  de  Creaţie,  iar  prin Limbajul  Fiinţial  Logos  se  „Întâlneşte-Împărtăşeşte”  de  Limbajul  pur  Fiinţial Dumnezeiesc, fără „absorbire şi amestecare”. 

146 Ghelasie Gheorghe,  Trăirea mistică a Liturghiei, pp. 128-129. 

147  Ibid.,  p. 158. 

148 Ghelasie Gheorghe,   Dialog în absolut, pp. 156-157. 

149  Ghelasie  Gheorghe,  Memoriile  unui  isihast,  editura  Platytera,  Bucureşti, 2006, vol. 1, p. 19: „Persoana este Triadă Proprie în Modele Triadice de Sine: 

– Chip  

– Persoană  

– Icoană  

– Faţă  

– Fiinţă  

– Model 

– Asemănare  

– Dumnezeire  

– Prototip 

150  Ibid.,  pp. 19-20. 

151 Ghelasie Gheorghe,   Trairea Mistica a Liturghiei, p. 120: „Fiul lui Dumnezeu este Arătarea la Faţă a Chipului Tatălui: „Cine M-a văzut pe Mine a văzut pe Tatăl” (Ioan 14, 9). Creaţia este Arătarea la faţă a Chipului Fiului. (...) Arătarea Tainei  Chipului  este  Fiul-Liturghia.  Deci  prin  Chipul  Liturghiei  Dumnezeu Cel  dincolo  de  toate  Se  coboară în  Creaţie  şi  totodată  Creaţia  se „Urcă”  prin Împărtăşire  în  Dumnezeire.  (…)  Chipurile  de  Creaţie  Participă  la  Chipurile Creatoare  fără  amestecare  şi  fără  contrariere,  ca  Supraevidenţieri  reciproce. 

Chipurile Creatoare Creează Dialogând Chipurile de Creaţie”. 

152  Preot  Profesor  Dumitru  Stăniloae,  Iisus  Hristos  sau  restaurarea  omului, editura Basilica a Patriarhiei Române, Bucureşti, 2013, p. 90. 

153 Ghelasie Gheorghe,   Mystagogia icoanei, p. 278. 

154  Preot  Profesor  Dumitru  Stăniloae,  Spiritualitate  şi  comuniune  în  liturghia ortodoxă,  pp.  122-123:  „Iar  chipul  lui  Dumnezeu  în  om,  avându-şi  baza  în sufletul  acestuia,  se  reflectă  sau  se  prelungeşte  şi  în  trup  şi  în  special  în  faţa lui.  Iar  în  Hristos  arhetipul  penetrând  chipul  Său,  se  reflectă  şi  în  faţa  Lui omenească  (...)  şi  într-o  anumită  măsură,  şi  în  feţele  celor  ce  se  unesc  prin credinţă şi viaţă cu Hristos. (...) «Pentru aceasta sfintele icoane ne înfăţişează 

pe  sfinţi  asemănători  după  har  şi  participare  cu  Acela  care,  fiind  întreg Dumnezeu, îi umple întregi de El Însuşi şi nu lasă în ei nimic gol de prezenţa Lui.  Prin  firea  îndumnezeită  a  omului,  în  care  se  recapitulează  toate,  Însuşi Dumnezeu Se face totul în toate»” (este citat Ierom. Simion Grigoriatis,  După 

 chipul şi asemănarea lui Dumnezeu, 1978, p. 64). 

155 Ghelasie Gheorghe,   Chipul Omului, p. 263. 

156 Ghelasie Gheorghe,   Mystagogia icoanei, pp. 287-288: „Taina Creaţiei este în Icoana  Chipului  Fiului-Logosului  Fiinţial  Dumnezeiesc,  care  ca  Prinos  de Dăruire-Iubire  faţă  de  Tatăl,  împreună  cu  Sfântul  Duh  Creează  şi  Chipul  de Creaţie.  (...)  Chipul  este  Permanenta  Deplinătate  de  Sine  Însuşi.  Dumnezeu este  Chip  Permanent  Absolut.  Deci  şi  Creaţia,  ca  Chip,  deşi  Creat,  are  Chip Permanent de Creaţie. (…) Sfinţii Părinţi sunt până la „extremism” cu grijă să 

nu se „amestece” Chipul lui Dumnezeu cu cel de Creaţie. Noi „îndrăznim” să 

„vorbim”  de  Chipul  lui  Dumnezeu  în  această  „Frică  Transcendentală”.  Fără 

Icoana  Chipului  lui  Dumnezeu  noi  nu  mai  ştim  „Propriul  nostru  Chip  de Creaţie”. Aşa „îndrăznim” să Vorbim de Icoana Chipului lui Dumnezeu care se  Descoperă  nouă  prin  Hristos,  Arătarea  lui  Dumnezeu  la  Faţă.  „Cine  M-a văzut  pe  Mine  a  văzut  pe  Tatăl”  (Ioan  14,  9).  „Singurul  Lui  Fiu  care  este  în Sânul Tatălui, Acela L-a făcut Cunoscut” (Ioan 1, 18)”. 

157  Ibid.,  pp. 30-32. 

158   Ibid.,   pp. 32-33: „Această  remarcă  este  foarte  importantă,  atât  ca  Teologie, cât  şi  ca  Mistică.  Aici,  în  Iconarea  noastră  de  a  ne  „face”  Întrupare  de  Teo-Icon, apare şi „slăbiciunea” păcatului, care ne orientează „opus”, spre o anti-iconare”. 

159  Ibid.,  pp. 33-35: „În Fiinţa noastră Creată este Firea Naturii Create, dar nu ca  „oprire” în  propria  Fire,  ci  ca  Urcare  în  SupraFirea  Divină.  Doar în  Fiinţa Divină  este  „oprire”  în  Firea  Divină,  de  unde  Teo-Persoana  în  Proprie  Teo-Natură.  Fiinţa  Creată  fiind  prin  Fiinţa  Creatoare,  ca  să  fie  şi  ea  „Chip”  de 232 

Fiinţă, pe care îl are doar Unica Fiinţă Divină, trebuie să Ridice Natura Creată 

la Asemănarea cu Teo-Chipul Fiinţei Creatoare, şi aşa şi Fiinţa Creată este cu 

„adevărat”  Chip  de  Fiinţă  Creată.  Fiinţa  Creată  în  „gol”  de  Teo-Chip  îşi pierde propriul Chip Creat, care face o „oprire” în propria Natură Creată, care nu  se  mai  Uneşte  cu  Dei-Chipul  şi  atunci  nu  se  mai  „Personalizează  în  Dei-Asemănare”, ci se „de-personalizează” într-o anti-personalizare”. 

160   Ibid.,   p.  283:  „Dumnezeul  Treime  şi  Har  Creştin  Creează  cu  adevărat  o 

„Fiinţă-Suflet  de  Creaţie  cu  energiile  sale  de  Creaţie”.  Aşa,  Creaţia  nu  este 

„reflectarea  simplă”  a  unei  „simple  Gândiri  Divine”,  ci  este  o  Reală  Creaţie, Totală şi Vie, Fiinţă şi energii Create, ca Chip şi Asemănare de Sine”. 

161  Ibid.,  pp. 100-101: „În Viziunea Fiinţei Create Creştine, Sufletul este Însăşi Natura  Creată  care  are  Spiritualul  Creat  propriu-zis  şi  din  care  iese  şi energeticul creat, fără amestecare sau prefacere. Sufletul nostru este Categorie de  Fiinţă,  chiar  dacă  este  Creaţie,  prin  Chipul  Fiinţei  Divine  Creatoare Pecetluit pe Chipul Creat. Fiinţa Creată ca Trifiinţialitate, este:  

– Chip Creat cu Pecetea Teo-Chip; 

– Natură Creată cu Pecetea Hristo-Chip; 

– Persoana de Creaţie, ca Unire. 

Şi din acest Spiritual Sufletesc de Fiinţă Creată se configurează şi energeticul de Corp ca:  

– Psihism Nervos; 

– Vital Biologic; 

– Organe individuale”. 

De  asemenea,  ne  este  prezentată  pe  plan  Corporal-Biologic  următoarea  

„Tri-funcţionalitate energetică:   

– Supra-biologicul Corespondenţa Teo-Formei; 

– Biologicul natural Corespondenţa Creaţio-Formei; 

– Organe funcţionale individuale Corespondenţa Persoanei; respectiv: 

– Sistemul Nervos Hrană Suprabiologică; 

– Sistemul Circular Hrană Biologică; 

– Sistemul Organic Comunicabilitate-Asimilare” ( Ibid., p. 87). 

„De  evidenţiat  este  faptul  transpunerii  Iconării  în  Trup,  sub  „Forma Hranei”.  Dacă  pentru  Suflet,  Iconarea  Personalităţii  este  Spiritualul  dintre Teo-Formă  şi  Creaţio-Formă,  în  Trup  este  Funcţionalul  energetic,  Supra-biologicul  Haro-Divino  Form  şi  Biologicul  propriei  substanţe  Corporale” 

( Idem.). 

162   Ibid.,   pp.  268-271:  „Trupul  este  Unirea  Suflet  şi  Corp,  ca  „Grădina  Rai Personală”. De aceea, „păcatul din Rai” aduce „scoaterea din Rai” şi pierderea Raiului  Propriu,  „moartea  Trupului”  ( Facere   2).  Creştinismul  vine  cu 

„Rememorarea”  Chipului  primordial  al  Creaţiei.  Învierea  lui  Hristos  este Icoana Chipului Primordial de Rai, ca Suflet şi Corp în Nemurirea Trupului-Integralitatea Suflet şi Corp energetic, Fiinţă Creată şi energii Create. De aici, spun Sfinţii Părinţi frumos că Personalitatea noastră este Integralitatea Suflet şi Corp, care se concretizează în Chipul Trupului, dubla Icoană şi a Sufletului 233 

şi  a  Corpului.  De  aceea  Creştinismul  vine  cu  „Revelaţia  Icoanei”,  care  este 

„Raiul  Chipului”,  ca  Mântuirea  Sufletului  de  păcat  şi  Învierea  Corpului  şi izbăvirea  de  „moarte”.  Mare  atenţie  la  Chipul  nostru  de  Creaţie,  ca 

„dihotomie Suflet şi Corp” în Integralitatea Trup-Icoană-Raiul Unirii lor. (…) Aşa, noi Identificăm în ce constă Chipul de Suflet, în ce constă Chipul de Corp şi  în  ce  constă  Chipul  de  Trup-Icoana  Unirii  Sufletului  şi  a  Corpului.  (…) Isihasmul  Creştin  este  o  Mistică-Mistică  de  Integralitate  Suflet  şi  Corp  în Chipul  Învierii  de  Rai  Hristic.  Isihasmul  aspiră  la  „câştigarea  Învierii Hristice”, prin care este posibilă apoi „adevărata” Comunicare cu Dumnezeu. 

(…)  Căderea  din  Rai  „înlocuieşte”  Mistica  Sacră  cu  „automistica  profană”. 

Isihasmul  Creştin  este  o  Regăsire  a  Misticii  Sacre  de  Rai,  prin  Învierea Hristică.  Automistica  profană  are  ca  „bază”  reîncarnarea-autoînvierea,  pe când Mistica Sacră Creştină are ca „bază” Învierea Hristică - SupraÎnvierea”. 

163  Ibid.,  p. 88. 

164  Idem.  

165  Ibid.,  p. 282. 

166   Ibid.,   p.  123:  „Aşa,  Sufletul  nostru  are  Capacităţi  de  Trăire  şi  Viaţă  pur Sufletească, datorită Treimii Sale Proprii, după cum Dumnezeu Treime în Sine are  Trăirea  Sa  pur  Dumnezeiască.  Corpul  este  Energia-Harul  Creat  al Sufletului,  după  cum  Harul  Divin  este  Energia  Fiinţei  Dumnezeieşti.  Harul Divin este Energia ce se Emană nu din Fiinţa Directă, ci din Mişcările Fiinţei Dumnezeieşti, încât nu este transformare de Fiinţă în Energii, ci străluciri de Mişcare de Fiinţă. Harul este Înrudit cu Mişcările Fiinţei, nu cu Fiinţa Direct. 

Aşa şi la noi Creaţia, Corpul este Harul energetic al Fiinţei Suflet, Înrudindu-se  cu  Mişcările  Sufletului,  nu  cu  Sufletul  Direct.  Deci,  Intermediarul  dintre Fiinţă-Spirit şi Corp-materie este Mişcarea de Spirit-Suflet, nu „un suflet Vital nici  Spirit,  nici  Corp”.  (...)  Această  Mişcare  de  Fiinţă-Suflet  este  Harul-Raţiunea.  Dumnezeu  are  ca  Har  Raţiunile  Sale  Necreate.  Creaţia  are  ca  Har Creat Raţiunile Sale Create”. 

167   Ibid.,   p.  277:  „Fiinţa  Sufletul  de  Creaţie  este  „Realitatea  noastră  în  Sine”. 

Energiile-Corpul  sunt  „podoaba-harul”  Creat  ce  emană  din  Viaţa  Deplină  a Sufletului-Fiinţei noastre Create. Energiile Corpului sunt o „realitate normală”, neputând fi Fiinţă fără Energiile sale. Corpul este „Energia naturală” a Fiinţei Suflet, Înrudită cu „Mişcările Sufletului” din care se emană-produce. Energiile Corp  nu  pot  fi  fără  „mai  întâi  Viul  de  Suflet”.  Despărţirea  de  Viul  de  Suflet aduce imediat moartea Corpului”. 

168  Ibid.,  p. 224. „Iată Iconarea întreagă:  

– Cuvântul Creator Pecetluit, ca Chipul Lui Dumnezeu din fiecare Făptură 

Creată, SupraConştiinţa Divină din Fiinţa Creată. 

–  Chipul  Fiinţial  Creat  după  Chipul  şi  Asemănarea  Cuvântului  Creator, Conştiinţa Fiinţială proprie de Creaţie, ce se prelungeşte ca Minte-Conştiinţa noastră  Harică.  De  aceea,  Sfinţii  Părinţi  vorbesc  îndeosebi  de  Mintea Sufletului  că  este  tocmai  Conştiinţa  Harică.  Noi  accentuăm  pe  Conştiinţa Chipului  Fiinţial  Creat  cea  dincolo  de  Minte,  ce  nu  se  confundă  cu SupraConştiinţa  Cuvântului  Divin  Creator  care  este  dincolo  de  Conştiinţa Fiinţială de Creaţie” ( Ibid., p. 226). 

169  Ibid.,  p. 224. 

170  Ibid.,  pp. 173-174: „Filosofii vorbesc de o „coborâre-întrupare” a Principiilor Spirituale  Divine.  Revelaţia  creştină  vorbeşte  de  o  „coborâre-întrupare”  a Ipostasului  Fiinţial  al  Fiului  Dumnezeiesc.  Aici  este  şi  marea  dispută 

„iconoclastă”.    Principiile Spirituale Divine sunt într-adevăr „ne-iconice”, fără 

Chip.  Dar  „cele  ale  Firii  Ipostasului  Fiului  Fiinţial  sunt  Iconice”,  cu  Chip.   

Teologii  spun  de  „Taina  Întrupării  Divinului”  ca  Taina  Icoanei.  Divinul dincolo  de  Chip  prin  Întrupare  „capătă”  Chip,  adică  se  Arată  totuşi  într-un Chip  de  Creaţie  „Îndumnezeit-Iconizat”,  ca  Unire  Divino-Creaţie.  Noi,  ca Mistică,  lărgim  aceasta,  prin  evidenţierea  deja  a  Chipului  Ipostasului  ca Arătarea-Iconizarea Divinului. Dumnezeirea în Sine are deja Chip, şi datorită 

acestuia se transpune şi ca Chip de Întrupare. 

S-au  văzut  distincţiile  dintre  Chip,  Fiinţă  şi  Fire-Ipostas;  Chip,  Faţă  şi Asemănare.  Chipul  este  Tainic  şi  Ipostasul  este  Arătarea-Asemănarea Chipului.  Aşa  noi  găsim  Originea  Icoanei  deja  în  Ipostas  şi  Întruparea Ipostasului  este  Icoana  accesibilă  nouă.  Fiinţa  Dumnezeiască  este  Ipostatică, deci este Iconică, chiar dacă este o Icoană inaccesibilă nouă Creaţiei. Această 

Icoană  în  Sine  dă  posibilitatea  Icoanei  de  Arătare-Întrupare  în  Creaţie.  (...) Iconizarea  este  o  Fiinţialitate  de  Natură  Fiinţială  în  Sine,  ca  Origine  apoi  a Iconizării  de  Întrupare.  Fără  Taina  Ipostasului,  Teologia  Icoanei  este  fals interpretată”. 

171  Ghelasie  de  la  Frăsinei,  Chipuri  de  cuvinte  în  gesturi,   Sânbotin,  editura Chipul Iconic, 2020, vol. 2, p. 11, în prefaţa ierom. Neofit. 

172 Ghelasie Gheorghe,   Mystagogia icoanei, pp. 204-205: „Ipostasul şi Harul, iată 

Chipul şi Asemănarea Chipului lui Dumnezeu din Creaţie. Noi avem Chipul Fiului  lui  Dumnezeu  Creator.  (…)  Chipul  Fiului-Cuvântului  lui  Dumnezeu este  Supra-Asemănarea  care  Creează  Chipul  Creat,  ca  Asemănarea Asemănării Chipului lui Dumnezeu”. 

173 Ghelasie Gheorghe,   Dialog în Absolut, p. 233. 

174  Ghelasie  Gheorghe,    Dialog  în  Absolut,  pp.  273-274:  „Vederea  directă  a Icoanei-Chip Hristic” care s-a Descoperit în „Persoana Întrupată a lui Hristos” 

nu  mai  este  „simplă  Ideaţie  şi  meditaţie”,  ci  „Prezenţă  Reală  şi  Obiectivă”. 

Mistica  Isihastă  astfel  nu  este  „Mistică  de  Ideaţie  Divină”,  ci  este  Mistică  de 

„Întâlnire-Împărtăşire Reală şi Obiectivă” din „Prezenţa Personală Fiinţială” a Chipului  Adevărat  Dumnezeiesc  care  s-a  „Coborât”  în  Creaţie,  ca  să  fie 

„Văzut direct de Creaţie” şi Creaţia să nu-şi mai închipuie „chipuri idoleşti”, având „Chipul Hristic Adevărat”. 

175  Ghelasie  de  la  Frăsinei,  Chipuri  de  cuvinte  în  gesturi,   Sânbotin,  editura Chipul  Iconic,  2020,  vol.  2,  p.  8,  în  prefaţa  ierom.  Neofit:  „Nu  evită  să 

reamintească,  aşadar,  diferiţilor  căutători  de  experienţă  mistică,  că  doar 

„Hristos  Restabileşte  Creaţia  Căzută  şi  din  păcătoasă  o  preface  în  Icoană”. 

Arată în acest fel că nu este posibilă o autorestabilire sau prefacere a Creaţiei în  Icoană  prin  ea  însăşi,  deci  printr-o  „auto-mistică”,  ci  este  nevoie  de  o  

„re-facere”  a  chipului  Creaţiei.  Această  „re-facere”  nu  o  realizează  Creaţia numai  prin  ea  însăşi,  ci  printr-un  demers  iconic,  prin  iconare.  Este  o 235 

„re-facere” care implică de fapt o relaţionare iconică, presupune o descoperire a modelului iconic, o aşezare-iconare în raport de icoana-prototip”. 

176  Ibid.,  pp. 9-10: „Ni se pune astfel înainte, ca un chip al iubirii, Icoana, sau suntem  chemaţi  să  descoperim  taina  iubirii  ca  taină  a  icoanei,  având, cultivând această conştiinţă iconică a iubirii. Observăm şi reţinem astfel (...) o dezvăluire  a  unui  anume  chip  al  iubirii,  care  se  petrece  propriu-zis  întru iconare,  ca  asemănare-imprimare  de  chip.  Vedem  o  dezvăluire  a  iubirii  ca dialog  iconic,  ce  se  împlineşte,  odihneşte  întru  cuprinderea  Potirului-Hotar, care  se  desfăşoară  într-o  întâlnire  euharistică  în  comuniunea  aceluiaşi  Trup Mistic. Pentru isihast, taina nu este simplu iubirea, ci taina este „împletirea de iubiri”. O „împletire de iubiri” al cărei model-icoană este Hristos, întrucât în Hristos, numai în Hristos, se întâlnesc deplin cele două iubiri, de Dumnezeu şi de Creaţie”. 

177  Ibid.,  p. 99. 

178 Ghelasie Gheorghe,   Mystagogia icoanei, pp. 71-73: „trebuie menţionat faptul că Logosul Creator săvârşeşte Trei Faceri ale Lumii:  

– Este mai întâi Hexameronul Facerii Lumii, în care Fiinţa Creată este:  

– Chip Creat cu Pecetea Teo-Chip, ca Botezul Chipului Divin; 

– Natură Creată; 

– Persoană Creată, care Uneşte Natura Creată cu Teo-Chipul. 

–  Este  apoi  Hexameronul  Euharistic  Hristic  al  Întrupării  Persoanei  Fiului Divin. Primul a fost doar al Formei Chipului Divin, dar fără Conţinutul Divin. 

Acum este O Dăruire şi a Unui Conţinut Divin. Acum este şi o Pecete Hristică 

pe Natura Creată:  

– Chip Creat cu Pecetea Teo-Chip, ca Botezul Chipului Divin; 

– Natură Creată cu Pecetea Hristică, ca Botezul Hristic; 

–  Persoană  Creată,  care  Uneşte  Natura  Creată  cu  Teo-Chipul  şi  Hristo-Chipul. 

– Urmează în Veacul Viitor Hexameronul Îndumnezeirii prin Pneumo-Chipul Sfântului Duh. 

La Actul Creaţiei, fiecare primim Pecetea Chipului lui Dumnezeu, care este Teo-Forma pe Chipul nostru Creat, dar care nu Activează pe Natura Creată, ci doar  o  face  Aptă  de  Primire.  Aşa  este  necesar  Botezul  Hristic,  cu  Activul Divinului şi pe Natura Creată, întrucât Hristos are El Însuşi Asumată Natura Creată.  De  aici,  Hexameronul  Euharistic,  fără  de  care  Creaţia  ar  fi  rămas  ca Teo-Formă,  doar  virtuală,  fără  Prefacerea  Naturii  Create  în  aceasta.  Aşa,  tot Fiul Creator trebuie să facă şi acest Act. Şi iată cum Iconicul Hristic Euharistic este acela care ne face şi pe noi Icoane-Asemănare de Dumnezeu”. 

179   Ibid. ,  p.  102:  „Chipul  de  Bărbat  este  Iconic  de  Teo-Formă  în  Exterior  şi Minte,  ca  Preoţie,  şi  în  Interior  de  Inimă  este  Creaţio-Formă-Biserică.  Chipul de Femeie este Iconic de Creaţio-Formă în Exterior şi Minte, ca Biserică, şi în Interior  de  Inimă  este  Teo-Formă-Preoţie.  (…)  Bărbatul  are  Capul-Mintea  de Chip  Divin  şi  Inima  de  Pământ.  Aşa,  Personalizarea  Bărbatului  este  prin Personalizare  Teo-Formă .   Femeia  are  Capul-Mintea  de  Pământ  şi  Inima  de Chip Divin. Personalizarea Femeii este prin Chipul de Biserică, de a da Trup Creat Teo-Formei”. 

180  Ibid. , p. 77. 

181  Ibid.,  p. 78. Vezi şi  Mic dicţionar isihast, pp. 261-265: „Liturgicul Hristic este 

„Ritualul Sacru” dintre Preoţie-Divin şi Creaţie-Biserică”, „cele Două Iconicuri care  nu  se  pot  despărţi,  nici  amesteca,  nici  substitui”.  La  fiecare  Sfântă 

Liturghie  se  Actualizează  aceste  Iconicuri  Sacre,  şi  noi  ceilalţi  ne  facem 

„Părtaşi”  la  „Împărtăşirea”  din  Tainele  lor.  După  cum  Preotul  care  Liturghiseşte  Actualizează  pe  Însuşi  Hristos  care  face  Tainic  Liturghisirea,  la  fel Adunarea  Bisericii  (Credincioşilor)  Actualizează  pe  Maica  Domnului  care  se face  Tainic  „Născătoarea  de  Hristos”,  din  care  se  pot  apoi  „Împărtăşi”  toţi ceilalţi. (...) Fără acest Iconic Mariologic, Trupul Hristic nu are, nici El, Taina Iconică.  Ritualul  Liturgic  Hristic  face  tocmai  această  Reală  Concretizare  a Actualizării  permanente  a  celor  Două  Iconicuri  fundamentale  creştine.  (…) Mariologicul  nu  este  un  „pasiv”  (cum  se  consideră),  ci  un  Activ  Egal  cu Hristologicul,  pentru  că  Actualizează  Real  Taina  „Naşterii  lui  Hristos”  în Trupul Euharistic, fără de care nu ar fi o Reală Euharistie Hristică. După cum 

„în Preoţia care Liturghiseşte este Chipul Hristic care Liturghiseşte”, la fel în Adunarea Bisericii „Maica Domnului nu este un simplu „simbol” al Bisericii, ci  un  „Activ”  permanent  al  Bisericii,  fără  de  care  Biserica  nu  ar  mai  Fi  acel Tainic  Viu  Eclesial”.  Unii  confundă  „Viul  Eclesial”  cu  Harul  Sfântului  Duh. 

Trebuie înţeles că Sfântul Duh este Cel care „Sfinţeşte” pe Fecioara Aleasă (ca la Buna Vestire) şi, de asemenea, Sfinţeşte Biserica-Adunarea creştinilor (ca la Pogorârea  Sfântului  Duh),  dar  Activul  rămâne  al  Hristicului  şi  al  Chipului Mariologic  care  Actualizează  în  Ritual  Întruparea  Divină.  Sfântul  Duh  şi Harul  fac  „Întrepătrunderea”  de  Unitivitate  a  Tainelor  şi  de  Lucrare  a Prefacerii Liturgice”. 

182  Ibid.,  pp. 77-78: „Aici este Chipul de Bărbat, ca Potenţă de Preoţie „faţă” de Biserică,  ce  prin  Hirotonie  de  Succesiune  Apostolică  se  face  şi  Preoţie Sacramentală  de  Săvârşirea  Tainelor  Preoţeşti,  precum  şi  Chipul  de  Femeie, de  Biserică  „faţă”  de  Preoţie.  (...)  Iconicul  este  strictă  Unire  de  Preoţie  şi Biserică,  dar  în  Evidenţe  specifice,  ca  Formă  de  Preoţie  în  Exterior  şi  de Biserică  în  Interior  (Chip  Bărbat)  şi  ca  Formă  de  Biserică  în  Exterior  şi  de Preoţie  în  Interior  (Chip  Femeie).  Dar  fiecare  nu  poate  să  „inverseze”  aceste 

„specificuri”,  că  face  „ruperea”  Iconicului  de  Personalizare  Hristică.  De  aici, Taina Activului de Personalizare deosebit la Bărbat şi Femeie, care nu înseamnă 

„ierarhizare  sau  dezavantaj”,  ci  Taină  de  Ritual  Liturgic,  spre  Prefacerea Euharistiei,  care  este  Unirea  Preoţiei  cu  Biserica,  acel  Iconic  în  care  „nu  mai este  chip  de  Bărbat  sau  de  Femeie,  ci  Chip  Divin  Unic,  în  care  se  Transfigurează Egal şi Bărbatul, şi Femeia”. 

183  Ibid. , p. 92. 

184 Ghelasie Gheorghe,  Mic dicţionar isihast, pp. 259-261: „Şi, după cum este un 

„Prototip”  primordial  al  Iconicului  Fiului,  aşa  este  şi  un  „Prototip”  al Iconicului Mamei, ca Maica Domnului, Prototipuri care sunt „Unice” şi nu se pot „repeta”, ci doar „copia” ca „multiplicări de Asemănare”. Chipul Hristic şi  Chipul  Maicii  Domnului  sunt  Prototipuri  Preoţie  şi  Biserică,  prin  Chipul cărora toţi ceilalţi se pot face „Părtaşi” la acestea (nu însăşi Preoţie şi Biserică, cum sunt Hristos şi Maica Dumnezeiască)”. 

185  Ghelasie  Gheorghe,    Mystagogia  icoanei,  pp.  98-99:  „Pentru  noi,  Creaţia, Activul Hristic direct şi Personal este Cel care Acţionează pe Natura noastră 

Fiinţială Creată şi numai după ce se face Hristificarea se poate face un Activ de Har. Mai întâi se face Hristo-Forma şi, prin aceasta, apoi Haro-Forma. Şi în măsura Hristificării se face şi Harizarea. Unde nu este Hristos, nu este Harul, ci  eventual „Raze de  Har”,  cum  zice  Sfântul  Vasile  Cel  Mare.  Doar  Hristicul aduce  Deschiderea  de  Acţiune  a  Harului.  Dar,  repetăm,  să  nu  se  confunde Activul Hristic Cu însuşi Activul Haric, fiind Două Activuri în Legătură, dar fără  amestecare.  Hristo-Forma  are  Acţiune  pe  Refacerea  Naturii  Create  din păcat  şi  o  Modelează  cu  o  Deschidere  totodată  pentru  Activul  Haric  al Iconicului Sfântului Duh. Şi Iconicul Sfântului Duh nu absoarbe Hristicul, ci Îl evidenţiază şi mai mult”. 

186 Ghelasie Gheorghe,  Trăirea mistică a Liturghiei, p. 116. 

187 Ghelasie Gheorghe,   Dialog în absolut, p. 156. 

188  Preot  Profesor  Dumitru  Stăniloae,  Iisus  Hristos  sau  restaurarea  omului, pp.  81-84:  „Realitatea  aceasta  în  noi,  dar  deosebită  de  noi,  datorită  căreia puterile noastre sufleteşti cresc la o viaţă mai amplă şi mai pură, se numeşte realitate pneumatică sau duhovnicească, spre deosebire de realitatea spirituală, care  e  produs  al  eforturilor  noastre  subiective.  Viaţa  duhovnicească  este  o viaţă  interioară,  dar  nu  exclusiv  subiectivă,  ci  de  intimă  relaţie  între  eul propriu şi Iisus Hristos prin Duhul Sfânt”. 

189  Ghelasie  Gheorghe,    Dialog în  Absolut,  p.  138:  „Dumnezeul  „Cel  Transcendental Pur Dincolo de Toate Raţiunile şi Conceptele”, nu este „Un Dumnezeu abstract până la Simpla ideaţie-principiu, ci Un Dumnezeu Ipostatic Personal, Chip-Icoană  în  Sine,  Dincolo  de  toate  Chipurile,  dar  Chip  Deplin  şi  Viu,  cu Duh-Mişcare  Dincolo  de  toate  mişcările  de  afară,  cu  Limbaj-Vorbire  Dincolo de toate Vorbirile Corpului, Un Dumnezeu Deplin, Prezent Totodată ca Fiinţă 

Dincolo de toate Conceptele şi ca Har-Energii, Dincolo de atribute şi calităţi în Sine.  Fiinţa  are  şi  ea  Mişcări  Fiinţiale,  dar  ca  Duh  Dincolo  de  asemănările mişcării  Energetice  şi are  Limbaj  Fiinţial  Dincolo  de  Limbajul  Raţiunilor.  (...) Apofatismul  Sfântului  Dionisie  Areopagitul  în  Semnificaţie  Isihastă  nu  este ultimă abstractizare şi ideaţie, ci este Trecerea în Realitatea Fiinţei Dincolo de Realitatea  energetică  ce  este  Catafaticul-Calitativul.  Fiinţa  este  Dincolo  de atribute  şi  calităţi,  dar  ca  Deplin  de  Fiinţă, în  care  Mişcarea  şi  Limbajul  sunt Duh şi Spirit Direct, ca Însăşi Fiinţa, nu ca mişcări exterioare Fiinţei”. 

„Aici  este  Taina  Iconizării  creştine.  Dumnezeirea  este  într-adevăr,  dincolo de  atribute,  numiri,  arătări  Harice  (cum  zice  Sfântul  Dionisie  Areopagitul), dar  are  în  sine  Fiinţialităţile  Chipului  în  Sine  ca  Treimea  cea  Dumnezeiască. 

Apofatismul  Sfântului  Dionisie  nu  este  „desfiinţarea  Fiinţialităţilor  Fiinţei  în Sine”,  ci  distincţia  netă  dintre  Harul  atributelor  şi  Fiinţialităţile  de  Taină  ale Fiinţei  Treimice  în  Sine.  Noi,  condiţia  de  Creaţie,  nu  avem  acces  direct  la Fiinţialităţile  Fiinţei,  decât  prin  mijlocirea  Harului,  care  însă,  ne  Arată 

Fiinţialităţile  înveşmântate  în  Har.  Aici  este  accentul  nostru,  pe  Realitatea Fiinţialităţilor  cele  dincolo de Har,  care  se  Împărtăşesc  însă prin  Har.  Şi  mai mult,  Harul  se  Împărtăşeşte  prin  Taina  Fiinţialităţilor”  (Ghelasie  Gheorghe,   

 Mystagogia Icoanei, p. 212). 

190 Ghelasie Gheorghe,   Mystagogia Icoanei, pp. 59-61. 

191   Ibid.,   pp.  63-64:  „În  sens  creştin,  din  cele  relatate  se  deduce  că  tocmai Personalizarea Naturii Create este Regăsirea propriei Esenţe, dar ca Personalizare  în  Teo-Forma  Creatoare  Divină,   nu  în  propria  Natură  Creată  şi  fără 

amestecarea  cu  Natura  Divină.  Dumnezeu  ne  Dăruieşte  nouă  Creaţiei  Teo-Forma Chipului Său, dar fără Natura Sa, care nu poate fi accesibilă condiţiei de Creaţie. Dacă ne-ar da şi Natura Divină, Natura Creată s-ar desfiinţa, s-ar absorbi  de  Natura  Divină.  Dar  dacă  Natura  Creată  Intră  doar  în  Teo-Forma Divină, se face o Asemănare cu Natura Divină, dar nu o absorbire”. 

192 Ghelasie Gheorghe,  Dialog în Absolut, p. 115. 

193  Ibid.,  pp. 237-238. 

194  Ghelasie  Gheorghe,  Trăirea  mistică  a  Liturghiei,   pp.  140-141:  „Creaţia  este Sfinţenie  Creată  prin  SupraSfinţenia  Creatoare,  care  Dăruieşte  şi  Creaţiei Sfinţenia  Creatorului,  ca  Înrudire  între  Creator  şi  Creaţie.  Creaţia  este  astfel Sfinţenie Religioasă, adică legată de SupraSfinţenia Creatorului, din care dacă 

iese,  nu  se  mai  Împărtăşeşte  din  Dumnezeire  şi  astfel  îşi  pierde  Firea  de Înrudire  cu  Divinitatea,  îşi  pierde  însăşi  propria  Sfinţenie  de  Creaţie.  (…) Condiţia de Creaţie este tocmai condiţia de Împărtăşire – Legătură Religioasă 

a Creaţiei – din Dumnezeirea Creatorului”. 

195  Ibid.,  pp. 139-140. 

196  „Cuvântul  este  mai  mult  ca  Ideea,  că  Ideea  înseamnă  Spirit  singuratic. 

Cuvântul  este  Comunitate  de  Spirit.  Ceea  ce  numesc  grecii  «Logos»,  este Cuvântul din Minte. Ceea ce numeşte Biblia Cuvânt, este Cuvânt către Minte. 

(...) Cuvântul este semnul unei Persoane” (Pr. Dr. Dumitru Stăniloae,  Ascetica şi Mistica Ortodoxă, Ed. Deisis, 1993, p. 22). 

197 Ghelasie Gheorghe,  Trăirea mistică a Liturghiei, p. 111. „Liturghia este însăşi Persoana Chip al Fiului lui Dumnezeu-Cuvântul, (…) adică Persoana Cuvân-tătoare  Liturghisitoare.    Persoana  este  în  esenţă  Cuvânt  şi  Cuvântul  este  în esenţă Persoană. În Persoană este Supramişcarea de Persoană directă ca Limbaj de  Persoană  Cuvânt.  (...)  Euharistia  Hristică  este Cuvânt  Persoană  Întrupat  în Creaţie,  este:  „Şi  Cuvântul  Trup  (Biserică-Creaţie)  S-a  făcut”  (Ioan  l,  14). 

Cuvântul  este  Liturghia  Iubirii  lui  Hristos.  (…)  Cuvintele  Evanghelice  sunt Cuvintele  Personale  ale  Persoanei  Hristice”  ( Ibid.,  p.  115).  „Cuvântul  Sfânt Evanghelic  este  Liturghisirea  Euharistiei  Hristice.  Filozofii  vorbesc  despre  o 

„împărtăşire  de  idei”.  Euharistia  Liturghiei  Hristice  este  de  altă  factură,  este Împărtăşirea din Persoana Însăşi. Cuvântul Persoanei este Arătarea Persoanei la Faţă. Cuvântul-Vorbirea este Liturghia Persoanei. Cuvântul este Euharistia Persoanei, care se poate Împărtăşi” ( Ibid., p. 117). 

198  Ibid.,  p. 117. 

199  Ibid.,  pp. 117-118. 

200 Ghelasie Gheorghe,  Dialog în Absolut, p. 225. 

201  Părintele  Ghelasie  face  o  clarificare  distingând  între  noţiunea  de  Divin  şi cea  de  Dumnezeire.  „De  obicei  se  consideră  Divinitatea  ca  Esenţialitate  şi Dumnezeirea  în  afara  Esenţialităţii.  Dumnezeirea  este  Fiinţa  Tri-Personală, tocmai Esenţialitatea, şi Divinitatea este Harul-Energiile în afara Dumnezeirii. 

Baza este Dumnezeu ca Izvor al Divinităţii.” ( Ibid., p. 116) 239 

202  Studiul   Consideraţii  în  legătură  cu  sfintele  icoane,   în  Dumitru  Stăniloae,   

 O teologie a icoanei, editura Fundaţiei Anastasia, Bucureşti, 2005, pp. 51-52. 

203 Vezi  Idolul ca chip al naturii divinizate şi icoana ca fereastră spre transcendenţa dumnezeiască,  în  Dumitru  Stăniloae,  O  teologie  a  icoanei,  editura  Fundaţiei Anastasia, Bucureşti, 2005, p .  216. 

204  Studiul   Consideraţii  în  legătură  cu  sfintele  icoane,   în  Dumitru  Stăniloae,   

 O teologie a icoanei, editura Fundaţiei Anastasia, Bucureşti, 2005, p. 60. 

205 Ghelasie Gheorghe,   Mystagogia Icoanei,  pp. 141-143: „Cea mai mare noutate a creştinismului este descoperirea Tainei Ipostasului ca posibilitate de Arătare a Fiinţei”. (...) „Să se facă aceste distincţii: 

– Chipul Fiinţial în Sine este Potenţa absolută; 

– Fiinţa Chipului este Activul; 

– Firea Chipului este Actul. 

Aceste Fiinţialităţi sunt specificul Ipostasurilor Treimice, Tatăl, Sfântul Duh şi Fiul. Ipostasul Tatălui şi Ipostasul Sfântului Duh ne „rămân încă nearătate”, căci  noi,  Creaţia,  suntem  „Chipul  Firii  Ipostasului  Fiului”.  Noi  putem  fi 

„părtaşi ai Firii Dumnezeieşti” (II Petru 1, 14). Prin Ipostasul Fiului noi avem acces  la  Cele  Dumnezeieşti.  (…)  Ipostasul  Fiului-Cuvântului  Fiinţial  Dumnezeiesc face direct şi volutiv Actul Creaţiei, datorită căruia Harul apoi intră în Lucrarea Harică. (…) Creştinismul este Religia HristoCentrismului. Mistica şi Teologia creştină sunt de asemenea IpostasCentrism Hristic”. 

206  Ibid., p. 174. 

207  Ghelasie  de  la  Frăsinei,  Chipuri  de  cuvinte  în  gesturi,   Sânbotin,  editura Chipul Iconic, 2020, vol. 2, p. 7, în prefaţa ieromonahului Neofit; „De fapt, în prezentarea  isihastului,  „taina  isihastă”  este  mărturisită  explicit  ca  „taina icoanei  persoanei”,  sens  în  care  afirmă  apriat  că  „fără  Icoană  şi  Persoană  nu este Rugăciune”, întrucât „numai Persoana se roagă. De altfel, chiar privitor la 

„Rugăciunea lui Iisus”, încă de la un început al practicii rugăciunii, spune că 

trebuie  văzută  „nu  doar  ca  simplu  Nume  al  lui  Iisus,  ci  ca  Icoană-Prezenţă-Persoană” ( Ibid., pp. 10-11). 

208  Ghelasie  Gheorghe,  Răspuns  de  apărare,  pp.  357-358:  „Apar  tot  felul  de confuzii şi aberaţii. Şi de aceea noi ca mistică creştină suntem puşi în situaţia asta încât să concretizăm nişte lucruri. Adică să vă punem în faţă nişte icoane, nişte chipuri creştine, pe care să le avem model şi care să fie tocmai calea şi, cum  să  spun  eu,  realitatea  clară  a  ceea  ce  înseamnă  trăirea  noastră  creştină. 

Şi (…) ca să înţelegeţi lucrul acesta trebuie să înţelegeţi ce înseamnă chip şi ce înseamnă icoană hristică” ( Idem). 

„Trebuie  identificate  lucruri  clare  (...)  în  context,  plus  că  mai  încerc  să  mai fac (...) un fel de transpunere într-un context general de spiritualitate în care, pe undeva, fac chiar şi unele raporturi ca să nu se confunde, ci din contră să se evidenţieze, să se identifice clar în ce constă creştinismul” ( Ibid., pp. 322-323). 

209  Ghelasie  Gheorghe,  Chipul  Omului,  pp.  253-254:  „Eu  nu  am  un  mesaj special,  ci  doar  această  transpunere,  cum  zice  părintele  Stăniloae,  „această 

actualizare”, în modul nostru ortodox, în contextul general de spiritualitate şi duhovnicie  de  astăzi  (…)  Ţinta  noastră  este  de  a  fi  în  sensul  acesta  teologic creştin ortodox, care a fost dat de Sfinţii Părinţi. (…) Acest  lucru implică, pe 240 

lângă  o  cunoaştere  amănunţită  şi  temeinică  a  teologicului,  şi  capacitatea  de pătrundere, capacitatea de viaţă şi de integrare în acest teologic. În contextul de  azi,  de  cunoaştere amestecată, sincretismul  acesta  ocult-magic are  nevoie, mai  ales  pentru  noi,  de  o  distincţie  clară,  care  să  lămurească  în  ce  constă 

această  evidenţă  creştină,  şi  tocmai  acest  lucru  eu  vreau  să-l  fac”.  „Eu  încerc astfel  o  actualizare,  şi  actualizare  întotdeauna  înseamnă  un  Prezent  în  Nou. 

Fondul  este  acelaşi,  îmbrăcămintea  de  actualizare  este  un  nou,  un  prezent. 

Să nu folosim un ceva alarmist, sau bombastic, sau nu ştiu ce. Noi trebuie să 

trăim acel deplin şi să-l desfăşurăm în noi într-un Răspuns propriu. (...) Vă rog din  toată  inima  să  nu  fiţi  suspicioşi,  ceea  ce  fac  eu  este  o  preocupare  a  mea direct personală. Este o preocupare a mea, directă, mistică, şi dacă va prezenta o valoare şi pentru alţii, ar fi cumva îmbucurător” ( Ibid.,  p. 264). 

210 Ghelasie Gheorghe,   Mystagogia Icoanei,  p. 74: „Teologia Creştină a căutat o 

„Spiritualizare”  a  Întrupării  Hristice.  Primele  veacuri  Creştine  au  fost  în confruntare directă cu gândirea greacă, pe care Sfinţii Părinţi au prefăcut-o şi spre  o  accesibilitate  Creştină.  Sfântul  Maxim  face  Sinteza  cea  mai  reuşită 

dintre  Creştinism  şi  gândirea  filosofică  greacă.  Spiritul  iconoclast  grec  era foarte  rezistent  cu  privire  la  Hristicul  Întrupat,  de  unde  Teologia  Sfinţilor Părinţi, care fac Spiritualizarea Trupului Hristic prin Harul Netrupesc Divin; de unde Teologia Iconicului Creştin, care „acceptă” Reprezentarea Trupească 

a Divinului, dar care nu se opreşte în aceasta, ci Urcă în Chipul care şi acesta este ca Prezenţă Harică, nu direct Personală (…) Noi încercăm o „Lărgire” în Teologicul Iconic”. 

211  Ibid.,  pp. 13-15: Specificul Spiritualităţii Creştine nu este „de-corporalizarea” 

Spiritului, ci Întruparea Spiritului. Filosofic, Spiritul are într-adevăr nevoie de a ieşi din „corporalitatea” care-l umbreşte. Creştinismul vine cu Taina Spiritului care,  paradoxal,  se  Arată  în  Corporalitate.  Taina  „Cuvântului  care  se  face Trup”  (Ioan  1,  14.)  nu  mai  este  „umbrirea”  Spiritului,  ci  Descoperirea  Sa. 

De aici, Ritualul Creştin este Descoperirea Spiritului. Filosofic, Ritualul este o 

„corporalizare”  a  Spiritului  în  care  se  „pierde”  pe  sine,  de  unde  „anti-ritualismul”  filosofic.  Taina  Ritualului  Liturgic  Hristic  este,  paradoxal, Arătarea  Divinului  metafizic.  Dacă  Divinul  este  considerat  „Dincolo”  de  tot ceea ce este corporal, în Taina Creştină, Trupul Liturgic Hristic „are” Misterul Divinului care Vine „Dincoace”. 

212 Ghelasie Gheorghe,  Dialog în Absolut, pp. 134-135. 

213  Ibid.,  p. 135. 

214 Ghelasie Gheorghe,   Mystagogia Icoanei,  p. 59. 

215 Prefaţa ierom. Neofit în Ghelasie de la Frăsinei,  Chipuri de cuvinte în gesturi, Sânbotin, editura Chipul Iconic, 2019, vol. 1, pp. 8-9. 

216 Ghelasie Gheorghe,   Mystagogia Icoanei,  p. 68. 

217  Ibid.,  pp. 66-68: „Fiinţa este Realitatea în Sine, care se Revarsă total pe Sine în Strălucirile Sale Harice. Harul nu se „absoarbe” în Fiinţă, ci se Reînnoieşte Permanent  în  Revărsările  Fiinţei.  (...)  Sfinţii  Părinţi  spun  că  despre  Fiinţa  în Sine nu se poate vorbi decât atât cât Însăşi Fiinţa Divină Se Revelează pe Sine. 

Filosofii,  şi  mai  mult,  susţin  că  Fiinţa  în  sine  este  „inaccesibilul  absolut”. 

Revelaţia  Creştină  ne  vorbeşte  totuşi  de  Dumnezeirea  în  Sine,  ca  Esenţă  şi Natură  în  Distincţiile  Treimii  de  Ipostasuri.  Pe  acestea  noi  le  folosim  ca 241 

„descoperirea” Reperelor de Fiinţialitate pentru Fiinţa noastră Creată. Noi, în Raportul  nostru  cu  Divinitatea,  trebuie  neapărat  să  ştim  Propriile  noatre Componente Fiinţiale, prin care putem să Comunicăm”. 

218  Preluăm  aici  şi  sinteza  „terminologiei”  Sfinţilor  Părinţi,  prezentată  de Părintele  Ghelasie  în  dicţionarul  său  de  termeni:  „Sinodul  de  la  Niceea stabileşte termenul de  Homoousios şi  Ousia ca Identitate de esenţă a Tatălui şi Fiului  din  Sfânta  Treime,  Identitatea  ca  cea  mai  apropiată  de  sensul  creştin, Natura Fiinţială. Se adoptă apoi termenul de  Persoană de la latinul „ persona” şi grecescul  „ prosopon”,  căruia  i  se  dă  o  semnificaţie  deosebită  de  Chip  „peste chipul  văzut”  (zisa  mască).  Se  ajunge  la  concretizarea  termenului  de   Hypos-Tasis,  Ipostas, ca Plinătatea Naturii-Substanţei Fiinţiale Divine. Natura Fiinţială 

Dumnezeiască nu se poate fărâmiţa, poseda, de aceea ipostasurile Treimii se Deschid  reciproc  unele  în  altele,  ca  Unicitate  a  Unicului  Absolut,  în Comuniune  cu  Participare  egală  a  fiecăruia,  fără  amestecare  (vezi  Lossky). 

Persoana  este  „Libera  Relaţie  cu  Natura-Substanţa  în  Sine”.  Unicitatea Persoanei  este  în  „acel  Dincolo  în  Sine”  încât  Persoana  nu  se  însumează, rămâne întotdeauna Unică. Se afirmă că Persoana nu se poate percepe decât în relaţie cu altă Persoană, încât „Relaţia dintre Persoane” este „însăşi deosebirea lor”.  Astfel  în  Sfânta  Treime  Relaţia  dintre  Persoanele  Dumnezeieşti,  ca  şi Izvorul Comun ce este Tatăl, este distincţia de bază. Monada şi Triada, spune Sfântul Maxim Mărturisitorul, sunt deodată ca UniTreime şi TriUnitate, ca o depăşire  a  numărului.  Dumnezeu  Tatăl  nu  este  doar  o  Monadă,  ci  se Dăruieşte  Fiului  şi  în  Purcederea  Sfântului  Duh.  Dumnezeul  Biblic  nu  este 

„închis”  în  sine,  ci  Viu.  Aşa,  Numele  de  Tatăl  este  Numele  Tainic  al  lui Dumnezeu” (Ghelasie Gheorghe,  Mic dicţionar isihast, pp. 169-170). 

219  Ghelasie  Gheorghe,  Dialog  în  Absolut,  pp.  182-183.  Părintele  Ghelasie  a încercat un fel de „Limbaj Mistic Creştin” , prin acele „Triade”  care au la bază 

aceste „Categorii de Revelaţie”, „proprii cunoaşterii Transcendentale Creştine” 

– „Limbaj care pe mulţi îi nedumereşte şi chiar îi contrariază”( Ibid.). 

220   Ibid. ,  p.  183:  „Baza  Cunoaşterii  Creştine  este  „Limbajul  Revelat”,  nu Gândirea  despre  Divinitate.  De  aici  „afirmaţia  noastră”  că  Limbajul  este Superior  Gândirii  şi  Originea-Izvorul-Arhetipul  Arhetipurilor  de  Gândire.   

Fiinţa  în  Sine  Însăşi  este  Limbaj  superior  Gândirii,  iar  Gândirea  este  Har Energie de Limbaj Fiinţial”. 

221 Ghelasie Gheorghe,  Răspuns de apărare,  pp. 315-317. 

222 Ghelasie Gheorghe,  Mic dicţionar de isihasm,    pp. 164-166. 

223 Prefaţa ierom. Neofit în Ghelasie de la Frăsinei,  Chipuri de cuvinte în gesturi, Sânbotin,  editura  Chipul  Iconic,  2019,  vol.  1,  pp.  9-11:  „Într-o  asemănare  cu viziunea  palamită,  ce  revelează  Dumnezeirea  ca  Fiinţă  şi  Energiile  Sale Harice, viziunea ghelasiană evidenţiază un „Intra-Fiinţial” de prim-plan, deci identifică un Chip Fiinţial, ca viu în sine personal, „Intra-Fiinţial” care apoi se transpune şi în Energiile sale Harice. Astfel ,  dacă în viziunea palamită, Chipul Fiinţial „nu se vede” prin el însuşi, ci doar prin atributele şi însuşirile Harice, Fiinţa rămânând în permanenţă „acoperită-umbrită” de Har, în acest personalism de Chip Fiinţial, specific viziunii ghelasiene, Harul este pus în „umbra” 

Persoanei.  (...)  Desigur,  la  identificarea  şi  distingerea  „chipului  fiinţei”,  ca 242 

unul  de  neconfundat  cu  harul,  isihastul  adaugă  şi  nevoia  de  evidenţiere  a 

„viului în sine”, „intra-fiinţial”, al „chipului fiinţei”, asociat cu caracterul său de  „chip  triadic”.  Totodată,  marchează  şi  nevoia  de  recunoaştere  a  origina-rităţii şi întâietăţii actelor de chip fiinţial, personal, în raport de activul haric, energetic,  care  este  unul  de  ordin  secund,  în  „umbra”  celui  fiinţial-personal, care îi premerge”. 

224  Pentru  a  uşura  parcurgerea  textului,  am  renunţat  în  citatele  folosite  la modul  de  redactare  specific  „ghelasian”  (care  are  însă  semnificaţia  şi  rolul său), păstrând doar majuscula de la începutul cuvintelor „cheie”. Scrierile în transcrierea  lor  originală,  cea  după  care  facem  actuala  reproducere,  pot  fi găsite în format electronic pe www.chipuliconic.ro. 

